#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಕಾನೂನು ಉಲ್ಲಂಘಿಸಿದ ಬಿಸಿಸಿಐ-ಸಿಸಿಐ
ಇಂಡಿಯನ್ ಪ್ರೀಮಿಯರ್ ಲೀಗ್‌ನ ಮಾಧ್ಯಮದ ಹಕ್ಕನ್ನು ನೀಡುವಾಗ ಬಿಸಿಸಿಐ ಸ್ವಾಯತ್ಥ ಸಂಸ್ಥೆಗಳಿಗೆ ಸಂಬಂಧಿಸಿದ ಕಾನೂನನ್ನು ಉಲ್ಲಂಘಿಸಿರುವುದನ್ನು ಭಾರತೀಯ ಸ್ಪರ್ಧಾ ಆಯೋಗ (ಸಿಸಿಐ) ಪತ್ತೆ ಮಾಡಿದೆ.
PTI | Updated:
Feb 13, 2012, 03:16PM IST
ವರ್ಲ್ಡ್ ಸ್ಪೋರ್ಟ್ಸ್ ಗ್ರೂಪ್ ಮತ್ತು ಎಂಎಸ್‌ಎಂಗೆ ಬಹುಕೋಟಿ ಮೊತ್ತದ ಇಂಡಿಯನ್ ಪ್ರೀಮಿಯರ್ ಲೀಗ್‌ನ ಮಾಧ್ಯಮದ ಹಕ್ಕನ್ನು ನೀಡುವಾಗ ಭಾರತೀಯ ಕ್ರಿಕೆಟ್ ನಿಯಂತ್ರಣ ಮಂಡಳಿ (ಬಿಸಿಸಿಐ)ಯು ಸ್ವಾಯತ್ಥ ಸಂಸ್ಥೆಗಳಿಗೆ ಸಂಬಂಧಿಸಿದ ಕಾನೂನನ್ನು ಉಲ್ಲಂಘಿಸಿರುವುದನ್ನು ಭಾರತೀಯ ಸ್ಪರ್ಧಾ ಆಯೋಗ (ಸಿಸಿಐ) ಪತ್ತೆ ಮಾಡಿದೆ.
ಈ ಕುರಿತು ಎಂಟು ತಿಂಗಳ ಕಾಲ ತನಿಖೆ ನಡೆಸಿದ ಸಿಸಿಐನ ತನಿಖಾ ಮಹಾನಿರ್ದೆಶನಾಲಯ (ಡಿಜಿ), ಐಪಿಎಲ್ ಪಂದ್ಯಗಳ ಮಾಧ್ಯಮ ಹಕ್ಕನ್ನು ನೀಡುವಾಗ ಸಿಂಗಲ್ ಬಿಡ್ಡಿಂಗ್‌ಗೆ ಅವಕಾಶ ನೀಡಿದೆ ಎಂಬುದನ್ನು ಖಚಿತಪಡಿಸಿದೆ.
ಎರಡು ಮಾಧ್ಯಮ ಸಂಸ್ಥೆಗಳಿಗೆ ಗುತ್ತಿಗೆಗಳನ್ನು ನೀಡುವಾಗ ಬಿಸಿಸಿಐ ಕಾನೂನು ಉಲ್ಲಂಘಟನೆ ಮಾಡಿದೆ ಎಂಬುದನ್ನು ತನಿಖೆಯಿಂದ ಸಾಬೀತಾಗಿದೆ ಎಂದು ಮೂಲಗಳು ಖಚಿತಪಡಿಸಿವೆ.
ತಮಗೆ ಇಷ್ಟ ಬಂದ ಸಂಸ್ಥೆಗೆ ಗುತ್ತಿಗೆಯನ್ನು ನೀಡುವಾಗ ಬಿಸಿಸಿಐ ತನ್ನ ಅಧಿಕಾರವನ್ನು ಚಲಾಯಿಸಿದೆ ಎಂಬುದು ತನಿಖೆಯಿಂದ ತಿಳಿದು ಬಂದಿದೆ. ಐಪಿಎಲ್ ಟ್ವೆಂಟಿ20 ಕ್ರಿಕೆಟ್‌ನ ಪ್ರಸಾರದ ಹಕ್ಕನ್ನು ನೀಡುವಾಗ ಬಿಸಿಸಿಐ ಕಾನೂನು ಉಲ್ಲಂಘಿಸಿದೆ ಎಂದು ಡಿಜಿ ವರದಿಯಲ್ಲಿರುವುದಾಗಿ ಮೂಲಗಳು ಹೇಳಿವೆ.
ಈ ಕುರಿತು ಆದಯ ತೆರಿಗೆ ಇಲಾಖೆಯೊಂದಿಗೆ ನಡೆಸಿದ ವ್ಯವಹಾರಗಳ ದಾಖಲೆಗಳನ್ನೂ ಆಯೋಗ ಅಧ್ಯಯನ ಮಾಡಿದೆ.
ಕಳೆದ ವರ್ಷ ಬಿಸಿಸಿಐ ಮಾರಿಷಸ್ ಮೂಲದ ವರ್ಲ್ಡ್ ಸ್ಪೋರ್ಟ್ಸ್ ಗ್ರೂಪ್ ಜೊತೆಗಿನ ಎಲ್ಲ ಹಕ್ಕುಗಳ ಒಪ್ಪಂದವನ್ನು ಹಿಂದಕ್ಕೆ ಪಡೆದು, ಇನ್ನು ಮುಂದೆ ಐಪಿಎಲ್ ಪಂದ್ಯಗಳಿಗೆ ಸಿಂಗಾಪುರ ಮೂಲದ ಎಂಎಸ್‌ಎಂ ಸೆಟಲೈಲ್ ಕಂಪೆನಿ ಮಾತ್ರ ಮಾಧ್ಯಮ ಹಕ್ಕನ್ನು ಹೊಂದಿರುವುದಾಗಿ ಸ್ಪಷ್ಟಪಡಿಸಿತ್ತು. ಈ ಅನುಕೂಲ ಮಾಡಿಕೊಟ್ಟಿದ್ದಕ್ಕಾಗಿ ಎಂಎಸ್‌ಎಂನಿಂದ ಬಿಸಿಸಿಐ 425 ಕೋಟಿ ರೂಪಾಯಿ ಹಣ ಗಳಿಸಿತ್ತು.
ಈ ಪ್ರಕರಣಕ್ಕೆ ಸಂಬಂಧಿಸಿದಂತೆ ವರ್ಲ್ಡ್ ಸ್ಪೋರ್ಟ್ಸ್ ಗ್ರೂಪ್ ಕೋರ್ಟ್ ಮೆಟ್ಟಿಲೇರಿತ್ತು. ಮುಂಬೈ ಕೋರ್ಟ್‌ನಲ್ಲಿ ವಿಚಾರಣೆ ಕಾಯ್ದಿರಿಸಲಾಗಿದೆ.


| news18 Updated:January 31, 2019, 7:01 PM IST
ಸಾಂದರ್ಭಿಕ ಚಿತ್ರ
sushma chakre
| news18 Updated: January 31, 2019, 7:01 PM IST
ಮೊದಲೆಲ್ಲ ಸಂಜೆಯಾಗುತ್ತಿದ್ದಂತೆ ಅಜ್ಜಿ ತಲೆಗೆ ಎಣ್ಣೆ ಹಚ್ಚಿ ಚೆನ್ನಾಗಿ ಮಸಾಜ್ ಮಾಡುತ್ತಿದ್ದಳು. ಬೆಳಗ್ಗೆ ಶಾಲೆಗೆ ಹೋಗಲು ರೆಡೆಯಾಗುತ್ತಿದ್ದಂತೆ ಕೈಗೆ ಇನ್ನೊಂದಷ್ಟು ಎಣ್ಣೆ ಸವರಿಕೊಂಡು ನೀಟಾಗಿ ಜಡೆ ಹೆಣೆದು ಕಳುಹಿಸಿದರೆ ಸಂಜೆಯವರೆಗೂ ಒಂದು ಕೂದಲು ಕೂಡ ಅಲುಗಾಡುತ್ತಿರಲಿಲ್ಲ. ಭಾನುವಾರ ಬಂತೆಂದರೆ ದಾಸವಾಳ ಸೊಪ್ಪು, ಮತ್ತಿ ಸೊಪ್ಪು ನೆನೆಸಿಟ್ಟುಕೊಂಡು ಅದನ್ನು ತಲೆಗೆ ಹಚ್ಚಿಕೊಂಡರೆ ಆ ತಂಪಿಗೆ ನೆಗಡಿಯೇ ಆಗುತ್ತಿತ್ತು. ಇನ್ನು, ಪ್ರತಿಯೊಬ್ಬರ ಬಚ್ಚಲು ಮನೆಯಲ್ಲೂ ಸೀಗೆಪುಡಿಯ ಡಬ್ಬ ಇರಲೇಬೇಕಾಗಿತ್ತು. ಆದರೀಗ, ಕೂದಲು ಫ್ರೀ ಬಿಟ್ಟುಕೊಳ್ಳುವುದೇ ಫ್ಯಾಷನ್. ಜಡೆ ಹಾಕುವವರಂತೂ ಇಲ್ಲವೇ ಇಲ್ಲ ಎನ್ನಬಹುದು. ಹೆಚ್ಚೆಂದರೆ ಕೂದಲಿಗೆ ಒಂದು ಕ್ಲಿಪ್ ಹಾಕಿಕೊಂಡು ಬಂಧಿಸಿಡಬಹುದಷ್ಟೆ.
ಸಾಮಾನ್ಯವಾಗಿ ಚಳಿಗಾಲ ಮತ್ತು ಬೇಸಿಗೆಯಲ್ಲಿ ತಲೆಕೂದಲು ಉದುರುವುದು ಹೆಚ್ಚು. ಚಳಿಗಾಲದಲ್ಲಿ ಚರ್ಮ ಶುಷ್ಕವಾಗುವುದರಿಂದ ತಲೆಬುರುಡೆ ಒಣಗಿ ಕೂದಲು ಉದುರಲಾರಂಭಿಸುತ್ತದೆ. ಹಾಗೇ, ಬೇಸಿಗೆಯಲ್ಲಿ ದೇಹ ಬೆವರುವುದರಿಂದ ಬೆವರು ಮತ್ತು ಕೊಳೆ ಸೇರಿಕೊಂಡು ಕೂದಲ ಬುಡ ಸಡಿಲವಾಗುತ್ತದೆ. ಹೀಗಾಗಿ, ಕೂದಲು ಉದುರುವಿಕೆಯೂ ಹೆಚ್ಚಾಗಿರುತ್ತದೆ.
ಇದನ್ನೂ ಓದಿ:  ನೀರಿಲ್ಲದೆ ಏನಿಲ್ಲ; ಜಿಮ್ನಲ್ಲಿದ್ದಾಗ ಯಾಕೆ ನೀರು ಕುಡಿಯಬೇಕು ಗೊತ್ತಾ? ಮನೆಯಲ್ಲಿರುವ ವಸ್ತುಗಳಿಂದಲೇ ತಲೆಕೂದಲು ಉದುರುವುದನ್ನು ತಡೆಗಟ್ಟಲು ಸಾಧ್ಯವಿದೆ. ಮನೆಯಲ್ಲೇ ಬಳಸುವ ಕೊಬ್ಬರಿ ಎಣ್ಣೆ, ಹರಳೆಣ್ಣೆ, ಬ್ರಾಹ್ಮಿ, ದಾಸವಾಳ, ಸೀಗೆಕಾಯಿ ಹೀಗೆ ಆಯುರ್ವೇದಿಕ್ ಅಂಶಗಳಿಂದ ತಲೆಕೂದಲು ಉದುರುವುದನ್ನು ತಡೆಗಟ್ಟಬಹುದು. ಹಾಗಾದರೆ, ಕೂದಲು ಉದುರುವಿಕೆ ತಡೆಗಟ್ಟಲು ಇರುವ ಸುಲಭ ಮಾರ್ಗಗಳಾದರೂ ಯಾವುದು? ಇಲ್ಲಿದೆ ಕೆಲ ಮಾಹಿತಿ...
ದೇಹದಲ್ಲಿ ಪಿತ್ತದ ಅಥವಾ ಉಷ್ಣಾಂಶದ ಪ್ರಮಾಣ ಹೆಚ್ಚಾದರೆ ಕೂದಲು ಉದುರುವಿಕೆ ಹೆಚ್ಚುತ್ತದೆ. ಹೀಗಾಗಿ, ದೇಹವನ್ನು ಎಷ್ಟು ತಂಪಾಗಿ ಇಟ್ಟುಕೊಳ್ಳುತ್ತೀರೋ ಅಷ್ಟು ಆರೋಗ್ಯವೂ ಸಮಸ್ಥಿತಿಯಲ್ಲಿರುತ್ತದೆ. ನಿಮ್ಮ ಆರೋಗ್ಯ ಹಿಡಿತಕ್ಕೆ ಸಿಕ್ಕರೆ ಕೂದಲು ಉದುರುವಿಕೆ ಪ್ರಮಾಣವೂ ಕಡಿಮೆಯಾಗುತ್ತದೆ. ಆದಷ್ಟು ಮಜ್ಜಿಗೆ ಕುಡಿಯುವುದು, ಅತಿಹೆಚ್ಚು ನೀರು ಕುಡಿಯುವುದು, ತಲೆಗೆ ಕೊಬ್ಬರಿ ಎಣ್ಣೆ ಹಚ್ಚಿಕೊಂಡು ಮಸಾಜ್ ಮಾಡಿಕೊಳ್ಳುವುದು, ಕಲ್ಲಂಗಡಿ, ದ್ರಾಕ್ಷಿ, ಸೌತೆಕಾಯಿಯನ್ನು ಹೆಚ್ಚಾಗಿ ಬಳಸುವುದರಿಂದ ಕೂದಲು ಸದೃಢವಾಗುತ್ತದೆ.
ಉತ್ತಮ ಗುಣಮಟ್ಟದ ತೆಂಗಿನೆಣ್ಣೆಯ ಜೊತೆಗೆ ಭೃಂಗರಾಜ ಎಣ್ಣೆಯೂ ಕೂದಲಿಗೆ ಅತ್ಯುತ್ತಮ ಆಯ್ಕೆ. ಭೃಂಗರಾಜ ಎಣ್ಣೆಯನ್ನು ತಲೆಯ ಬುಡಕ್ಕೆ ಹಚ್ಚುವುದರಿಂದ ಕೂದಲಿನ ಆರೋಗ್ಯ ಹೆಚ್ಚುತ್ತದೆ. ಇದರಿಂದ ಕೂದಲಿನ ಬೆಳವಣಿಗೆಯೂ ಹೆಚ್ಚುತ್ತದೆ.
Loading...
ಮೊಸರು ತಿಂದರೆ ದಪ್ಪ ಆಗುತ್ತೇವೆ ಎಂದು ಬಹಳಷ್ಟು ಯುವತಿಯರು ಮೊಸರನ್ನು ಬಳಸುವುದೇ ಇಲ್ಲ. ಆದರೆ, ಇದೇ ಮೊಸರನ್ನು ಕೂದಲ ಬುಡಕ್ಕೆ ಹಚ್ಚುವುದರಿಂದ ಕಂಡೀಷನರಿಂಗ್ ರೀತಿ ಕೆಲಸ ಮಾಡುತ್ತದೆ. ಹೊಸ ಕೂದಲು ಬೆಳೆಯಲು, ಕೂದಲಿನ ಬುಡದಲ್ಲಿರುವ ಕೊಳೆಯನ್ನು ಕಿತ್ತೊಗೆದು ಕೂದಲ ಉಸಿರಾಟಕ್ಕೆ ಉತ್ತೇಜನ ನೀಡುತ್ತದೆ. ತಲೆಸ್ನಾನ ಮಾಡುವ 15 ನಿಮಿಷಕ್ಕೂ ಮುನ್ನ ತಲೆಗೆ ಮೊಸರನ್ನು ಹಚ್ಚಿಡಿ. ಕೈ ಬೆರಳಿಂದ ಮೆಲ್ಲಗೆ ಮಸಾಜ್ ಮಾಡಿ. ನಂತರ ಹೆಚ್ಚು ಸ್ಟ್ರಾಂಗ್ ಇಲ್ಲದ ಶಾಂಪೂವಿನಿಂದ ಕೂದಲನ್ನು ತೊಳೆಯಿರಿ. ಅತಿಯಾದ ಬಿಸಿನೀರು ಬಳಸಬೇಡಿ.
ಇದನ್ನೂ ಓದಿ:  ದೇಹದಲ್ಲಿ ಕೊಬ್ಬಿನಾಂಶ ಜಾಸ್ತಿಯಾದರೆ ಮಾತ್ರವಲ್ಲ ಸೋಂಕು ತಗಲಿದರೂ ಹೃದಯಾಘಾತ ಸಂಭವಿಸುತ್ತೆ!
ಬೆಟ್ಟಗಳಲ್ಲಿ ದೊರೆಯುವ ನೆಲ್ಲಿಕಾಯಿ ಕೂಡ ತಲೆಕೂದಲ ಬೆಳವಣಿಗೆಗೆ ಅತ್ಯಂತ ಸಹಾಯ ಮಾಡಬಲ್ಲದು. ವಿಟಮಿನ್ ಸಿ ಕೊರತೆಯಿಂದ ಕೂದಲು ಉದುರುತ್ತದೆ. ಆದರೆ, ನೆಲ್ಲಿಕಾಯಿಯಲ್ಲಿ ವಿಟಮಿನ್ ಸಿ ಪ್ರಮಾಣ ಹೆಚ್ಚಾಗಿರುವುದರಿಂದ ಕೂದಲ ಬೆಳವಣಿಗೆಯೂ ಹೆಚ್ಚುತ್ತದೆ. ಇದರಿಂದ ತಲೆಹೊಟ್ಟು ಕೂಡ ಕಡಿಮೆಯಾಗುತ್ತದೆ. ನೆಲ್ಲಿಕಾಯಿಯೊಂದಿಗೆ ತೆಂಗಿನೆಣ್ಣೆಯನ್ನು ಮಿಕ್ಸ್ ಮಾಡಿ ಒಲೆಯ ಮೇಲಿಟ್ಟು ಕುದಿಸಿ. ಈ ಎಣ್ಣೆ ತಲೆಯ ಕೂದಲಿಗೆ ಗಾಢ ಕಪ್ಪು ಬಣ್ಣ ನೀಡುವುದರೊಂದಿಗೆ ಸದೃಢವಾಗಿಯೂ ಬೆಳೆಯುತ್ತದೆ.
ಮೆಂತೆ ಅತ್ಯಂತ ತಂಪಾದ ಅಂಶವನ್ನು ಹೊಂದಿರುವುದರಿಂದ ಕೂದಲಿಗೆ ಉತ್ತಮ ಕಂಡೀಷನರಿಂಗ್ ಆಗಬಲ್ಲದು. ಇದರಲ್ಲಿ ಪ್ರೋಟೀನ್ ಮತ್ತು ನಿಕೋಟಿನ್ ಅಂಶ ಹೆಚ್ಚಾಗಿರುವುದರಿಂದ ಕೂದಲು ಉದುರುವಿಕೆಯನ್ನು ತಡೆಗಟ್ಟಬಹುದು. ಮೆಂತ್ಯೆಯನ್ನು ರುಬ್ಬಿ ಅರ್ಧ ಗಂಟೆ ತಲೆಗೆ ಹಚ್ಚಿಕೊಂಡು ನಂತರ ಉಗುರು ಬೆಚ್ಚಗಿನ ನೀರಿನಿಂದ ತೊಳೆಯಿರಿ.


ಪ್ರೀತಿಯ ಅಮ್ಮನಿಗಾಗಿ ಆರೋಗ್ಯ ಕಾಳಜಿ
Wellness
|
Updated: Wednesday, May 10, 2017, 17:06 [IST]
ಭೂಮಿಯ ಮೇಲೆ ಹೆಣ್ಣಿನ ಸೃಷ್ಟಿ ಅದ್ಭುತವಾದದ್ದು. ಹುಟ್ಟಿದಾಗಿನಿಂದ ಸಾಯುವವರೆಗೂ ಸದಾ ಇತರರಿಗಾಗಿಯೇ ಬಾಳುವವಳು ಇವಳು. ಬದುಕಿನುದ್ದಕ್ಕೂ ಮಗಳಾಗಿ, ಸಹೋದರಿಯಾಗಿ, ಅಮ್ಮನಾಗಿ, ಹೆಂಡತಿಯಾಗಿ, ಸ್ನೇಹಿತೆಯಾಗಿ, ಪುಟಾಣಿಗಳಿಗೆ ಅಜ್ಜಿಯಾಗಿ ಜೀವನವನ್ನು ಸವೆಯುತ್ತಾಳೆ. ಮಕ್ಕಳ ಬಾಳನ್ನು ಬೆಳಗಲು ಸದಾ ಸಿದ್ಧರಿರುವ ತಾಯಂದಿರು ಸ್ನೇಹಿತೆಯಾಗಿ, ತತ್ವಜ್ಞಾನಿಯಾಗಿ, ಮಾರ್ಗದರ್ಶಕಿಯಾಗಿ ಸನ್ನಡತೆಯನ್ನು ಮಕ್ಕಳಿಗೆ ಭೋದಿಸುವುದು ನಿಸರ್ಗದ ಒಂದು ವರ. ಹೆತ್ತು, ಸಲಹಿ ಸಾಕಿದ 'ತಾಯಿ'ಯ ಆರೋಗ್ಯದ ಕಡೆಗೂ ಕಾಳಜಿ ಇರಲಿ!
ಪ್ರತಿ ಕ್ಷಣವೂ ಕುಟುಂಬದ ಕಾಳಜಿ ಹಾಗೂ ಏಳಿಗೆಗಾಗಿ ದುಡಿಯುವ ಈ ಮಹಾತಾಯಂದಿರು ತಮ್ಮ ಬಗ್ಗೆ ಅಷ್ಟಾಗಿ ಚಿಂತಿಸುವುದಿಲ್ಲ. ಸದಾ ಸಂಸಾರದ ಚಿಂತೆಯಲ್ಲಿ ಮುಳುಗಿರುವ ಅಮ್ಮಂದಿರಿಗೆ ವಯಸ್ಸಿಗನುಗುಣವಾಗಿ ದೇಹದಲ್ಲಿ ಅನೇಕ ಬದಲಾವಣೆಗಳು ಉಂಟಾಗುತ್ತವೆ. ಅವುಗಳ ಬಗ್ಗೆ ಸೂಕ್ತ ಕಾಳಜಿ ವಹಿಸದಿದ್ದರೆ ಅನೇಕ ಆರೋಗ್ಯ ಸಮಸ್ಯೆಗಳು ಉಂಟಾಗುವವು. ಅದರಲ್ಲೂ ಮುಟ್ಟು(ಮೆನೊಪೌಸ್) ನಿಲ್ಲುವ ಸಂದರ್ಭದಲ್ಲಿ ಮಾನಸಿಕವಾಗಿ ಹಾಗೂ ದೈಹಿಕವಾಗಿ ಹಲವಾರು ಬದಲಾವಣೆಗಳು ಹಾಗೂ ಒತ್ತಡಗಳು ಉಂಟಾಗುತ್ತವೆ. ಆ ಸಮಯದಲ್ಲಿ ಅವಳ ಆರೋಗ್ಯದ ಕುರಿತು ಕಾಳಜಿ ಹಾಗೂ ಪ್ರೀತಿಯನ್ನು ತೋರಬೇಕು. ಈತನಿಗೆ ಎರಡೂ ಕೈಗಳಿಲ್ಲ, ಆದರೆ ತಾಯಿಯನ್ನು ಮಗುವಿನಂತೆ ಸಾಕುತ್ತಿದ್ದಾನೆ!
ಈ ಸಮಯದಲ್ಲಿ ಈಸ್ಟ್ರೊಜೆನ್ ಮತ್ತು ಪ್ರೊಜೆಸ್ಟರಾನ್ ರೀತಿಯ ಹಾರ್ಮೋನ್‍ಗಳ ಉತ್ಪಾದನೆ ಗಣನೀಯ ಪ್ರಮಾಣದ ಇಳಿಕೆ ಕಂಡುಬರುತ್ತದೆ. ಆಗ ಅತಿಯಾದ ನಿದ್ರೆ, ಮಾನಸಿಕ ಒತ್ತಡ, ಕೆರಳಿಕೆಯ ಸ್ವಭಾವ ಹೆಚ್ಚಾಗುವುದು. ಜೊತೆಗೆ ಇನ್ನಿತರ ಕಾಯಿಲೆಗಳು ಕಾಡಬಹುದು.
ಅವರ ವಯಸ್ಸು 40ಅನ್ನು ಸಮೀಪಿಸುವುದರಿಂದ ಶಾಸ್ವಸಕೋಶ ಹಾಗೂ ಹೃದಯದ ಸಮಸ್ಯೆಗಳು ಕಾಣಿಸಿಕೊಳ್ಳಬಹುದು. ಸದಾ ನಮಗಾಗಿಯೇ ಜೀವನವನ್ನು ಮುಡಿಪಾಗಿಡುವ ತಾಯಂದಿರಿಗೆ "ಅಂತಾರಾಷ್ಟ್ರೀಯ ತಾಯಂದಿರ ದಿನಾಚರಣೆಯ' ಶುಭಕೋರಿ, ಈ ಕೆಳಗಿನ ಚಿಕಿತ್ಸಾ ಕ್ರಮ ಹಾಗೂ ಆರೋಗ್ಯ ಸಮಸ್ಯೆಯ ಬಗ್ಗೆ ಅರಿವು ಮೂಡಿಸೋಣ...
ಮೆಮೊಗ್ರಾಮ್ಸ್
ನಲ್ವತ್ತು ವರ್ಷಕ್ಕೆ ಕಾಲಿಟ್ಟ ಪ್ರತಿಯೊಬ್ಬ ಮಹಿಳೆಯೂ ಮೆಮೊಗ್ರಾಮ್ಸ್‍ಗಳ ಪರೀಕ್ಷೆ ಮಾಡಿಸಿಕೊಳ್ಳಬೇಕು. ವಿಶ್ವದಾದ್ಯಂತ ಸಾವಿರಾರು ಮಹಿಳೆಯರು ಸ್ತನ ಕ್ಯಾನ್ಸರ್‌ನಿಂದಲೇ ಸಾವನ್ನಪ್ಪುತ್ತಿರುವುದು ವಿಪರ್ಯಾಸ. ಈ ರೋಗದ ಆರಂಭದಲ್ಲಿಯೇ ಸೂಕ್ತ ತಪಾಸಣೆ ಹಾಗೂ ಚಿಕಿತ್ಸೆ ಪಡೆದುಕೊಂಡರೆ ಕ್ಯಾನ್ಸರ್‌ನಿಂದ ದೂರ ಇರಬಹುದು. ಹಾಗಾಗಿ ಪ್ರತಿಯೊಬ್ಬ ಮಹಿಳೆಯು ಎರಡು ತಿಂಗಳಿಗೊಮ್ಮೆ ತಪಾಸಣೆ ಮಾಡಿಸಿಕೊಳ್ಳಬೇಕು. ಸ್ತನ ಕ್ಯಾನ್ಸರ್ ಬಗ್ಗೆ ಗರ್ಭಿಣಿಯರಿಗೆ ಒಂದಿಷ್ಟು ಕಿವಿಮಾತು
ಮೂಳೆಯ ತಪಾಸಣೆ
ಮುಟ್ಟು ನಿಲ್ಲುವ ಸಮಯದಲ್ಲಿ ಮಹಿಳೆಯರಿಗೆ ಕಾಣಿಸಿಕೊಳ್ಳುವ ಇನ್ನೊಂದು ಸಮಸ್ಯೆ ಮೂಳೆಯ ಸಮಸ್ಯೆ. ಬೆನ್ನು ನೋವು, ಗಂಟು ನೋವು, ಸಂಧಿವಾತಗಳು ಕಾಣಿಸಿಕೊಳ್ಳುವ ಸಾಧ್ಯತೆ ಇರುತ್ತದೆ. ವಿಪರೀತವಾಗಿ ಮದ್ಯ ಮತ್ತು ಧೂಮಪಾನ ಮಾಡುವ ಮಹಿಳೆಯರಿಗೆ ಹೆಚ್ಚು ಸಮಸ್ಯೆ ಕಾಣಬಹುದು. ಹಾಗಾಗಿ ಪ್ರತಿಯೊಬ್ಬ ಮಹಿಳೆಯೂ ತಿಂಗಳಿಗೊಮ್ಮೆ ಮೂಳೆ ಸಾಂದ್ರತೆಯ ಬಗ್ಗೆ ತಪಾಸಣೆ ಮಾಡಿಸಬೇಕು. ವಿಶೇಷ ಲೇಖನ: ಮೂಳೆಗಳ ಆಯುಷ್ಯ ಹೆಚ್ಚಿಸಬೇಕೆ?
ಕೊಲೊನೋಸ್ಕೋಪಿ
ಮುಟ್ಟು ನಿಲ್ಲುವ ಸಂದರ್ಭದಲ್ಲಿ ಮಹಿಳೆಯರ ಆರೋಗ್ಯ ಸ್ಥಿತಿಯೂ ದುರ್ಬಲವಾಗುವುದರಿಂದ ಕರಳು ಕ್ಯಾನ್ಸರ್ ಕಾಣಿಸಿಕೊಳ್ಳುವ ಸಂಭವವಿರುತ್ತದೆ. 50 ವರ್ಷದ ನಂತರ ಪ್ರತಿಯೊಬ್ಬ ಮಹಿಳೆಯು ಕೊಲೊನೋಸ್ಕೋಪಿ ತಪಾಸಣೆ ಮಾಡಿಸುತ್ತಿರಬೇಕು. ಹೊಟ್ಟೆಯ ಕ್ಯಾನ್ಸರ್: ನೀವು ತಿಳಿಯಲೇಬೇಕಾದ ಸತ್ಯಾಸತ್ಯತೆ
ಕಣ್ಣಿನ ಪರೀಕ್ಷೆ
ನಲ್ವತ್ತಕ್ಕೆ ಕಾಲಿಡುತ್ತಿದ್ದಂತೆ ಮಹಿಳೆಯರಲ್ಲಿ ಕಣ್ಣಿನ ಸಮಸ್ಯೆಗಳಾದ ದೃಷ್ಟಿ ದೋಷ, ಮೈಮೋಪಿಯಾ, ಪ್ರಿಸ್ಬಯೋಪಿಯಾ, ಗ್ಲುಕೋಮಾದಂತಹ ತೊಂದರೆಗಳು ಕಾಣಿಸಿಕೊಳ್ಳುತ್ತವೆ. ಮಧುಮೇಹ ಇರುವಂತಹ ಮಹಿಳೆಯರು ಕಣ್ಣಿನ ಬಗ್ಗೆ ಹೆಚ್ಚು ಕಾಳಜಿ ವಹಿಸಬೇಕು.
ದಂತ ಪರೀಕ್ಷೆ
ವಯಸ್ಸಾದಂತೆ ಮಹಿಳೆಯರು ದಂತ ಪರೀಕ್ಷೆಯನ್ನು ಮಾಡಿಸಿಕೊಳ್ಳಬೇಕು. ದೇಹದಲ್ಲಿ ರೋಗ ನಿರೋಧಕ ಶಕ್ತಿ ಕಡಿಮೆಯಾಗುವುದರಿಂದ ಬಾಯಿಯ ಕ್ಯಾನ್ಸರ್, ದಂತಕ್ಷಯ, ಗಮ್‍ಲೈನ್‍ನಂತಹ ತೊಂದರೆಗಳು ಕಾಣಿಸಿಕೊಳ್ಳುವ ಸಾಧ್ಯತೆಗಳಿರುತ್ತವೆ. ಹಾಗಾಗಿ ಒಂದು ಅಥವಾ ಎರಡು ತಿಂಗಳಿಗೊಮ್ಮೆ ದಂತ ಪರೀಕ್ಷೆಗೆ ಒಳಗಾಗುವುದು ಸೂಕ್ತ.
ಹೃದಯ ಪರೀಕ್ಷೆ
ಮುಟ್ಟು ನಿಲ್ಲುವ ಸಂದರ್ಭದಲ್ಲಿ ಹೃದಯ ಸಂಬಂಧಿ ಕಾಯಿಲೆಗಳು ಕಾಣಿಸಿಕೊಳ್ಳುವ ಸಾಧ್ಯತೆ ಇರುತ್ತದೆ. ರಕ್ತದೊತ್ತಡ, ಮದ್ಯಪಾನ ಹಾಗೂ ಧೂಮಪಾನ ವ್ಯಸನ ಇರುವ ಮಹಿಳೆಯರು ಹೆಚ್ಚು ಕಾಳಜಿ ವಹಿಸಬೇಕು. ಅಲ್ಲದೆ ಹೃದಯ ಪರೀಕ್ಷೆಯನ್ನು ನಿಯಮಿತವಾಗಿ ಮಾಡಿಸುತ್ತಿರಬೇಕು.
ಗರ್ಭಕೋಶದ ಕ್ಯಾನ್ಸರ್
ಮಹಿಳೆಯರಿಗೆ 40 ವರ್ಷದ ನಂತರ ಗರ್ಭಕೋಶದ ತೊಂದರೆಗಳು ಕಾಣಿಸಿಕೊಳ್ಳಬಹುದು. ಜೊತೆಗೆ ಗರ್ಭಕೋಶದ ಕ್ಯಾನ್ಸರ್‌ಗೆ ತುತ್ತಾಗುವ ಸಾಧ್ಯತೆಗಳು ಹೆಚ್ಚಾಗಿರುತ್ತವೆ. ಹಾಗಾಗಿ ಆದಷ್ಟು ಗರ್ಭಕೋಶದ ಪರೀಕ್ಷೆಯನ್ನು ಮಾಡುತ್ತಿರಬೇಕು. ಕಾಫಿಯಿಂದ ಗರ್ಭಕೋಶದ ಕ್ಯಾನ್ಸರ್ ತಡೆಗಟ್ಟಬಹುದು!
ರಕ್ತ ಪರೀಕ್ಷೆ
ವಯಸ್ಸಾದಂತೆ ಒಂದೊಂದೇ ಆರೋಗ್ಯ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತವೆ. ಹಾಗಾಗಿ ಆಗಾಗ ರಕ್ತಪರೀಕ್ಷೆ ಮಾಡಿಕೊಳ್ಳುತ್ತಿದ್ದರೆ ಕೊಲೆಸ್ಟ್ರಾಲ್, ಟ್ರೈಗ್ಲಿಸರೈಡ್ ಮಟ್ಟ, ರಕ್ತದೊತ್ತಡ, ರಕ್ತದಲ್ಲಿರುವ ಸೋಂಕು ಸೇರಿದಂತೆ ಇನ್ನಿತರ ಕಾಯಿಲೆಗಳ ಆರಂಭಿಕ ಹಂತದಲ್ಲೇ ಚಿಕಿತ್ಸೆ ಪಡೆಯಬಹುದು.


ನಾಳೆ ‘ಮನರೂಪ’ ಟೈಟಲ್ ಪೋಸ್ಟರ್ ಬಿಡುಗಡೆ
ನಾಳೆ ‘ಮನರೂಪ’ ಟೈಟಲ್ ಪೋಸ್ಟರ್ ಬಿಡುಗಡೆ
ಪ್ರಜಾವಾಣಿ ವಾರ್ತೆ
Published:
22 ನವೆಂಬರ್ 2018, 01:00  IST
Updated:
22 ನವೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಮಾನವ ಸ್ವಭಾವದ ವಿವಿಧ ಛಾಯೆಗಳ ಸುತ್ತ ಹೆಣೆದಿರುವ ಸೈಕಲಾಜಿಕಲ್ ಥ್ರಿಲ್ಲರ್ ಸಿನಿಮಾ ‘ಮನರೂಪ’ ಚಿತ್ರೀಕರಣ ಪೂರ್ಣಗೊಂಡಿದ್ದು, ನವೆಂಬರ್ 23ರಂದು ಟೈಟಲ್ ಪೋಸ್ಟರ್ ಬಿಡುಗಡೆ ಮಾಡುತ್ತಿದೆ ಚಿತ್ರತಂಡ. ನಿರ್ದೇಶಕ ಕಿರಣ್ ಹೆಗಡೆ ಅವರಿಗಿದು ಚೊಚ್ಚಿಲ ಚಿತ್ರ. ಅಲ್ಲದೆ, ಚಿತ್ರತಂಡದ ಬಹುತೇಕ ಕಲಾವಿದರು ಸಿನಿಮಾ ಜಗತ್ತಿಗೆ ಹೊಸಬರೇ. ಹೀಗೆ ಹೊಸಬರನ್ನೇ ಇಟ್ಟುಕೊಂಡು, ಹೊಸ ವಿಷಯದ ಬೆನ್ನು ಹತ್ತಿ, ಹೊಸದೇ ರೀತಿಯಲ್ಲಿ ಚಿತ್ರ ಮಾಡಿದ ಖುಷಿಯಲ್ಲಿದ್ದಾರೆ ಕಿರಣ್. ನಿರ್ಮಾಣ ಸಿ.ಎಂ.ಸಿ.ಆರ್ ಮೂವೀಸ್.
ಹೊಸಬರ ಚಿತ್ರಗಳೇ ಹೆಚ್ಚು ಸುದ್ದಿ ಮಾಡುತ್ತಿರುವ ಈ ಹೊತ್ತಿನಲ್ಲಿ ತಮ್ಮ ಚೊಚ್ಚಿಲ ಸಿನಿಮಾದ ಬಗ್ಗೆ ಅಪಾರ ನಿರೀಕ್ಷೆಗಳನ್ನಿಟ್ಟು ಕೊಂಡಿರುವ ನಿರ್ದೇಶಕ ಕಿರಣ್ ಹೆಗಡೆ, ಟೈಟಲ್ ಪೋಸ್ಟರ್ ನಂತರದ ಪ್ರತಿಕ್ರಿಯೆಗಳ ಬಗ್ಗೆ ಕಾತರರಾಗಿದ್ದಾರೆ.
‘ಚಿತ್ರದಲ್ಲಿ ಮನುಷ್ಯನ ಮನೋವಿಕಾರತೆ ಯನ್ನು ಅರಣ್ಯವೆಂಬ ಕನ್ನಡಿಯಲ್ಲಿ ತೋರಿಸುವ ಪ್ರಯತ್ನ ಮಾಡಲಾಗಿದೆ. ಇಂದಿನ ಯುವಜನಾಂಗದ ವಿಸ್ಮೃತಿ, ಭ್ರಮೆ, ಸ್ವಮೋಹಗಳ ಸುಳಿಯನ್ನು ಶೋಧಿಸುವ ಸಿನಿಮಾ ಇದು. 40 ಗಂಟೆಗಳಲ್ಲಿ ತೆರೆದು ಕೊಳ್ಳುವ ಥ್ರಿಲ್ಲರ್ ಕಥನವು ಸ್ವ-ಗೀಳಿನ ಸುತ್ತಲೇ ಹುಟ್ಟಿಕೊಳ್ಳುವ ಬದುಕೆಂಬ ಹುತ್ತದ ನಿಗೂಢತೆಯನ್ನೂ, ಆಳವನ್ನೂ, ಅನಿಶ್ಚಿತತೆಯನ್ನೂ ತೆರೆದಿಡುವ ಪ್ರಯತ್ನ ಮಾಡುತ್ತದೆ’ ಎಂದು ವಿವರಿಸುತ್ತಾರೆ ಅವರು. ಚಿತ್ರದಲ್ಲಿ ಗೆಳೆತನ, ಹಳಸಿದ ಪ್ರೇಮ, ಸಂಬಂಧದ ಸಂಘರ್ಷ, ಒಂಟಿತನ, ಅಪರಾಧ; ಎಲ್ಲವೂ ಇದೆ.
ರಂಗಭೂಮಿ ಕಲಾವಿದ ದಿಲೀಪ್ ಕುಮಾರ್ ಚಿತ್ರದ ಮುಖ್ಯ ಪಾತ್ರದಲ್ಲಿ ಕಾಣಿಸಿ ಕೊಂಡಿದ್ದಾರೆ. ಕಿರುತೆರೆ ಕಲಾವಿದೆ ಅನುಷಾ ರಾವ್, ನಿಷಾ ಬಿ. ಆರ್., ಭರವಸೆಯ ಪ್ರತಿಭೆ ಆರ್ಯನ್ ಮತ್ತು ಶಿವಪ್ರಸಾದ್, ಅಮೋಘ ಸಿದ್ದಾರ್ಥ, ಗಜ ನೀನಾಸಂ ಮತ್ತು ಪ್ರಜ್ವಲ್ ಗೌಡ ವಿಭಿನ್ನ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದರೆ, ವಿಶಿಷ್ಟ ಪಾತ್ರವೊಂದಕ್ಕೆ ಅನುಭವಿ ನಿರ್ದೇಶಕ, ನಟ ಬಿ. ಸುರೇಶ್ ಜೀವ ತುಂಬಿದ್ದಾರೆ.
ಸಂಭಾಷಣೆಯನ್ನು ಪತ್ರಕರ್ತ, ಸಾಹಿತಿ ಮಹಾಬಲ ಸೀತಾಳಭಾವಿ ಬರೆದಿದ್ದಾರೆ. ಪ್ರಸಕ್ತ ಯುವ ಜನಾಂಗವು ಎದುರಿಸುತ್ತಿರುವ ಸ್ವ-ಗೀಳಿನಂತಹ ಸಂಕೀರ್ಣ ಮನೋವೈಜ್ಞಾನಿಕ ವಿಷಯವನ್ನು ಕೈಗೆತ್ತಿಕೊಂಡು ಮೊದಲ ಚಿತ್ರದಲ್ಲಿಯೇ ತಮ್ಮ ಪ್ರಯೋಗಶೀಲತೆಯನ್ನು ಒರೆಗೆ ಹಚ್ಚಲು ಕಿರಣ್ ಹೆಗಡೆ ಪ್ರಯತ್ನಿಸಿದ್ದಾರೆ.
0 Post Comments (+)


ʼಚಳಿಗಾಲʼದಲ್ಲೇ ಹೆಚ್ಚಾಗಿ ಕಾಡುತ್ತೆ ಮುಟ್ಟಿನ ನೋವು, ಕಾರಣವೇನು ಗೊತ್ತಾ…?
  02-09-2019 11:34AM IST    /     No Comments    /     Posted In: Latest News , Health
ಪ್ರತಿ ತಿಂಗಳೂ ಬರುವ ಋತುಸ್ರಾವ ಮಹಿಳೆಯರನ್ನು ಕಾಡುತ್ತಲೇ ಇರುತ್ತದೆ. ನೋವು, ಬಯಕೆಗಳು, ಹೊಟ್ಟೆ ತೊಳೆಸುವಿಕೆ ಇವೆಲ್ಲವೂ ಮುಟ್ಟಿನ ದಿನಗಳಲ್ಲಿ ಸಾಮಾನ್ಯ. ಚಳಿಗಾಲದಲ್ಲಿ ಈ ಸಮಸ್ಯೆಗಳೆಲ್ಲ ಇನ್ನಷ್ಟು ಹೆಚ್ಚಾಗುತ್ತವೆ. ಅದಕ್ಕೂ ಕಾರಣವಿದೆ.
ಮುಟ್ಟಿನ ದಿನಗಳು ಸಮೀಪಿಸಿದಾಗ ಕಾಡುವ ಬೇಸರ, ಖಿನ್ನತೆ, ಟೆನ್ಷನ್ ಎಲ್ಲವೂ ಚಳಿಗಾಲದಲ್ಲಿ ಜಾಸ್ತಿಯಾಗುತ್ತವೆ. ಚಳಿಗಾಲದಲ್ಲಿ ಹಗಲು ಕಡಿಮೆ, ರಾತ್ರಿ ಜಾಸ್ತಿ. ಒಂದು ರೀತಿಯ ತಣ್ಣನೆಯ ವಾತಾವರಣವಿರುವುದರಿಂದ ನಿಮ್ಮ ಮೂಡ್ ನಂತೆ ಹಾರ್ಮೋನ್ ಗಳಲ್ಲೂ ಬದಲಾವಣೆ ಆಗುತ್ತದೆ.
ಸೂರ್ಯನ ಬೆಳಕಿನಿಂದ ನಮಗೆ ವಿಟಮಿನ್ ಡಿ ಸಿಗುತ್ತದೆ. ಅದರ ಜೊತೆಗೆ ಒಳ್ಳೆಯ ಮೂಡ್ ಗೂ ಇದು ಪ್ರೇರಣೆ. ಸಂತೋಷ, ಏಕಾಗ್ರತೆಗೂ ಮೂಲ ಸೂರ್ಯನ ಬೆಳಕು. ಚಳಿಗಾಲದಲ್ಲಿ ನಾವು ಮನೆಯಲ್ಲೇ ಹೆಚ್ಚು ಕುಳಿತಿರುತ್ತವೆ, ಹೆಚ್ಚು ಚಲನವಲನ ಇರುವುದಿಲ್ಲ, ಆದ್ರೆ ಜಾಸ್ತಿ ಆಹಾರ ಸೇವಿಸುತ್ತೇವೆ.
ಇದು ಋತುಸ್ರಾವದ ಮೇಲೆ ಪರಿಣಾಮ ಬೀರುತ್ತದೆ. ಮಹಿಳೆಯರು ಹೆಚ್ಚು ಚಟುವಟಿಕೆಯಿಂದಿದ್ದಲ್ಲಿ ಋತುಸ್ರಾವದಲ್ಲಿ ಕಂಡುಬರುವ ಸಮಸ್ಯೆಗಳೆಲ್ಲ ಕಡಿಮೆಯಾಗುತ್ತವೆ. ಹಾಗಾಗಿ ಚಳಿಗಾಲದಲ್ಲಿ ಮಹಿಳೆಯರು ಬ್ಯುಸಿಯಾಗಿರುವುದು ಉತ್ತಮ ಎನ್ನುತ್ತಾರೆ ವೈದ್ಯರು.


ಬೆಂಜ್ ಕಾರು ಖರೀದಿಸಿದ ರಿಶಭ್ ಪಂತ್
Highlights
ರಿಶಭ್ ಅವರನ್ನು ಡೆಲ್ಲಿ ತಂಡ 10ನೇ ಆವೃತ್ತಿಯಲ್ಲಿ 1.90 ಕೋಟಿ ಹಣವನ್ನು ನೀಡಿ ರಿಟೈನ್ ಮಾಡಿಕೊಂಡಿತ್ತು.
ನವದೆಹಲಿ(ಮೇ.24): ಭಾರತ ತಂಡದ ದೆಹಲಿ ಮೂಲದ ಯುವ ಕ್ರಿಕೆಟಿಗ ರಿಶಭ್ ಪಂತ್, ಐಶಾರಾಮಿ ನೂತನ ಮರ್ಸಿಡೆಸ್ ಬೆಂಜ್ ಜಿಎಲ್‌ಸಿ ಕಾರನ್ನು ಖರೀದಿಸಿದ್ದಾರೆ.
ಐಪಿಎಲ್ ಕ್ರಿಕೆಟ್ ಟೂರ್ನಿಯಲ್ಲಿ ಡೆಲ್ಲಿ ಡೇರ್ ಡೆವಿಲ್ಸ್ ತಂಡದ ಪರ ಪ್ರಭಾವಿ ಆಟದ ಮೂಲಕ ರಿಶಭ್ ಗಮನ ಸೆಳೆದಿದ್ದರು.
ಐಪಿಎಲ್ ಪಂದ್ಯಾವಳಿಯಿಂದ ಬಂದ ಹಣದಲ್ಲಿ ಬೆಂಜ್ ಕಾರನ್ನು ರಿಶಭ್ ಖರೀದಿಸಿದ್ದಾರೆ.
ರಿಶಭ್ ಅವರನ್ನು ಡೆಲ್ಲಿ ತಂಡ 10ನೇ ಆವೃತ್ತಿಯಲ್ಲಿ 1.90 ಕೋಟಿ ಹಣವನ್ನು ನೀಡಿ ರಿಟೈನ್ ಮಾಡಿಕೊಂಡಿತ್ತು.
ರಿಶಭ್ ಮರ್ಸಿಡೆಸ್ ಬೆಂಜ್ ಜಿಎಲ್'ಸಿ ಕಾರನ್ನು ಖರೀಧಿಸಿದ್ದು, ಆ ಕಾರಿನ ಎಕ್ಸ್ ಶೋರೂಮಿನ ಬೆಲೆ 56 ಲಕ್ಷ ರುಪಾಯಿಗಳು. ಇದರ ಆನ್'ರೋಡ್ ಬೆಲೆ ಬರೋಬ್ಬರಿ 66 ಲಕ್ಷ ರುಪಾಯಿಗಳು.
Last Updated 11, Apr 2018, 12:54 PM IST


former cricketer kris srikkanth wants rishabh pant to bat at number 4
ರಿಷಬ್ ಪಂತ್ ನಾಲ್ಕನೇ ಕ್ರಮಾಂಕದಲ್ಲಿ ಆಡಲಿ: ಶ್ರೀಕಾಂತ್
ಆಯ್ಕೆ ಸ್ವಾತಂತ್ರ ಮತ್ತು ನಿರ್ಧಾರ ಕೈಗೊಳ್ಳುವ ಅಧಿಕಾರ ನನಗಿದ್ದರೆ, ರಿಷಬ್ ಪಂತ್‌ರನ್ನು ನಾನು ನಾಲ್ಕನೇ ಕ್ರಮಾಂಕಕ್ಕೆ ಸೂಚಿಸುತ್ತಿದ್ದೆ ಎಂದು ಶ್ರೀಕಾಂತ್ ಹೇಳಿದ್ದಾರೆ.
Agencies | Updated:
Jun 29, 2019, 03:51PM IST
ಲಂಡನ್: ಹಲವು ಅಚ್ಚರಿಗಳಿಗೆ ಕಾರಣವಾಗಿರುವ ಪ್ರಸಕ್ತ ಸಾಲಿನ ವಿಶ್ವಕಪ್‌ನಲ್ಲಿ ಭಾರತ ದಿಗ್ವಿಜಯ ಸಾಧಿಸುವತ್ತ ಸಾಗಿದೆ. ಎಲ್ಲರ ಕಣ್ಣು ಭಾನುವಾರದ ಭಾರತ-ಇಂಗ್ಲೆಂಡ್ ನಡುವಣ ಪಂದ್ಯದತ್ತ ನೆಟ್ಟಿದೆ.
ಈ ಬಾರಿ ನಾಲ್ಕನೇ ಕ್ರಮಾಂಕದಲ್ಲಿ ರಿಷಬ್ ಪಂತ್ ಕಣಕ್ಕೆ ಇಳಿಯಬೇಕು ಎಂದು ದೇಶದ ಮಾಜಿ ಆಟಗಾರ ಕ್ರಿಸ್ ಶ್ರೀಕಾಂತ್ ಅಭಿಪ್ರಾಯಪಟ್ಟಿದ್ದಾರೆ.
ಶಿಖರ್ ಧವನ್ ಗಾಯಗೊಂಡಿರುವುದು ಭಾರತ ತಂಡಕ್ಕೆ ಸಮಸ್ಯೆಯಾಗಿದೆ. ಮತ್ತೊಂದೆಡೆ ವಿಜಯ್ ಶಂಕರ್ ಆಯ್ಕೆಗೆ ಎಲ್ಲೆಡೆ ಟೀಕೆ ಕೇಳಿಬಂದಿದೆ. ಹೀಗಾಗಿ ಶ್ರೀಕಾಂತ್ ಪ್ರಕಾರ, ರಿಷಬ್ ಪಂತ್ ನಾಲ್ಕನೇ ಕ್ರಮಾಂಕದಲ್ಲಿ ಬ್ಯಾಟಿಂಗ್‌ಗೆ ಇಳಿಯುವುದು ಹೆಚ್ಚು ಸೂಕ್ತ.
ಇಂಗ್ಲೆಂಡ್ ವಿರುದ್ಧದ ಕಳೆದ ವರ್ಷದ ಪ್ರವಾಸದ ಸಂದರ್ಭದಲ್ಲೂ ರಿಷಬ್ ಸರ್ವಾಂಗೀಣ ಪ್ರದರ್ಶನ ನೀಡಿದ್ದಾರೆ. ಹೀಗಾಗಿ ಅವರ ಬದಲು ವಿಜಯ್ ಶಂಕರ್, ಕೇದಾರ್ ಜಾಧವ್ ಆಯ್ಕೆ ಸರಿಯಲ್ಲ ಎಂದು ಶ್ರೀಕಾಂತ್ ಹೇಳಿದ್ದಾರೆ.


|
Updated: Thursday, September 15, 2016, 15:24 [IST]
ಸಿಟ್ಟು ಬಂದ ಸಮಯದಲ್ಲಿ ಏನು ಮಾಡಬೇಕು? ಒಂದು ಲೋಟ ತಣ್ಣಗಿನ ಮಜ್ಜಿಗೆ ಕುಡಿಯಬೇಕು ಎಂದು ಹಿರಿಯರು ಹೇಳುತ್ತಾರೆ. ಏಕೆಂದರೆ ಮಜ್ಜಿಗೆ ಕುಡಿದ ಬಳಿಕ ರಕ್ತದ ಒತ್ತಡ ಕಡಿಮೆಯಾಗುವ ಮೂಲಕ ಸಿಟ್ಟು ಇಳಿಯುತ್ತದೆ. ಅಂತೆಯೇ ಮನೋಭಾವವನ್ನು ಬದಲಿಸುವ ಇನ್ನೂ ಕೆಲವು ಆಹಾರಗಳಿವೆ.
ಕೇವಲ ಮನೋಭಾವ ಬದಲಿಸುವುದು ಮಾತ್ರವಲ್ಲ, ನೋವನ್ನು ಕಡಿಮೆ ಮಾಡುವುದು, ಸ್ಮರಣ ಶಕ್ತಿ ಹೆಚ್ಚಿಸುವುದನ್ನು ಸಹಾ ಕೆಲವು ಆಹಾರಗಳ ಮೂಲಕ ಪಡೆಯಬಹುದು. ಕೆಲವು ಆಹಾರಗಳನ್ನು ಸೇವಿಸಿದಾಗ ರಕ್ತದಲ್ಲಿ ಬೆರೆಯುವ ಇದರ ಪೋಷಕಾಂಶಗಳು ಮೆದುಳಿನಲ್ಲಿ ಮನೋಭಾವವನ್ನು ಉತ್ತಮಗೊಳಿಸುವ ಕೆಲವು ಹಾರ್ಮೋನುಗಳನ್ನು ಉತ್ಪಾದಿಸುವುದೇ ಇದಕ್ಕೆ ಕಾರಣ. ನಿತ್ಯ ಹಣ್ಣು-ತರಕಾರಿ ತಿಂದು ಸಂತೋಷವಾಗಿರಿ
ಉತ್ತಮ ಆರೋಗ್ಯ ಮತ್ತು ಮನೋಭಾವವನ್ನು ಪಡೆಯಲು ಉತ್ತಮವಾದ ಆಹಾರಕ್ರಮ ಅಗತ್ಯ. ಆದರೆ ಕೆಲವು ಆಹಾರಗಳು ಮನೋಭಾವವನ್ನು ಅತ್ಯುತ್ತಮವಾಗಿ ಹೆಚ್ಚಿಸುತ್ತವೆ. ಬನ್ನಿ ಇವು ಯಾವುವೆಂದು ನೋಡೋಣ....
ಬ್ರೆಡ್
ಸಾಮಾನ್ಯವಾದ ಗೋಧಿಯ ಬ್ರೆಡ್‌ನಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಕಾರ್ಬೋ ಹೈಡ್ರೇಟುಗಳಿವೆ. ಬ್ರೆಡ್ ಸೇವಿಸಿದ ಬಳಿಕ ರಕ್ತದ ಮೂಲಕ ಕೆಲವು ಪೋಷಕಾಂಶಗಳು ಶೀಘ್ರವಾಗಿ ಮೆದುಳಿಗೆ ತಲುಪಿ ಸೆರೋಟೋನಿನ್ ಎಂಬ ಹಾರ್ಮೋನನ್ನು ಉತ್ಪಾದಿಸಲು ನೆರವಾಗುತ್ತದೆ.
ಚಾಕಲೇಟು
ವಿಶೇಷವಾಗಿ ಕಪ್ಪು ಚಾಕಲೇಟಿನಲ್ಲಿರುವ ಪೋಷಕಾಂಶಗಳು ಮೆದುಳಿನಲ್ಲಿ ಮುದವನ್ನುಂಟು ಮಾಡುತ್ತದೆ. ಇದರಲ್ಲಿರುವ ಆಂಟಿ ಆಕ್ಸಿಡೆಂಟುಗಳು ತಿಂದ ಕೆಲವೇ ಕ್ಷಣಗಳಲ್ಲಿ ಮೆದುಳಿನಲ್ಲಿ ಮುದನೀಡುವ ಹಾರ್ಮೋನುಗಳನ್ನು ಉತ್ಪಾದಿಸಿ ಉಲ್ಲಾಸದಿಂದಿರಲು ನೆರವಾಗುತ್ತದೆ. ವಿಶೇಷವಾಗಿ ಖಿನ್ನತೆಯ ಸಮಯದಲ್ಲಿ ಚಾಕಲೇಟು ಆಪತ್ಬಾಂಧವನಾಗಿದೆ.
ಪಾಲಕ್ ಸೊಪ್ಪು
ಪಾಲಕ್ ಸೊಪ್ಪಿನಲ್ಲಿಯೂ ಮೆದುಳಿಗೆ ಮುದ ನೀಡುವ ಕೆಲವು ಪೋಷಕಾಂಶಗಳಿವೆ. ವಿಶೇಷವಾಗಿ ಇದಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ಕಬ್ಬಿಣ ರಕ್ತದ ಹೀಮೋಗ್ಲೋಬಿನ್ ಪ್ರಮಾಣವನ್ನು ಹೆಚ್ಚಿಸುತ್ತದೆ. ಅಲ್ಲದೇ ಮೆದುಳಿಗೆ ರಕ್ತಸಂಚಾರವೂ ಹೆಚ್ಚುತ್ತದೆ. ತನ್ಮೂಲಕ ಮನೋಭಾವವೂ ಉಲ್ಲಾಸಗೊಳ್ಳಲು ನೆರವಾಗುತ್ತದೆ.
ಕಿತ್ತಳೆ
ಖಿನ್ನತೆ, ಬೇಸರ, ಉದ್ವೇಗ ಮೊದಲಾದ ಸಂದರ್ಭಗಳಲ್ಲಿ ತಿನ್ನಲು ಕಿತ್ತಳೆ ಉತ್ತಮ ಆಯ್ಕೆಯಾಗಿದೆ. ಏಕೆಂದರೆ ಇದರಲ್ಲಿರುವ ಸಿಟ್ರಸ್ ಆಮ್ಲ ಮತ್ತು ವಿಟಮಿನ್ ಸಿ ಹಾಗೂ ಫೋಲೇಟ್ ಗಳು ಮೆದುಳಿಗೆ ತಲುಪಿದ ಬಳಿಕ ಮೆದುಳಿನಲ್ಲಿ ಡೋಪಮೈನ್ ಎಂಬ ರಸದೂತವನ್ನು ಉತ್ಪಾದಿಸಲು ನೆರವಾಗುತ್ತದೆ. ಇದರಿಂದ ಮನೋಭಾವವೂ ಉಲ್ಲಸಿತವಾಗುತ್ತದೆ.
ಮೀನು
ಮೀನಿನಲ್ಲಿರುವ ಒಮೆಗಾ-3 ಕೊಬ್ಬಿನ ಆಮ್ಲ ರಕ್ತದಲ್ಲಿ ಬೆರೆತು ಮೆದುಳಿಗೆ ತಲುಪಿದ ಬಳಿಕ ಮೆದುಳಿನಲ್ಲಿ ಸೆರೋಟೋನಿನ್ ಪ್ರಮಾಣ ಹೆಚ್ಚಿಸಲು ನೆರವಾಗುತ್ತದೆ. ಇದು ಮನೋಭಾವವನ್ನು ಉಲ್ಲಸಿತಗೊಳಿಸಲು ನೆರವಾಗುತ್ತದೆ.
ಕೇಸರಿ
ಕೇಸರಿಯ ರಹಸ್ಯ: ಕಣ ಕಣದಲ್ಲೂ ಸೌಂದರ್ಯದ ಶಕ್ತಿ!
ತೆಂಗಿನ ಕಾಯಿ
ತೆಂಗಿನಲ್ಲಿಯೂ ಒಮೆಗಾ-3 ಕೊಬ್ಬಿನ ಆಮ್ಲದ ಪ್ರಮಾಣ ಉತ್ತಮವಾಗಿದ್ದು ಮೆದುಳಿನಲ್ಲಿ ಸೆರೋಟೋನಿನ್ ಪ್ರಮಾಣ ಹೆಚ್ಚಿಸಲು ನೆರವಾಗುತ್ತದೆ. ಅಲ್ಲದೇ ತೆಂಗಿನಲ್ಲಿರುವ ಪೋಷಕಾಂಶಗಳು ನರಗಳನ್ನು ಸಡಿಲಿಸಿ ರಕ್ತಸಂಚಾರ ಹೆಚ್ಚಿಸುವ ಮೂಲಕವೂ ಮನೋಭಾವವನ್ನು ಉತ್ತಮಗೊಳಿಸಲು ನೆರವಾಗುತ್ತದೆ.


ವಿಶ್ವಶ್ರೇಷ್ಠ ವಿಕೆಟ್ ಕೀಪರ್‌ಗಳ ಸಾಲಿನಲ್ಲಿ ಧೋನಿ.
300 ಟಿ-20 ಪಂದ್ಯಗಳನ್ನಾಡಿರುವ ಭಾರತದ ಮೊದಲ ಆಟಗಾರ.
ಸಚಿನ್, ದ್ರಾವಿಡ್ ಬಳಿಕ ಭಾರತದ ಅತಿ ಹೆಚ್ಚು ಏಕದಿನ ಪಂದ್ಯಗಳನ್ನು ಆಡಿದ ಆಟಗಾರ.
ಹೊಸದಿಲ್ಲಿ: ಪ್ರತಿಯೊಂದು ಬಾರಿಯೂ ಮಹೇಂದ್ರ ಸಿಂಗ್ ಧೋನಿ ಮೈದಾನಕ್ಕಿಳಿದಾಗ ಒಂದಲ್ಲ ಒಂದು ದಾಖಲೆಯನ್ನು ಬರೆಯುತ್ತಲೇ ಸಾಗುತ್ತಿದ್ದಾರೆ.
ಭಾರತದ ಮಾಜಿ ನಾಯಕ ಹಾಗೂ ಹಿರಿಯ ಅನುಭವಿ ವಿಕೆಟ್ ಕೀಪರ್ ಬ್ಯಾಟ್ಸ್‌ಮನ್ ಆಗಿರುವ ಧೋನಿ ಈಗ ಮಗದೊಂದು ದಾಖಲೆಯ ಹೊಸ್ತಿಲಲ್ಲಿದ್ದಾರೆ.
ಅತಿ ಹೆಚ್ಚು ಪಂದ್ಯಗಳ್ನಾಡಿದ (ಯಾವುದೇ ಪ್ರಕಾರದ ಕ್ರಿಕೆಟ್‌ನಲ್ಲೂ) ವಿಕೆಟ್ ಕೀಪರ್ ಎಂದೆನಿಸಿಕೊಳ್ಳಲು ಧೋನಿಗಿನ್ನು ಕೇವಲ ಮೂರು ಪಂದ್ಯಗಳು ಬೇಕಿದೆ.
ಈ ಪಟ್ಟಿಯಲ್ಲಿ ದಕ್ಷಿಣ ಆಫ್ರಿಕಾದ ಮಾಜಿ ಆಟಗಾರ ಮಾರ್ಕ್ ಬೌಚರ್ ದಾಖಲೆಯನ್ನು ಧೋನಿ ಅಳಿಸಿ ಹಾಕಲಿದ್ದಾರೆ. 37ರ ಹರೆಯದ ಧೋನಿ ಈಗಾಗಲೇ 594 ಪಂದ್ಯಗಳನ್ನಾಡಿದ್ದಾರೆ.
ನಂತರದ ಸ್ಥಾನದಲ್ಲಿರುವ ಮಾಜಿಗಳಾದ ಕುಮಾರ ಸಂಗಕ್ಕಾರ 499 ಹಾಗೂ ಆ್ಯಡಂ ಗಿಲ್‌ಕ್ರಿಸ್ಟ್ 485 ಪಂದ್ಯಗಳನ್ನು ಆಡಿದ್ದಾರೆ.
ಕೆಲವು ದಿನಗಳ ಹಿಂದೆಯಷ್ಟೇ 300 ಟ್ವೆಂಟಿ-20 ಪಂದ್ಯಗಳನ್ನು ಆಡಿದ ಭಾರತದ ಮೊದಲ ಆಟಗಾರನೆಂಬ ಹೆಗ್ಗಳಿಕೆಗೆ ಧೋನಿ ಪಾತ್ರವಾಗಿದ್ದರು. ಅಲ್ಲದೆ ಸಚಿನ್ ತೆಂಡೂಲ್ಕರ್ (463), ರಾಹುಲ್ ದ್ರಾವಿಡ್ (340) ಬಳಿಕ ಭಾರತದ ಪರ ಅತಿ ಹೆಚ್ಚು ಏಕದಿನ ಪಂದ್ಯಗಳನ್ನಾಡಿರುವ ಗೌರವಕ್ಕೂ ಪಾತ್ರವಾಗಿದ್ದಾರೆ.


ಸನಾತನಿಯ ಸಿನಿಮಾ ಯಾನ
ಸನಾತನಿಯ ಸಿನಿಮಾ ಯಾನ
ರೇಷ್ಮಾ ಶೆಟ್ಟಿ
18 ಆಗಸ್ಟ್ 2018, 14:41  IST
Updated:
18 ಆಗಸ್ಟ್ 2018, 14:41  IST
ಅಕ್ಷರ ಗಾತ್ರ :
ಆ
ಆ
‘ಜೀವನ ಎಂಬುದು ಅನುಭವಗಳ ಭಂಡಾರ, ಬದುಕಿನ ಪ್ರತಿ ಹೆಜ್ಜೆಯಲ್ಲೂ ಅನುಭವಗಳಿರುತ್ತವೆ. ಆ ಅನುಭವಗಳೇ ನಮಗೆ ಬದುಕಿನ ಪಾಠವನ್ನು ಕಲಿಸುತ್ತವೆ’ ಎಂದು ಜೀವನದ ಆಳ–ಅರ್ಥವನ್ನು ಅನುಭವಿಯಂತೆ ಉಸುರುವ ಈ ಕನಸು ಕಂಗಳ ನಟಿ ಸನಾತನಿ.
ಹುಬ್ಬಳ್ಳಿ ಮೂಲದ ಇವರು ಬೆಳೆದಿದ್ದು ದಾವಣಗೆರೆಯಲ್ಲಿ. ಫ್ಯಾಷನ್ ಡಿಸೈನಿಂಗ್ ಡಿಪ್ಲೊಮಾ ಕೋರ್ಸ್ ಮಾಡಿರುವ ಇವರು ಭರತನಾಟ್ಯ ಕಲಾವಿದೆ.
ಚಂದನವನಕ್ಕೆ ಕಾಲಿರಿಸಿದ್ದು ಬಾಲನಟಿಯಾಗಿ. ಬಾಲ್ಯದಲ್ಲಿ ನಿರ್ದೇಶಕ ಸಿದ್ಧಲಿಂಗಯ್ಯನವರು ಇವರನ್ನು ನೋಡಿ ನಟನೆಗೆ ಅವಕಾಶ ನೀಡಿದ್ದರು. ಮೊದಲು ನಟಿಸಿದ ಸಿನಿಮಾ ‘ಬಾ ನನ್ನ ಪ್ರೀತಿಸು’. ನಂತರ ‘ಗೋಪಿಕೃಷ್ಣ’, ‘ಮೋಜಿನ ಮದುವೆ’, ‘ಕಲಿಯುಗ ಸೀತೆ’ ಸಿನಿಮಾಗಳಿಗೂ ಬಣ್ಣ ಹಚ್ಚಿದರು. ಮುಂದೆ ಓದುವ ಸಲುವಾಗಿ ಬಣ್ಣದ ಲೋಕ ಬಿಟ್ಟು ಶಾಲೆಯತ್ತ ಮುಖ ಮಾಡಿದರು.
ತಾಯಿಯ ಆಸೆಯಂತೆ ನಟನೆ ಮುಂದುವರಿಸಬೇಕು ಎಂದುಕೊಂಡಿದ್ದ ಇವರು ಭರತನಾಟ್ಯ ಕಲಿತರು. ಇವರ ತಾಯಿಗೆ ಬಾಲ್ಯದಿಂದಲೂ ಹಾಡು, ನೃತ್ಯದಲ್ಲಿ ವಿಪರೀತ ಆಸಕ್ತಿ ಇತ್ತು. ಅದೇ ಇವರಿಗೂ ಬಳುವಳಿಯಾಗಿ ಬಂದಿತ್ತು.
ನಟನೆಯ ಬಗ್ಗೆ ಹೆಚ್ಚಿಗೆ ಏನೂ ತಿಳಿದುಕೊಂಡಿರದ ಇವರಿಗೆ 15 ದಿನಗಳ ಎನ್‌ಎಸ್‌ಡಿ ಶಿಬಿರ ನಟನೆಯ ಆಳ–ಅಗಲವನ್ನು ಕಲಿಸಿತ್ತು. ‘ಈಶ್ವರ ಅಲ್ಲಾ ನೀನೆ ಎಲ್ಲಾ’ ಎಂಬ ಧಾರಾವಾಹಿಯಲ್ಲಿ ಒಂದೇ ಒಂದು ಎಪಿಸೋಡ್‌ನಲ್ಲಿ ನೃತ್ಯಗಾರ್ತಿಯಾಗಿ ನಟಿಸಿದ್ದರು. ಅಲ್ಲಿಂದ ಮತ್ತೆ ಅವರ ನಟನಾಯಾತ್ರೆ ಮುಂದುವರಿದಿತ್ತು. ನಂತರ ‘ಮೌನಕ್ರಾಂತಿ’, ‘ಶಿವಲೀಲಾಮೃತ’, ‘ಸಂಗೊಳ್ಳಿ ರಾಯಣ್ಣ’, ‘ಇದ್ರ ಇರಬೇಕು ನಿನ್ ಹಂಗಾ’ ಧಾರಾವಾಹಿಗಳಲ್ಲೂ ನಟಿಸಿದರು.
ಆಕಸ್ಮಿಕವೋ, ಅದೃಷ್ಣವೋ ಎಂಬಂತೆ ಚಂದನವನದಲ್ಲಿ ಕಾಲಿರಿಸುವ ಅವಕಾಶ ಇವರನ್ನು ಹುಡುಕಿಕೊಂಡು ಬಂದಿತ್ತು. ನಟ ರಮೇಶ್ ಅರವಿಂದ್ ನಾಯಕರಾಗಿದ್ದ ‘ಕ್ರೇಜಿ ಕುಟುಂಬ’ ಸಿನಿಮಾದಲ್ಲಿ ನಾಯಕಿಯಾಗಿ ನಟಿಸಿದ ಮೇಲೆ ‘ನಮ್ಮಣ್ಣ ಡಾನ್’, ‘ಛತ್ರಿಗಳು ಸಾರ್ ಛತ್ರಿಗಳು’ ಸಿನಿಮಾಕ್ಕೂ ಬಣ್ಣ ಹಚ್ಚಿದ್ದರು.
ಇವರಿಗೆ ಪೂರ್ಣಪ್ರಮಾಣದ ಹೆಸರು ತಂದು ಕೊಟ್ಟಿದ್ದು ಜೀ ವಾಹಿನಿಯ ‘ಗೃಹಲಕ್ಷ್ಮೀ’ ಧಾರಾವಾಹಿ. ‘ಈ ಧಾರಾವಾಹಿ ನನ್ನ ಜೀವನಕ್ಕೆ ತಿರುವು ನೀಡಿತ್ತು, ಅದರಲ್ಲಿ 2 ಬಾರಿ ಉತ್ತಮ ನಟಿ ಪ್ರಶಸ್ತಿಯೂ ದಕ್ಕಿತ್ತು. ಅಲ್ಲದೇ ಒಂದೇ ಪಾತ್ರದಲ್ಲಿ ಹಲವು ರೀತಿಯ ವ್ಯಕ್ತಿತ್ವವನ್ನು ನಿರ್ವಹಿಸುವ ಅವಕಾಶ ಸಿಕ್ಕಿತ್ತು’ ಎಂದು ಖುಷಿಯಿಂದ ಹೇಳುತ್ತಾರೆ ಅವರು.
ನಟನೆಗೆ ಕೆಲ ಕಾಲ ಬಿಡುವು ನೀಡಿದ್ದ ಸನಾತನಿ ಈಗ ಮತ್ತೆ ಬಣ್ಣ ಹಚ್ಚುವ ಹಂಬಲದಲ್ಲಿದ್ದಾರೆ.
‘ನಾನು ಈವರೆಗೂ ನಟಿಸಿದ ಪಾತ್ರಗಳನ್ನು ನೋಡಿದವರು ನಾನು ಹೋಮ್ಲಿ ಪಾತ್ರಗಳಿಗೆ ಹೆಚ್ಚು ಒಗ್ಗುತ್ತೇನೆ, ಹಾಗಾಗಿ ಸೈಲೆಂಟ್ ಆದ ಎಮೋಷನಲ್ ಪಾತ್ರಗಳು ಸೂಟ್ ಆಗುತ್ತವೆ ಎನ್ನುತ್ತಾರೆ. ಆದರೆ ನನಗೆ ವೈಯಕ್ತಿಕವಾಗಿ ಎಲ್ಲಾ ಥರದ ಪಾತ್ರಗಳಲ್ಲೂ ನಟಿಸಲು ಇಷ್ಟ. ಅದರಲ್ಲೂ ಹುಚ್ಚಿ ಅಥವಾ ಅಬ್‌ನಾರ್ಮಲ್ ಪಾತ್ರಗಳಲ್ಲಿ ನಟಿಸುವುದು ಹೆಚ್ಚು ಇಷ್ಟ’ ಎಂದು ಪಾತ್ರಗಳ ಆಯ್ಕೆಯ ಬಗ್ಗೆ ತಿಳಿಸುತ್ತಾರೆ.
ಕಾಸ್ಟಿಂಗ್ ಕೌಚ್ ಬಗ್ಗೆ ಮಾತನಾಡುತ್ತಾ ‘ನಾನು ಈವರೆಗೆ ಈ ಕ್ಷೇತ್ರದಲ್ಲಿ ಎಂದಿಗೂ ಅಂಥ ಅನುಭವಗಳನ್ನು ಎದುರಿಸಿಲ್ಲ, ನನಗೆ ಅನ್ನಿಸಿದ ಹಾಗೇ ನಾವು ಹೇಗೆ ಇರುತ್ತೇವೆಯೋ ಜನ ನಮ್ಮನ್ನು ಹಾಗೆ ನಡೆಸಿಕೊಳ್ಳುತ್ತಾರೆ. ಎಲ್ಲವೂ ನಮ್ಮ ಕೈಯಲೇ ಇದೆ’ ಎಂದು ದೃಢವಾಗಿ ಹೇಳುತ್ತಾರೆ ಸನಾತನಿ.
ರಾತ್ರಿ ವೇಳೆ ಐಸ್‌ಕ್ರೀಂ ಮೆಲ್ಲುತ್ತಾ ಲಾಂಗ್ ಡ್ರೈವ್ ಹೋಗುವುದನ್ನು ಇಷ್ಟ ಪಡುವ ಇವರಿಗೆ, ಕಸೂತಿ ಮಾಡುವುದೆಂದರೂ ತುಂಬಾ ಇಷ್ಟವಂತೆ, ಆದರೆ ಸಮಯವಿಲ್ಲದ ಕಾರಣ ಎಲ್ಲವೂ ಮೂಲೆ ಸರಿದಿದೆ ಎನ್ನುತ್ತಾ ಮಾತು ಮುಗಿಸುತ್ತಾರೆ ಈ ಹುಬ್ಬಳ್ಳಿ ಹುಡುಗಿ.
0 Post Comments (+)


2016ರಲ್ಲಿ ದಾಖಲೆಯ ಶಿಖರವೇರಿದ ವಿರಾಟ್ ಕೊಹ್ಲಿ.. ಇಲ್ಲಿದೆ ಬರ್ತ್ ಡೇ ಬಾಯ್ ರೆಕಾರ್ಡ್ಸ್
Highlights
ಟೀಮ್ ಇಂಡಿಯಾದ ಯಶಸ್ವಿ ಬ್ಯಾಟ್ಸ್`ಮನ್, ಟೆಸ್ಟ್ ತಂಡದ ನಾಯಕ ವಿರಾಟ್ ಕೊಹ್ಲಿಗೆ ಇಂದು ಹುಟ್ಟುಹಬ್ಬದ ಸಂಭ್ರಮ. ಅಬ್ಬರದ ಬ್ಯಾಟಿಂಗ್`ನೊಂದಿಗೆ 2016 ಅನ್ನ ಆರಂಭಿಸಿದ ಕೊಹ್ಲಿ ಈ ವರ್ಷ ಅನೇಕ ದಾಖಲೆಗಳನ್ನ ಬರೆದಿದ್ದಾರೆ. ಈ ವರ್ಷ  ಬಹುಬೇಗ 25 ಶತಕಗಳ ಸಾಧನೆ, ವೇಗದ 7500 ರನ್ ಮತ್ತು ಚೇಸಿಂಗ್`ನಲ್ಲಿ 14 ಸೆಂಚುರಿ ಸಿಡಿಸುವ ಮೂಲಕ ಸಚಿನ್ ದಾಖಲೆ ಸರಿಗಟ್ಟಿದ್ದಾರೆ.
ನವದೆಹಲಿ(ನ.05): ಟೀಮ್ ಇಂಡಿಯಾದ ಯಶಸ್ವಿ ಬ್ಯಾಟ್ಸ್`ಮನ್, ಟೆಸ್ಟ್ ತಂಡದ ನಾಯಕ ವಿರಾಟ್ ಕೊಹ್ಲಿಗೆ ಇಂದು ಹುಟ್ಟುಹಬ್ಬದ ಸಂಭ್ರಮ. ಅಬ್ಬರದ ಬ್ಯಾಟಿಂಗ್`ನೊಂದಿಗೆ 2016 ಅನ್ನ ಆರಂಭಿಸಿದ ಕೊಹ್ಲಿ ಈ ವರ್ಷ ಅನೇಕ ದಾಖಲೆಗಳನ್ನ ಬರೆದಿದ್ದಾರೆ. ಈ ವರ್ಷ  ಬಹುಬೇಗ 25 ಶತಕಗಳ ಸಾಧನೆ, ವೇಗದ 7500 ರನ್ ಮತ್ತು ಚೇಸಿಂಗ್`ನಲ್ಲಿ 14 ಸೆಂಚುರಿ ಸಿಡಿಸುವ ಮೂಲಕ ಸಚಿನ್ ದಾಖಲೆ ಸರಿಗಟ್ಟಿದ್ದಾರೆ.
ಆಸ್ಟ್ರೇಲಿಯಾದಲ್ಲಿ 2 ಶತಕ: ವರ್ಷಾರಂಭದಲ್ಲಿ ಭಾರತ ಆಸ್ಟ್ರೇಲಿಯಾ ಪ್ರವಾಸ ಕೈಗೊಂಡಿತ್ತು. 1-4 ಅಂತರದಿಂದ ಧೋನಿ ಪಡೆ ಏಕದಿನ ಸರಣಿಯಲ್ಲಿ ಸೋತರೂ ಕೊಹ್ಲಿ ಮಾತ್ರ 76.20 ಸರಾಸರಿಯಲ್ಲಿ 381 ರನ್ ಸಿಡಿಸಿದ್ದರು. ಇದರಲ್ಲಿ 2 ಶತಕ 2 ಅರ್ಧಶತಕಗಳಿದ್ದವು. ಬಳಿಕ ನಡೆದ ಟಿ-20 ಸರಣಿಯಲ್ಲಿ ಭಾರತ, ಆಸ್ಟ್ರೇಲಿಯಾವನ್ನ 3-0 ಅಂತರದಿಂದ ಬಗ್ಗು ಪಡೆಯಿತು. ಇದರಲ್ಲಿ ಕೊಹ್ಲಿ 3 ಅರ್ಧಶತಕಗಳನ್ನೊಳಗೊಂಡ 199 ರನ್ ಸಿಡಿಸಿದ್ದರು.
ಏಷ್ಯಾ ಕಪ್`ನಲ್ಲಿ ದಾಖಲೆ:
ಈ ವರ್ಷ ಭಾರತ ತಂಡ ಏಷ್ಯಾ ಕಪ್ ಸರಣಿಯನ್ನ ಗೆದ್ದು ಬೀಗಿತ್ತು. ಇದರಲ್ಲಿ ವಿರಾಟ್ ಕೊಹ್ಲಿ ಪಾತ್ರ ಬಹಳಷ್ಟಿತ್ತು. 136 ಸ್ಟ್ರೈಕ್ ರೇಟ್`ನೊಂದಿಗೆ 5 ಪಂದ್ಯಗಳಲ್ಲಿ 273 ರನ್ ಕೆಲಹಾಕಿದ್ದರು.
ಐಪಿಎಲ್`ನಲ್ಲಿ ರನ್ ಹೊಳೆ: ಏಕದಿನ, ಟೆಸ್ಟ್ ಪಂದ್ಯಗಳಲ್ಲೇ ಕೊಹ್ಲಿ ಬ್ಯಾಟ್`ನಿಂದ ರನ್ ಹೊಳೆ ಹರಿಯುತ್ತೆ. ಇನ್ನೂ ಟಿ-20ಯಲ್ಲಿ ಕೇಳಬೇಕೆ. ಐಪಿಎಲ್`ನಲ್ಲಿ ಬರೋಬ್ಬರಿ 973 ರನ್ ಸಿಡಿಸಿದ ಕೊಹ್ಲಿ ಈ ಸಾಧನೆ ಮಾಡಿದ ಮೊದಲ ಆಟಗಾರ ಎಂಬ ಖ್ಯಾತಿಗೆ ಪಾತ್ರರಾದರು. ಗೇಲ್ ಗಳಿಸಿದ್ದ 733 ರನ್ ಆವರೆಗಿನ ದಾಖಲೆಯಾಗಿತ್ತು. ಜೊತೆಗೆ 4 ಅಮೋಘ ಶತಕಗಳನ್ನ ಸಿಡಿಸಿದ ಕೊಹ್ಲಿ ಒಂದೇ ಸೀಸನ್ನಿನಲ್ಲಿ 4 ಶತಕ ಸಿಡಿಸಿದ ಏಕೈಕ ಆಟಗಾರ ಎಂಬ ಖ್ಯಾತಿಗೂ ಪಾತ್ರರಾದರು.
ಟೆಸ್ಟ್`ನಲ್ಲಿ ಸ್ಪೆಷಲ್ ಕೊಹ್ಲಿ: ಸೀಮಿತ ಓವರ್`ಗಳ ಪಂದ್ಯಗಳಷ್ಟೇ ಅಲ್ಲ. ಟೆಸ್ಟ್ ಕ್ರಿಕೆಟ್`ನಲ್ಲೂ ಕೊಹ್ಲಿ ರನ್ ದಾಹ ಮುಂದುವರೆದಿತ್ತು. 3 ತಿಂಗಳಲ್ಲಿ 2 ದ್ವಿಶತಕ(ವೆಸ್ಟ್ ಇಂಡೀಸ್ ಮತ್ತು ನ್ಯೂಜಿಲೆಂಡ್ ವಿರುದ್ಧ) ಸಿಡಿಸದ ಕೊಹ್ಲಿ, ಈ ಸಾಧನೆ ಮಾಡಿದ ಮೊದಲ ಮತ್ತು ಏಕೈಕ ಭಾರತದ ನಾಯಕನೆಂಬ ಖ್ಯಾತಿಗೆ ಪಾತ್ರರಾದರು.
Last Updated 11, Apr 2018, 12:37 PM IST
Download App


|
Updated: Saturday, November 21, 2015, 10:22 [IST]
ಆರೋಗ್ಯವೇ ಭಾಗ್ಯ ಎಂಬುದು ಚಿಕ್ಕದಾದರೂ ಸತ್ಯವಾದ ಗಾದೆ. ಉತ್ತಮ ಆರೋಗ್ಯ ಹೊಂದಲು ಉತ್ತಮ ಆಹಾರ, ನಿಯಮಿತ ನಿದ್ದೆ, ವ್ಯಾಯಮ, ಗಾಳಿ ಎಲ್ಲವೂ ಮುಖ್ಯ. ಅದರಲ್ಲೂ ತಿಂದ ಆಹಾರ ಚೆನ್ನಾಗಿ ಜೀರ್ಣವಾಗಿ ಆಹಾರದ ಪೋಷಕಾಂಶಗಳು ರಕ್ತಕ್ಕೆ ಸಿಗಬೇಕು. ಆದರೆ ಸವಲತ್ತುಗಳು ಹೆಚ್ಚಿದಂತೆ ಸೋಮಾರಿಗಳಾಗುತ್ತಾ ಹೋಗಿರುವ ನಮ್ಮ ಬದಲಾದ ದಿನಚರಿಯ ಕೆಲವಾರು ಅಭ್ಯಾಸಗಳು ಜೀರ್ಣಕ್ರಿಯೆಯನ್ನೇ ಅಪಾರವಾಗಿ ಪ್ರಭಾವಗೊಳಿಸುತ್ತವೆ.
ಪರಿಣಮವಾಗಿ ಸ್ಥೂಲಕಾಯದ ಸಹಿತ ವಿವಿಧ ದೈಹಿಕ ತೊಂದರೆಗಳು ಎದುರಾಗುತ್ತವೆ. ಒಂದು ವೇಳೆ ತೂಕ ಇಳಿಸಿಕೊಳ್ಳುವ ಪ್ರಕ್ರಿಯೆಯಲ್ಲಿದ್ದರಂತೂ ಈ ಅಭ್ಯಾಸಗಳು ತೂಕ ಇಳಿಯುವ ವೇಗಕ್ಕೆ ಕಡಿವಾಣ ಹಾಕುತ್ತದೆ, ಕೆಲವೊಮ್ಮೆ ಇದು ವಿರುದ್ಧವಾಗಿಯೂ ಕೆಲಸ ಮಾಡಬಹುದು. ಅಜೀರ್ಣ ಸಮಸ್ಯೆ ಉಂಟಾಗದಿರಲು ಟಿಪ್ಸ್
ಆದ್ದರಿಂದ ತೂಕ ಇಳಿಸಿಕೊಳ್ಳುವ ಇರಾದೆಯವರು ಮೊದಲು ತಮ್ಮ ಮನಸ್ಸನ್ನು ಗಟ್ಟಿಮಾಡಿಕೊಳ್ಳಬೇಕು. ಜೀರ್ಣಕ್ರಿಯೆಯನ್ನು ಪ್ರಭಾವಗೊಳಿಸುವ ಅಭ್ಯಾಸಗಳನ್ನು ಕಷ್ಟವಾದರೂ ಸರಿ, ಬಿಡಬೇಕು. ಈ ಅಭ್ಯಾಸಗಳು ಯಾವುವು ಎಂಬ ಕುತೂಹಲ ಮೂಡಿತೇ, ಕೆಳಗಿನ ಸ್ಲೈಡ್ ಶೋ ನಿಮ್ಮ ಕುತೂಹಲವನ್ನು ತಣಿಸಲಿದೆ. ಇವನ್ನು ಅನುಸರಿಸುವ ಮೂಲಕ ಜೀರ್ಣಕ್ರಿಯೆ ಉತ್ತಮಗೊಂಡು ಆರೋಗ್ಯ ವೃದ್ಧಿಸುವ ಜೊತೆಗೇ ತೂಕವೂ ಕಡಿಮೆಯಾಗುತ್ತದೆ.
ಧೂಮಪಾನ
ಧೂಮಪಾನದ ವ್ಯಸನಿಗಳಿಗೆ ಈ ಚಟ ಬಿಡಿ ಎಂದರೆ ಬಿಟ್ಟೇ ಬಿಡುತ್ತಾರೆ, ಸಿಗರೇಟು ಸೇದುವುದನ್ನಲ್ಲ, ಈ ಮಾತನ್ನು ಹೇಳಿದವರ ಹತ್ತಿರ ಬರುವುದನ್ನೇ ಬಿಟ್ಟು ಬಿಡುತ್ತಾರೆ. ಆದರೆ ಧೂಮಪಾನದ ಮೂಲಕ ಶ್ವಾಸಕೋಶ, ಶ್ವಾಸನಾಳ, ಗಂಟಲು, ಗಂಟಲ ಮೇಲ್ಭಾಗದ ತೇವವಾಗಿರುವ ಸ್ಥಳಗಳನ್ನು ಅಪಾರವಾಗಿ ಸೋಂಕಿಗೆ ಒಳಗಾಗಿಸುವ ಜೊತೆಗೇ ಹೊಟ್ಟೆಯ ಒಳಪದರವನ್ನೂ ಬಾಧೆಗೊಳಪಡಿಸುತ್ತದೆ. ಇದು ಹೊಟ್ಟೆಯಲ್ಲಿ ಹೆಚ್ಚು ಆಮ್ಲೀಯತೆ ಮತ್ತು ಅನಿಲ ತುಂಬಿಕೊಳ್ಳಲು (gastritis) ಪ್ರಚೋದನೆ ನೀಡುತ್ತದೆ.
ಧೂಮಪಾನ
ಅಲ್ಲದೇ ಹೊಟ್ಟೆ ಮತ್ತು ಕರುಳುಗಳ ಒಳಭಾಗದಲ್ಲಿ ಹುಣ್ಣು (ಅಲ್ಸರ್) ಮತ್ತು ಇತರ ಜೀರ್ಣಕ್ರಿಯೆಗೆ ಸಂಬಂಧಿಸಿದ ತೊಂದರೆಗಳಿಗೆ ಆಹ್ವಾನ ನೀಡುತ್ತದೆ. ಧೂಮಪಾನ ಚಟವಾಗಿದ್ದವರಿಗೆ ಕರುಳು ಮತ್ತು ಹೊಟ್ಟೆಯ ಕ್ಯಾನ್ಸರ್ ಬರುವ ಸಾಧ್ಯತೆಯೂ ಹೆಚ್ಚು. ಇದು ಪ್ರಾರಂಭಿಕ ಹಂತದಲ್ಲಿ ಯಾವುದೇ ಸೂಚನೆ ನೀಡದೇ ಉಲ್ಬಣಗೊಂಡ ಬಳಿಕ ಧಿಡೀರನೇ ಒಮ್ಮೆಲೇ ಅಪಾರವಾದ ನೋವಿನೊಂದಿಗೆ ಪ್ರಕಟವಾಗುತ್ತದೆ. ಇದು ಆಗುವುದು ಬೇಡ ಎಂದಿದ್ದರೆ ಧೂಮಪಾನವನ್ನು ತ್ಯಜಿಸಿ.
ಅತಿ ಹೆಚ್ಚಿನ ಕಾಫಿ ಸೇವನೆ
ಕಾಫಿ, ನಮ್ಮ ಮಲೆನಾಡಿನ ಅಮೂಲ್ಯ ಬಳುವಳಿಯಾಗಿದ್ದು ಮಿತ ಸೇವನೆ ಆರೋಗ್ಯಕ್ಕೆ ಪೂರಕವಾಗಿದೆ. ದಿನಕ್ಕೆ ಮೂರು ಕಪ್ ಗಳಿಗೆ ಮೀರದಂತೆ ಅತಿ ಗಾಢವಲ್ಲದ ಕಾಫಿ ಜೀರ್ಣಕ್ರಿಯೆಗೆ ಸಹಕರಿಸಿ ಆರೋಗ್ಯಕ್ಕೆ ನೆರವಾಗುತ್ತದೆ. ಆದರೆ ಗಾಢವಾದ ಕಾಫಿ ದಿನಕ್ಕೆ ಮೂರು ಕಪ್ ಅಥವಾ ಅದಕ್ಕೂ ಹೆಚ್ಚಿದ್ದರೆ ಇದು ಹೊಟ್ಟೆಗೆ ಅಗತ್ಯಕ್ಕಿಂತಲೂ ಹೆಚ್ಚಿನ ಪ್ರಮಾಣದಲ್ಲಿರುವ ಕಾರಣ ಉಪಯೋಗಗೊಳ್ಳದೇ ಬ್ಯಾಕ್ಟೀರಿಯಾಗಳಿಗೆ ಮೃಷ್ಠಾನ್ನ ಭೋಜನದ ರೂಪದಲ್ಲಿ ಲಭ್ಯವಾಗುತ್ತದೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಅತಿ ಹೆಚ್ಚಿನ ಕಾಫಿ ಸೇವನೆ
ಇದು ಜೀರ್ಣಕ್ರಿಯೆಯಲ್ಲಿ ಬಾಧೆಯನ್ನು ನೀಡಿ ಹೊಟ್ಟೆ ಮತ್ತು ಕರುಳಿನ ವಿವಿಧ ಕಾಯಿಲೆಗಳಿಗೆ ಕಾರಣವಾಗುತ್ತದೆ. ಆದ್ದರಿಂದ ಹೆಚ್ಚಿನ ಕಾಫಿ ಸೇವನೆಯ ಸಂದರ್ಭ ಬಂದಾಗ ಕಾಫಿಯ ಬದಲು ಹರ್ಬಲ್ ಟೀ, ಕ್ಯಾಮೋಮೈಲ್ ಟೀ, ಪುದಿನಾ ಸೊಪ್ಪಿನ ಅಥವಾ ದಾಲ್ಚಿನ್ನಿ ಪುಡಿ ಸೇರಿಸಿದ ಹಾಲಿಲ್ಲದ ಚಹಾ ಸೇವಿಸಿ. ಇವನ್ನು ಊಟದ ಬಳಿದ ಸೇವಿಸಿದರೆ ಜೀರ್ಣಕ್ರಿಯೆ ಉತ್ತಮಗೊಳ್ಳುತ್ತದೆ.
ಲಘು ಪಾನೀಯಗಳು
ನೊರೆಬರಲು ಕಾರ್ಬನ್ ಡೈ ಆಕ್ಸೈಡ್ ಸೇರಿಸಿದ ಸೋಡಾ ಅಥವಾ ಲಘುಪಾನೀಯಗಳು ಹೊಟ್ಟೆ ಸೇರಿದ ಬಳಿಕ ಜಠರದ ಆಮ್ಲೀಯತೆಯನ್ನು ಕಡಿಮೆಗೊಳಿಸುತ್ತವೆ. ಇದು ಜೀರ್ಣಕ್ರಿಯೆಯ ಪ್ರಭಾವವನ್ನು ಕಡಿಮೆಗೊಳಿಸುತ್ತದೆ. ಪರಿಣಾಮವಾಗಿ ಆಹಾರ ಪೂರ್ಣವಾಗಿ ಜೀರ್ಣಗೊಳ್ಳದೇ ಕರುಳುಗಳತ್ತ ಸಾಗುತ್ತದೆ. ಒಂದು ವೇಳೆ ಹೊಟ್ಟೆಯಲ್ಲಿ ಈಗಾಗಲೇ ಕೆಲವು ಸೋಂಕುಗಳಿದ್ದರೆ ಲಘು ಪಾನೀಯಗಳು ಇವನ್ನು ಇನ್ನಷ್ಟು ಹೆಚ್ಚಿಸುತ್ತವೆ. ಅಲ್ಲದೇ ಲಘು ಪಾನೀಯಗಳಲ್ಲಿ ಅತಿ ಹೆಚ್ಚಿರುವ ಸಕ್ಕರೆಯ ಪ್ರಮಾಣ ತೂಕ ಕಡಿಮೆ ಮಾಡುವುದಿರಲಿ, ಇನ್ನಷ್ಟು ಹೆಚ್ಚಿಸುತ್ತದೆ.
ಮಾದಕ ಪಾನೀಯಗಳು
ಆಲ್ಕೋಹಾಲ್ ಇರುವ ಮಾದಕ ಪಾನೀಯಗಳನ್ನು ಸೇವಿಸುವವರು ಈಗಗಲೇ ಯಕೃತ್ ಮತ್ತು ಇತರ ಅಂಗಗಳ ತೊಂದರೆಗಳಿಗೆ ಖಂಡಿತಾ ತುತ್ತಾಗಿರುತ್ತಾರೆ. ಇದರೊಂದಿಗೆ ಮೇದೋಜೀರಕ ಗ್ರಂಥಿ ಮತ್ತು ಜೀರ್ಣಾಂಗಗಳೂ ಪ್ರಭಾವಕ್ಕೆ ಒಳಗಾಗುತ್ತವೆ. ನಮ್ಮ ಹೊಟ್ಟೆಯಲ್ಲಿರುವ ಒಳ್ಳೆಯ ಬ್ಯಾಕ್ಟೀರಿಯಾಗಳಿಗೂ ಸರಿಯಾಗಿ ಕೆಲಸ ಮಾಡಲು ಬಿಡದೇ ಕರುಳಿನಲ್ಲಿ ಕ್ಯಾನ್ಸರ್ ಬರುವ ಸಾಧ್ಯತೆ ಹೆಚ್ಚುತ್ತದೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಮಾದಕ ಪಾನೀಯಗಳು
ಸಾಮಾನ್ಯವಾಗಿ ಆಲ್ಕೋಹಾಲ್ ಹೊಟ್ಟೆಯಿಂದ ನೇರವಾಗಿ ರಕ್ತಕ್ಕೇ ಸೇರುವ ಕಾರಣ ಜೀವ ರಾಸಾಯನಿಕ ಕ್ರಿಯೆಯನ್ನು ಬಾಧಿಸುತ್ತದೆ. ಆದ್ದರಿಂದ ತೂಕ ಕಳೆದುಕೊಳ್ಳುವವರು ಆಲ್ಕೋಹಾಲ್ ಸೇವನೆಯಿಂದ ದೂರವಿರುವುದೇ ಮೇಲು.
ಕೊಬ್ಬಿನ ಮತ್ತು ಅತಿ ಖಾರದ ಆಹಾರಗಳನ್ನು ಸೇವಿಸುವುದು
ಒಣಮೆಣಸು, ಕಾಳುಮೆಣಸು (cayenne peppers) ಶುಂಠಿ ಮೊದಲಾದವು ಜೀರ್ಣಕ್ರಿಯೆಯಲ್ಲಿ ಪ್ರಚೋದನಾಕಾರಕವಾಗಿವೆ. ಈ ಅಂಶಗಳು ಹೆಚ್ಚಿರುವ ಆಹಾರಗಳ ಸೇವನೆಯಿಂದ ಗಂಟಲಲ್ಲಿ ಕಫ ಹೆಚ್ಚುವುದು, ಜೀರ್ಣಕ್ರಿಯೆ ಪ್ರಭಾವಗೊಳ್ಳುವುದು, ಹೊಟ್ಟೆಯಲ್ಲಿ ಉರಿ ಮತ್ತು ಕರುಳುಗಳಲ್ಲಿ ಹುಣ್ಣು ಆಗುವ ಸಾಧ್ಯತೆ ಇದೆ. ಆದ್ದರಿಂದ ಇವುಗಳ ಸೇವನೆ ಅತಿ ಹೆಚ್ಚಿಲ್ಲದಂತೆ ನೋಡಿಕೊಳ್ಳುವುದು ಮತ್ತು ಇವುಗಳ ಪ್ರಭಾವವನ್ನು ಕಡಿಮೆಗೊಳಿಸಲು ಊಟದ ಬಳಿಕ ಮೊಸರು ಅಥವಾ ಮಜ್ಜಿಗೆಯನ್ನು ಸೇವಿಸಬೇಕು.
ಕೊಬ್ಬಿನ ಮತ್ತು ಅತಿ ಖಾರದ ಆಹಾರಗಳನ್ನು ಸೇವಿಸುವುದು
ಆದರೆ ಈ ಸೇವನೆ ತೂಕ ಕಡಿಮೆ ಮಾಡಿಕೊಳ್ಳಲು ಸಹಕರಿಸದಿರುವ ಕಾರಣ ಖಾರದ ವಸ್ತುಗಳನ್ನು ಕಡಿಮೆ ಮಾಡುವುದೇ ಉತ್ತಮ. ಜೊತೆಗೇ ನಿಮ್ಮ ಆಹಾರದಲ್ಲಿ ಕೊಬ್ಬು ಇರುವ ಆಹಾರಗಳಿರದಂತೆ ನೋಡಿಕೊಳ್ಳಿ. ಖಾರದ ಮಸಾಲೆಗಳ ಬದಲಿಗೆ ಸಬ್ಬಸಿಗೆ ಸೊಪ್ಪು ಅಥವಾ ದೊಡ್ಡ ಜೀರಿಗೆ (ಸೌಂಫ್) ಬಳಸುವುದು ಉತ್ತಮ, ಇವು ಜೀರ್ಣಕ್ರಿಯೆಯನ್ನು ಉತ್ತಮಗೊಳಿಸುತ್ತವೆ.


ಶೌಚಾಲಯ ವಿಚಾರಕ್ಕೆ ಕೋರ್ಟ್ ಮೆಟ್ಟಿಲೇರಿದ ಸೊಸೆ
  20-11-2016 10:48AM IST    /     No Comments    /     Posted In: Latest News , Special
ಶೌಚಾಲಯ ನಿರ್ಮಾಣ ವಿಚಾರಕ್ಕೆ ಸಂಬಂಧಿಸಿದಂತೆ ಸೊಸೆಯೊಬ್ಬಳು ಕೋರ್ಟ್ ಮೆಟ್ಟಿಲೇರಿದ್ದಾಳೆ. ಶೌಚಾಲಯ ನಿರ್ಮಿಸಲು ಅತ್ತೆ ವಿರೋಧ ವ್ಯಕ್ತಪಡಿಸಿದ್ದಾಳೆ. ಹಾಗಾಗಿ ಸೊಸೆ ಕೋರ್ಟ್ ಮೊರೆ ಹೋಗಿದ್ದಾಳೆ. ಕೋರ್ಟ್ ಹಸ್ತಕ್ಷೇಪದ ನಂತ್ರ ಮನೆಯಲ್ಲಿ ಶೌಚಾಲಯ ನಿರ್ಮಿಸಲು ಅತ್ತೆ ಒಪ್ಪಿಗೆ ನೀಡಿದ್ದಾಳೆ.
ಬಿಜನೌರ್ ನ ದುಲ್ಲೇಪುರ್ ನ ನಿವಾಸಿ ಪೂಲೋ ಎಂಬಾಕೆಯ ಮದುವೆ 17 ವರ್ಷಗಳ ಹಿಂದೆ ಪಾಣಿಪತ್ ನ ರಾಜೇಶ್ ಎಂಬಾತನ ಜೊತೆಯಾಗಿತ್ತು. ಮೂರು ವರ್ಷಗಳ ಹಿಂದೆ ರಾಜೇಶ್ ತಾಯಿ ಸುನ್ಹರಿ ಮನೆಯಲ್ಲಿ ಮಕ್ಕಳ ಜೊತೆ ವಾಸವಾಗಿದ್ದಾರೆ ಪೂಲೋ.
ಮಕ್ಕಳು ದೊಡ್ಡವರಾಗ್ತಿದಂತೆ ಶೌಚಾಲಯಕ್ಕೆ ಹೊರಗೆ ಹೋಗಲು ನಿರಾಕರಿಸಿದ್ದಾರೆ. ಹಾಗಾಗಿ ಸೊಸೆ, ಮನೆ ಬಳಿ ಶೌಚಾಲಯ ನಿರ್ಮಿಸುವ ನಿರ್ಧಾರಕ್ಕೆ ಬಂದಿದ್ದಾಳೆ. ಆದ್ರೆ ಮನೆಯ ಗೋಡೆ ಒಡೆದು ಶೌಚಾಲಯ ನಿರ್ಮಿಸಲು ಅತ್ತೆ ನಿರಾಕರಿಸಿದ್ದಾಳೆ. ಈ ಸಂಬಂಧ ಸೊಸೆ ಮಹಿಳಾ ರಕ್ಷಣಾ ಅಧಿಕಾರಿ ಮೊರೆ ಹೋಗಿದ್ದಾಳೆ. ಅಧಿಕಾರಿ ರಜನಿ ಗುಪ್ತಾ ನೆರವಿನಿಂದ ಕೋರ್ಟ್ ನಲ್ಲಿ ದೂರು ಸಲ್ಲಿಸಿದ್ದಾಳೆ.
ಈ ಬಗ್ಗೆ ವಿಚಾರಣೆ ನಡೆಸಿದ ಕೋರ್ಟ್, ಸೂಕ್ತ ವರದಿ ನೀಡುವಂತೆ ರಜನಿಗೆ ಸೂಚಿಸಿತ್ತು. ನವೆಂಬರ್ 18ರಂದು ಸೊಸೆ ಹಾಗೂ ಅತ್ತೆಯನ್ನು ಕೋರ್ಟ್ ಗೆ ಕರೆಯಲಾಗಿತ್ತು. ಆದ್ರಿಬ್ಬರು ಸಮಯ ಕೇಳಿದ್ದಾರೆ. ಹಾಗಾಗಿ ವಿಚಾರಣೆಯನ್ನು ಡಿಸೆಂಬರ್ 21ಕ್ಕೆ ಮುಂದೂಡಲಾಗಿತ್ತು. ಈ ನಡುವೆ ಮನೆಯಲ್ಲಿ ಶೌಚಾಲಯ ನಿರ್ಮಿಸಲು ಅತ್ತೆ ಒಪ್ಪಿಕೊಂಡಿದ್ದಾಳೆ.


ಸೆಲಿಬ್ರಿಟಿ ಬಾಡಿಗಾರ್ಡ್ ಆಗುವುದು ಎಷ್ಟು ಕಷ್ಟ? ಎಷ್ಟು ‘ಸುಖ’?
Highlights
ಬಾಡಿಗಾರ್ಡ್ ಲೈಫ್ ಬಗ್ಗೆ ನಿಮಗೆಷ್ಟು ಗೊತ್ತು?
ಸೆಲಿಬ್ರಿಟಿ ಸಿಕ್ರೇಟ್ಸ್ ಬಿಚ್ಚಿಟ್ಟ ಬಾಡಿಗಾರ್ಡ್
ಸೆಲಿಬ್ರಿಟಿಗಳು ಬಾಡಿಗಾರ್ಡ್ ಇಂದ ಬಯಸುವುದೇನು?
ಪಾರ್ಟಿಗಳಲ್ಲಿ ಏನೆನಾಗುತ್ತೆ ಅನ್ನೋದು ಇವರಿಗೆ ಗೊತ್ತು

ಮುಂಬೈ(ಜು.4): ತೆರೆ ಮೇಲೆ ರಾಜಾರೋಷವಾಗಿ ವಿಜೃಂಭಿಸುವ ಚಿತ್ರನಟರು, ತೆರೆಯ ಹಿಂದೆ ತಮ್ಮ ಅಭಿಮಾನಿಗಳನ್ನು ಭೇಟಿಯಾದರೂ ಅದು ತಮ್ಮ ಬಾಡಿಗಾರ್ಡ್ ಜೊತೆಗೆ ಮಾತ್ರ. ಸ್ಯಾಂಡಲ್‌ವುಡ್ ಸೇರಿದಂತೆ ಭಾರತೀಯ ಚಿತ್ರ ರಂಗದ ಬಹುತೇಕ ನಟ, ನಟಿಯರು ಸಾರ್ವಜನಿಕವಾಗಿ ತಿರುಗಾಡಲು ಬಾಡಿಗಾರ್ಡ್ ಸಹಾಯ ಬೇಕೆ ಬೇಕು.
ಆದರೆ ತಮ್ಮ ಮೆಚ್ಚಿನ ನಟ, ನಟಿಯನ್ನು ಕಣ್ತುಂಬಿಕೊಳ್ಳಲು ತವಕಿಸುವ ಅಭಿಮಾನಿಗಳು ಅವರ ರಕ್ಷಣೆಯಲ್ಲಿ ನಿರತರಾಗಿರುವ ಬಾಡಿಗಾರ್ಡ್ ಕುರಿತು ಯೋಚಿಸುವುದೇ ಇಲ್ಲ. ಬಾಡಿಗಾರ್ಡ್ ಅಂದ್ರೆ ಯಾರು?, ಎಲ್ಲಿಂದ ಬಂದವರು?, ಇವರ ಕೆಲಸವೇನು?, ಇವರನ್ನು ಹೇಗೆ ಸೆಲಿಬ್ರಿಟಿಗಳ ಬಾಡಿಗಾರ್ಡ್ ಆಗಿ ನೇಮಿಸಲಾಗುತ್ತದೆ ಎಂಬುದರ ಕುರಿತು ಗೊತ್ತಿರುವವರು ತುಂಬ ಕಡಿಮೆ.
ಚಿತ್ರ ನಟ, ನಟಿಯರಷ್ಟೇ ಅಲ್ಲ, ಶ್ರೀಮಂತರು, ಖ್ಯಾತ ಉದ್ಯಮಿಗಳು ಹೀಗೆ ಎಲ್ಲಾ ರೀತಿಯ ಸೆಲಿಬ್ರಿಟಿಗಳೂ ಬಾಡಿಗಾರ್ಡ್ ಇಟ್ಟುಕೊಂಡಿರುತ್ತಾರೆ. ಇದೊಂತರಾ ಫ್ಯಾಶನ್ ಆಗಿದೆ ಎಂದರೂ ತಪ್ಪಲ್ಲ. ಆದರೆ ಈ ಬಾಡಿಗಾರ್ಡ್ ಜೀವನ ಶೈಲಿ, ಅವರ ಖಾಸಗಿ ಜೀವನದ ಬಗ್ಗೆ ತಿಳಿಯುವ ಕುತೂಹಲ ಕಡಿಮೆ. ಆದರೆ ಈ ಬಾಡಿಗಾರ್ಡ್ ಮಾತ್ರ ಈ ಸೆಲಿಬ್ರಿಟಿಗಳ ಬಹುತೇಕ ಖಾಸಗಿ ವಿಷಯಗಳನ್ನು ಬಲ್ಲವರಾಗಿರುತ್ತಾರೆ ಎಂಬುದು ಕೆಲವರಿಗಾದರೂ ಕುತೂಹಲ ಮೂಡಿಸಬಹುದು.
ಈ ಕುರಿತು ಕಾಸ್ಮೋಪೊಲಿಟಿನ್ ಬಾಡಿಗಾರ್ಡ್ ವೋರ್ವನ  ಸಂದರ್ಶನ ನಡೆಸಿದ್ದು, ಹಸೆರು ಹೇಳಲು ಇಚ್ಛಿಸದ ಈ ಬಾಡಿಗಾರ್ಡ್, ತಮ್ಮ 20 ವರ್ಷಗಳ ಅನುಭವವನ್ನು ಹಂಚಿಕೊಂಡಿದ್ದಾರೆ. ಸೆಲಿಬ್ರಿಟಿಗಳು ಮತ್ತು ಬಾಡಿಗಾರ್ಡ್ ನಡುವಿನ ಸಂಬಂಧ ಎಂತದ್ದು?, ಬಾಡಿಗಾರ್ಡ್‌ಗಳಿಂದ ಸೆಲಿಬ್ರಿಟಿಗಳು ಏನನ್ನು ನಿರೀಕ್ಷಿಸುತ್ತಾರೆ ಎಂಬೆಲ್ಲಾ ವಿಷಯಗಳ ಮೇಲೆ ಈ ಬಾಡಿಗಾರ್ಡ್ ಬೆಳಕು ಚೆಲ್ಲಿದ್ದಾರೆ.
ಬಹುತೇಕ ಸೆಲಬ್ರಿಟಿಗಳು ತಮ್ಮ ಇಷ್ಟದ ಬಾಡಿಗಾರ್ಡ್‌ಗಳನ್ನು ಬೇರೊಬ್ಬ ಸೆಲಿಬ್ರಿಟಿಗೆ ಶಿಫಾರಸ್ಸು ಮಾಡುತ್ತಾರೆ ಅಂದರೆ ತಮ್ಮ ಇಷ್ಟದ ಬಾಡಿಗಾರ್ಡ್‌ನ್ನು ಅವರನ್ನು ನೇಮಿಸಿದ ಕಂಪನಿಯ ಮೂಲಕ ಮತ್ತೊಬ್ಬ ಸೆಲಿಬ್ರಿಟಿಗೆ ನೇಮಕಗೊಳ್ಳುವಂತೆ ಶಿಫಾರಸ್ಸು ಮಾಡುತ್ತಾರೆ. ಈ ಮೂಲಕ ಬಾಡಿಗಾರ್ಡ್ಗಳನ್ನು ನೇಮಿಸುವ ಕಂಪನಿ ಕೂಡ ಪ್ರಸಿದ್ದಿ ಪಡೆಯುತ್ತದೆ.
ಬಾಡಿಗಾರ್ಡ್‌ಗಳು ತಮ್ಮ ಸಮಯಕ್ಕೆ ಹೊಂದಿಕೊಳ್ಳುವುದನ್ನು ಸೆಲಿಬ್ರಿಟಿಗಳು ಬಯಸುತ್ತಾರೆ. ಅಂದರೆ ಅವರ ಜೀವನ ಶೈಲಿ, ಅವರ ನಿತ್ಯದ ಕೆಲಸ ಕಾರ್ಯಗಳಿಗೆ ಅನುಕೂಲವಾಗುವಂತೆ ಬಾಡಿಗಾರ್ಡ್ ಕೂಡ ಸಮಯವನ್ನು ಹೊಂದಿಸಿಕೊಳ್ಳಬೇಕು. ವೈಯಕ್ತಿಕ ಜೀವನವನ್ನು ಬದಿಗಿರಿಸಿ ಸೆಲಿಬ್ರಿಟಿಗಳ ಬದುಕನ್ನೇ ತಮ್ಮದಾಗಿಸಿಕೊಳ್ಳುವ ಕಷ್ಟದ ಕೆಲಸ ಇದು.
ಬಾಡಿಗಾರ್ಡ್ಗಳು ನೇಮಕವಾಗುವುದು ಕೇವಲ ಆ ವ್ಯಕ್ತಿಯ ದೈಹಿಕ ರಕ್ಷಣೆಗೋಸ್ಕರ ಮಾತ್ರ. ಆದರೆ ಕೆಲವು ಸೆಲಿಬ್ರಿಟಿಗಳು ದೇಶ ವಿದೇಶ ಸುತ್ತುವಾಗ ಅವರ ಲಗೇಜ್ ನೋಡಿಕೊಳ್ಳಲು, ಪ್ರೇಯಸಿಯನ್ನೋ ಮಕ್ಕಳನ್ನೋ, ಗೆಳೆಯರ ಸಂಬಂಧಿಕರನ್ನೋ ನೋಡಿಕೊಳ್ಳುವಂತೆ ಒತ್ತಡ ಹೇರುತ್ತಾರೆ. ಆದರೆ ಸೆಲಿಬ್ರಿಟಿಗಳ ಬಾಡಿಗಾರ್ಡ್ ಆಗಿ ನೇಮಕವಾಗುವುದರಿಂದ ವಿದೇಶಗಳನ್ನು ಸುತ್ತುವ ಅವಕಾಶವೂ ಸಿಗುತ್ತದೆ ಎನ್ನುತ್ತಾರೆ ಈ ಬಾಡಿಗಾರ್ಡ್.
ಕೆಲವೊಮ್ಮೆ ಪಾರ್ಟಿಗಳಲ್ಲಿ ಆಗುವ ಅನಾಹುತಗಳನ್ನು ಬಾಡಿಗಾರ್ಡ್ ಸಂಭಾಳಿಸಬೇಕಾಗುತ್ತದೆ. ಪಾರ್ಟಿಗಳಲ್ಲಿ ಕೆಲವು ಸೆಲಿಬ್ರಿಟಿಗಳು ಮಾದಕವಸ್ತು ಸೇವನೆ ಮಾಡಿ ಅಚಾತುರ್ಯ ಸೃಷ್ಟಿಸುತ್ತಾರೆ. ಒಂದು ವೇಳೆ ಪೊಲೀಸ್ ತನಿಖೆ ಏನಾದರೂ ನಡೆದರೆ ಮೊದಲು ಬಾಡಿಗಾರ್ಡ್ ಗಳನ್ನೇ ಟಾರ್ಗೆಟ್ ಮಾಡಲಾಗುತ್ತದೆ. ಕಾರಣ ಒಳಗೇನು ನಡೆಯುತ್ತಿದೆ ಎಂಬುದು ಗೊತ್ತಿದ್ದರೂ ಅವರು ಸುಮ್ಮನಿರುವ ಆರೋಪ ಎದುರಿಸಬೇಕಾಗುತ್ತದೆ.
ಸಾಮಾಜಿಕ ಜಾಲತಾಣಗಳಲ್ಲಿ ಅಭಿಮಾನಿಗಳೊಂದಿಗೆ ಲೋಕಾಭಿರಾಮವಾಗಿ ಹರಟುವ ಸೆಲಿಬ್ರಿಟಿಗಳು, ಅದೇ ಅಭಿಮಾನಿ ಎದುರಿಗೆ ಬಂದಾಗ ಅಂತರ ಕಾಯ್ದುಕೊಳ್ಳುತ್ತಾರೆ. ಅಭಿಮಾನಿಗಳಿಂದ ಇವರನ್ನು ರಕ್ಷಿಸಲೆಂದೇ ಬಾಡಿಗಾರ್ಡ್ ಗಳನ್ನು ನೇಮಿಸಲಾಗಿರುತ್ತದೆ. ಆದರೆ ಏನಾದರೂ ಅಚಾತುರ್ಯ ನಡೆದರೆ ಅಭಿಮಾನಿಗಳು ಕೂಡ ಬಡಿಗಾರ್ಡ್ಗಳನ್ನೇ ದೂರುತ್ತಾರೆ. ಒಟ್ಟಿನಲ್ಲಿ ಇದೊಂದು ಚಾಲೆಂಜಿಂಗ್ ಪ್ರೋಫೆಶನ್ ಆಗಿದ್ದು, ಹೆಚ್ಚಿನ ದೈಹಿಕ ಮತ್ತು ಮಾನಸಿಕ ಸದೃಡತೆ ಬಯಸುವ ಕ್ಷೇತ್ರವಾಗಿದೆ.
Last Updated 4, Jul 2018, 1:39 PM IST


ನೀ ಕಲೆಯೋ, ಕಲೆ ನಿನ್ನೊಳಗೋ..
  19-08-2018 6:32PM IST    /     No Comments    /     Posted In: Featured News , Special
ಕಲೆ ಎಂಬುದು ಯಾರ ಸ್ವತ್ತೂ ಅಲ್ಲ. ಒಬ್ಬೊಬ್ಬರಲ್ಲಿ ಒಂದೊಂದು ರೀತಿಯ ಪ್ರತಿಭೆ ಇರುತ್ತದೆ. ಇಲ್ಲೊಬ್ಬ ಯುವತಿಯಿದ್ದಾಳೆ ನೋಡಿ.. ಇವಳು ತನ್ನ ಆರ್ಟ್ ನಿಂದ ಎಲ್ಲರನ್ನೂ ದಂಗಾಗಿಸಿದ್ದಾಳೆ.
ಕೊರಿಯನ್ ಮೂಲದ ಡೆನ್ ಯುನಾ ಒಬ್ಬ ಮೇಕಪ್ ಆರ್ಟಿಸ್ಟ್. ಮೇಕಪ್ ಆರ್ಟಿಸ್ಟ್ ಎಂದಾಕ್ಷಣ ಎಲ್ಲರಂತೆ ಮುಖಕ್ಕೆ ನಾನಾ ವಿಧದ ಫೇಸ್ ಪ್ಯಾಕ್, ಪೌಡರ್ ಹಚ್ಚಿಕೊಳ್ಳುತ್ತಾಳೆ ಎಂದು ಭಾವಿಸಬೇಡಿ. ಇವಳ ಕಲೆ ಹೇಗಿದೆ ಎಂದರೆ ಅದು ಅಸಲಿಯೋ ಅಥವಾ ಯಾವುದಾದರೂ ಫೋಟೋವನ್ನು ತಂದು ಇಟ್ಟಿದ್ದಾರೋ ಎಂದೆನಿಸುವಷ್ಟು ವಿಶೇಷವಾಗಿರುತ್ತದೆ.
ಡೆನ್ ಯುನಾ, ತನ್ನ ಈ ಕಲೆಗೆ ‘ಇಲ್ಯೂಜನ್ ಆರ್ಟ್’ ಎಂದು ನಾಮಕರಣ ಮಾಡಿದ್ದಾಳೆ. ಅವಳ ಕಲೆಯನ್ನು ನೀವೇ ನೋಡಿ.


ಸನ್’ರೈಸರ್ಸ್’ಗೆ ಸವಾಲಿನ ಗುರಿ ನೀಡಿದ ಡೆಲ್ಲಿ
Highlights
ಎರಡನೇ ವಿಕೆಟ್’ಗೆ ಜತೆಯಾದ ಪೃಥ್ವಿ ಶಾ ಹಾಗೂ ಶ್ರೇಯಸ್ ಅಯ್ಯರ್ ಜೋಡಿ 86 ರನ್’ಗಳ ಜತೆಯಾಟವಾಡುವ ಮೂಲಕ ತಂಡಕ್ಕೆ ಆಸರೆಯಾದರು. ಸ್ಫೋಟಕ ಇನಿಂಗ್ಸ್ ಕಟ್ಟಿದ ಪೃಥ್ವಿ ಶಾ ಕೇವಲ 36 ಎಸೆತಗಳಲ್ಲಿ 3 ಬೌಂಡರಿ 2 ಸಿಕ್ಸರ್’ಗಳ ನೆರವಿನಿಂದ 65 ರನ್ ಸಿಡಿಸಿ ರಶೀದ್ ಖಾನ್’ಗೆ ವಿಕೆಟ್ ಒಪ್ಪಿಸಿದರು.
ಹೈದರಾಬಾದ್[ಮೇ.05]: ಪೃಥ್ವಿ ಶಾ ಆಕರ್ಷಕ ಅರ್ಧಶತಕ ಹಾಗೂ ಶ್ರೇಯಸ್ ಅಯ್ಯರ್[44] ಉಪಯುಕ್ತ ಬ್ಯಾಟಿಂಗ್ ನೆರವಿನಿಂದ ಸನ್’ರೈಸರ್ಸ್ ಹೈದರಾಬಾದ್ ವಿರುದ್ಧ ಡೆಲ್ಲಿ ಡೇರ್’ಡೆವಿಲ್ಸ್ 163 ರನ್’ಗಳ ಸವಾಲಿನ ಮೊತ್ತ ಕಲೆಹಾಕಿದೆ.
ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಮಾಡಿದ ಡೆಲ್ಲಿ ಆರಂಭದಲ್ಲೇ ಗ್ಲೇನ್ ಮ್ಯಾಕ್ಸ್’ವೆಲ್ ವಿಕೆಟ್ ಕಳೆದುಕೊಂಡಿತು. ಆರಂಭಿಕನಾಗಿ ಕಣಕ್ಕಿಳಿದ ಮ್ಯಾಕ್ಸ್’ವೆಲ್ 2 ರನ್ ಬಾರಿಸಿ ರನೌಟ್ ಆಗುವ ಮೂಲಕ ಮತ್ತೊಮ್ಮೆ ವಿಫಲರಾದರು. ಆ ಬಳಿಕ ಎರಡನೇ ವಿಕೆಟ್’ಗೆ ಜತೆಯಾದ ಪೃಥ್ವಿ ಶಾ ಹಾಗೂ ಶ್ರೇಯಸ್ ಅಯ್ಯರ್ ಜೋಡಿ 86 ರನ್’ಗಳ ಜತೆಯಾಟವಾಡುವ ಮೂಲಕ ತಂಡಕ್ಕೆ ಆಸರೆಯಾದರು. ಸ್ಫೋಟಕ ಇನಿಂಗ್ಸ್ ಕಟ್ಟಿದ ಪೃಥ್ವಿ ಶಾ ಕೇವಲ 36 ಎಸೆತಗಳಲ್ಲಿ 3 ಬೌಂಡರಿ 2 ಸಿಕ್ಸರ್’ಗಳ ನೆರವಿನಿಂದ 65 ರನ್ ಸಿಡಿಸಿ ರಶೀದ್ ಖಾನ್’ಗೆ ವಿಕೆಟ್ ಒಪ್ಪಿಸಿದರು. ನಾಯಕ ಶ್ರೇಯಸ್ ಅಯ್ಯರ್ 44 ರನ್ ಸಿಡಿಸಿದರು. ವಿಕೆಟ್’ಕೀಪರ್ ಬ್ಯಾಟ್ಸ್’ಮನ್ ರಿಶಭ್ ಪಂತ್ 18 ರನ್ ಬಾರಿಸಿದರೆ, ಕೊನೆಯಲ್ಲಿ ವಿಜಯ್ ಶಂಕರ್ 23 ರನ್ ಚಚ್ಚುವ ಮೂಲಕ ತಂಡದ ಮೊತ್ತವನ್ನು 150ರ ಗಡಿ ದಾಟಿಸಿದರು.
ಸನ್’ರೈಸರ್ಸ್ ಪರ ರಶೀದ್ ಖಾನ್ 2 ವಿಕೆಟ್ ಪಡೆದರೆ, ಸಿದ್ದಾರ್ಥ್ ಕೌಲ್ ಒಂದು ವಿಕೆಟ್ ಪಡೆದರು.
ಸಂಕ್ಷಿಪ್ತ ಸ್ಕೋರ್:


WWEಗೆ ಸುಶೀಲ್ ಸೇರ್ಪಡೆ?
Highlights
ಡಬ್ಲ್ಯೂಡಬ್ಲ್ಯೂಇನಲ್ಲಿ ಭಾರತದ ಕೀರ್ತಿ ಪತಾಕೆ ಹಾರಿಸಿರುವ ಗ್ರೇಟ್ ಖಲಿ ನಂತರ ರಿಂಗ್'ನಲ್ಲಿ ಘರ್ಜಿಸಲು ಸುಶೀಲ್ ಕುಮಾರ್ ರೆಡಿಯಾಗಿದ್ದಾರೆ ಎಂಬ ಮಾತುಗಳು ಕೇಳಿಬರುತ್ತಿವೆ.
ನವದೆಹಲಿ(ಅ.15): ಮಾಜಿ ವಿಶ್ವ ಚಾಂಪಿಯನ್ ಮತ್ತು ಎರಡು ಬಾರಿ ಒಲಿಂಪಿಕ್ ಪದಕ ವಿಜೇತ ಭಾರತದ ಕುಸ್ತಿಪಟು ಸುಶೀಲ್ ಕುಮಾರ್ ವಿಶ್ವ ಮನರಂಜನಾ ಕುಸ್ತಿ (ಡಬ್ಲ್ಯೂಡಬ್ಲ್ಯೂಇ)ಗೆ ಸೇರುವ ಸಾಧ್ಯತೆಯಿದೆ ಎಂದು ಹಿಂದೂಸ್ತಾನ್ ಟೈಮ್ಸ್ ವರದಿ ಮಾಡಿದೆ.
ಡಬ್ಲ್ಯೂಡಬ್ಲ್ಯೂಇನಲ್ಲಿ ಭಾರತದ ಕೀರ್ತಿ ಪತಾಕೆ ಹಾರಿಸಿರು ಗ್ರೇಟ್ ಖಲಿ ನಂತರ ರಿಂಗ್'ನಲ್ಲಿ ಘರ್ಜಿಸಲು ಸುಶೀಲ್ ಕುಮಾರ್ ರೆಡಿಯಾಗಿದ್ದಾರೆ ಎಂಬ ಮಾತುಗಳು ಕೇಳಿಬರುತ್ತಿವೆ. ಡಬ್ಲ್ಯೂಡಬ್ಲ್ಯೂಇನ ಅಭಿವೃದ್ಧಿ ನಿರ್ದೇಶಕ ಕನ್ಯೋನ್ ಸೆಮನ್, 33 ವರ್ಷ ವಯಸ್ಸಿನ ಸುಶೀಲ್ ಅವರೊಂದಿಗೆ ಡಬ್ಲ್ಯೂಡಬ್ಲ್ಯೂಇಗೆ ಸೇರ್ಪಡೆಯ ಬಗ್ಗೆ ಚರ್ಚಿಸಿದ್ದು, ಉನ್ನತ ಕುಸ್ತಿಯ ಪ್ರಾಂಚೈಸಿ ಹುಡುಕಾಟದಲ್ಲಿರುವುದಾಗಿ ಸ್ಪಷ್ಟಪಡಿಸಿದ್ದಾರೆ.
ಅಲ್ಲದೇ ಸ್ಥಳೀಯ ಇಂಗ್ಲೀಷ್ ಡೈಲಿ ಪತ್ರಿಕೆ ಕೂಡ ಸುಶೀಲ್ ವೃತ್ತಿಪರ ಕುಸ್ತಿಯಲ್ಲಿ ಹೆಚ್ಚಿನ ಆಸಕ್ತಿ ಹೊಂದಿರುವುದಾಗಿ ವರದಿ ಮಾಡಿದೆ. ಹೀಗಾಗಿ ಸುಶೀಲ್ ವೃತ್ತಿಪರ ಕುಸ್ತಿ ಕಡೆಗೆ ವಾಲುವುದು ಬಹುತೇಕ ಖಚಿತವಾಗಿದೆ.
Last Updated 11, Apr 2018, 12:57 PM IST


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಲವ್ ಆಯ್ತಂತೆ
ನೀನಾಸಂ ಸತೀಶ್ ಮತ್ತು ಸಿಂಧು ಲೋಕನಾಥ್ ಅಭಿನಯದ ಲವ್ ಇನ್ ಮಂಡ್ಯ ಚಿತ್ರ ತುಂಬಿದ  ಚಿತ್ರಮಂದಿರಗಳಲ್ಲಿ ಪ್ರದರ್ಶನ ಕಾಣುತ್ತಿದೆ. ಹೀಗಾಗಿ ಪ್ರೇಕ್ಷಕನಿಗೂ ಈ ಚಿತ್ರದ ಜತೆ  ಲವ್ ಆದಂತಾಗಿದೆ.
| Updated:
Dec 4, 2014, 04:00AM IST
ನೀನಾಸಂ ಸತೀಶ್ ಮತ್ತು ಸಿಂಧು ಲೋಕನಾಥ್ ಅಭಿನಯದ ಲವ್ ಇನ್ ಮಂಡ್ಯ ಚಿತ್ರ ತುಂಬಿದ ಚಿತ್ರಮಂದಿರಗಳಲ್ಲಿ ಪ್ರದರ್ಶನ ಕಾಣುತ್ತಿದೆ. ಹೀಗಾಗಿ ಪ್ರೇಕ್ಷಕನಿಗೂ ಈ ಚಿತ್ರದ ಜತೆ ಲವ್ ಆದಂತಾಗಿದೆ.
ಉದಯ್ ಮೆಹ್ತಾ ನಿರ್ಮಾಣ ಮಾಡಿರುವ ಮೂರನೇ ಚಿತ್ರವಿದು. ಇದಕ್ಕೂ ಮೊದಲು ಅಜಯ್ ರಾವ್ ಅಭಿನಯದ ಕೃಷ್ಣನ್ ಲವ್ ಸ್ಟೋರಿ ಮತ್ತು ಸುದೀಪ್ ನಟಿಸಿರುವ ಬಚ್ಚನ್ ಚಿತ್ರಗಳನ್ನು ನಿರ್ಮಾಣ ಮಾಡಿದ್ದರು. ಇವೆರಡೂ ಚಿತ್ರಗಳಿಗೂ ಒಳ್ಳೆಯ ಪ್ರತಿಕ್ರಿಯೆ ವ್ಯಕ್ತವಾಗಿತ್ತು.
ಮೂರನೇ ಚಿತ್ರಕ್ಕೆ ಅವರು ನಿರ್ದೇಶಕರನ್ನಾಗಿ ಆಯ್ಕೆ ಮಾಡಿಕೊಂಡಿದ್ದು ಗೀತ ರಚನೆಕಾರ ಅರಸು ಅಂತಾರೆಯವರನ್ನು. ಅರಸುಗೆ ಇದು ಚೊಚ್ಚಲ ನಿರ್ದೇಶನ. ಇವರು ಚಿತ್ರಸಾಹಿತಿಯೂ ಹೌದು. ಲವ್ ಇನ್ ಮಂಡ್ಯ ಚಿತ್ರಕತೆಯನ್ನು ಇವರೇ ಬರೆದಿದ್ದಾರೆ. ಕತೆಯನ್ನು ಉದಯ್ ಮೆಹ್ತಾ ಅವರಿಗೆ ಹೇಳಿದಾಗ ಅವರು ತಕ್ಷಣ ಮೆಚ್ಚಿಕೊಂಡು ಸಿನಿಮಾ ಮಾಡಲು ನಿರ್ಧರಿಸಿದ್ದರು.
‘ಇತ್ತೀಚೆಗೆ ಹೊಸ ಯುವ ನಿರ್ದೇಶಕರು ಚಿತ್ರರಂಗಕ್ಕೆ ಬರುತ್ತಿದ್ದಾರೆ. ಹಾಗಾಗಿ ಹೊಸಬರಿಗೆ ಅವಕಾಶ ನೀಡಬೇಕು ಅಂತ ನಿರ್ಧರಿಸಿ ಅರಸು ಅಂತಾರೆ ಅವರಿಗೆ ಈ ಜವಾಬ್ದಾರಿ ನೀಡಿದೆ’ ಎಂದು ಹೇಳುತ್ತಾರೆ ಉದಯ್.
ನೀನಾಸಂ ಸತೀಶ್ ತನ್ನ ಎಂದಿನ ನೇಟಿವ್ ಸ್ಟೈಲ್‌ನಲ್ಲಿ ಎಲ್ಲರ ಮನಗೆದ್ದಿದ್ದಾರೆ. ಹಳ್ಳಿ ಹುಡುಗಿಯಾಗಿ ಸಿಂಧೂ ಲೋಕನಾಥ್ ಪಾತ್ರಕ್ಕೆ ಫಿಟ್ ಆಗಿದ್ದಾರೆ. ಚಿತ್ರದ ಹಾಡುಗಳು ಬಿಡುಗಡೆಗೆ ಮೊದಲೇ ಸೂಪರ್ ಹಿಟ್ ಆಗಿದ್ದವು. ಅನೂಪ್ ಸೀಳಿನ್ ಅವರದ್ದು ಸಂಗೀತ ನಿರ್ದೇಶನ. ಹಲವು ಚಿತ್ರಗಳ ನಡುವೆಯೂ ಲವ್ ಇನ್ ಮಂಡ್ಯ ಯಶಸ್ವಿಯಾಗಿ ಮುನ್ನಡೆದಿದೆ.


Live TV
#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಮೈದಾನ ಸಿಬ್ಬಂದಿಗೆ ಸಂಭಾವನೆ ಕೊಡುಗೆ ನೀಡಿ ಹೃದಯ ಗೆದ್ದ ಸಂಜು ಸ್ಯಾಮ್ಸನ್
ಭಾರತ ಎ ತಂಡದ 25ರ ಹರೆಯದ ಯುವ ಬ್ಯಾಟ್ಸ್‌ಮನ್ ಸಂಜು ಸ್ಯಾಮ್ಸನ್ ಪಂದ್ಯ ಸಂಭಾವನೆಯನ್ನು ಮೈದಾನ ಸಿಬ್ಬಂದಿಗಳಿಗೆ ನೀಡುವ ಮೂಲಕ ಅಭಿಮಾನಿಗಳ ಹೃದಯ ಗೆದ್ದಿದ್ದಾರೆ. ದಕ್ಷಿಣ ಆಫ್ರಿಕಾ ಎ ವಿರುದ್ದ ಕೊನೆಯ ಪಂದ್ಯದಲ್ಲಿ ಸಂಜು 48 ರಎಸೆತಗಳಲ್ಲಿ 91 ರನ್ ಚಚ್ಚಿದ್ದರು.
ವಿಜಯ ಕರ್ನಾಟಕ | Updated:
Sep 8, 2019, 10:02AM IST
ತಿರುವನಂತಪುರ: ಕೇರಳದ ಕ್ರಿಕೆಟಿಗ ಸಂಜು ಸ್ಯಾಮ್ಸನ್ ಅವರು ಶುಕ್ರವಾರ ಮುಕ್ತಾಯಗೊಂಡ ದಕ್ಷಿಣ ಆಫ್ರಿಕಾ ಎ ವಿರುದ್ಧದ ಏಕದಿನ ಸರಣಿ ಆಡಿರುವುದಕ್ಕೆ ಪಡೆದ ಸಂಭಾವನೆಯನ್ನು ಮೈದಾನ ಸಿಬ್ಬಂದಿಗಳಿಗೆ ದಾನ ಮಾಡಿದ್ದಾರೆ.
ಐದು ಪಂದ್ಯಗಳ ಸರಣಿಯಲ್ಲಿ ಬಹುತೇಕ ಪಂದ್ಯಗಳಿಗೆ ಮಳೆ ಅಡಚಣೆ ಮಾಡಿದ್ದ ಕಾರಣ ಓವರ್‌ಗಳನ್ನು ಕಡಿಮೆ ಮಾಡಲಾಗಿತ್ತು. ಈ ನಡುವೆಯೂ ಮೈದಾನವನ್ನು ತೇವಮುಕ್ತ ಮಾಡಿ ಪಂದ್ಯ ನಡೆಸಲು ಅನುಕೂಲ ಮಾಡಿಕೊಟ್ಟ ಮೈದಾನ ಸಿಬ್ಬಂದಿಗಳ ಶ್ರಮಕ್ಕೆ ಮೆಚ್ಚಿದ ಸ್ಯಾಮ್ಸನ್ ಸಂಭಾವನೆಯನ್ನು ಅವರಿಗೆ ಕೊಟ್ಟಿದ್ದಾರೆ. ಸಂಜು ಅವರ ಉದಾರ ಮನಸ್ಸಿಗೆ ಹಲವರು ಶ್ಲಾಘಿಸಿದ್ದಾರೆ.
ಕೊನೆಯ ಏಕದಿನ ಪಂದ್ಯದಲ್ಲಂತೂ 48 ಎಸೆತಗಳಲ್ಲಿ 91 ರನ್ ಚಚ್ಚಿದ ಸಂಜು ಸ್ಯಾಮ್ಸನ್ ಭಾರತದ ಗೆಲುವಿನಲ್ಲಿ ನಿರ್ಣಾಯಕ ಪಾತ್ರ ವಹಿಸಿದ್ದರು.
ಇದಾದ ಬೆನ್ನಲ್ಲೇ ಗಮನಾರ್ಹ ಹೇಳಿಕೆಗಳನ್ನು ನೀಡಿರುವ ಹರ್ಭಜನ್ ಸಿಂಗ್ ಹಾಗೂ ಮಾಜಿ ಆಟಗಾರ ಗೌತಮ್ ಗಂಭೀರ್, 25ರ ಹರೆಯದ ಸಂಜುಗೆ ಏಕೆ ನಾಲ್ಕನೇ ಕ್ರಮಾಂಕ ನೀಡಬಾರದು? ಎಂದು ಆಯ್ಕೆ ಸಮಿತಿಯನ್ನು ಪ್ರಶ್ನಿಸಿದ್ದರು.
ಕಳೆದ ಮೂರು ವರ್ಷಗಳಿಂದ ಭಾರತ ನಾಲ್ಕನೇ ಕ್ರಮಾಂಕದಲ್ಲಿ ಸೂಕ್ತ ಆಟಗಾರನ ಹುಡುಕಾಟದಲ್ಲಿದೆ. ಚಂದ್ರನ ದಕ್ಷಿಮ ಧ್ರುವದಿಂದಲೂ ಸಂಜು ಆಡಬಲ್ಲರು ಎಂದು ಗಂಭೀರ್ ಶ್ಲಾಘಿಸಿದ್ದರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಥೈರಾಯ್ಡ್ ಆರೋಗ್ಯ ಹೆಚ್ಚಿಸುವ 9 ಆಹಾರಗಳು
ಥೈರಾಯ್ಡ್ ಸಮಸ್ಯೆ ಎನ್ನುವುದು ಇತ್ತೀಚೆಗೆ ಬಹುತೇಕರನ್ನು ಕಾಡುತ್ತಿರುವ ಸಮಸ್ಯೆಯಾಗಿದ್ದು ಈ ಥೈರಾಯ್ಡ್ ಸಮಸ್ಯೆಗೆ ಜೀವನಶೈಲಿ ಹಾಗೂ ಆಹಾರಶೈಲಿ ಪ್ರಮುಖ ಕಾರಣವಾಗಿದೆ.
ವಿಜಯ ಕರ್ನಾಟಕ | Updated:
Jul 30, 2018, 02:00PM IST
ಥೈರಾಯ್ಡ್ ಸಮಸ್ಯೆ ಎನ್ನುವುದು ಇತ್ತೀಚೆಗೆ ಬಹುತೇಕರನ್ನು ಕಾಡುತ್ತಿರುವ ಸಮಸ್ಯೆಯಾಗಿದ್ದು ಈ ಥೈರಾಯ್ಡ್ ಸಮಸ್ಯೆಗೆ ಜೀವನಶೈಲಿ ಹಾಗೂ ಆಹಾರಶೈಲಿ ಪ್ರಮುಖ ಕಾರಣವಾಗಿದೆ.
ಥೈರಾಯ್ಡ್ ಗ್ರಂಥಿ ಆರೋಗ್ಯಕರವಾಗಿರಲು ದೇಹಕ್ಕೆ ವ್ಯಾಯಾಮ ಅಗತ್ಯ ಹಾಗೂ ಆರೋಗ್ಯಕರ ಆಹಾರ ಸೇವನೆ ಮಾಡಬೇಕು.
ಥೈರಾಯ್ಡ್ ಗ್ರಂಥಿ ಆರೋಗ್ಯಕ್ಕೆ ಈ ಆಹಾರಗಳು ತುಂಬಾ ಒಳ್ಳೆಯದು
1. ಸೇಬು
ಸೇಬಿನಲ್ಲಿರುವ ಪೆಕ್ಟಿನ್ ನಾರಿನಂಶ ದೇಹದಲ್ಲಿರುವ ಕಶ್ಮಲಗಳನ್ನು ಹೊರಹಾಕುವಲ್ಲಿ ಸಹಾಯ ಮಾಡುತ್ತೆ.
2. ತೆಂಗಿನೆಣ್ಣೆ
ಥೈರಾಯ್ಡ್ ಗ್ರಂಥಿಯ ಆರೋಗ್ಯಕ್ಕೆ ತೆಂಗಿನೆಣ್ಣೆ ತುಂಬಾ ಒಳ್ಳೆಯದು. ಥೈರಾಯ್ಡ್ ಸಮಸ್ಯೆ ಇರುವವರು ದಿನಾ 1- 2 ಚಮಚ ತೆಂಗಿನೆಣ್ಣೆಯನ್ನು ಆಹಾರ ಜತೆ ಮಿಕ್ಸ್ ಮಾಡಿ ತಿಂದು ಥೈರಾಯ್ಡ್ ಹಾರ್ಮೋನ್ ನಿಯಂತ್ರಣದಲ್ಲಿಡಬಹುದು.
3. ಮೊಸರು
ಇದರಲ್ಲಿ ವಿಟಮಿನ್ ಡಿ ಇದ್ದು ಜೀರ್ಣಕ್ರಿಯೆಗೆ ಸಹಾಯ ಮಾಡುತ್ತೆ. ಥೈರಾಯ್ಡ್ ಸಮಸ್ಯೆ ನಿಯಂತ್ರಣಕ್ಕೆ ಜೀರ್ಣಕ್ರಿಯೆ ಸರಾಗವಾಗಿ ನಡೆಯಬೇಕು.
4. ಬೀನ್ಸ್
ನಾರಿನಂಶ ಅಧಿಕವಿರುತ್ತದೆ, ಇದರಿಂದ ಮಲಬದ್ಧತೆ ಸಮಸ್ಯೆ ಕಾಡುವುದಿಲ್ಲ.
5. ಪಾಲಾಕ್
ಇದರಲ್ಲಿ ಕಬ್ಬಿಣದಂಶ, ವಿಟಮಿನ್ ಬಿ ಇದ್ದು ಥೈರಾಯ್ಡ್ ಹಾರ್ಮೋನ್ ಉತ್ಪತ್ತಿಗೆ ಸಹಕಾರಿ.
6. ಸಿಹಿಕುಂಬಳಕಾಯಿ ಬೀಜ
ಇದರಲ್ಲಿ ಸತು ಇದ್ದು ಥೈರಾಯ್ಡ್ ಗ್ರಂಥಿಯ ಆರೋಗ್ಯಕ್ಕೆ ತುಂಬಾ ಒಳ್ಳೆಯದು.
7. ವಾಲ್‌ನಟ್
ಇದರಲ್ಲಿ ಒಮೆಗಾ 3 ಕೊಬ್ಬಿನಂಶವಿದ್ದು ರೋಗ ನಿರೋಧಕ ಶಕ್ತಿ ಹೆಚ್ಚಿಸುವುದು.
8. ಬಾದಾಮಿ
ಬಾದಾಮಿಯಲ್ಲಿ ಕಬ್ಬಿಣದಂಶ, ಪ್ರೊಟೀನ್, ಸತುವಿನಂಶವಿದ್ದು ಆರೋಗ್ಯಕ್ಕೆ ಒಳ್ಳೆಯದು.
9. ಬೆಳ್ಳುಳ್ಳಿ


Jakarta, First Published 30, Aug 2018, 7:06 PM IST
Highlights
ಜೆ. ಜಾನ್ಸನ್ 1500 ಮೀಟರ್ ಫೈನಲ್’ನಲ್ಲಿ 3:44.72 ಸೆಕೆಂಡ್’ಗಳಲ್ಲಿ ಗುರಿಮುಟ್ಟುವ ಮೂಲಕ ಹೊಸ ರಾಷ್ಟ್ರೀಯ ದಾಖಲೆ ಬರೆದರು. ಇದರ ಜತೆಗೆ ಚಿನ್ನದ ಪದಕ ಜಯಿಸಿದರು.
ಜಕಾರ್ತ[ಆ.30]: ಇಂಡೋನೇಷ್ಯಾದ ಜಕಾರ್ತದಲ್ಲಿ ನಡೆಯುತ್ತಿರುವ 18ನೇ ಏಷ್ಯನ್ ಗೇಮ್ಸ್’ನ ಅಥ್ಲೇಟಿಕ್ಸ್ ವಿಭಾಗದಲ್ಲಿ ಭಾರತೀಯ ಅಥ್ಲೀಟ್’ಗಳ ಪದಕದ ಬೇಟೆ ಮುಂದುವರೆದಿದ್ದು, 1500 ಮೀಟರ್ ಓಟದಲ್ಲಿ ಜಿನ್’ಸನ್ ಜಾನ್ಸನ್ ನೂತನ ರಾಷ್ಟ್ರೀಯ ದಾಖಲೆಯೊಂದಿಗೆ ಚಿನ್ನದ ಪದಕ ಮುಡಿಗೇರಿಸಿಕೊಂಡಿದ್ದಾರೆ. ಈ ಪದಕದೊಂದಿಗೆ ಭಾರತ ಅಥ್ಲೀಟಿಕ್ಸ್ ವಿಭಾಗದಲ್ಲಿ 6 ಚಿನ್ನದ ಪದಕ ಜಯಿಸಿದಂತಾಗಿದೆ.
ಜೆ. ಜಾನ್ಸನ್ 1500 ಮೀಟರ್ ಫೈನಲ್’ನಲ್ಲಿ 3:44.72 ಸೆಕೆಂಡ್’ಗಳಲ್ಲಿ ಗುರಿಮುಟ್ಟುವ ಮೂಲಕ ಹೊಸ ರಾಷ್ಟ್ರೀಯ ದಾಖಲೆ ಬರೆದರು. ಇದರ ಜತೆಗೆ ಚಿನ್ನದ ಪದಕ ಜಯಿಸಿದರು. ಇವರ ಜತೆ ಸ್ಪರ್ಧಿಸಿದ್ದ ದೇಶದ ಮತ್ತೋರ್ವ ಸ್ಪರ್ಧಿ, 800 ಮೀಟರ್ ಓಟದಲ್ಲಿ ಚಿನ್ನದ ಪದಕ ಗೆದ್ದಿದ್ದ ಮಂಜೀತ್ ಸಿಂಗ್ ನಾಲ್ಕನೇ ಸ್ಥಾನಕ್ಕೆ ತೃಪ್ತಿಪಟ್ಟುಕೊಂಡಿದ್ದಾರೆ.
ಹೀಗಿತ್ತು ಜಾನ್ಸನ್ ಚಿನ್ನ ಗೆದ್ದ ಅಪೂರ್ವ ಕ್ಷಣ:
ಕೇರಳ ಮೂಲದ ಜಾನ್ಸನ್ 800 ಮೀಟರ್ ಓಟದಲ್ಲಿ ಕೂದಲೆಳೆ ಅಂತರದಲ್ಲಿ ಚಿನ್ನದ ಪದಕ ತಪ್ಪಿಸಿಕೊಂಡು ಬೆಳ್ಳಿ ಪದಕಕ್ಕೆ ತೃಪ್ತಿಪಟ್ಟುಕೊಂಡಿದ್ದರು. ಭಾರತದ ಮತ್ತೋರ್ವ ಓಟಗಾರ ಮಂಜೀತ್ ಸಿಂಗ್ ಚಿನ್ನದ ಪದಕ ಜಯಿಸಿದ್ದರು. ಇದು ಏಷ್ಯನ್ ಗೇಮ್ಸ್’ನಲ್ಲಿ ಭಾರತದ 12ನೇ ಚಿನ್ನದ ಪದಕವಾಗಿದೆ.
Last Updated 9, Sep 2018, 9:53 PM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಸೌಂದರ್ಯ ಸ್ಪರ್ಧೆಯ ತೀರ್ಪುಗಾರರಾದ ಅಂಧ ಮಹಿಳೆ
 ವಿಶ್ವದಲ್ಲಿಯೇ ಇದೇ ಮೊದಲ ಬಾರಿಗೆ ಸೌಂದರ್ಯ ಸ್ಪರ್ಧೆಯ ತೀರ್ಪುಗಾರರಾಗಿ ಆಗಿ ದೃಷ್ಟಿ ವಿಕಲ ಚೇತನರೊಬ್ಬರು ಭಾಗವಹಿಸಲಿದ್ದಾರೆ.
ವಿಜಯ ಕರ್ನಾಟಕ | Updated:
Feb 11, 2018, 05:57PM IST
ವಿಶ್ವದಲ್ಲಿಯೇ ಇದೇ ಮೊದಲ ಬಾರಿಗೆ ಸೌಂದರ್ಯ ಸ್ಪರ್ಧೆಯ ತೀರ್ಪುಗಾರರಾಗಿ ಆಗಿ ದೃಷ್ಟಿ ವಿಕಲ ಚೇತನ ಮಹಿಳೆಯೊಬ್ಬರು ತೀರ್ಪುಗಾರರಾಗಿದ್ದಾರೆ.
ಸೌಂದರ್ಯ ಸ್ಪರ್ಧೆ ಎಂದ ಮೇಲೆ ಅಲ್ಲಿ ಬಾಹ್ಯ ಸೌಂದರ್ಯಕ್ಕೆ ಹೆಚ್ಚು ಪ್ರಾಮುಖ್ಯತೆ ನೀಡಲಾಗುವುದು. 'ಮಿಸ್ಸಸ್ ಕೆನಡಾ ಗ್ಲೋಬ್' ಸೌಂದರ್ಯ ಸ್ಪರ್ಧೆಯಲ್ಲಿ ಒಟ್ಟು ಆರು ತೀರ್ಪುಗಾರರಲ್ಲಿ ದೃಷ್ಟಿ ದೋಷ ಇರುವ ಅಸ್ಲೇ ನೇಮಿತ್ ಕೂಡ ಒಬ್ಬರು.
ಇಲ್ಲಿ ಆಶ್ಲೇ ಸ್ಪರ್ಧಿಗಳ ಆಂತರಿಕ ಸೌಂದರ್ಯವನ್ನು ಒರೆಗೆ ಹಚ್ಚಿ ತಿಳಿಯಲಿದ್ದಾರೆ. ಈ ಸ್ಪರ್ಧೆಯಲ್ಲಿ ಬಣ್ಣ, ವಯಸ್ಸು, ದಪ್ಪ-ಸಣ್ಣ ಎಂಬ ಯಾವ ಅಂಶವನ್ನು ಪರಿಗಣಿಸಿದೆ ಅವರ ಆಂತರಿಕ ಸೌಂದರ್ಯಕ್ಕಷ್ಟೇ ಮಹತ್ವ ನೀಡಲಾಗುವುದು. ಸೌಂದರ್ಯ ಸ್ಪರ್ಧೆಯ ಎಲ್ಲಾ ಕಟ್ಟು ಪಾಡುಗಳನ್ನು ಮೀರಿದ ಸೌಂದರ್ಯ ಸ್ಪರ್ಧೆ ಇದಾಗಲಿದೆ ಎಂದು ಇದರ ಆಯೋಜಕರು ಹೇಳಿದ್ದಾರೆ.


ಎಲ್ ಕ್ಲಾಸಿಕೊ: ಒತ್ತಡದಲ್ಲಿ ಮೆಸ್ಸಿ ಪಡೆ
PTI| Dec 3, 2016, 04.00 AM IST
ಲಾ ಲೀಗ: ರಿಯಲ್ ಮ್ಯಾಡ್ರಿಡ್-ಎಫ್‌ಸಿಬಿ ನಡುವಣ ಪಂದ್ಯ ಇಂದು
ಬಾರ್ಸಿಲೋನ:ಸಾಂಪ್ರದಾಯಿಕ ಎದುರಾಳಿ ರಿಯಲ್ ಮ್ಯಾಡ್ರಿಡ್ ವಿರುದ್ಧದ ಬಹು ನಿರೀಕ್ಷಿತ ಎಲ್ ಕ್ಲಾಸಿಕೊ ಪಂದ್ಯದಲ್ಲಿ ಹಾಲಿ ಚಾಂಪಿಯನ್ಸ್ ಎಫ್‌ಸಿ ಬಾರ್ಸಿಲೋನಾ ತಂಡ ಒತ್ತಡದಲ್ಲಿ ಕಣಕ್ಕಿಳಿಯಲಿದೆ.
ಇಲ್ಲಿನ ಕ್ಯಾಂಪ್ ನೌ ಕ್ರೀಡಾಂಗಣದಲ್ಲಿ ಶನಿವಾರ ರಾತ್ರಿ ನಡೆಯಲಿರುವ ಲಾ ಲೀಗ ಟೂರ್ನಿಯ 14ನೇ ಲೀಗ್ ಪಂದ್ಯದಲ್ಲಿ ಆತಿಥೇಯ ಎಫ್‌ಸಿ ಬಾರ್ಸಿಲೋನಾ ತಂಡ, ಅಂಕಪಟ್ಟಿಯ ಅಗ್ರಸ್ಥಾನಿ ರಿಯಲ್ ಮ್ಯಾಡ್ರಿಡ್ ವಿರುದ್ಧ ಗೆಲ್ಲಲೇ ಬೇಕಾದ ಒತ್ತಡದಲ್ಲಿದೆ. 2016ರ ಸಾಲಿನ ಕೊನೆಯ ಹೈ ವೋಲ್ಟೇಜ್ ಎಲ್ ಕ್ಲಾಸಿಕೊ ಪಂದ್ಯ ಇದಾಗಿದ್ದು, ಜಯ ಯಾರ ಪಾಲಿಗೆ ಒಲಿಯುತ್ತದೆ ಎಂಬುದು ಸಾಕಷ್ಟು ಕುತೂಹ ತಂದಿದೆ.
ಟೂರ್ನಿಯಲ್ಲಿ ಈವರೆಗೆ ಒಟ್ಟಾರೆ 13 ಲೀಗ್ ಪಂದ್ಯಗಳು ನಡೆದಿದ್ದು ಮಾಜಿ ಚಾಂಪಿಯನ್ಸ್ ರಿಯಲ್ ಮ್ಯಾಡ್ರಿಡ್ 10 ಜಯ ಮತ್ತು 3 ಡ್ರಾ ಪಂದ್ಯಗಳನ್ನಾಡಿ ಒಟ್ಟಾರೆ 33 ಅಂಕಗಳೊಂದಿಗೆ ಅಗ್ರಸ್ಥಾನದಲ್ಲಿದೆ. ಮತ್ತೊಂದೆಡೆಹಾಲಿ ಚಾಂಪಿಯನ್ಸ್ ಎಫ್‌ಸಿಬಿ ಅಷ್ಟೇ ಪಂದ್ಯಗಳನ್ನಾಡಿ 8 ಜಯ, 3 ಡ್ರಾ ಮತ್ತು 2 ಸೋಲನುಭವಿಸುವ ಮೂಲಕ 27 ಅಂಕಗಳೊಂದಿಗೆ ದ್ವಿತೀಯ ಸ್ಥಾನದಲ್ಲಿದೆ. ಅಂದಹಾಗೆ ಟೂರ್ನಿಯ ಆರಂಭಿಕ ಹಂತ ಇದಾಗಿದ್ದು, ಪ್ರತಿ ತಂಡಗಳು ಇನ್ನೂ 24 ಲೀಗ್ ಪಂದ್ಯಗಳನ್ನಾಡಲಿವೆ.
ಎಫ್‌ಸಿಬಿಗೆ ಮಹತ್ವದ ಪಂದ್ಯ
ಚಾಂಪಿಯನ್ಸ್ ಎಫ್‌ಸಿಬಿಗೆ ಇದು ಮಹತ್ವದ ಪಂದ್ಯವಾಗಿದೆ. ಏಕೆಂದರೆ ಅಗ್ರ ಸ್ಥಾನಿ ರಿಯಲ್ ಮ್ಯಾಡ್ರಿಡ್ ಅಂಕಪಟ್ಟಿಯಲ್ಲಿ ಬರೋಬ್ಬರಿ 6 ಅಂಕಗಳಿಂದ ಮುನ್ನಡೆ ಕಾಯ್ದುಕೊಂಡಿದ್ದು ಬಾರ್ಸಿಲೋನಾ ಗೆದ್ದರಷ್ಟೇ ಚಾಂಪಿಯನ್ ಪಟ್ಟ ಕಾಯ್ದುಕೊಳ್ಳುವ ಅವಕಾಶಗಳು ಉಳಿಯುತ್ತದೆ. ಒಂದು ವೇಳೆ ರಿಯಲ್‌ಗೆ ಜಯ ಸಾಧ್ಯವಾದಲ್ಲಿ 9 ಅಂಕಗಳ ಭಾರಿ ಮುನ್ನಡೆಯಲ್ಲಿ 2016-2017ರ ಸಾಲಿನ ಲಾ ಲೀಗ ಕಿರೀಟವನ್ನು ಬಹುತೇಕ ತನ್ನದಾಗಿಸಿಕೊಳ್ಳಲಿದೆ. ರಿಯಲ್ ಮ್ಯಾಡ್ರಿಡ್ ಪ್ರಸಕ್ತ ಸಾಲಿನಲ್ಲಿ ಈವರೆಗೆ ಒಂದು ಪಂದ್ಯವನ್ನೂ ಸೋತಿಲ್ಲ. ಮತ್ತೊಂದೆಡೆ ಈ ಹಿಂದಿನ ಲೀಗ್ ಪಂದ್ಯಗಳಲ್ಲಿ ಗೋಲ್ ಬರ ಎದುರಿಸುತ್ತಿರುವ ವಿಶ್ವ ಶ್ರೇಷ್ಠ ಆಟಗಾರ ಲಿಯೋನೆಲ್ ಮೆಸ್ಸಿ, ಆತಿಥೇಯ ಪ್ರೇಕ್ಷಕರ ಎದುರು ಮಿಂಚಿ ಎಫ್‌ಸಿಬಿಗೆ ಜಯ ತಂದುಕೊಡುವ ಲೆಕ್ಕಾಚಾರದಲ್ಲಿದ್ದಾರೆ.
ರಿಯಲ್‌ಗೆ ಗಾಯದ ಸಮಸ್ಯೆ
ಸ್ಟಾರ್ ಆಟಗಾರ ಕ್ರಿಸ್ಟಿಯಾನೊ ರೊನಾಲ್ಡೊ ಅವರ ಬಲದಿಂದ ಸೋಲಿಲ್ಲದ ಸರದಾರನಂತೆ ರಿಯಲ್ ಮ್ಯಾಡ್ರಿಡ್ ಮುನ್ನುಗ್ಗುತ್ತಿದೆ. ಆದರೆ, ಎಲ್‌ಕ್ಲಾಸಿಕೊ ಪಂದ್ಯಕ್ಕೆ ಪ್ರಮುಖ ಇಬ್ಬರು ಅಟಗಾರರ ಸೇವೆಯನ್ನು ರಿಯಲ್ ಕಳೆದುಕೊಂಡಿದೆ. ಫಾರ್ವರ್ಡ್ ಆಟಗಾರ ಗ್ಯಾರೆತ್ ಬೇಲ್ ಮತ್ತು ಮಿಡ್‌ಫೀಲ್ಡರ್ ಟೋನಿ ಕ್ರೂಸ್ ಗಾಯಗೊಂಡಿದ್ದು, ಎಫ್‌ಸಿಬಿ ವಿರುದ್ಧ ಕಣಕ್ಕಿಳಿಯುವುದಿಲ್ಲ. ಆದರೆ, ಡಿಫೆನ್ಸಿವ್ ಮಿಡ್‌ಫೀಲ್ಡರ್ ಕೇಸ್ಮಿರೊ ತಂಡಕ್ಕೆ ಮರಳಿರುವುದು ರಕ್ಷಣೆಗೆ ಹೆಚ್ಚಿನ ಬಲ ಬಂದಂತಾಗಿದೆ. ಮತ್ತೊಂದೆಡೆ ಟೂರ್ನಿಯಲ್ಲಿ ಅತಿ ಹೆಚ್ಚು ಗೋಲ್ (10) ಗಳಿಸಿರುವ ಆಟಗಾರ ರೊನಾಲ್ಡೊ ಅವರ ಪ್ರದರ್ಶನದ ಮೇಲೆ ರಿಯಲ್ ಮ್ಯಾಡ್ರಿಡ್ ಅವಲಂಬಿಸಿದೆ.
ಪಂದ್ಯ ಆರಂಭ: ರಾತ್ರಿ 8:30ಕ್ಕೆ
ಸ್ಥಳ: ಬಾರ್ಸಿಲೋನಾ


Bengaluru, First Published 6, Sep 2019, 10:01 AM IST
Highlights
ಶ್ರೀ ಕಂಠೀರವ ಕ್ರೀಡಾಂಣದಲ್ಲಿ ಫುಟ್ಬಾಲ್ ಟೂರ್ನಿ ನಡೆಸಬಾರದು ಅನ್ನೋ ಹೋರಾಟ ತೀವ್ರಗೊಳ್ಳುತ್ತಿದೆ.  ಇಂದು ಬೆಂಗಳೂರಲ್ಲಿ ಪ್ರತಿಭಟನೆಗೆ ಕೆಎಎ ನಿರ್ಧರಿಸಿದೆ. ಟೌನ್‌ಹಾಲ್‌ನಿಂದ ಮೆರವಣಿಗೆ ಮೂಲಕ ಸಾಗುವ ಪ್ರತಿಭಟನೆ ಅಂತಿಮವಾಗಿ ಕಂಠೀರವ ಕ್ರೀಡಾಂಗಣ ಪ್ರವೇಶಿಸಲಿದೆ
ಬೆಂಗಳೂರು(ಸೆ.06):  ಕಂಠೀರವ ಕ್ರೀಡಾಂಗಣದಲ್ಲಿ ಫುಟ್ಬಾಲ್ ಕ್ರೀಡೆಗೆ ಅವಕಾಶ ನೀಡಬಾರದು ಎಂದು ಕರ್ನಾಟಕ ರಾಜ್ಯ ಅಥ್ಲೆಟಿಕ್ಸ್ ಸಂಸ್ಥೆ ಶುಕ್ರವಾರ (ಸೆ.6) ಪ್ರತಿಭಟನೆಗೆ ಮುಂದಾಗಿದೆ. ನಗರದ ಟೌನ್‌ಹಾಲ್ ನಿಂದ ಬೆಳಗ್ಗೆ 11ಕ್ಕೆ ಹೊರಡಲಿರುವ ಮೆರವಣಿಗೆ ಕಂಠೀರವ ಕ್ರೀಡಾಂಗಣದಲ್ಲಿ ಮುಕ್ತಾಯವಾಗಲಿದೆ. ಪ್ರತಿಭಟನೆಯಲ್ಲಿ ರಾಜ್ಯ ಅಥ್ಲೆಟಿಕ್ಸ್ ಸಂಸ್ಥೆ ಪದಾಧಿಕಾರಿಗಳು, ಕೋಚ್‌ಗಳು, ಅಂ.ರಾ. ಅಥ್ಲೀಟ್‌ಗಳು ಪಾಲ್ಗೊಳ್ಳಲಿದ್ದಾರೆ ಎಂದು ಗುರುವಾರ ಪತ್ರಿಕಾಗೋಷ್ಠಿಯಲ್ಲಿ ರಾಜ್ಯ ಅಥ್ಲೆಟಿಕ್ಸ್ ಸಂಸ್ಥೆ ಕಾರ‍್ಯದರ್ಶಿ ಎ. ರಾಜವೇಲು ಹೇಳಿದರು.
ಇದನ್ನೂ ಓದಿ:  ಕಂಠೀರವದಲ್ಲಿ ಫುಟ್ಬಾಲ್‌ಗೆ ಇನ್ನಿಲ್ಲದ ಕಸರತ್ತು!
ಮೆರವಣಿಗೆ ಕ್ರೀಡಾಂಗಣದಲ್ಲಿ ಕೊನೆಯಾಗಲಿದ್ದು, ಅಲ್ಲಿಯೇ ಉಪಸ್ಥಿತರಿರಲಿರುವ ಕ್ರೀಡಾ ಇಲಾಖೆ ಅಧಿಕಾರಿಗೆ ಮನವಿ ಪತ್ರ ನೀಡಲಾಗುವುದು. ಪ್ರತಿಭಟನೆ ಶಾಂತಿಯುತವಾಗಿರಲಿದ್ದು, ಯಾವುದೇ ಅಹಿತಕರ ಘಟನೆಗಳು ನಡೆಯದಂತೆ ಎಚ್ಚರ ವಹಿಸಲಾಗುವುದು ಎಂದು ಅವರು ಹೇಳಿದರು. ಒಂದೊಮ್ಮೆ ನಮ್ಮ ಮನವಿಗೆ ಸರ್ಕಾರ ಹಾಗೂ ಕ್ರೀಡಾ ಇಲಾಖೆ ಸೂಕ್ತ ರೀತಿಯಲ್ಲಿ ಸ್ಪಂದಿಸದೆ ಇದ್ದರೇ ಉಪವಾಸ ಸತ್ಯಾಗ್ರಹ ನಡೆಸಲು ಸಿದ್ಧರಿದ್ದೇವೆ ಎಂದು ರಾಜವೇಲು ಎಚ್ಚರಿಸಿದರು.
ಇದನ್ನೂ ಓದಿ:  ಕಂಠೀರವ ಕ್ರೀಡಾಂಗಣ ಬಂದ್?
ಸರ್ಕಾರ ಸೂಚಿಸಿದಂತೆ ನಡೆಯುತ್ತೇವೆ: ಇಲಾಖೆ
ಕಂಠೀರವ ಕ್ರೀಡಾಂಗಣದಲ್ಲಿ ಎಲ್ಲಾ ಕ್ರೀಡೆಗಳಿಗೂ ಅವಕಾಶವಿದ್ದು, ಸರ್ಕಾರ ಹೇಗೆ ಹೇಳುತ್ತದೋ ಹಾಗೆ ಮಾಡಲು ಕ್ರೀಡಾ ಇಲಾಖೆ ನಿರ್ಧರಿಸಿದೆ. ‘ಕಂಠೀರವ ಕ್ರೀಡಾಂಗಣದಲ್ಲಿ ಎಲ್ಲಾ ರೀತಿಯ ಕ್ರೀಡೆಗಳಿಗೂ ಮುಕ್ತ ಅವಕಾಶವಿದೆ. ಅಥ್ಲೆಟಿಕ್ಸ್‌ಗೆ ಮಾತ್ರ ಮೀಸಲಿಡುವುದು ಸೂಕ್ತವಲ್ಲ. ರಾಜ್ಯ ಸರ್ಕಾರದ ಆದೇಶದಂತೆ ಇಲಾಖೆ ಕಾರ‍್ಯನಿರ್ವಹಿಸಲಿದೆ’ ಎಂದು ಕ್ರೀಡಾ ಇಲಾಖೆ ಜಂಟಿ ನಿರ್ದೇಶಕ ರಮೇಶ್ ಎಂ.ಎಸ್ ‘ಕನ್ನಡಪ್ರಭ’ಕ್ಕೆ ತಿಳಿಸಿದರು.


ಕಡ್ಡಾಯ ಮತದಾನಕ್ಕೆ ಸ್ಯಾಂಡಲ್‌ವುಡ್ ಸೆಲಿಬ್ರಿಟಿಗಳ ಮನವಿ
Vijaya Karnataka| May 12, 2018, 10.10 AM IST
*ಶರಣು ಹುಲ್ಲೂರು
ಈ ಬಾರಿಯ ವಿಧಾನಸಭಾ ಚುನಾವಣೆಯಲ್ಲಿ ಕಡ್ಡಾಯ ಮತದಾನ ಮಾಡುವಂತೆ ಮತದಾರರಿಗೆ ಮನವಿ ಮಾಡಿದ್ದಾರೆ ಸ್ಯಾಂಡಲ್‌ವುಡ್ ಸಿಲಿಬ್ರಿಟಿಗಳು. ಶೂಟಿಂಗ್ ಮಧ್ಯೆ ತಾವೂ ಬಿಡುವು ಮಾಡಿಕೊಂಡು ತಪ್ಪದೇ ವೋಟು ಹಾಕುವುದಾಗಿ ಹೇಳಿದ್ದಾರೆ. ರಮೇಶ್ ಅರವಿಂದ್, ದರ್ಶನ್, ಸುದೀಪ್, ಪುನೀತ್ ರಾಜ್‌ಕುಮಾರ್, ಗಣೇಶ್, ಯಶ್, ರಕ್ಷಿತ್ ಶೆಟ್ಟಿ, ಧನಂಜಯ್, ಪ್ರಿಯಾಮಣಿ, ರಶ್ಮಿಕಾ ಮಂದಣ್ಣ, ಶ್ರುತಿ ಹರಿಹರನ್ ಹೀಗೆ ಅನೇಕ ಕಲಾವಿದರು ಮತದಾನದ ಮಹತ್ವದ ಬಗ್ಗೆಯೂ ಲವಲವಿಕೆಯ ಜತೆ ಮಾತನಾಡಿದ್ದಾರೆ.
ಮತದಾನದ ಮಹತ್ವದ ಬಗ್ಗೆ ಪುನೀತ್ ಹೇಳಿದ್ದು ಹೀಗೆ, 'ವೋಟು ಎನ್ನುವುದು ನಿಮ್ಮ ಮುಂದಿನ ಐದು ವರ್ಷದ ಭವಿಷ್ಯ. ಹಾಗಾಗಿ ನಿಮ್ಮ ಏರಿಯಾದಲ್ಲಿರುವ ಉತ್ತಮ ಅಭ್ಯರ್ಥಿಯನ್ನು ಆಯ್ಕೆ ಮಾಡಿ. ನೀವು ವೋಟು ಮಾಡದೇ ಇದ್ದರೆ, ನಿಮ್ಮ ವೋಟನ್ನು ಯಾರಾದರೂ ದುರುಪಯೋಗ ಪಡಿಸಿಕೊಳ್ಳಬಹುದು. ಐದು ವರ್ಷ ಆಡಳಿತ ನಡೆಸುವ ಸರಕಾರಕ್ಕಾಗಿ ಮತ ಹಾಕಿ. ನಾನೂ ವೋಟು ಮಾಡುತ್ತೇನೆ. ನೀವು ಮಾಡಿ' ಅಂದಿದ್ದಾರೆ.
'ನಮ್ಮ ರಾಜಕೀಯ ನಾಯಕರನ್ನು ನಾವೇ ಆಯ್ಕೆ ಮಾಡಿಕೊಳ್ಳುವ ಹಕ್ಕು ನಮ್ಮದು ಎಂಬುದೇ ಹೆಮ್ಮೆಯ ಸಂಗತಿ. ಪ್ರತಿ ಚುನಾವಣೆ ಸಂದರ್ಭದಲ್ಲಿ ನನ್ನ ಹಕ್ಕನ್ನು ನಾನೇ ಚಲಾಯಿಸುತ್ತೇನೆ ಎಂಬ ಹೆಮ್ಮೆ  ನನಗಿದೆ. ಪ್ರತಿಯೊಬ್ಬರೂ ತಮ್ಮ ಅಮೂಲ್ಯವಾದ ಮತವನ್ನು ತಪ್ಪದೇ ಹಾಕಬೇಕು. ಕಡ್ಡಾಯವಾಗಿ ಮತದಾನ ಮಾಡಿ' ಎನ್ನುವುದು ಯಶ್ ಮಾತು.
'ಪ್ರಜಾಪ್ರಭುತ್ವದ ನಿಜವಾದ ಆಶಯವೇ ಮತದಾನ. ಇಂಥ ಬ್ಯುಟಿ ತುಂಬಾ ದೇಶಗಳಲಿಲ್ಲ. ನಮ್ಮ ನಾಯಕರನ್ನು ನಾವೇ ಆಯ್ಕೆ ಮಾಡುವಂಥ ಅವಕಾಶವನ್ನು ನಮ್ಮ ದೇಶ ನಮಗೆ ಕೊಟ್ಟಿದೆ. ಇದನ್ನು ನಾವು ಅರ್ಥಪೂರ್ಣವಾಗಿ ಬಳಸಬೇಕು' ಎಂದು ಗಣೇಶ್ ಕರೆಕೊಟ್ಟರೆ, 'ಮತದಾನ ಪ್ರತಿಯೊಬ್ಬ ನಾಗರಿಕನ ಹಕ್ಕು. ಯಾರು ಜನರ ಕಷ್ಟಗಳಿಗೆ ಮಿಡಿಯುತ್ತಾರೋ ಅವರಿಗೆ ವೋಟು ಮಾಡಿ. ಬದಲಾವಣೆ ಬಯಸುವಂಥ ನಾಯಕರನ್ನು ಆರಿಸಿ ತನ್ನಿ' ಎಂದಿದ್ದಾರೆ ನಟಿ ಪ್ರಿಯಾಮಣಿ.
'ದೇಶದ ಭವಿಷ್ಯ ಮತ ಚಲಾಯಿಸುವ ನಿಮ್ಮ ಬೆರಳ ತುದಿಯಲ್ಲಿದೆ. ಐದು ವರ್ಷದ ಬದಲಾವಣೆಗಾಗಿ ವೋಟು ಮಾಡಬೇಡಿ. ಮುಂದಿನ ಭವಿಷ್ಯಕ್ಕಾಗಿ ಮತದಾನ ಕಡ್ಡಾಯವಾಗಿ ವೋಟು ಮಾಡಿ. ಯಾವುದೇ ಕಾರಣಕ್ಕೂ ನೆಪ ಬೇಡ' ಎನ್ನುವುದು ರಮೇಶ್ ಅರವಿಂದ್ ಮಾತು. 'ಪ್ರಜಾಪ್ರಭುತ್ವದಲ್ಲಿ ಮತದಾನ ಮಾಡುವುದು ಪ್ರತಿಯೊಬ್ಬನ ನಾಗರಿಕನ ಹಕ್ಕು. ದೇಶದ ಭವಿಷ್ಯವನ್ನು ಭದ್ರಪಡಿಸುವ ಏಕೈಕ ಮಾರ್ಗವೆಂದರೆ ಹೆಚ್ಚಿನ ಸಂಖ್ಯೆಯಲ್ಲಿ ಮತ ಚಲಾಯಿಸುದಾಗಿದೆ. ಎಲ್ಲರೂ ಕಡ್ಡಾಯವಾಗಿ ಮತದಾನ ಮಾಡಿ' ಅಂತಾರೆ ರಶ್ಮಿಕಾ ಮಂದಣ್ಣ. 'ಮತದಾನ ಮಾಡದೇ ಇರುವುದು ಮಹಾ ಅಪರಾಧವಾಗುತ್ತದೆ. ನಾವು ವೋಟು ಹಾಕದೇ ಇದ್ದರೆ, ಆಯ್ಕೆಯಾದ ನಾಯಕರನ್ನು ಪ್ರಶ್ನಿಸಲು ಆಗುವುದಿಲ್ಲ. ಹಾಗಾಗಿ ಕಡ್ಡಾಯವಾಗಿ ಮತದಾನದಲ್ಲಿ ಪಾಲ್ಗೊಳ್ಳಬೇಕು. ಪ್ರಜೆಗಳ ಶಕ್ತಿ ಪ್ರದರ್ಶನಕ್ಕೆ ಸೂಕ್ತ ದಿನವದು' ಅಂತಾರೆ ಧನಂಜಯ್.


ಚಾಂಡಿಮಲ್ ಬದಲಿಗೆ ಲಕ್ಮಲ್ ನಾಯಕ
ಚಾಂಡಿಮಲ್ ಬದಲಿಗೆ ಲಕ್ಮಲ್ ನಾಯಕ
ಎಎಫ್‌ಪಿ
23 ಜೂನ್ 2018, 23:09  IST
Updated:
23 ಜೂನ್ 2018, 23:09  IST
ಅಕ್ಷರ ಗಾತ್ರ :
ಆ
ಆ
ಕೊಲೊಂಬೊ: ವೆಸ್ಟ್ ಇಂಡೀಸ್ ಎದುರಿನ ಟೆಸ್ಟ್ ಪಂದ್ಯದ ಸಂದರ್ಭದಲ್ಲಿ ಚೆಂಡು ವಿರೂಪಗೊಳಿಸಿದ ಆರೋಪಕ್ಕೆ ಒಳಗಾಗಿರುವ ಶ್ರೀಲಂಕಾ ಕ್ರಿಕೆಟ್ ತಂಡದ ನಾಯಕ ದಿನೇಶ್ ಚಾಂಡಿಮಲ್ ಅವರ ಮನವಿಯನ್ನು ಈಸಿಸಿ ತಿರಸ್ಕರಿಸಿದೆ. ಹೀಗಾಗಿ ಮೂರನೇ ಟೆಸ್ಟ್ ಪಂದ್ಯದಲ್ಲಿ ತಂಡವನ್ನು ವೇಗದ ಬೌಲರ್ ಸುರಂಗ ಲಕ್ಮಲ್ ಮುನ್ನಡೆಸುವರು.
ಗ್ರಾಸ್ ಐಲೆಟ್‌ನಲ್ಲಿ ನಡೆದ ಎರಡನೇ ಟೆಸ್ಟ್ ಪಂದ್ಯದ ಸಂದರ್ಭದಲ್ಲಿ ಚಾಂಡಿಮಲ್ ಚೆಂಡು ವಿರೂಪಗೊಳಿಸಿದ ಆರೋಪಕ್ಕೆ ಒಳಗಾಗಿದ್ದರು. ತನಿಖೆಯ ನಂತರ ಅವರು ತಪ್ಪಿತಸ್ಥರು ಎಂದು ಸಾಬೀತಾದ ಕಾರಣ ಒಂದು ಪಂದ್ಯದ ನಿಷೇಧಕ್ಕೆ ಒಳಗಾಗಿದ್ದರು.
ಮೂರನೇ ಟೆಸ್ಟ್ ಹೊನಲು ಬೆಳಕಿನಲ್ಲಿ ನಡೆಯಲಿದ್ದು ಇದು ಕೆರಿಬಿಯನ್ನರ ನಾಡಿನಲ್ಲಿ ನಡೆಯಲಿರುವ ಮೊದಲ ಹಗಲು ರಾತ್ರಿ ಟೆಸ್ಟ್ ಆಗಿದೆ. ಮೂರು ಪಂದ್ಯಗಳ ಸರಣಿಯಲ್ಲಿ ವೆಸ್ಟ್ ಇಂಡೀಸ್ 1–0 ಮುನ್ನಡೆ ಸಾಧಿಸಿದ್ದು ಅಂತಿಮ ಟೆಸ್ಟ್ ನಿರ್ಣಾಯಕ ಆಗಲಿದೆ.
ಕಠಿಣ ಕ್ರಮದ ಸಾಧ್ಯತೆ
ಚೆಂಡು ವಿರೂಪಗೊಳಿಸಿದ ಆರೋಪ ಹೊರಿಸಿದ ಕಾರಣ ಎರಡನೇ ಟೆಸ್ಟ್‌ನ ಮೂರನೇ ದಿನ ಬೆಳಿಗ್ಗೆ ಶ್ರೀಲಂಕಾ ತಂಡ ಅಂಗಣಕ್ಕೆ ಇಳಿಯಲು ನಿರಾಕರಿಸಿತ್ತು. ಈ ಸಂಬಂಧ ಚಾಂಡಿಮಲ್, ಕೋಚ್ ಚಂಡಿಕಾ ಹತುರುಸಿಂಘ ಮತ್ತು ವ್ಯವಸ್ಥಾಪಕ ಅಸಾಂಕ ಗುರುಸಿನ್ಹಾ ಅವರ ಮೇಲೆ ಐಸಿಸಿ ಕಠಿಣ ಕ್ರಮ ಕೈಗೊಳ್ಳುವ ಸಾಧ್ಯತೆ ಇದೆ.


‘ಬೌಲರ್‌ಗಳು ಪಂದ್ಯದ ದಿಕ್ಕು ಬದಲಿಸುವರು’
‘ಬೌಲರ್‌ಗಳು ಪಂದ್ಯದ ದಿಕ್ಕು ಬದಲಿಸುವರು’
ಪಿಟಿಐ
29 ಮೇ 2019, 00:25  IST
Updated:
29 ಮೇ 2019, 00:25  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ‘ಈ ಸಲದ ವಿಶ್ವಕಪ್‌ನಲ್ಲಿ ಎಲ್ಲಾ ತಂಡಗಳ ಗೆಲುವಿನಲ್ಲೂ ಬೌಲರ್‌ಗಳು ನಿರ್ಣಾಯಕ ಪಾತ್ರ ವಹಿಸಲಿದ್ದಾರೆ’ ಎಂದು ಶ್ರೀಲಂಕಾದ ವೇಗದ ಬೌಲರ್ ಲಸಿತ್ ಮಾಲಿಂಗ ನುಡಿದಿದ್ದಾರೆ.
‘ಕ್ರಿಕೆಟ್, ಬ್ಯಾಟ್ಸ್‌ಮನ್‌ಗಳ ಆಟ ಎಂದೇ ಪ್ರಸಿದ್ಧಿ ಪಡೆದಿದೆ. ಬೌಲರ್‌ಗಳೂ ನಿರ್ಣಾಯಕ ಘಟ್ಟಗಳಲ್ಲಿ ವಿಕೆಟ್ ಉರುಳಿಸಿ ಪಂದ್ಯದ ದಿಕ್ಕು ಬದಲಿಸಬಲ್ಲರು. ಈ ಬಾರಿಯ ವಿಶ್ವಕಪ್‌ನಲ್ಲಿ ಬೌಲರ್‌ಗಳ ಸಾಮರ್ಥ್ಯ ಅನಾವರಣಗೊಳ್ಳಲಿದೆ’ ಎಂದು ಮಾಲಿಂಗ, ಐಸಿಸಿ ವೆಬ್‌ಸೈಟ್‌ಗೆ ತಿಳಿಸಿದ್ದಾರೆ.
‘ಪಿಚ್ ಯಾವುದೇ ಇರಲಿ. ಪರಿಸ್ಥಿತಿ ಹೇಗೇ ಇರಲಿ. ಪ್ರತಿಭಾನ್ವಿತ ಬೌಲರ್‌ಗಳು ವಿಕೆಟ್ ಪಡೆದೇ ತೀರುತ್ತಾರೆ. ಈ ಮೂಲಕ ತಂಡದ ಗೆಲುವಿನಲ್ಲಿ ಪ್ರಮುಖ ಪಾತ್ರ ನಿಭಾಯಿಸುತ್ತಾರೆ’ ಎಂದಿದ್ದಾರೆ.
‘ಹಿಂದಿನ ಕೆಲ ವರ್ಷಗಳಲ್ಲಿ ನನ್ನಿಂದ ಉತ್ತಮ ಸಾಮರ್ಥ್ಯ ಮೂಡಿ ಬಂದಿದೆ. ಪ್ರತಿ ಪಂದ್ಯದಲ್ಲೂ ಪ್ರಯೋಗಗಳಿಗೆ ಕೈ ಹಾಕಿ ಯಶಸ್ವಿಯಾಗಿದ್ದೇನೆ. ವಿಶ್ವಕಪ್‌ನಲ್ಲೂ ಪರಿಣಾಮಕಾರಿ ಬೌಲಿಂಗ್ ಮಾಡುತ್ತೇನೆ’ ಎಂದು ವಿಶ್ವಾಸ ವ್ಯಕ್ತಪಡಿಸಿದ್ದಾರೆ.


Samsung Galaxy M30s: ಲಭ್ಯವಾಗಲಿದೆ ಶಕ್ತಿಶಾಲಿ ಸ್ಮಾರ್ಟ್ ಫೋನ್ WATCH LIVE TV
ಡ್ರಾಮಾ ಆರ್ಟಿಸ್ಟ್ ರಾಧಿಕಾ ಪಂಡಿತ್
ಬಿಡುಗಡೆಗೆ ಮೂರು ಸಿನಿಮಾಗಳು ಸಿದ್ಧವಾಗಿವೆ. ಮೂರು ಭಿನ್ನ ಪಾತ್ರಗಳು. ನೋ ಡೌಟು,  ಬಾಕ್ಸ್ ಆಫೀಸಿನಲ್ಲಿ ಚಿತ್ರ ಯಶಸ್ವಿ ಆಗದಿದ್ದರೂ, ಪಾತ್ರವಂತೂ ಗೆಲ್ಲುತ್ತದೆ. ಈಗಾಗಲೇ ಸತತ ಮೂರು ಬಾರಿ ಫಿಲ್ಮ್‌ಫೇರ್ ಬೇಟೆ ಆಡಿ, ಮತ್ತೆ ಪ್ರಶಸ್ತಿಯ ಪೈಪೋಟಿಗೆ ಸಜ್ಜಾಗುತ್ತಿದ್ದಾರೆ ರಾಧಿಕಾ ಪಂಡಿತ್.
| Updated:
Mar 23, 2012, 04:10AM IST
ರಾಧಿಕಾ ಪಂಡಿತ್ ಮುಖದಲ್ಲೀಗ ಹುಣ್ಣಿಮೆ ಬೆಳೆದಿಂಗಳು. ಕೊಂಚ ತೆಳ್ಳಗಾಗಿದ್ದಾರೆ. ಬಿಡುವಿಲ್ಲದ ಶೂಟಿಂಗ್. ಅಲೆಮಾರಿ ಚಿತ್ರದಲ್ಲಿನ ತುಂಡು ಬೀಡಿ ಹಾಡಿಗೆ ಕುಣಿದ ಮೇಲಂತೂ ಎಂಥದ್ದೇ ಪಾತ್ರ ಇರಲಿ, ಒಂದು ಕೈ ನೋಡಿಯೇ ಬಿಡುತ್ತೇನೆ ಎಂಬ ಧೈರ್ಯ ಬಂದಿದೆ. ಅದಕ್ಕಾಗಿಯೇ ಯೋಗರಾಜ್ ಭಟ್ಟ ನಿರ್ದೇಶನದ ಡ್ರಾಮಾ ಚಿತ್ರದಲ್ಲಿನ ಅಂತಹ ಪಾತ್ರಕ್ಕೆ ರಾಧಿಕಾ ಆಯ್ಕೆ ಆಗಿದ್ದಾರೆ.
ಹೇಳಿ ಕೇಳಿ ಭಟ್ಟರ ಸಿನಿಮಾ. ನಾಯಕಿಯರಿಗೆ ವಿಶೇಷ ಕೆಲಸ ಇದ್ದೇ ಇರುತ್ತದೆ. ಭಟ್ಟರ ವಿಶೇಷ ಗುಣವೆಂದರೆ ನಾಯಕಿಯನ್ನು ಗೇಲಿ ಮಾಡುತ್ತಲೇ ಪ್ರೇಕ್ಷಕರಿಗೆ ಇಷ್ಟ ಮಾಡಿಸಿ ಬಿಡುತ್ತಾರೆ. ಆದ್ದರಿಂದ ಮುಂಗಾರು ಮಳೆಯ ಪೂಜಾ ಗಾಂಧಿಯಿಂದ ಹಿಡಿದು ಮೊನ್ನೆ ಮೊನ್ನೆ ಬಿಡುಗಡೆ ಕಂಡ ಪರಮಾತ್ಮ ಚಿತ್ರದ ದೀಪಾ ಸನ್ನಿಧಿವೆರೆಗೂ ನಾಯಕಿ ಗೆದ್ದಿದ್ದಾಳೆ. ರಾಧಿಕಾ ಅವರಿಗೆ ಗೆಲುವು ಹೊಸದಲ್ಲವಾದರೂ, ಪಕ್ವಗೊಂಡ ನಟಿ ಮತ್ತು ನಿರ್ದೇಶಕರ ಜುಗಲ್ಬಂದಿಯ ಬಗ್ಗೆ ಕುತೂಹಲವಂತೂ ಇದ್ದೇ ಇದೆ.
ಈಗಾಗಲೇ ಯೋಗರಾಜ ಭಟ್ಟರು ಚಿತ್ರದ ಮುಹೂರ್ತವನ್ನು ಮುಗಿಸಿಕೊಂಡು ಚಿತ್ರೀಕರಣದ ಬ್ಯುಸಿಯಲ್ಲಿದ್ದಾರೆ. ರಾಧಿಕಾ ಪಂಡಿತ್ ನಿರ್ವಹಿಸಬೇಕಿರುವ ಪಾತ್ರದ ಕುರಿತು ಹೇಳಿದ್ದಾಗಿದೆ. ಕತೆ ಕೇಳಿಯೇ ರಾಧಿಕಾ ಥ್ರಿಲ್ ಆಗಿದ್ದಾರಂತೆ.
ವಿಚಿತ್ರ ಪಾತ್ರವದು
ಮಾಡಿದ್ದು ಎಂಟೇ ಸಿನಿಮಾಗಳಾದರೂ, ಅವೆಲ್ಲವೂ ಚಾಲೇಂಜಿಂಗ್ ಪಾತ್ರಗಳಾಗಿದ್ದವು. ಪ್ರತಿ ಸಿನಿಮಾದಲ್ಲೂ ಹೊಸತನ್ನು ಕಲಿತು, ನಿರ್ದೇಶಕರ ಮಾರ್ಗದರ್ಶನದಂತೆ ಪಾತ್ರ ನಿರ್ವಹಿಸಿದೆ. ಅಲ್ಲದೇ ಹೋಂ ವರ್ಕ್ ಕೂಡ ಮಾಡಿಕೊಂಡು ಹೋಗುತ್ತಿದ್ದೆ. ಈ ಕಾರಣಕ್ಕೆ ಪಾತ್ರ ಗೆದ್ದಿವೆ.
ಡ್ರಾಮಾ ಚಿತ್ರದಲ್ಲಿನ ಪಾತ್ರ ವಿಚಿತ್ರವಾದದ್ದು. ಅದನ್ನು ಹೇಗೆ ಹೇಳ್ಬೇಕು ಅಂತ ಸಡನ್ನಾಗಿ ನನಗೆ ಹೊಳೆಯುತ್ತಿಲ್ಲ. ಇಲ್ಲಿಯವರೆಗೂ ಅಂಥದ್ದೊಂದು ಪಾತ್ರ ಬಂದಿಲ್ಲ ಅನ್ನೋದು ನನ್ನ ಭಾವನೆ. ಒಂದು ರೀತಿಯ ಗಟ್ಟಿಗಿತ್ತಿಯ ಹಾಗೆ. ಗಯ್ಯಾಳಿ ಅಂತ ಅನ್ನೋಕು ಕಷ್ಟ. ಸಾಕಷ್ಟು ಸ್ಟ್ರಾಂಗ್ ಆಗಿ ಇರುತ್ತೇನೆ. ಮಾತು ಕೂಡ ಅಷ್ಟೇ ರಫ್ ಆಗಿಯೇ ಇವೆ. ಮೊದಲು ಯೋಗರಾಜ ಭಟ್ಟ ಅವರು ಕಥೆ ಹೇಳಿದಾಗ ನನ್ನ ಕಲ್ಪನೆಯಲ್ಲಿ ಮೂರ‌್ನಾಲ್ಕು ರೀತಿಯ ಲುಕ್ ಬಂದಿದ್ದವು. ಅದರಲ್ಲಿ ಒಂದನ್ನು ಆಯ್ಕೆಮಾಡಿಕೊಂಡು ನಟಿಸುತ್ತಿದ್ದೇನೆ.
ಸ್ಟಾರ್ ಗಿರಿ
ಡ್ರಾಮಾ ಚಿತ್ರದ ನಾಯಕ ಯಶ್. ಉಳಿದಂತೆ ಹಿರಿಯ ನಟ ಅಂಬರೀಶ್ ಅವರು ಕೂಡ ಪಾತ್ರ ಮಾಡುತ್ತಿದ್ದಾರೆ. ಪ್ರಕಾಶ್ ರೈ ಅವರ ಖಡಕ್ ಮಾತು ಇದರಲ್ಲಿದೆ. ನಿರ್ದೇಶಕ, ಸಂಗೀತ ನಿರ್ದೇಶಕ, ಸಿನಿಮಾಟೋಗ್ರಾಫರ್, ಸಂಕಲನಕಾರರು ಎಲ್ಲರೂ ಗೆದ್ದ ಕುದುರೆಗಳು. ಡ್ರಾಮಾ ಸಖತ್ತಾಗಿಯೇ ಮೂಡಿ ಬರುತ್ತದೆಂಬ ನಂಬಿಕೆ ನನಗಿದೆ.
ದೊಡ್ಡ ದೊಡ್ಡ ಸ್ಟಾರ್ ನಟರುಗಳು ಈ ಚಿತ್ರದಲ್ಲಿದ್ದಾರೆ. ಸ್ಟಾರ್ ಡೈರೆಕ್ಟರ್ ಬೇರೆ. ನನ್ನ ನೆಚ್ಚಿನ ಪಾತ್ರ ಸಿಕ್ಕಿದೆ. ನನಗೆ ಇಷ್ಟೇ ಸಾಕು. ಬೇರೇನು ಬೇಕು ಹೇಳಿ? ಎಂಬುದುರಾಧಿಕಾ ಪಂಡಿತ್ ಹೇಳಿಕೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಐವತ್ತಾರರಲ್ಲಿ ಮತ್ತೆ ತಂದೆಯಾದೆ: ರಾಘವೇಂದ್ರ ರಾಜ್‌ಕುಮಾರ್
ಡಾ.ರಾಜ್ ಕುಮಾರ್ ಮೊಮ್ಮಗ ಯುವರಾಜ್ ಕುಮಾರ್ ಮದುವೆ ರವಿವಾರ ಬೆಂಗಳೂರಿನ ಅರಮನೆಯಲ್ಲಿ ನಡೆಯಿತು. ಮೈಸೂರಿನ ಹುಡುಗಿ ಶ್ರೀದೇವಿ ಜತೆ ಬೆಳಗ್ಗೆ ಯುವರಾಜ್ ಸಪ್ತಪದಿ ತುಳಿದರು. ಈ ಬಗ್ಗೆ ರಾಘಣ್ಣ ಟ್ವೀಟ್ ಮಾಡಿ ತಮ್ಮ ಸೊಸೆಯನ್ನು ಮಗಳಿಗೆ ಹೋಲಿಸಿಕೊಂಡಿದ್ದಾರೆ.
ವಿಜಯ ಕರ್ನಾಟಕ | Updated:
Jun 18, 2019, 03:46PM IST
ಇದೇನಿದು ಐವತ್ತಾರರಲ್ಲಿ ಮತ್ತೆ ರಾಘವೇಂದ್ರ ರಾಜ್‌ಕುಮಾರ್ ತಂದೆಯಾದರೆ ಎಂದು ಗಾಬರಿಯಾಗಬೇಡಿ. ತಮ್ಮ ಪುತ್ರ ಯುವ ರಾಜ್‍ಕುಮಾರ್ ಮದುವೆ ಬಳಿಕ ರಾಘವೇಂದ್ರ ರಾಜ್‌ಕುಮಾರ್ ಆ ರೀತಿ ಹೇಳಿದ್ದಾರೆ.
ಈ ಬಗ್ಗೆ ಟ್ವೀಟ್ ಮಾಡಿರುವ ರಾಘಣ್ಣ, "ಇಂದು ನಾನು ಇನ್ನೂ ಏನನ್ನೋ ಸಾಧಿಸಿದೆ. ಮತ್ತೊಮ್ಮೆ ತಂದೆಯಾಗಿದ್ದೇನೆ. ಅದೂ 56ನೇ ವಯಸ್ಸಲ್ಲಿ! ಯುವ ಮತ್ತು ವಿನಯ್ ಇಬ್ಬರು ಮಕ್ಕಳ ತಂದೆಯಾಗುವುದರ ಜತೆಗೆ ಇನ್ನೊಂದು ಹೆಣ್ಣುಮಗು ಶ್ರೀದೇವಿಗೂ... ನನ್ನ ಸೊಸೆ ದೇವತೆ" ಥ್ಯಾಂಕ್ ಗಾಡ್ ಎಂದಿದ್ದಾರೆ.
ಡಾ.ರಾಜ್ ಕುಮಾರ್ ಮೊಮ್ಮಗ ಯುವರಾಜ್ ಕುಮಾರ್ ಮದುವೆ ರವಿವಾರ ಬೆಂಗಳೂರಿನ ಅರಮನೆಯಲ್ಲಿ ನಡೆಯಿತು. ಮೈಸೂರಿನ ಹುಡುಗಿ ಶ್ರೀದೇವಿ ಜತೆ ಬೆಳಗ್ಗೆ ಯುವರಾಜ್ ಸಪ್ತಪದಿ ತುಳಿದರು. ಈ ಬಗ್ಗೆ ರಾಘಣ್ಣ ಟ್ವೀಟ್ ಮಾಡಿ ತಮ್ಮ ಸೊಸೆಯನ್ನು ಮಗಳಿಗೆ ಹೋಲಿಸಿಕೊಂಡಿದ್ದಾರೆ.
ರಾಘವೇಂದ್ರ ರಾಜ್‌ಕುಮಾರ್‌ರ ಕಿರಿಯ ಪುತ್ರ ಯುವರಾಜ್ ಕುಮಾರ್, ಮೈಸೂರು ಮೂಲದ ಶ್ರೀದೇವಿ ಜತೆ ರವಿವಾರ ದಾಂಪತ್ಯ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಬೆಳಗ್ಗೆ 10ಕ್ಕೆ ಬೆಂಗಳೂರಿನ ಅರಮನೆಯಲ್ಲಿ ನಡೆದ ವಿವಾಹ ಮಹೋತ್ಸವದಲ್ಲಿ ಪುನೀತ್ ರಾಜ್‌ಕುಮಾರ್, ಶಿವರಾಜ್‌ಕುಮಾರ್, ವಿನಯ್ ರಾಜ್‌ಕುಮಾರ್ ಸೇರಿದಂತೆ ದೊಡ್ಮನೆ ಕುಟುಂಬದ ಸದಸ್ಯರು ಭಾಗವಹಿಸಿದ್ದರು.
Hi everyone... congratulate me I have achieved something today. I became a father again. And that too at the age of… https://t.co/aDhrapeh4U
— Raghavendra Rajkumar (@mailrrk) 1558874509000
ಮದುವೆಗೆ ಕೇವಲ ಕುಟುಂಬದ ಸದಸ್ಯರಿಗೆ ಮಾತ್ರ ಆಹ್ವಾನವಿದ್ದ ಕಾರಣ ಸಂಜೆ ಅರಮನೆ ಮೈದಾನದಲ್ಲಿ ನಡೆದ ಆರತಕ್ಷತೆಗೆ ಸ್ಯಾಂಡಲ್‌ವುಡ್ ಬಹುತೇಕ ಕಲಾವಿದರು, ನಿರ್ದೇಶಕರು, ತಂತ್ರಜ್ಞರು ಆಗಮಿಸಿ, ವರ ವಧುವಿಗೆ ಹಾರೈಸಿದರು. ಶನಿವಾರ ನಡೆದ ಸಂಗೀತ ಕಾರ್ಯಕ್ರಮದಲ್ಲಿ ನಟ ಶ್ರೀಮುರುಳಿ ಸೇರಿದಂತೆ ಸಿನಿಮಾ ರಂಗದ ಅನೇಕ ಗಣ್ಯರು ಹಾಜರಿದ್ದರು.


‘ಫ್ರೆಂಚ್ ಓಪನ್ ಆಡಲು ಕಾತರನಾಗಿದ್ದೇನೆ’
ಇಟಾಲಿಯನ್ ಓಪನ್ ಟೂರ್ನಿ ಜಯಿಸಿದ ರಫೆಲ್ ನಡಾಲ್ ಅಭಿಮತ
‘ಫ್ರೆಂಚ್ ಓಪನ್ ಆಡಲು ಕಾತರನಾಗಿದ್ದೇನೆ’
ಪಿಟಿಐ
20 ಮೇ 2019, 23:10  IST
Updated:
20 ಮೇ 2019, 23:10  IST
ಅಕ್ಷರ ಗಾತ್ರ :
ಆ
ಆ
ರೋಮ್: ಸ್ಪೇನ್ ರಫೆಲ್ ನಡಾಲ್ ಅವರು ಭಾನುವಾರ ಇಟಾಲಿಯನ್ ಓಪನ್ ಚಾಂಪಿಯನ್ ಆದರು. ಫೈನಲ್ ಪಂದ್ಯದಲ್ಲಿ ಅವರು ವಿಶ್ವ ಕ್ರಮಾಂಕದಲ್ಲಿ ಮೊದಲ ಸ್ಥಾನದಲ್ಲಿರುವ ನೊವಾಕ್ ಜೊಕೊವಿಕ್ ಅವರನ್ನು 6–0, 4–6, 6–1 ಸೆಟ್‌ಗಳಿಂದ ಸದೆಬಡಿದರು. ಇದು ನಡಾಲ್ ಜಯಿಸಿದ ಒಂಬತ್ತನೇ ಇಟಾಲಿಯನ್ ಟ್ರೋಫಿ ಆಗಿದ್ದು ವಿಶೇಷ.
ಕಳೆದ ವಾರ ಜೊಕೊವಿಚ್ ಮ್ಯಾಡ್ರಿಡ್ ಓಪನ್‌ನಲ್ಲಿ ಪ್ರಶಸ್ತಿ ಬಾಚಿಕೊಂಡಿದ್ದರು. ಆದರೆ ಈ ಪಂದ್ಯದ ಮೂಲಕ 54ನೇ ಬಾರಿ ನಡಾಲ್ ಅವರನ್ನು ಎದುರಿಸಿದ್ದ ಅವರು ಕಳಪೆ ಪ್ರದರ್ಶನ ನೀಡಿದರು. ಜೊಕೊವಿಚ್ ಅವರು ಎರಡನೇ ಸೆಟ್ ಗೆದ್ದುಕೊಂಡರೂ ಮೂರನೇ ಸೆಟ್‌ನಲ್ಲಿ ಮುಗ್ಗರಿಸಿದರು.
ಈ ಗೆಲುವಿನೊಂದಿಗೆ ನಡಾಲ್ ಫ್ರೆಂಚ್ ಓಪನ್ ಟೂರ್ನಿಗೆ ಭರ್ಜರಿಯಾಗಿಯೇ ಸಿದ್ಧವಾಗಿದ್ದಾರೆ. ‘ನಾನು ನನ್ನ ಸಹಜ ಆಟದೊಂದಿಗೆ ಪ್ಯಾರಿಸ್ ಟೂರ್ನಿಗೆ ತೆರಳುವೆನು. ಅಲ್ಲಿಗೆ ಹೋಗಲು ಹಾಗೂ ಸ್ಟೇಡಿಯಂ ಪ್ರವೇಶಿಸಲು ಕಾತರನಾಗಿದ್ದೇನೆ’ ಎಂದು 17 ಬಾರಿಯ ಗ್ರ್ಯಾನ್‌ಸ್ಲಾಮ್ ಒಡೆಯ ನಡಾಲ್ ಹೇಳಿದ್ದಾರೆ.
‘ಫ್ರೆಂಚ್ ಓಪನ್‌ನಲ್ಲಿ ಈ ಬಾರಿ ನನಗೇನೂ ವ್ಯತ್ಯಾಸ ಕಾಣುತ್ತಿಲ್ಲ. ಎಲ್ಲ ಮೊದಲಿನಂತೆಯೇ ಅನಿಸುತ್ತಿದೆ. ನಾನು ಗೆದ್ದ ಗ್ರ್ಯಾನ್‌ಸ್ಲಾಮ್‌ಗಳ ಬಗ್ಗೆ ಈಗ ಮಾತನಾಡುವುದಿಲ್ಲ. ಸದ್ಯ ಉತ್ತಮ ಪ್ರದರ್ಶನವನ್ನು ಮುಂದುವರಿಸಲು ಗಮನ ನೀಡುತ್ತೇನೆ'ಎಂದು ಅವರು ತಿಳಿಸಿದ್ದಾರೆ.
ಉತ್ತಮವಾಗಿ ಆಡುವುದರೊಂದಿಗೆ ಉತ್ತಮ ಆರೋಗ್ಯವನ್ನು ಕಾಪಾಡಿಕೊಳ್ಳುವುದು ಸದ್ಯದ ಅಗತ್ಯವಾಗಿದೆ ಎಂದು ನಡಾಲ್ ನುಡಿದಿದ್ದಾರೆ. ಮೊಣಕಾಲು ನೋವಿನ ಕಾರಣ ನಡಾಲ್ ಅವರು ಇಂಡಿಯಾನ ವೆಲ್ಸ್ ಟೂರ್ನಿಯಿಂದ ಹಿಂದೆ ಸರಿದಿದ್ದರು. ಮೊಂಟೆ ಕಾರ್ಲೊ, ಬಾರ್ಸಿಲೋನಾ ಹಾಗೂ ಮ್ಯಾಡ್ರಿಡ್ ಓಪನ್ ಟೂರ್ನಿಗಳಲ್ಲಿ ಅವರಿಗೆ ಸೆಮಿಫೈನಲ್ ತಡೆ ದಾಟಲು ಆಗಿರಲಿಲ್ಲ.
0 Post Comments (+)


ಸಕ್ಕರೆಗಿಂತ ʼಬೆಲ್ಲʼ ಬೆಸ್ಟ್ ಯಾಕೆ ಗೊತ್ತಾ….?
  05-07-2019 9:52AM IST    /     No Comments    /     Posted In: Latest News , Health
ಸಕ್ಕರೆಗಿಂತ ಬೆಲ್ಲವೇ ಆರೋಗ್ಯಕರ ಎಂಬುದು ಎಲ್ಲರಿಗೂ ಗೊತ್ತು. ಬೆಲ್ಲವು ಜೀರ್ಣಕ್ರಿಯೆಯನ್ನು ವೇಗವಾಗಿ ನಡೆಯುವಂತೆ ಮಾಡುತ್ತದೆ. ಅಷ್ಟೇ ಅಲ್ಲ, ಆಹಾರ ಚೆನ್ನಾಗಿ ಜೀರ್ಣವಾಗುವಂತೆಯೂ ನೋಡಿಕೊಳ್ಳುತ್ತದೆ.
* ಒಂದು ವೇಳೆ ಹೊಟ್ಟೆ ಬಿರಿಯುವಂತೆ ತಿಂದು ಬಿಟ್ಟಿದ್ದರೆ, ಅದು ಚೆನ್ನಾಗಿ ಜೀರ್ಣವಾಗಲಿ ಎಂದು ಸ್ವಲ್ಪ ಬೆಲ್ಲ ತಿನ್ನಲು ಹೇಳಲಾಗುತ್ತದೆ.
* ಬೆಲ್ಲ ಶ್ವಾಸಕೋಶಗಳ ಆರೋಗ್ಯವನ್ನು, ಜೀರ್ಣ ವ್ಯವಸ್ಥೆಯನ್ನು ಕಾಪಾಡುತ್ತದೆ. ಹಾಗಾಗಿ ಇದನ್ನು ಒಳ್ಳೆಯ ಕ್ಲೆನ್ಸರ್ ಎಂದು ವರ್ಣಿಸುತ್ತಾರೆ.
* ಸಕ್ಕರೆಗಿಂತ ಬೆಲ್ಲದಲ್ಲಿ ನಾರಿನಂಶ ಹೆಚ್ಚು. ಹಾಗಾಗಿ ಇದು ಮಲಬದ್ಧತೆ ಉಂಟಾಗದಂತೆ ಕಾಪಾಡುತ್ತದೆ. ಕ್ಲೆನ್ಸರ್ ಆಗಿ ಇದು ಪಿತ್ತಕೋಶವನ್ನು ಸಹ ಶುಭ್ರ ಮಾಡುತ್ತದೆ.
* ಬೆಲ್ಲದಲ್ಲಿ ಖನಿಜಗಳು, ಲವಣಗಳು ಹೆಚ್ಚಾಗಿವೆ. ಅದರಲ್ಲೂ ಕಬ್ಬಿಣದ ಅಂಶ ತುಂಬಾ ಹೆಚ್ಚಾಗಿದೆ. ಹಾಗಾಗಿ ಋತುಚಕ್ರದ ಸಮಸ್ಯೆಗಳಿಂದ ತೊಳಲಾಡುವ ಮಹಿಳೆಯರು ಬೆಲ್ಲದಿಂದ ಮಾಡಿದ ಕಡಲೆ ಮಿಠಾಯಿಯನ್ನು ತಿನ್ನಬಹುದು.
* ಮಹಿಳೆಯರಲ್ಲಿ ಋತುಚಕ್ರದ ಸಮಯದಲ್ಲಿ ಬರುವ ನೋವನ್ನು ಬೆಲ್ಲ ಕಡಿಮೆ ಮಾಡುತ್ತದೆ.
* ಬೆಲ್ಲ ದೇಹದಲ್ಲಿರುವ ಫ್ರೀ ರಾಡಿಕಲ್ಸ್ ಅನ್ನು ನಿವಾರಿಸುತ್ತದೆ. ಅದರಿಂದ ರೋಗನಿರೋಧಕ ಶಕ್ತಿ ಬೆಳೆಯುತ್ತದೆ.
* ಬೆಲ್ಲದಲ್ಲಿರುವ ಕಾಂಪ್ಲೆಕ್ಸ್ ಕಾರ್ಬೋಹೈಡ್ರೇಟ್ಸ್ ನಿಂದ ತಕ್ಷಣ ದೇಹಕ್ಕೆ ಶಕ್ತಿ ದೊರೆಯುತ್ತದೆ. ಆದ್ದರಿಂದ ಬೆಲ್ಲ ಶಕ್ತಿಯ ಆಗರವೆನ್ನಬಹುದು.
* ಡಯಾಬಿಟಿಸ್ ರೋಗಿಗಳಿಗೆ ಸಕ್ಕರೆಗಿಂತ ಬೆಲ್ಲವೇ ಒಳ್ಳೆಯದು ಎಂದು ಕೆಲವರು ಹೇಳಿದರೂ, ಇದರ ಕ್ಯಾಲರಿಫಿಕ್ ಬೆಲೆ ಹೆಚ್ಚಾಗಿರುತ್ತದೆ. ಹಾಗಾಗಿ ಡಯಾಬಿಟಿಸ್ ನಿಂದ ನರಳುತ್ತಿರುವವರು ಬೆಲ್ಲವನ್ನು ಹೆಚ್ಚಾಗಿ ಉಪಯೋಗಿಸುವುದು ಒಳ್ಳೆಯದಲ್ಲ.


|
Published: Tuesday, December  8, 2015, 12:35 [IST]
ಇಂದಿನ ಬ್ಯುಸಿ ವೇಳಾಪಟ್ಟಿಯಲ್ಲಿ ಸುಂದರ ನಗು ಕಾಣುವುದು ಕೂಡ ಅಪರೂಪವಾಗಿಬಿಟ್ಟಿದೆ. ಎಲ್ಲದರಲ್ಲೂ ಧಾವಂತ. ಆತುರವಾಗಿ ಕೆಲಸ ಮಾಡಿ ಮುಗಿಸುವ ಚಡಪಡಿಕೆ. ಸಮಯದ ಓಟದೊಂದಿಗೆ ನಾವು ಕೂಡ ನಮ್ಮ ದಿನಚರಿಯನ್ನು ಓಡಿಸಿಕೊಂಡು ಹೋಗುತ್ತಿದ್ದೇವೆ. ವಾರಪೂರ್ತಿ ಮುಖವನ್ನು ಗಂಟು ಹಾಕಿಕೊಂಡೇ ಕೆಲಸ ಮುಗಿಸಿ ವಾರಾಂತ್ಯದ ವೇಳೆಯಲ್ಲಿ ಸುಂದರ ನಗು ಮೂಡಿಸಲು ಕಷ್ಟಪಡುತ್ತೇವೆ. ಯಾರು ಮಾತನಾಡಿದರೂ ಕಿರಿಕಿರಿ.
ಮನೆಯಲ್ಲೂ ಎಲ್ಲರ ಮೇಲೆ ಕೂಗಾಟ. ಸಿಡುಕಿನಿಂದಲೇ ದಿನದ ಆರಂಭ ಮತ್ತು ಸಿಡುಕಿನಿಂದಲೇ ದಿನದ ಅಂತ್ಯ. ಇಂತಹ ಜೀವನ ಪದ್ಧತಿಗೆ ಇತಿಶ್ರೀ ಹಾಡುವುದು ಹೇಗೆ? ಒಂದಿಲ್ಲೊಂದು ಒತ್ತಡ ನಮ್ಮ ಜೀವನದ ಪಥವನ್ನು ಬದಲಾಯಿಸಿಬಿಟ್ಟಿದೆ. ಸಿಟ್ಟು, ಉದ್ವೇಗ, ಭಯ ಯಾವಾಗ ಬೇಕಾದರೂ ನಮ್ಮಲ್ಲಿ ಕಾಣಿಸಿಕೊಳ್ಳಬಹುದಾದ ಪರಿಸ್ಥಿತಿಯನ್ನು ನಾವು ಏರ್ಪಡಿಸಿಕೊಂಡಿದ್ದೇವೆ.
ಹಾಗಿದ್ದರೆ ಇದನ್ನು ಬದಲಾಯಿಸುವುದು ಅದೂ ನಿಮ್ಮ ಕೈಯಲ್ಲೇ ಇದೆ. ಅದಕ್ಕೆಂದೇ ಇಂದಿನ ಲೇಖನದಲ್ಲಿ ನಿಮ್ಮ ಜೀವನ ಶೈಲಿಯನ್ನು ಬದಲಾಯಿಸಿ ಮುಖದಲ್ಲಿ ಸುಂದರ ನಗುವನ್ನು ಮೂಡಿಸುವ ಕೆಲವೊಂದು ಮೌಲ್ಯಗಳೊಂದಿಗೆ ಬಂದಿರುವೆವು. ಬನ್ನಿ ಅದು ಏನು ಎಂಬುದನ್ನು ನೋಡೋಣ.
ನಗು
ಸುಂದರ ನಗುವಿನಿಂದ ಕಷ್ಟ- ಸುಖದ ಜಗತ್ತನ್ನೇ ಗೆಲ್ಲಿರಿ!
ಆಳವಾದ ಉಸಿರಾಟ
ನೀರು ಮತ್ತು ಆಹಾರವಿಲ್ಲದೆ ಒಂದು, ಎರಡು ದಿನಗಳ ಕಾಲ ನಿಮಗೆ ಬದುಕಬಹುದು. ಆದರೆ ಗಾಳಿ ಇಲ್ಲದೆ ಅರ್ಧ ಸೆಕೆಂಡ್ ಕೂಡ ನೀವು ಬದುಕಿರಲಾರಿರಿ. ದೀರ್ಘ ಮತ್ತು ಆಳವಾದ ಉಸಿರಾಟ ಪ್ರಕ್ರಿಯೆ ದೇಹದಲ್ಲಿ ಆಮ್ಲಜನಕದ ಸಂಚಲನೆಯನ್ನು ಹೆಚ್ಚಿಸುತ್ತದೆ, ನಿಮ್ಮನ್ನು ತಾಜಾ ಮತ್ತು ಹೆಚ್ಚು ಚಟುವಟಿಕೆಯಿಂದ ಇರಿಸುತ್ತದೆ. ಒತ್ತಡದಿಂದ ಮುಕ್ತರಾಗಲು ಮತ್ತು ಮನಸ್ಸನ್ನು ಪ್ರಶಾಂತಗೊಳಿಸಲು ಇದೊಂದು ಉತ್ತಮ ವಿಧಾನ. ಇದು ನಿಮ್ಮ ಭಾವನೆಗಳನ್ನು ನಿಯಂತ್ರಿಸಿಕೊಳ್ಳುವಲ್ಲಿ ಕೂಡ ಪರಿಣಾಮಕಾರಿ. ಇದರಿಂದಾಗಿ ನೀವು ತಪ್ಪು ನಿರ್ಧಾರಗಳನ್ನು ತೆಗೆದುಕೊಳ್ಳುವುದು ತಪ್ಪುತ್ತದೆ.
ನೇರ ಭಂಗಿ
ಉತ್ತಮವಾದ ನೇರ ಭಂಗಿಯನ್ನು ನಾವು ನಿರ್ವಹಿಸುವುದೂ ಕೂಡ ಆರೋಗ್ಯಕ್ಕೆ ನಾಂದಿಯಾಗಿದೆ. ನೇರವಾಗಿ ನಿಂತುಕೊಳ್ಳುವುದು ದೈಹಿಂಕ ಭಂಗಿಯನ್ನು ಮಾತ್ರ ನೀಡದೇ ನಿಮ್ಮ ಶಕ್ತಿಯನ್ನು ವೃದ್ಧಿಸುತ್ತದೆ ಜೊತೆಗೆ ನಿಮ್ಮ ಉತ್ತಮ ಮೂಡ್‌ಗೂ ಇದು ಸಹಕಾರಿ. ನೀವು ನೇರವಾಗಿ ನಿಂತಾಗ, ಒತ್ತಡವನ್ನು ಹೇರುವ ನರಗಳು ಕುಗ್ಗಿ ನಿಮ್ಮನ್ನು ದೃಢ ಮತ್ತು ಆತ್ಮವಿಶ್ವಾಸಿಯನ್ನಾಗಿಸುವ ನರಗಳು ಉದ್ದೀಪನಗೊಳ್ಳುತ್ತವೆ. ನಿಮ್ಮ ಭಂಗಿಯನ್ನು ಬದಲಾಯಿಸುವುದು ನಿಮ್ಮ ಆರೋಗ್ಯದ ಜೊತೆಗೆ ನಿಮ್ಮ ಮೂಡ್ ಅನ್ನು ಸ್ವಾಸ್ಥ್ಯವಾಗಿರಿಸುತ್ತದೆ.
ಧ್ಯಾನದ ಮೊರೆ ಹೋಗಿ
ಧ್ಯಾನ ಬರೀ ಋಷಿ-ಮುನಿಗಳಿಗೆ ಮಾತ್ರ ಅಲ್ಲ. ಇದನ್ನು ಯಾವ ವಯಸ್ಸಿನವರಾದ್ರೂ, ಯಾವ ವೇಳೆಯಲ್ಲಿ ಬೇಕಾದ್ರೂ ಮಾಡಬಹುದು. ಉದ್ವಿಘ್ನಗೊಂಡ ಮನಸ್ಸನ್ನು ಶಾಂತಗೊಳಿಸಿ ಪುನಃ ಚೈತನ್ಯ
ಗೊಳಸುವುದಲ್ಲದೆ ಹೃದಯ ಬಡಿತವನ್ನು ನಿಧಾನಿಸಿ ಆಮ್ಲಜನಕದ ಸರಬರಾಜನ್ನು ನಿಯಮಿತಗೊಳಿಸುತ್ತದೆ. ರಕ್ತದೊತ್ತಡವನ್ನು ನಿಯಂತ್ರಿಸುತ್ತದೆ. ಮೆದುಳಿನಿಂದ ಹೊಮ್ಮುವ ತರಂಗಗಳ ಸಮತೋಲನವನ್ನು ಕಾಯ್ದುಕೊಳ್ಳುವಲ್ಲಿ ನೆರವಾಗುತ್ತದೆ. ನಿಮಗೆ ಸರಿ ಎನ್ನಿಸುವಂತೆ ಕುಳಿತು, ಕಣ್ಣು ಮುಚ್ಚಿ ಹತ್ತರಿಂದ ಒಂದರವರೆಗೆ ಎಣಿಸುತ್ತಾ ಮನಸ್ಸನ್ನು ಕೇಂದ್ರೀಕರಿಸಬೇಕು. ಹೀಗೆ ಮಾಡುವಾಗ ಉಸಿರಾಟ ನಿಧಾನವಾಗಿರಲಿ. ಇದನ್ನೇ 10-15 ನಿಮಿಷ ಪುನರಾವರ್ತಿಸಿ
ಧನಾತ್ಮಕ ಆಲೋಚನೆ
ವು ಧನಾತ್ಮಕವಾಗಿ ಇದ್ದಷ್ಟೂ ಸುತ್ತಲಿನ ಜಗತ್ತು ನಮಗೆ ಸುಂದರವಾಗಿಯೇ ಕಾಣಿಸುತ್ತದೆ. ಆಗುವುದೆಲ್ಲವೂ ಒಳ್ಳೆಯದಕ್ಕೆ ಎಂಬ ಭಾವನೆ ನಮ್ಮಲ್ಲಿದ್ದರೆ ನಿಧಾನವಾಗಿ ನಮ್ಮನ್ನು ನಾವು ಒತ್ತಡದಿಂದ ವಿಮುಕ್ತಿಗೊಳಿಸಬಹುದು. ನಮ್ಮ ಆರೋಗ್ಯಕ್ಕೆ ಮಾತ್ರ ನಾವು ಗಮನ ಕೊಡದೇ ಜೀವನವನ್ನು ಸುಧಾರಿಸುವ ವಿಧಕ್ಕೂ ಆದ್ಯತೆ ನೀಡಿದಲ್ಲಿ ಸ್ವರ್ಗಕ್ಕೆ ಮೂರೇ ಗೇಣು ಎಂಬ ಆತ್ಮವಿಶ್ವಾಸ ನಮ್ಮಲ್ಲಿ ಮೂಡುತ್ತದೆ


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಸಾಗುವ ದಾರಿಯ ಕನಸು
ಚೊಚ್ಚಲ ಚಿತ್ರ ಇನ್ನೂ ಬಿಡುಗಡೆಯೇ ಆಗಿಲ್ಲ. ಆಗಲೇ ಮತ್ತೊಂದು ಚಿತ್ರಕ್ಕೆ ಸಹಿ  ಮಾಡಿದ್ದಾರೆ ಸಾರಾ ಗೋವಿಂದು ಪುತ್ರ ಅನೂಪ್. ಸಾಗುವ ದಾರಿಯಲ್ಲಿ ಇವರದ್ದು ಮಿಲ್ಟ್ರಿ  ಅಧಿಕಾರಿಯ ಮಗ ಪಾತ್ರ.
| Updated:
Oct 18, 2013, 04:58AM IST
ಸಾಗುವ ದಾರಿಯಲಿ ಶೀರ್ಷಿಕೆಯೇ ಸರಳವಾಗಿದ್ದರೂ ವಿಶಾಲ ಅರ್ಥ ಒಳಗೊಂಡಿದೆ. ‘ಸಾಗುವ’ ಎಂಬ ಪದದಲ್ಲಿಯೇ ಮೂರು ವಿಶೇಷತೆಗಳಿವೆ. ನೆಡೆಯುವ ಮೂರು ಮಾರ್ಗಗಳನ್ನು ಇದು ಸೂಚಿಸುತ್ತದೆ. ಇಂತಹ ದಾರಿಯಲ್ಲಿ ಬರುವ ಅನುಭವಗಳನ್ನು ಚಿತ್ರಕ್ಕೆ ಅಳವಡಿಸಿದ್ದೇನೆ ಅಂತಾರೆ ನಿರ್ದೇಶಕ ಶಿವಕುಮಾರ್ ಸಿ.ಎಸ್.ಗೌಡ.
ನಿರ್ದೇಶಕರ ಚೊಚ್ಚಲು ಚಿತ್ರವಿದು. ದೂರದರ್ಶನದಲ್ಲಿ ನಿರೂಪಕರಾಗಿ ಗುರುತಿಸಿಕೊಂಡಿರುವ ನಿರ್ದೇಶಕರು, ಡಾಕ್ಯುಮೆಂಟರಿ, ಕಿರುಚಿತ್ರಗಳನ್ನು ಮಾಡಿರುವ ಅನುಭವ ಇದೆ. ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ಈ ಎಲ್ಲಾ ಅನುಭವಗಳನ್ನು ಒಟ್ಟಾಗಿಸಿ ಸಾಗುವ ದಾರಿಯಲಿ ಸಿನಿಮಾ ಮಾಡುತ್ತಿದ್ದಾರಂತೆ.
ಸಂತು ನಿರ್ದೇಶನದ ಡವ್ ಚಿತ್ರದ ಮೂಲಕ ಚಿತ್ರರಂಗವನ್ನು ಪ್ರವೇಶಿಸುತ್ತಿರುವ ಅನೂಪ್, ಈ ಚಿತ್ರದ ನಾಯಕ. ಮೊದಲ ಚಿತ್ರ ಇನ್ನೂ ಬಿಡುಗಡೆ ಆಗಿಲ್ಲ. ಎರಡನೆಯ ಚಿತ್ರಕ್ಕೆ ಅವಕಾಶ ಗಿಟ್ಟಿಸಿಕೊಂಡಿದ್ದಾರೆ. ಇವರು ನಿರ್ಮಾಪಕ ಸಾರಾ ಗೋವಿಂದು ಪುತ್ರ ಅನ್ನುವುದು ಗಮನಾರ್ಹ.
ಅನೂಪ್ ಇಲ್ಲಿ ಮಿಲ್ಟ್ರಿ ಆಫೀಸರ್ ಮಗನ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. ತಾಯಿ ಕಳೆದುಕೊಂಡ ಮಗನನ್ನು ಶಿಸ್ತಿನಿಂದ ಬೆಳೆಸಿರುವ ತಂದೆ. ತಾಯಿಗೆ ಕೊಟ್ಟ ಮಾತಿನಂತೆಯೇ ನಡೆಯುವ ಮಗ. ಅವನು ಹೋಗುವ ದಾರಿಯಲ್ಲಿ ಏನೆಲ್ಲ ಅನುಭವಗಳು ಆಗುತ್ತವೆಯೇ ಅದು ಚಿತ್ರಕತೆಯಂತೆ. ಆದಷ್ಟು ನೈಜತೆ ಕಾಣುವಂತೆ ಶೂಟಿಂಗ್ ಮಾಡುತ್ತೇನೆ ಅಂತಾರೆ ನಿರ್ದೇಶಕರು. 2001ರಲ್ಲಿ ನಡೆದ ನೈಜ ಘಟನೆಯು ಕೂಡ ಕತೆಯಾಗಿ ಸೇರಿಕೊಂಡಿದೆಯಂತೆ. ನಿರ್ದೇಶಕರ ಅನುಭವಕ್ಕೆ ಬಂದ ಹಲವು ಘಟನೆಗಳನ್ನು ಚಿತ್ರಕತೆಯಲ್ಲಿ ಅಳವಡಿಸಿಕೊಂಡಿದ್ದಾರಂತೆ.
ಪವಿತ್ರಾ ಗೌಡ ನಾಯಕಿ. ಕಾಲೇಜು ಹುಡುಗಿಯ ಪಾತ್ರದಲ್ಲಿ ಇವರು ಕಾಣಿಸಿಕೊಂಡಿದ್ದಾರೆ. ನಾಯಕ ಮತ್ತು ನಾಯಕಿ ಇಬ್ಬರೂ ಸಿನಿಮಾದಲ್ಲಿ ಇಂಜಿನಿಯರಿಂಗ್ ಸ್ಟೂಡೆಂಟ್. ಇಬ್ಬರೂ ಕಾಲೇಜು ವಿದ್ಯಾರ್ಥಿಗಳ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದರೂ, ಪಕ್ಕಾ ಲವ್‌ಸ್ಟೋರಿಯನ್ನು ಚಿತ್ರ ಮಾಡಲು ಹೊರಟಿಲ್ಲ. ಸ್ವಲ್ಪ ಪ್ರೇಮಕತೆಯ ಲೇಪನ ಇದೆಯಂತೆ. ಬುಲೆಟ್ ಪ್ರಕಾಶ್, ರಂಗಾಯಣ ರಘು, ಶರತ್ ಲೋಹಿತಾಶ್ವ ಮೊದಲಾದ ಕಲಾವಿದರು ನಟಿಸುತ್ತಿದ್ದಾರೆ. ಪ್ರಕಾಶ್ ರೈ ಇಲ್ಲಿ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. ರೈಗಳಿಗಾಗಿಯೇ ಹಾಡೊಂದು ಸಿದ್ಧವಾಗಿದೆಯಂತೆ.
ಎಸ್.ನಾಗು ಸಂಗೀತ ನಿರ್ದೇಶನದಲ್ಲಿ ಹಾಡುಗಳು ಮೂಡಿ ಬಂದಿದ್ದು ಶ್ರೇಯಾ ಘೋಷಾಲ್, ವಿಜಯ ಪ್ರಕಾಶ್, ಟಿಪ್ಪು, ರಾಜೇಶ್ ಕೃಷ್ಣನ್ ಮೊದಲಾದವರು ಸಾಹಿತ್ಯಕ್ಕೆ ಧ್ವನಿಯಾಗಿದ್ದಾರೆ. ರಾಮ್‌ನಾರಾಯಣ್, ನಾಗೇಂದ್ರ ಪ್ರಸಾದ್ ಮತ್ತು ನಿರ್ದೇಶಕರ ಸಾಹಿತ್ಯದಲ್ಲಿ ಹಾಡುಗಳು ಮೂಡಿಬಂದಿವೆ. ರಮೇಶ್ ಸಿನಿಮಾಟೋಗ್ರಫಿಯಲ್ಲಿ ಸಾಗುವ ದಾರಿಯುವ ಸೆರೆಯಾಗುತ್ತಿದ್ದು, ಪಾರಿಜಾತ ಕೃಷ್ಣಕುಮಾರ್ ಮತ್ತು ವಿ.ಶಿವಶಂಕರ್ ನಿರ್ಮಾಪಕರು. ಮೊದಲ ಹಂತದ ಚಿತ್ರೀಕರಣ ಸಕಲೇಶಪುರದಲ್ಲಿ ನಡೆಯಲಿದ್ದು, ಹಾಡುಗಳ ಚಿತ್ರೀಕರಣಕ್ಕೆ ಪ್ಲ್ಯಾನ್ ಮಾಡಿದ್ದಾರೆ.


ಮಾಸ
ಮೇಷ ಬಿಚ್ಚು ಮನಸ್ಸಿನ ಸ್ಪಷ್ಟ ಹೇಳಿಕೆಯಿಂದಾಗಿ ಸಹೋದ್ಯೋಗಿಗಳಿಗೆ ಇರುಸು ಮುರುಸು. ಸತ್ಯ ದರ್ಶನದಿಂದ ಎಲ್ಲವೂ ನಿರಾಳ. ಸಂತೋಷದ ವಾತಾವರಣ ಮೂಡುವುದು.
ವೃಷಭ ಆತ್ಮೀಯತೆಯಿಂದ ಶುಭ ಸಂದರ್ಭ ನಿರ್ಮಾಣ. ಹೊಣೆಗಾರಿಕೆಯ ವಿಷಯದಲ್ಲಿ ಸಮರ್ಥ ನಿರ್ವಹಣೆ. ವಿಷಯಗಳ ಸ್ಪಷ್ಟ ಅರಿವು ಉಂಟಾಗಿ ವಿಶ್ವಾಸ ಮೂಡುವುದು.
ಮಿಥುನ ಬೇರೆಯವರ ವಿವಾದಗಳನ್ನು ಪರಿಹರಿಸುವಲ್ಲಿ ಮಧ್ಯಸ್ಥಿಕೆ ವಹಿಸಬೇಕಾದೀತು. ಅಡ್ಡಿ ಆತಂಕಗಳಿಲ್ಲದ ಜೀವನದಿಂದ ಉಲ್ಲಾಸ. ಸ್ನೇಹಿತರಿಂದ ಸಂತೋಷದ ವಾತಾವರಣ.
ಕಟಕ ಆತ್ಮಶೋಧನೆಯಿಂದ ತಲೆದೋರಿರುವ ಗೊಂದಲಗಳು ನಿವಾರಣೆ. ನಿಷ್ಕಲ್ಮಷ ಭಾವನೆಯಿಂದ ಸಮಾಧಾನ. ಸ್ನೇಹಿತರಿಂದ ಪ್ರಶಂಸೆ, ಸಂಗಾತಿಯಿಂದ ಉತ್ತಮ ಸಹಕಾರ.
ಸಿಂಹ ಭಿನ್ನಾಭಿಪ್ರಾಯದಿಂದ ನಿಂತುಹೋದ ಕಾರ್ಯಗಳು ಒಮ್ಮತದಿಂದ ಸಾಧಿಸಲ್ಪಡುವವು. ಮದುವೆ ಮುಂತಾದ ಮಂಗಲ ಕಾರ್ಯಗಳ ನಿಶ್ಚಯ ಸಾಧ್ಯತೆ. ಕೆಲಸ ಕಾರ್ಯಗಳಲ್ಲಿ ಹುಮ್ಮಸ್ಸು.
ಕನ್ಯಾ ಗಂಡಾಂತರಕ್ಕೆ ಬಲಿಯಾಗದಂತೆ ಹಿರಿಯರಿಂದ ಸಕಾಲಿಕ ಸಲಹೆ. ವೈಮನಸ್ಯ ನಿವಾರಣೆಯಾಗಿ ದೃಢ ಸಂಕಲ್ಪ. ಆರೋಗ್ಯದಲ್ಲಿ ಪ್ರಗತಿ. ಬಂಧುಗಳ ಆಗಮನ ಸಾಧ್ಯತೆ.
ತುಲಾ ಕೆಲಸ ಕಾರ್ಯಗಳಲ್ಲಿ ಉತ್ತಮ ಪ್ರಗತಿ. ನಿಕಟವರ್ತಿಗಳಿಂದ ಅನುಕೂಲಕರ ಸಹಾಯ. ಆತ್ಮಸ್ಥೈರ್ಯ ಮೂಡುವುದು. ವ್ಯಾಪಾರದಲ್ಲಿ ಹೆಚ್ಚಿನ ಲಾಭ. ಗಣ್ಯರ ಭೇಟಿ ಸಂಭವ.
ವೃಶ್ಚಿಕ ನಿಮ್ಮ ನಿಲುವಿನಲ್ಲಿ ಆಕಸ್ಮಿಕ ತಿರುವು ಕಂಡುಬರುವುದು. ದೈಹಿಕ ಮತ್ತು ಮಾನಸಿಕ ಶ್ರಮ ಕಡಿಮೆಯಾಗಿ ನಿರಾಳ ಭಾವ. ಕಾರ್ಯನಿರ್ವಹಣೆಯಲ್ಲಿ ಯಶಸ್ಸನ್ನು ಕಾಣುವಿರಿ.
ಧನು ಮುಕ್ತ ಭಾವನೆಯಿಂದ ಸಮಸ್ಯೆಗಳಿಗೆ ಪರಿಹಾರ ಕಂಡುಕೊಳ್ಳುವಿರಿ. ಪ್ರಯಾಣದ ಸಾಧ್ಯತೆ ಕಂಡುಬರುವುದು. ಆಶ್ಚರ್ಯಕರ ರೀತಿಯಲ್ಲಿ ಕೆಲಸ ಕಾರ್ಯಗಳು ಕೂಡಿಬರುವವು.
ಮಕರ ಕುಟುಂಬದಲ್ಲಿ ಹೊಂದಾಣಿಕೆಯಿಂದ ಬೆಂಬಲ ಗಳಿಸುವಿರಿ. ವ್ಯಕ್ತಿಗಳ ಸಂಪರ್ಕದಿಂದ ಉತ್ತಮ ಲಾಭದ ನಿರೀಕ್ಷೆ. ಸಂಘರ್ಷದಿಂದ ದೂರ. ಗೆಳೆಯರಿಂದ ನೆಮ್ಮದಿ.
ಕುಂಭ ಸ್ನೇಹಿತರೊಂದಿಗೆ ವಿಷಯಗಳ ವಿನಿಮಯದಿಂದ ವಾತಾವರಣ ತಿಳಿಗೊಂಡು ಮನಸ್ಸಿಗೆ ನೆಮ್ಮದಿ. ವಿಶೇಷ ಭೋಜನ ಕೂಟಗಳಲ್ಲಿ ಭಾಗವಹಿಸುವ ಸಾಧ್ಯತೆ. ಸಂಗಾತಿಯಿಂದ ಸಹಕಾರ.
ಮೀನ ಸಾಮಾಜಿಕ ಕಾರ್ಯಕ್ರಮಗಳಲ್ಲಿ ತೊಡಗಿಸಿಕೊಳ್ಳುವಿರಿ. ಅಚ್ಚರಿಯ ಸುದ್ದಿ ಕೇಳುವ ಸಾಧ್ಯತೆ. ಸ್ವಪ್ರಯತ್ನದಿಂದ ಕಾರ್ಯಕ್ಷೇತ್ರಗಳಲ್ಲಿ ಉನ್ನತಿ. ಸಾಮಾಜಿಕ ಮನ್ನಣೆ ನಿಮ್ಮದಾಗಲಿದೆ.
ಮೇಷ ಅಶ್ವಿನಿ, ಭರಣಿ, ಕೃತ್ತಿಕಾ 1ನೇ ಪಾದ:  ಅಪರಿಚಿತ ವ್ಯಕ್ತಿಗಳ ಮಾತಿಗೆ ಮರುಳಾಗದಿರಿ. ಅವರ ಮಾತುಗಳನ್ನು ಕೇಳಿ ಹೆಚ್ಚಿನ ಮೊತ್ತದ ಹಣವನ್ನು ಹೂಡಿಕೆ ಮಾಡದಿರಿ. ಹಿರಿಯರ ಸಲಹೆ ಮತ್ತು ಮಾರ್ಗದರ್ಶನಗಳು ನಿಮ್ಮ ವ್ಯವಹಾರಗಳಿಗೆ ನೆರವಾಗುವುವು. ಯಾರನ್ನೇ ಆಗಲಿ ತಿರಸ್ಕಾರದಿಂದ ಕಾಣದಿರಿ ಅಥವಾ ಹಂಗಿಸಲು ಹೋಗಬೇಡಿರಿ. ಹೊಸ ಸ್ನೇಹಿತರ ಪರಿಚಯ ದೊರೆತು ಸಂತಸವಾಗುವುದು. ಅನಿರೀಕ್ಷಿತವಾಗಿ ಸ್ವಲ್ಪ ಧನ ಹರಿದು ಬಂದು ನಿಮಗೆ ಅತೀವ ಸಂತಸವಾಗಬಹುದು. ಕೆಲವರಿಗೆ ಸ್ಥಿರಾಸ್ಥಿಯನ್ನು ಹೊಂದುವ ಯೋಗವಿದೆ.
ವೃಷಭ ಕೃತ್ತಿಕಾ 2,3,4, ರೋಹಿಣಿ, ಮೃಗಶಿರಾ 1,2:  ವಿದ್ಯಾರ್ಥಿಗಳು ಸ್ಪರ್ಧಾತ್ಮಕ ಪರೀಕ್ಷೆಗಳನ್ನು ತೆಗೆದುಕೊಂಡು ಉತ್ತಮ ಫಲಿತಾಂಶವನ್ನು ಪಡೆಯಬಹುದು. ನಿಮ್ಮ ಕೆಲವು ಉತ್ತಮ ಕೆಲಸಗಳು ಈಗ ಬೆಳಕಿಗೆ ಬಂದು ಅದು ನಿಮ್ಮ ಯೋಜನೆಗಳಿಗೆ ಸಹಾಯವಾಗುತ್ತದೆ. ಗಳಿಸಿದ ಸಂಪತ್ತು ಹಲವಾರು ಹೂಡಿಕೆಗಳಿಂದ ದುಪ್ಪಟ್ಟಾಗುವ ಸಾಧ್ಯತೆಗಳಿವೆ. ಆತ್ಮೀಯರ ಭೇಟಿಯಿಂದ ಸಂತಸವಾಗುತ್ತದೆ ಹಾಗೂ ಹಳೆಯ ನೆನಪುಗಳನ್ನು ಮೆಲುಕು ಹಾಕುವರು. ಅನಿರೀಕ್ಷಿತ ಧನಾಗಮನದಿಂದ ನಿಮಗೇ ಅಚ್ಚರಿಯಾಗುವುದು.
ಮಿಥುನ ಮೃಗಶಿರಾ 3,4, ಆರಿದ್ರಾ, ಪುನರ್ವಸು 1,2,3: ಆಹಾರ ದೋಷಗಳಿಂದ ಅನಾರೋಗ್ಯ ಉಂಟಾಗುತ್ತದೆ. ಇದಕ್ಕೆ ವೈದ್ಯಕೀಯ ಸಲಹೆ ಬಹಳ ಮುಖ್ಯ. ವೃತ್ತೀಯ ಸ್ಥಳಗಳಲ್ಲಿ ಪ್ರೇಮಾಂಕುರವಾಗುತ್ತದೆ. ಕೋರ್ಟ್ ಕಚೇರಿ ಕೆಲಸಗಳಲ್ಲಿ ಸ್ವಲ್ಪ ಇದ್ದ ಹಿನ್ನಡೆ ಈಗ ಸರಿಯಾಗುವುದು. ನಿಮ್ಮ ಒಳ್ಳೆಯ ಗುಣಗಳಿಂದ ಸಾರ್ವಜನಿಕವಾಗಿ ಮನ್ನಣೆಯನ್ನು ಗಳಿಸುವಿರಿ. ಆರ್ಥಿಕ ಸ್ಥಿತಿಯಲ್ಲಿ ಸ್ವಲ್ಪ ಸುಧಾರಣೆಯನ್ನು ಕಾಣಬಹುದು. ನೀವು ತೀರಿಸಬೇಕೆಂದಿರುವ ಸಾಲಗಳನ್ನು ಪಟ್ಟಿ ತಯಾರಿಸಿ ತೀರಿಸುವ ಬಗ್ಗೆ ಯೋಚಿಸಿರಿ. ಸಂಸಾರದಲ್ಲಿ ಬಂದಿದ್ದ ಸ್ವಲ್ಪ ಬಿಗುಮಾನಗಳು ಈಗ ದೂರವಾಗುತ್ತವೆ.
ಕಟಕ ಪುನರ್ವಸು 4, ಪುಷ್ಯ, ಆಶ್ಲೇಷ:  ಧನಾದಾಯ ಸ್ವಲ್ಪ ವೃದ್ಧಿಯಾಗಿರುತ್ತದೆ. ಸರ್ಕಾರಿ ಮಟ್ಟದ ಕೆಲಸದಲ್ಲಿ ಜಯವಿರುತ್ತದೆ. ವಿದ್ಯುತ್ ಇಲಾಖೆಯಲ್ಲಿ ಕೆಲಸ ಮಾಡುವವರಿಗೆ ಉತ್ತಮ ಆದಾಯವಿರುತ್ತದೆ. ಬೆಳ್ಳಿಯ ಸಗಟು ವ್ಯಾಪಾರಿಗಳಿಗೆ ವ್ಯಾಪಾರ ವೃದ್ಧಿಯಾಗಿ ಲಾಭಾಂಷ ಹೆಚ್ಚಾಗುವುದು. ವೃತ್ತಿಯಲ್ಲಿ ಅವಧಿ ಮೀರಿ ಮಾಡಿದ್ದ ಕೆಲಸಕ್ಕೆ ಈಗ ಧನಲಾಭವಾಗುತ್ತದೆ. ನಿರುದ್ಯೋಗಿಗಳಿಗೆ ಅನಿರೀಕ್ಷಿತವಾಗಿ ಉದ್ಯೋಗವಿರುತ್ತದೆ. ಲೇವಾದೇವಿ ವ್ಯವಹಾರ ಮಾಡುವುದು ಈಗ ಸಾಧುವಲ್ಲ.
ಸಿಂಹ ಮಖ, ಪೂರ್ವ ಫಲ್ಗುಣಿ, ಉತ್ತರ ಫಲ್ಗುಣಿ 1: ಮನೆಯಲ್ಲಿ ಚಿಕ್ಕ ಪುಟ್ಟ ವಿವಾದಗಳು ಕಂಡು ಬರುತ್ತವೆ. ನಿಮ್ಮ ವ್ಯವಹಾರ ಅಭಿವೃದ್ಧಿಗೆ ಚಿಂತನೆಯನ್ನು ನಡೆಸುವಿರಿ. ವಿದ್ಯಾರ್ಥಿಗಳಿಗೆ ಸಾಮಾಜಿಕ ಮನ್ನಣೆ ಮತ್ತು ತರಬೇತಿಗಳು ದೊರೆಯುವುವು. ನೀವು ಆತ್ಮವಿಶ್ವಾಸದಿಂದ ಈ ಹಿಂದೆ ಮಾಡಿದ್ದ ಕೆಲಸಗಳು ಈಗ ಫಲವನ್ನು ಕೊಡುವುವು. ಸಂಗಾತಿಯ ಆರೋಗ್ಯದ ಕಡೆ ಸ್ವಲ್ಪ ನಿಗಾ ವಹಿಸುವುದು ಒಳ್ಳೆಯದು. ವ್ಯವಹಾರಿಕ ಒತ್ತಡಗಳು ನಿಮ್ಮನ್ನು ಗೊಂದಲಕ್ಕೆ ದೂಡುವುವು. ಆದ್ದರಿಂದ ಸಮಚಿತ್ತದಿಂದ ಅಲೋಚಿಸಿರಿ.
ಕನ್ಯಾ ಉತ್ತರ ಫಲ್ಗುಣಿ 2,3,4, ಹಸ್ತ, ಚಿತ್ತಾ 1,2: ಮನೆಯಲ್ಲಿ ಅತಿಥಿ ಸತ್ಕಾರ ನಡೆಯುವ ಸಂದರ್ಭವಿದೆ. ನ್ಯಾಯಾಲಯದ ವ್ಯಾಜ್ಯಗಳು ನಿಮ್ಮ ಕೈಮೀರಿದಂತೆ ಕಂಡರೂ ಅಂತಿಮ ಜಯ ನಿಮ್ಮದಾಗಿರುತ್ತದೆ. ಹಮ್ಮಿಕೊಂಡ ಕಾರ್ಯಗಳಲ್ಲಿ ಸ್ವಲ್ಪ ನಿಧಾನಗತಿಯ ಪ್ರಗತಿ ಇರುತ್ತದೆ. ಆರ್ಥಿಕ ಸ್ಥಿತಿಯು ಚೇತರಿಕೆಯ ಹಾದಿಯಲ್ಲಿರುತ್ತದೆ. ಆದರೆ ಸಾಲ ಮಾಡುವಾಗ ಸ್ವಲ್ಪ ಎಚ್ಚರವಿರಲಿ. ಅತಿಯಾಗಿ ಸಾಲ ಮಾಡುವುದು ಬೇಡ. ಈ ಹಿಂದೆ ಹೂಡಿದ ಹಣಗಳು ಈಗ ಇಡಿಗಂಟಾಗಿ ಒದಗಿ ಬರುತ್ತವೆ ಮತ್ತು ನಿಮ್ಮ ಅವಶ್ಯಕತೆಯನ್ನು ಪೂರೈಸುತ್ತವೆ.
ತುಲಾ ಚಿತ್ತಾ 3,4, ಸ್ವಾತಿ, ವಿಶಾಖೆ 1,2,3: ಬೇರೆಯವರ ವಿಷಯದಲ್ಲಿ ಮಧ್ಯಸ್ಥಿಕೆಯನ್ನು ವಹಿಸಲು ಹೋಗಿ ನೀವು ತೊಂದರೆಗೆ ಸಿಲುಕಬೇಡಿರಿ ಮತ್ತು ನೆಮ್ಮದಿಯನ್ನು ಕಳೆದುಕೊಳ್ಳಬೇಡಿರಿ. ನಿಮ್ಮ ತಾಳ್ಮೆಯ ನಡೆಯು ಸಂಗಾತಿ ಮತ್ತು ಅವರ ಬಂಧುಗಳಲ್ಲಿ ಸಂತಸವನ್ನು ತರುತ್ತದೆ. ದಿನಸಿ ಸಗಟು ಮತ್ತು ಚಿಲ್ಲರೆಯ ವ್ಯಾಪಾರಿಗಳಿಗೆ ವ್ಯವಹಾರ ವೃದ್ಧಿಸುತ್ತದೆ. ಕೈಗಾರಿಕಾ ವಲಯದಲ್ಲಿ ಸ್ವಂತ ಉದ್ದಿಮೆಯನ್ನು ಸ್ಥಾಪಿಸಬೇಕೆನ್ನುವವರಿಗೆ ಉತ್ತಮ ಅವಕಾಶಗಳಿವೆ. ವಾಹನಗಳನ್ನು ಖರೀದಿಸಬೇಕೆನ್ನುವವರಿಗೆ ಸಾಕಷ್ಟು ಸೌಕರ್ಯವಿರುತ್ತದೆ.
ವೃಶ್ಚಿಕ ವಿಶಾಖ 4, ಅನುರಾಧ, ಜ್ಯೇಷ್ಠ : ಹಠ ಹಿಡಿದು ಕೆಲಸ ಮಾಡಿದರೂ ಆದಾಯದಲ್ಲಿ ಸ್ವಲ್ಪ ಏರಿಕೆ ಇರುತ್ತದೆ. ಎಲ್ಲಾ ಕೆಲಸವನ್ನೂ ಬೇರೆಯವರಿಗೆ ವಹಿಸುವುದು ತರವಲ್ಲ. ನೀವು ಅವುಗಳ ಮೇಲ್ವಿಚಾರಣೆಯನ್ನು ಸರಿಯಾಗಿ ಮಾಡಿರಿ. ಆಗ ಹಣ ಸೋರಿಕೆಯನ್ನು ತಡೆಗಟ್ಟಬಹುದು. ವಿದ್ಯಾರ್ಥಿಗಳು ಅವರ ಓದಿನಲ್ಲಿ ಹೆಚ್ಚು ಶ್ರಮವಹಿಸಬೇಕಾದ ಅನಿವಾರ್ಯತೆಯಿದೆ ಎಚ್ಚರವಿರಲಿ. ವೃತ್ತಿಯಲ್ಲಿ ಬೆಳವಣಿಗೆಯು ಬರುವ ಸಾಧ್ಯತೆಗಳಿವೆ. ಅನಿರೀಕ್ಷಿತವಾದ ಒತ್ತಡಗಳು ಎದುರಾದರೂ ಅದನ್ನು ನಿಭಾಯಿಸುವ ಶಕ್ತಿ ಇರುತ್ತದೆ.
ಧನು ಮೂಲ, ಪೂರ್ವಾಷಾಢ, ಉತ್ತರಾಷಾಡ 1: ಧಾರ್ಮಿಕ ಚಟುವಟಿಕೆಗಳನ್ನು ನಡೆಸುವವರಿಗೆ ಸಾಕಷ್ಠು ವಂತಿಕೆ ದೊರೆಯುವುದು. ಸಭೆ ಸಮಾರಂಭಗಳಲ್ಲಿ ಗೌರವ ದೊರೆಯುವ ಸಾಧ್ಯತೆಗಳಿರುತ್ತವೆ. ಬಂಧುಗಳಿಗೆ ವಾಗ್ದಾನ ನೀಡುವಾಗ ಎಚ್ಚರವಿರಲಿ. ಇಲ್ಲವಾದಲ್ಲಿ ಅವರ ಸಾಲವನ್ನು ನೀವೇ ಕಟ್ಟಬೇಕಾದ ಸ್ಥಿತಿ ಬರಬಹುದು. ಆರ್ಥಿಕ ಸ್ಥಿತಿಯು ಸಾಮಾನ್ಯವಾಗಿರುತ್ತದೆ. ಲೇವಾದೇವಿ ವ್ಯವಹಾರವು ಕಠಿಣ ಪರಿಸ್ಥಿತಿಯನ್ನು ತರಬಹುದು. ವಿದೇಶಗಳಲ್ಲಿ ಓದಬೇಕೆನ್ನುವವರ ಆಸೆ ಪೂರೈಸುತ್ತದೆ.
ಮಕರ ಉತ್ತರಾಷಾಡ 2,3,4, ಶ್ರವಣ, ಧನಿಷ್ಠ 1, 2: ಕಲಾವಿದರಿಗೆ ಉತ್ತಮ ಸಂಭಾವನೆ ದೊರೆಯುವ ಎಲ್ಲಾ ಸಾಧ್ಯತೆಗಳಿವೆ. ಹೋಟೆಲ್ ಉದ್ಯಮಿಗಳು ಮತ್ತು ಆಹಾರ ವಸ್ತುಗಳನ್ನು ಮಾರುವವರು ತಮ್ಮ ಮೇಲಿರುವ ವ್ಯಾಜ್ಯಗಳಲ್ಲಿ ಸ್ವಲ್ಪ ಶಾಂತವಾಗಿರುವುದು ಒಳ್ಳೆಯದು. ಮಹಿಳಾ ಉದ್ಯಮಿಗಳಿಗೆ ಸಹೋದ್ಯೋಗಿಗಳಿಂದ ಅಸಹಕಾರ ದೊರೆತು ಸ್ವಲ್ಪ ವಿಚಲಿತರಾಗುವರು. ಆದರೆ ನಂತರ ಸರಿಯಾಗುವುದು. ಆರ್ಥಿಕ ಸ್ಥಿತಿಯು ಉತ್ತಮವಾಗುವುದು. ಹಲವಾರು ಮೂಲಗಳಿಂದ ಹಣ ಹರಿದು ಬರುತ್ತದೆ.
ಕುಂಭ ಧನಿಷ್ಠ 3,4, ಶತಭಿಷ, ಪೂರ್ವಾಭಾದ್ರ 1,2,3: ಯಶಸ್ವಿಯಾಗಿ ಮಾಡಿದ ಸಂಕಲ್ಪದಿಂದಲೇ ನಿಮ್ಮ ಕಾರ್ಯದಲ್ಲಿ ಅರ್ಧ ಯಶಸ್ಸನ್ನು ಸಾಧಿಸುವಿರಿ. ನಿಮ್ಮ ಮೇಲಧಿಕಾರಿಗಳ ಸಹಾಯದಿಂದ ಕ್ಲಷ್ಠಿ ಸಮಸ್ಯೆಗಳು ಸರಾಗವಾಗಿ ಪರಿಹಾರವಾಗುವುದು. ಹಣಕಾಸಿನ ಸ್ಥಿತಿಯು ಉತ್ತಮವಾಗಿರುತ್ತದೆ. ವಿಪರೀತ ಕೆಲಸದ ಒತ್ತಡದಿಂದ ಸ್ವಲ್ಪ ದೇಹಾಲಸ್ಯವಾಗುವುದು. ಸ್ವಲ್ಪ ವಿಶ್ರಾಂತಿ ಸಹ ಅಗತ್ಯ. ನಿಮ್ಮ ಒಳ್ಳೆಯ ತನವನ್ನು ಕೆಲವರು ಬಳಸಿಕೊಂಡು ಮುಜುಗರಕ್ಕೆ ಒಳಗಾಗುವಂತೆ ಮಾಡುವರು. ಅತೀ ಶೀಘ್ರದಲ್ಲಿ ಕುಟುಂಬದಲ್ಲಿ ಶುಭ ಸಮಾಚಾರಗಳು ಕೇಳಿ ಬರುತ್ತವೆ.
ಮೀನ ಪೂರ್ವಾಭಾದ್ರ 4, ಉತ್ತರಾಭಾದ್ರ, ರೇವತಿ : ವೃತ್ತಿಯಲ್ಲಿ ಸ್ವಲ್ಪ ಉತ್ತಮ ಪರಿಶ್ರಮ ಅಗತ್ಯ. ನಿಮ್ಮ ಸಹೋದ್ಯೋಗಿಗಳೊಂದಿಗೆ ತಾಳ್ಮೆಯಿಂದ ವ್ಯವಹರಿಸುವುದು ಮುಖ್ಯ. ಪ್ರವಾಸದ ವೇಳೆ ಕೆಲವು ವಸ್ತುಗಳು ಕಳುವಾಗುವ ಸಾಧ್ಯತೆಗಳಿವೆ. ಉನ್ನತ ಅಧಿಕಾರಿಗಳ ಕೃಪೆಯಿಂದ ವೃತ್ತಿಯಲ್ಲಿ ಅನುಕೂಲವಾಗುವುದು. ನಿಮ್ಮ ಮಕ್ಕಳಿಗಾಗಿ ಸಾಕಷ್ಠು ಹಣ ಖರ್ಚಾಗುವ ಸಾಧ್ಯತೆ ಇದೆ. ಆರೋಗ್ಯದ ಬಗ್ಗೆ ಸ್ವಲ್ಪ ಗಮನವಿರಲಿ. ಆಸ್ಥಿ ವಿವಾದಗಳನ್ನು ಮಾತಿನಿಂದ ಬಗೆಹರಿಸಿಕೊಳ್ಳುವುದೇ ಒಳ್ಳೆಯದು. ಈಗ ಹಳೇ ಸ್ನೇಹಿತರಿಂದ ನಿಮಗೆ ಸ್ವಲ್ಪ ಅನುಕೂಲ ಒದಗುತ್ತದೆ.
ಮೇಷ ಮಂದಮಾರುತದಂತೆ ನಿಮ್ಮೊಡಲೊಳಗೆ ಅವಿತು ಕುಳಿತ ಅಶುಭಗಳೆಲ್ಲಾ ಹೊರಬೀಳಲಿವೆ. ವಿಚಲಿತರಾಗದಿರಿ. ವಾತಾವರಣದ ಬದಲಾವಣೆಯಿಂದ ಮನೆಯಲ್ಲಿ ಪ್ರಗತಿಯಾಗಲಿದೆ. ನಿಧಾನವಾಗಿ ಗುರಿ ತಲುಪುವುದು ಕ್ಷೇಮ. ಶುಭ: 1, 12, 11    ಅಶುಭ: 6, 8, 18
ವೃಷಭ ಕ್ರಮಿಸದೇ ಇರಲು ಬಯಸಿದ ದಾರಿಯನ್ನು ಕ್ರಮಿಸಬೇಕಾದ ಪ್ರಸಂಗ ಬಂದೊದಗಬಹುದು. ನಿರಾಸಕ್ತಿ ಯಾವುದಕ್ಕೂ ಪರಿಹಾರವಲ್ಲ. ಕಣ್ಣಿನ ತೊಂದರೆಯನ್ನು ನಿರ್ಲಕ್ಷಿಸದಿರಿ. ಮಂಗಳಕಾರ್ಯವನ್ನು ಮುಂದೆ ಹಾಕಿ. ಶುಭ: 3, 16, 19   ಅಶುಭ: 12, 21, 23
ಮಿಥುನ ಬಯಕೆಯೂ, ಕಾಲವೂ ಸರಿಯಾಗಿ ಮೇಳೈಸಿದೆ. ಆಸೆಗಳ ಶುಭಾರಂಭ ಮಾಡಿ. ಪ್ರಚಾರಕ್ಕಿಂತ ಮೊದಲು ಕೆಲಸಕ್ಕೆ ಆದ್ಯತೆ ಕೊಡಿ. ತಿಂಗಳಾಂತ್ಯದಲ್ಲಿ ಶುಭ ಫಲಗಳಿವೆ. ಸಂಗಾತಿಯೊಡನೆ ಹೆಚ್ಚಿನ ಕಾಲ ಕಳೆಯಿರಿ. ಕುಟುಂಬದಲಿ ಸಂತಸ. ಶುಭ : 13, 23, 6   ಅಶುಭ: 4, 7, 24
ಕಟಕ ದೈವಾರಾಧನೆಯ ಅಗತ್ಯ ಮುಂದುವರೆಯಲಿದೆ. ಕುಟುಂಬ, ಸಂಪತ್ತು ಮತ್ತು ಮನೆಯ ರಕ್ಷಣೆಯ ಜವಾಬ್ದಾರಿ ನಿಮ್ಮ ಮೇಲಿದೆ. ವ್ಯಾವಹಾರಿಕವಾಗಿ ಲಾಭವೂ ಇಲ್ಲ, ನಷ್ಟವೂ ಇಲ್ಲ. ತಾಳ್ಮೆ ಇರಲಿ. ದೇವರ ಸ್ಮರಣೆ ಮಾಡಿ. ಶುಭ: 4, 8, 12  ಅಶುಭ: 14, 9, 20
ಸಿಂಹ ಶುಭಫಲಗಳು ಬಾಗಿಲಲ್ಲಿ ನಿಂತಿವೆ. ನೀವೇ ಧೈರ್ಯದಿಂದ ಕರೆತನ್ನಿ. ಇಲ್ಲದಿರುವುದರ ಕುರಿತ ಬೇಸರಕ್ಕಿಂತ ಮುಂದೆ ಇರುವುದರ ಬಗ್ಗೆ ಸಂತಸವಿರಲಿ. ಪ್ರಾತಃಕಾಲದಲ್ಲಿ ಬೇಗನೆದ್ದು ಇಷ್ಟದೇವರನ್ನು ನೆನೆಯಿರಿ. ಶುಭ: 5, 20, 10  ಅಶುಭ: 4, 12, 13, 24
ಕನ್ಯಾ ಲಾಭ ನಷ್ಟಗಳ ಬಗ್ಗೆ ತಲೆಕೆಡಿಸಿಕೊಳ್ಳದೇ ಮುಂದಿರುವ ಆಪತ್ತಿನಿಂದ ಪಾರಾಗುವುದು ಹೇಗೆಂದು ವಿಚಾರ ಮಾಡಿ. ಸದ್ಯಕ್ಕೆ ನಿಮ್ಮ ಎಣಿಕೆಯಂತೆ ಯಾವುದೂ ನಡೆಯದು. ಪ್ರವಾಹದ ವಿರುದ್ಧ ಈಜು ಬೇಡ. ಶುಭ: 6, 18, 24    ಅಶುಭ: 5, 11, 21
ತುಲಾ ವ್ಯಾವಹಾರಿಕ ಪರಾಮರ್ಶೆಗೆ ಸುಸಮಯ. ಹೊಸ ವ್ಯವಹಾರವನ್ನು ಪ್ರಾರಂಭಿಸಲು ಇದು ಸರಿಯಾದ ಸಮಯ. ಇದರಿಂದ ಸಮಾಜದಲ್ಲಿ ಹೆಚ್ಚಿನ ಮನ್ನಣೆಯನ್ನೂ, ಗೌರವವನ್ನೂ ಗಳಿಸಬಲ್ಲಿರಿ. ಶುಭ: 7, 13, 21   ಅಶುಭ: 6, 14, 19
ವೃಶ್ಚಿಕ ಸರ್ವಮಂಗಳೆಯ ಆರಾಧನೆ ನಿಮಗೆ ಶುಭ ತರಲಿದೆ. ಜೀವನದ ಪ್ರಮುಖ ನಿರ್ಧಾರಗಳನ್ನು ಒಬ್ಬಂಟಿಯಾಗಿ ತೆಗೆದುಕೊಳ್ಳುವ ಪ್ರಸಂಗ ಬರಬಹುದು. ಸಂಗಾತಿಯ ಅಭಿಪ್ರಾಯಕ್ಕೆ ಕಾಯಬೇಡಿ. ಶುಭ: 8, 16, 24   ಅಶುಭ: 6, 17, 21
ಧನು ಅದೃಷ್ಟದೇವತೆಯ ಕೃಪಾದೃಷ್ಟಿಯ ಅಗತ್ಯ ನಿಮಗೆ ತುಂಬಾ ಇದೆ. ಆಸ್ತಿಗಳಿಕೆಗಾಗಿ ನೀವು ಮಾಡಿಕೊಂಡ ಸಾಲ- ಶೂಲವಾಗುವ ಸಾಧ್ಯತೆಯಿದೆ. ಖರ್ಚು ಗಣನೀಯವಾಗಿ ಕಡಿಮೆ ಮಾಡಿ. ಆರೋಗ್ಯವನ್ನು ಕಾಪಾಡಿಕೊಳ್ಳಿ. ಶುಭ: 9, 18, 27   ಅಶುಭ: 3, 13, 21
ಮಕರ ದಿನವೂ, ಜನರೂ, ಕಾಲವೂ ನಿಮ್ಮದೇ ಆಗಿರುವಾಗ ಹೆದರಿಕೆಯ ಮಾತೆಲ್ಲಿ. ಸ್ವಾತಂತ್ರ್ಯವನ್ನು ಅತಿಯಾಗಿ ಬಳಸಿಕೊಳ್ಳದೇ ಆತ್ಮವಿಶ್ವಾಸದಲ್ಲಿ ನಂಬಿಕೆಯಿಟ್ಟು ನಡೆಯಿರಿ. ಒಳ್ಳೆಯವರಾಗಲು ಹೋಗಿ ಎಡವದಿರಿ. ಶುಭ ಸಂಖ್ಯೆ: 11, 1, 20    ಅಶುಭ ಸಂಖ್ಯೆ : 8, 6, 13, 22
ಕುಂಭ ಮಿತ್ರರ ಉಪಟಳಗಳು ಕುಟುಂಬವನ್ನೇ ಬಾಧಿಸಬಹುದು. ಕೆಲ ದಿನಗಳ ಮಟ್ಟಿಗೆ ಏಕಾಂತದ ಅಗತ್ಯ. ದೇವತೆಯ ಆರಾಧನೆಯಿಂದ ಶುಭಫಲವಿದೆ. ಮಾಡದ ತಪ್ಪುಗಳನ್ನು ನಿಮ್ಮ ಹೆಗಲಿಗೆ ಹಾಕಿಕೊಳ್ಳಬೇಡಿ. ಶುಭ : 10, 21, 28  ಅಶುಭ: 8, 3, 21
ಮೀನ ನಿಮ್ಮ ಒಳ್ಳೆಯತನವನ್ನು ಸಮಾಜಕ್ಕೂ ಹಂಚಿ. ಸಹಾಯ ಕೇಳಿ ಬರುವವರ ಬಗ್ಗೆ ಹೆಚ್ಚಿನ ಎಚ್ಚರಿಕೆ ವಹಿಸಿ. ಈಗಷ್ಟೇ ಹೊಸ ಹೊಸ ಆಲೋಚನೆಗಳನ್ನು ಜಾರಿಗೆ ತರುತ್ತಿದ್ದೀರಿ. ಹೆಚ್ಚು ನಿಧಾನ ಮಾಡಬೇಡಿ. ಶುಭ: 12, 22, 3, 6   ಅಶುಭ: 8, 13, 21
ಮೇಷ ವರ್ಷಾರಂಭದಲ್ಲಿ ಕಳೆದ ಸಂವತ್ಸರದಂತೆ ಸಿಹಿ ಫಲಗಳನ್ನೇ ಕಾಣುವಿರಿ. ಅಭೀಷ್ಟಾರ್ಥಾಗಮನದಿಂದಲೂ ಸ್ನೇಹ, ಸಹಾಯ, ಸೌಭಾಗ್ಯ ವರ್ಧನೆಯಿಂದಲೂ ಜೀವನ ಆಶಾದಾಯಕವಾಗಲಿದೆ. ವರ್ಷದ ಉತ್ತರಾರ್ಧದಲ್ಲಿ ಅಷ್ಟಮಕ್ಕೆ ಹೋಗುವ ಗುರುವಿನ ಪ್ರಭಾವದಿಂದಾಗಿ ಖರ್ಚು, ದುಃಖ, ನೋವುಗಳನ್ನು ಎದುರಿಸ ಬೇಕಾದರೂ ಭಾಗ್ಯದ ಶನಿಯಿಂದ ಸುಖ-ದುಃಖಗಳ ಮಿಶ್ರಫಲವನ್ನು ಹೊಂದುವಿರಿ. ತಂದೆ-ತಾಯಿ ಅಥವಾ ಪೋಷಕರ ಶುಶ್ರೂಷೆ, ಚಿಕಿತ್ಸೆ ಸಂಭವದಿಂದ ಆರ್ಥಿಕ ಸ್ಥಿತಿಯಲ್ಲಿ ಏರು– ಪೇರು ಕಾಣುವಿರಿ. ರಾಜಕೀಯ ಧುರೀಣರಿಗೆ ಬಿಡುವಿಲ್ಲದ ಕೆಲಸ ಕಾರ್ಯಗಳು ಅನಾರೋಗ್ಯಕ್ಕೆ ಕಾರಣವಾದೀತು. ಕಾರ್ಯಕ್ಷೇತ್ರದಲ್ಲಿ ಏನನ್ನೋ ಸಾಧಿಸಿದ ಹೆಮ್ಮೆ ನಿಮ್ಮದಾಗಲಿದೆ. ಮಹಾಗಣಪತಿಯನ್ನು ಅನನ್ಯ ಭಾವದಿಂದ ಆರಾಧಿಸಿ.
ವೃಷಭ ಹಲವು ಬಗೆಯ ಆರ್ಥಿಕ ಒತ್ತಡಗಳಿಂದ, ಅನಾರೋಗ್ಯ ಮತ್ತು ಶತ್ರು ಪೀಡೆಗಳಿಂದ ಬೇಸತ್ತಿರುವ ನಿಮಗೆ ವರ್ಷದ ಉತ್ತರಾರ್ಧದಲ್ಲಿ ಸತ್ಫಲಗಳನ್ನು ಅನುಭವಿಸುವ ಯೋಗವಿದೆ. ಅಕ್ಟೋಬರ್ ನಂತರ ಅವಿವಾಹಿತರಿಗೆ ವಿವಾಹ ಭಾಗ್ಯ. ಪಿತ್ರಾರ್ಜಿತವಾಗಿ ಬಂದ ಸಮಸ್ಯೆಗಳಿಗೆ ಪರಿಹಾರ ಸಿಗಲಿದೆ. ಕೃಷಿ ಕ್ಷೇತ್ರದಲ್ಲಿ ಇರುವವರಿಗೆ ಅಧಿಕ ಲಾಭ, ತರಕಾರಿ ಮಾರಾಟಗಾರರಿಗೆ ಕುಬೇರನ ಅನುಗ್ರಹವು ಸಿಗಲಿದೆ. ಶೀತ– ಕಫದಂತಹ ಬೇನೆಯನ್ನು ನಿರ್ಲಕ್ಷಿಸಬೇಡಿ. ಮಿತ್ರ-ಶತ್ರು, ಬಂಧು-ಬಾಂಧವರಲ್ಲಿ ಯಾವುದೇ ವಿಚಾರದಲ್ಲೂ ವಿರೋಧವನ್ನು ವ್ಯಕ್ತಪಡಿಸಬೇಡಿ. ಕಾರ್ಯ ಕ್ಷೇತ್ರದಲ್ಲಿ ಶಾಂತ ಚಿತ್ತದಿಂದ ಕಾರ್ಮಿಕರ ಮಾತುಗಳನ್ನು ಆಲಿಸಿ ಸೂಕ್ತ ಕ್ರಮ ಕೈಗೊಳ್ಳುವುದು ಒಳ್ಳೆಯದು. ಮನೆಯಲ್ಲಿ ಧಾರ್ಮಿಕ ಕಾರ್ಯಕ್ರಮ ಮಾಡಲು ತೀರ್ಮಾನಿಸುವಿರಿ. ತಾಯಿ ರಾಜರಾಜೇಶ್ವರಿಯ ದರ್ಶನ, ಸೇವೆಯನ್ನು ಮಾಡುವುದರಿಂದ ಯಶಸ್ಸಿದೆ.
ಮಿಥುನ ಕಳೆದ ವರ್ಷವಿಡೀ ಸುಖದ ಸಾಗರದಲ್ಲಿ ಪ್ರಯಾಣಿಸಿದ ನೀವು ಈ ವರ್ಷವೂ ಪ್ರಯಾಣವನ್ನು ಮುಂದುವರಿಸುವಿರಿ. ಪಂಚಮದ ಗುರುವಿನ ಅನುಗ್ರಹದಿಂದಾಗಿ ಅಪೇಕ್ಷಿತ ದಂಪತಿಗಳಿಗೆ ಪುತ್ರಲಾಭ, ಇತರರಿಗೆ ಧಾರ್ವಿಕ ಕೃತ್ಯಗಳಿಂದ ಪುಣ್ಯ ಸಂಪಾದನೆ. ಎಣಿಕೆಯ ಕಾರ್ಯಗಳೆಲ್ಲ ದೈಹಿಕ ಶ್ರಮವಿಲ್ಲದೆ ಪೂರ್ಣಗೊಳ್ಳುವುದರಿಂದ ವರ್ಷದ ಮೊದಲ ಮೂರು ತಿಂಗಳು ಬಹು ಸಂತೋಷದಿಂದ ಕಳೆಯಲಿದ್ದೀರಿ. ಧನಾಗಮನಕ್ಕೇನೂ ಕೊರತೆಯಿರದು. ಆದರೆ ಸಂಗ್ರಹ ಪೂರ್ತಿ ಸೋರಿ ಹೋಗಬಹುದು. ಎಚ್ಚರಿಕೆ ಹೆಜ್ಜೆ ಹೆಜ್ಜೆಗೂ ಅಗತ್ಯವಿದೆ. ವಿದ್ಯಾರ್ಥಿಗಳಿಗೆ ವಿದ್ಯಾಭ್ಯಾಸದಲ್ಲಿ ಉತ್ತಮ ಪ್ರಗತಿಯಿದೆ. ಗಣಿತ ಶಿಕ್ಷಕರಿಗೆ, ಸಂಗೀತ ಸಾಧಕರಿಗೆ, ಕ್ರೀಡಾಪಟುಗಳಿಗೆ, ಚಿತ್ರಕಾರರಿಗೆ, ಪತ್ರಿಕೋದ್ಯಮಿಗಳಿಗೆ ಪುರಸ್ಕಾರಗಳನ್ನು ಪಡೆಯುವ ಕಾಲ ಒದಗಿ ಬರಲಿದೆ. ಸುಬ್ರಹ್ಮಣ್ಯನ ಕೃಪೆಗೆ ಪಾತ್ರರಾಗಿ ಇಷ್ಟಾರ್ಥಗಳನ್ನು ಸಂಪಾದಿಸಿಕೊಳ್ಳಿರಿ.
ಕಟಕ ತ್ತಲೆಯ ಪ್ರಪಂಚದಲ್ಲಿರುವ ನಿಮ್ಮ ಜೀವನಕ್ಕೆ ದೂರದಲ್ಲೊಂದು ಸುಜ್ಯೋತಿ ಕಾಣಲಿದೆ. ಮೇಲಧಿಕಾರಿಗಳ ಕಿರುಕುಳದಿಂದ ಹೊರಬರುವ ಕಾಲ ಸಮೀಪದಲ್ಲಿದೆ. ವಿದ್ಯಾರ್ಥಿಗಳಿಗೆ ಪರಿಶ್ರಮಕ್ಕೆ ತಕ್ಕ ಫಲ ಸಿಗದಿದ್ದಲ್ಲಿ ದುಡುಕು ನಿರ್ಧಾರ ತೆಗೆದುಕೊಳ್ಳಬೇಡಿ. ಆಗಸ್ಟ್ ತಿಂಗಳಲ್ಲಿ ಪಿತ್ರಾರ್ಜಿತ ಆಸ್ತಿಗಳು ಅಥವಾ ಆರ್ಥಿಕ ಲಾಭಗಳು ದೊರಕಲಿವೆ. ಅಕ್ಟೋಬರ್ ತಿಂಗಳ ಕೊನೆಯಲ್ಲಿ ನೇತ್ರ ತಪಾಸಣೆ ಮಾಡಿಸಬೇಕಾದೀತು. ರೈತಾಪಿ ವರ್ಗದವರಿಗೆ, ಚಾಲಕ ವೃತ್ತಿಯವರಿಗೆ ಮತ್ತು ಕೈಗಾರಿಕೋದ್ಯಮಿಗಳಿಗೆ ದುಪ್ಪಟ್ಟು ಲಾಭ ಪಡೆಯುವ ಅವಕಾಶವಿದೆ. ತಂದೆ– ತಾಯಿಗೆ ತೀರ್ಥ ಯಾತ್ರೆ ಯೋಗವಿದೆ. ನಿಮ್ಮ ಚಾಣಾಕ್ಷತನದ ನಿರ್ಧಾರಗಳು ನಿಮ್ಮನ್ನು ಊರಿನ ತೂಕದ ವ್ಯಕ್ತಿಯನ್ನಾಗಿ ಮಾಡಲಿದೆ. ದುರ್ಗಾಪರಮೇಶ್ವರಿಯನ್ನು ಆರಾಧಿಸಿ ಶುಭ ಫಲಗಳನ್ನು ಪಡೆಯುವಿರಿ.
ಸಿಂಹ ಪಂಚಮದ ಶನಿಯಿಂದಾಗಿ ಕಷ್ಟ ಕಾರ್ಪಣ್ಯಗಳನ್ನು ಎದುರಿಸುತ್ತಿರುವ ನಿಮಗೆ ಈ ವರ್ಷವು ಮಿಶ್ರ ಫಲವನ್ನು ಕೊಡಲಿದೆ. ಆನುವಂಶಿಕವಾದ ಬಹುಕಾಲದ ಬೇಡಿಕೆಯೊಂದು ಈಡೇರುವುದರಿಂದ ಕೊಂಚ ನೆಮ್ಮದಿ ಸಿಗಲಿದೆ. ಪ್ರವಾಸ, ಪುಣ್ಯಕ್ಷೇತ್ರ ದರ್ಶನಗಳು ಜರುಗಲಿವೆ. ಪ್ರಯಾಣದಲ್ಲಿ ವಂಚನೆ, ಚೌರ್ಯ, ನಷ್ಟದ ಪ್ರಸಂಗಗಳಿದ್ದು ಎಚ್ಚರಿಕೆಯಿಂದಿರಿ. ಕಿರಾಣಿ ಅಂಗಡಿ, ಇಟ್ಟಿಗೆ, ಕಬ್ಬಿಣ, ಯಂತ್ರಸಾಮಗ್ರಿಗಳ ಮಾರಾಟ ಏರುಗತಿಯಲ್ಲಿ ನಡೆದೀತು. ವಾಹನ ಖರೀದಿಯ ನಿಮ್ಮ ಆಲೋಚನೆ ನೆರವೇರಲಿದೆ. ನೀವು ಹಿಂದೆ ಮಾಡಿದ ತಪ್ಪುಗಳು ಪುನರಾವರ್ತನೆಯಾಗದಂತೆ ಎಚ್ಚರ ವಹಿಸಿದರೆ ಲೇಸು. ವರ್ಷದ ಕೊನೆಯ ತನಕ ಭಾಗ್ಯ ವೃದ್ಧಿಯಿದ್ದರೂ ರಕ್ತಸಂಬಂಧಿ ಕಾಯಿಲೆಯ ಲಕ್ಷಣ ಕಾಣಿಸೀತು. ದಾಂಪತ್ಯದಲ್ಲಿ ನೆಮ್ಮದಿ ಕಾಪಾಡಿಕೊಳ್ಳಿ. ದೈವಚಿಂತನೆಯನ್ನು ಬಿಡದಿರಿ.
ಕನ್ಯಾ ಈ ವರ್ಷದ ಮೊದಲಾರ್ಧದಲ್ಲಿ ನೀವು ಮಾಡಿದ ಕೆಲಸಕ್ಕೆ ದುಪ್ಪಟ್ಟು ಸಂಪಾದನೆಯಾಗುವ ಯೋಗವಿದೆ. ಮಾತುಗಾರರಿಗೆ, ವಾಗ್ಮಿಗಳಿಗೆ, ಬೋಧಕ ವರ್ಗದವರಿಗೆ ವೃತ್ತಿಯಲ್ಲಿ ಮುಂಬಡ್ತಿ ಅಥವಾ ಸನ್ಮಾನಗಳು ದೊರಕಲಿದೆ. ಕೈತಪ್ಪಿ ಹೋದ ಹಣ ಕೈ ಸೇರುವುದು. ವಾತ-ಪಿತ್ಥಗಳ ವಿಚಾರದಲ್ಲಿ ನಿರ್ಲಕ್ಷ್ಯ ಬೇಡ. ಕರ-ಕುಶಲ ವಸ್ತುಗಳ ತಯಾರಿಕೆಯಲ್ಲಿ ಆಸಕ್ತಿ ಹೆಚ್ಚುವುದು, ಜೊತೆಗೆ ಲಾಭವೂ ಇದೆ. ತಂದೆ-ತಾಯಿಯ ಆರೋಗ್ಯದ ಕಡೆಗೆ ಗಮನ ಕೊಡುವುದು ಅನಿವಾರ್ಯವಾಗುವುದು. ವಿದ್ಯಾರ್ಥಿಗಳಿಗೆ ಶ್ರೇಯಸ್ಸು, ಮೇಧಾಶಕ್ತಿ ಹೆಚ್ಚಲಿದೆ. ಉನ್ನತ ವ್ಯಾಸಂಗಕ್ಕೆ ವಿದೇಶಯಾನದ ಅವಕಾಶವಿದೆ. ನಿಮ್ಮ ಸರ್ವತೋಮುಖ ಅಭಿವೃದ್ಧಿಗೆ ಸೋದರ ವರ್ಗದವರ ಬೆಂಬಲ ಸಿಗಲಿದೆ. ಹನುಮ ಸಮೇತನಾದ ಶ್ರೀರಾಮನ ಪರಿವಾರವನ್ನು ಆರಾಧಿಸಿ ಶ್ರೇಯೋವಂತರಾಗಿರಿ.
ತುಲಾ ಕಳೆದ ವರ್ಷದಲ್ಲಿ ನೀವು ಅನುಭವಿಸಿದ ಸಮಸ್ತ ಸಮಸ್ಯೆಗಳಿಗೆ ಮುಕ್ತಿ ಸಿಗಲಿದೆ. ಖರ್ಚು, ವೆಚ್ಚಗಳು ವರ್ಷದ ಮೊದಲಾರ್ಧದವರೆಗೆ ಹಿಂದಿನಂತೆಯೇ ನಡೆಯಲಿವೆ. ಅಪವಾದದ ಆರೋಪ ಹೊತ್ತಿರುವ ನಿಮಗೆ ನ್ಯಾಯ ಸಿಗಲಿದೆ. ಮನೆಯಲ್ಲಿ ಮಂಗಳ ಕಾರ್ಯ ಜರುಗುವುದು. ವ್ಯಾಪಾರಿಗಳಿಗೆ ಲಾಭದಾಯಕ ಬೆಳವಣಿಗೆ. ಸೇವಕ ವರ್ಗದವರಿಗೆ, ಆರಕ್ಷಕರಿಗೆ, ತಾಂತ್ರಿಕರಿಗೆ ಉದ್ಯೋಗದಲ್ಲಿ ಸನ್ಮಾನ ಅಥವಾ ಮುಂಬಡ್ತಿ ದೊರಕಲಿದೆ. ಬಂಧು-ಬಾಂಧವರಲ್ಲಿ ತಾಳ್ಮೆಯಿಂದ ವರ್ತಿಸಿ. ಧಾರ್ಮಿಕ ವಿಚಾರದಲ್ಲಿ ಆಸಕ್ತಿ ತೋರಿದಷ್ಟೂ ಸುಖ-ಶಾಂತಿ ಹೆಚ್ಚುವುದು. ಋಣ ಬಾಧೆಯು ಕಾಡಬಹುದು. ಗೃಹ ನಿರ್ಮಾಣ ಆಲೋಚನೆಯು  ಕಾರ್ಯರೂಪಕ್ಕೆ ಬರುವುದು. ಮಹಾಗಣಪತಿಯನ್ನು ಭಾವ ಪೂರ್ವಕವಾಗಿ ಪೂಜಿಸಿ ಪುಣ್ಯ ಸಂಪಾದನೆ ಮಾಡಿ.
ವೃಶ್ಚಿಕ ಶನಿಯ ಪ್ರಭಾವದಿಂದ ಜೀವನದಲ್ಲಿ ಬೇಸರಗೊಂಡಿರುವ ನಿಮಗೆ ಹಂತ ಹಂತವಾಗಿ ಜೀವನೋಲ್ಲಾಸ ಬರಲಿದೆ. ಮನದಾಳದಲ್ಲಿ ಅಡಗಿರುವ ನಿಮ್ಮ ಚಿಂತೆಯೊಂದಕ್ಕೆ ಉತ್ತರ ದೊರಕಲಿದೆ. ಅಧಿಕಾರ ವರ್ಗಕ್ಕೆ ಕೈ ಕೆಳಗಿನವರ ಸಹಕಾರವಿಲ್ಲದೆ ಕಾರ್ಯಸಾಧನೆಯಲ್ಲಿ ತಲೆತಗ್ಗಿಸುವಂತಾದೀತು. ವ್ಯಯದ ಗುರು ಶತ್ರುಗಳನ್ನು ಉಂಟು ಮಾಡಿಯಾನು. ಒಂದು ಹೆಜ್ಜೆ ಇಡಬೇಕಾದರೇ ಹತ್ತು ಬಾರಿ ಯೋಚನೆ ಮಾಡುವುದು ಒಳ್ಳೆಯದು. ಸಹೋದರರ ಅಥವಾ ದಾಯಾದಿಗಳ ಭಿನ್ನಾಭಿಪ್ರಾಯದಿಂದ ನ್ಯಾಯಾಲಯದ ಮೆಟ್ಟಿಲು ಹತ್ತ ಬೇಕಾಗುವುದು. ಮಡದಿ ಮಕ್ಕಳ ಆರೋಗ್ಯದಲ್ಲಿ ಗಮನ ಹರಿಸುವುದು ಅಗತ್ಯ. ಚಿನ್ನಾಭರಣ, ಮುತ್ತು-ರತ್ನಗಳ ಮಾರಾಟ ಮಾಡುವವರಿಗೆ ಬಿಡುವಿಲ್ಲದ ವ್ಯಾಪಾರವಾಗಲಿದೆ. ಆಂಜನೇಯನನ್ನು ಧ್ಯಾನಿಸಿ. ಮಾನಸಿಕ ಧೈರ್ಯ ಮೂಡುವುದು.
ಧನು ಸಾಡೇಸಾತಿನ ಬೇನೆಯಿಂದ ಬಳಲಿರುವ ನಿಮಗೆ ವರ್ಷದ ಮೊದಲಾರ್ಧದಲ್ಲಿ ಗುರುವಿನ ಅನುಗ್ರಹ ಸಿಗಲಿದೆ. ಲಾಭದ ಗುರು ಸರ್ವ ಕ್ಷೇತ್ರದಲ್ಲಿಯೂ ನಿಮ್ಮನ್ನು ವಿಜಯರನ್ನಾಗಿ ಮಾಡುತ್ತಾನೆ. ಮೀನುಗಾರರು, ಹೈನುಗಾರಿಕೆಯವರು, ಪಶು ಸಂಗೋಪನೆಯವರು ವೃತ್ತಿಯಲ್ಲಿ ಕಾಳಜಿ ವಹಿಸುವುದು ಒಳಿತು. ಧಾರ್ಮಿಕ ಕಾರ್ಯಗಳಲ್ಲಿ ಹಣ ವ್ಯಯವಾಗುವುದು. ವೈದ್ಯಕೀಯ ವೃತ್ತಿಯನ್ನು ಅನುಸರಿಸುವವರಿಗೆ ಆಯ-ವ್ಯಯ ಸಮತೋಲನದಲ್ಲಿದ್ದರೂ ಅಪವಾದದ ಭೀತಿ ಎದುರಾಗುವುದು. ಆನುವಂಶಿಕ ಆಸ್ತಿಯನ್ನು ಅನುಭವಿಸುವ ಯೋಗ ಬರಲಿದೆ. ಶತ್ರುಗಳು ಮಿತ್ರರಾಗಲು ಬಯಸಿ ಬರುತ್ತಾರೆ. ಲಾಟರಿಯಂತಹ ಯೋಜನೆಗಳು ಕಣ್ಣಾ-ಮುಚ್ಚಾಲೆಯಾಟ ನಡೆಸಿದರೂ ನಿಮಗೆ ಜಯವಿದೆ. ‘ಸತ್ಯ ವಾಕ್ಯಕೆ ತಪ್ಪಿ ನಡೆದರೆ ಮೆಚ್ಚನಾ ಪರಮಾತ್ಮನು’ ಎಂಬ ಮಾತನ್ನು ನೆನಪಿನಲ್ಲಿ ಇಟ್ಟುಕೊಳ್ಳುವುದು ಒಳ್ಳೆಯದು
ಮಕರ ಕಳೆದ ಸಂವತ್ಸರದಂತೆಯೇ ಈ ಸಂವತ್ಸರದಲ್ಲೂ ಕೂಡ ಸುಖ-ದುಃಖದ ಸಮ ಫಲವನ್ನು ಹೊಂದುವಿರಿ. ಉದ್ಯೋಗಾನ್ವೇಷಿಗಳಿಗೆ ವಿದ್ಯೆಗೆ ತಕ್ಕಂತೆ ಉದ್ಯೋಗಗಳು ದೊರಕಲಿವೆ. ಉದ್ಯೋಗಸ್ಥರಿಗೆ ವಿದೇಶ ಪ್ರವಾಸದ ಯೋಗವಿದೆ. ಉಪಾಹಾರ ಮಂದಿರ, ತಂಪುಪಾನೀಯದ ಅಂಗಡಿಯವರಿಗೆ ಈ ಸಂವತ್ಸರವು ಸುಗ್ಗಿ ಹಬ್ಬದಂತಾಗುವುದು. ಗುತ್ತಿಗೆದಾರರಿಗೆ ಬಿಡುವಿಲ್ಲದಂತಾದೀತು. ಜೂನ್– ಜುಲೈನಲ್ಲಿ ಕನ್ಯಾನ್ವೇಷಿಗಳಿಗೆ ಸುಸಮಯವಿದ್ದು ವಿವಾಹ ನಿಶ್ಚಿತಾರ್ಥ ನಡೆಯುವುದು. ಬಂಧುಗಳ ಸಲಹೆ-ಸಹಕಾರ ನೂತನ ಕಾರ್ಯಗಳಿಗೆ ಉತ್ತಮ ಫಲ ಕೊಡುವುದು. ಶ್ರಮ ಜೀವಿಗಳಾದ ನಿಮಗೆ ಗುರು-ಹಿರಿಯರ ಆಶೀರ್ವಾದವಿದ್ದರೆ ಶ್ರಮಕ್ಕೆ ತಕ್ಕ ಪ್ರತಿಫಲವನ್ನು ಅಪೇಕ್ಷಿಸಬಹುದು. ರಾಜಕೀಯ ವ್ಯಕ್ತಿಗಳಿಗೆ ಜನ ಬೆಂಬಲ ಸಿಗುವುದು. ದಾನ ಧರ್ಮದ ಮಾರ್ಗದಲ್ಲಿ ನಡೆಯುವುದರಿಂದ ಗುರಿ ತಲುಪಬಹುದು.
ಕುಂಭ ನಿಮಗೀವರ್ಷ ಸ್ವರ್ಗಕ್ಕೆ ಮೂರೇ ಗೇಣು ಎಂಬುವ ಅನುಭವ ಸಿಗಲಿದೆ. ಸಾಹಿತಿಗಳಿಗೆ, ಸಂಶೋಧಕರಿಗೆ ರಾಜ್ಯ-ರಾಷ್ಟ್ರ ಮಟ್ಟದಲ್ಲಿ ಗೌರವ ಸಿಗಲಿದೆ. ಕಟ್ಟಡ ರಚನೆಯಂತಹ ಕಾರ್ಯಗಳು ಭರದಿಂದ ಸಾಗಲಿವೆ. ವ್ಯವಹಾರದಲ್ಲಿ ಲಾಭವಿದ್ದು  ಶತ್ರುಗಳ ಕಾಟದಿಂದ ಬಂದ ಲಾಭ ಲಂಚಕೋರರ ಪಾಲಾಗಲಿದೆ. ಸಿನಿಮಾ ನಟರಿಗೆ ಈ ವರ್ಷವು ಹಲವು ಪಾಠವನ್ನು ಕಲಿಸಿ ಗೌರವಾನ್ವಿತ ವ್ಯಕ್ತಿಯನ್ನಾಗಿ, ಕೀರ್ತಿವಂತನನ್ನಾಗಿ, ಧನವಂತನನ್ನಾಗಿ ಮಾಡುವುದು. ಚಿನ್ನಾಭರಣ, ಭೂಮಿ, ವಾಹನ ಖರೀದಿಗೆ ಈ ವರ್ಷ ಸುಸಮಯ. ಹಿಂದಿನ ಕುಟುಂಬ ಕಲಹಗಳು ರಾಜಿಯಲ್ಲಿ ತೀರ್ಮಾನಗೊಳ್ಳಲಿವೆ. ಸ್ನೇಹಪರ ಸ್ವಭಾವದಿಂದಾಗಿ ವೈಯಕ್ತಿಕ ಸ್ಥಾನ– ಮಾನ ಲಭಿಸುವುದು. ಊರಿನ ಅಭಿವೃದ್ಧಿಗೆ ನಿಮ್ಮಿಂದ ಅಡಿಪಾಯ ಹಾಕುವಂತಹ ಕೆಲಸ ಕಾರ್ಯಗಳು ಜರುಗುವವು. ಸುಬ್ರಹ್ಮಣ್ಯನನ್ನು ಆರಾಧಿಸಿ ಇಷ್ಟಾರ್ಥಗಳನ್ನು ಪಡೆಯಿರಿ.
ಮೀನ ಸುಖದ ಅಂಗಳದಲ್ಲಿರುವ ನೀವು ಈ ವರ್ಷದ ಅರ್ಧದವರೆಗೆ ರಾಜಪುತ್ರರಂತೆ ಇರುವಿರಿ. ಗೃಹೋಪಯೋಗಿ ವಸ್ತುಗಳ ಮಾರಾಟಗಾರರಿಗೆ, ಶಿಲ್ಪಿಗಳಿಗೆ, ಸಮುದ್ರೋತ್ಪನ್ನಗಳ ಮಾರಾಟಗಾರರಿಗೆ ವೃತ್ತಿಯಲ್ಲಿ ಲಾಭ. ಸಂಘ– ಸಂಸ್ಥೆಗಳ ಪದಾಧಿಕಾರ ದೊರಕುವುದು. ಸುಖ ಸಂಪತ್ತಿನ ಜೊತೆಯಲ್ಲಿ ಚಿಂತೆಯು ನಿದ್ದೆಗೆಡಿಸುತ್ತದೆ. ಪಿತೃವರ್ಗದಲ್ಲಿ ಆರೋಗ್ಯ ನಷ್ಟದಿಂದಾಗಿ ಆಸ್ಪತ್ರೆಯ ತಿರುಗಾಟದ ಕ್ಲೇಶ. ಅವಿವಾಹಿತರಿಗೆ ಕಂಕಣ ಭಾಗ್ಯ. ಸೇವಕ ವರ್ಗದವರಿಗೆ ಆದಾಯ ಹೆಚ್ಚಿದಂತೆ ಕೆಲಸದ ವಿಸ್ತೀರ್ಣವೂ ಹೆಚ್ಚುವುದು. ಪರ್ವತಾರೋಹಿಗಳಿಗೆ, ಕ್ರೀಡಾಪಟುಗಳಿಗೆ, ಸಾಧನೆಯ ಅವಕಾಶ ಸಿಕ್ಕಿದರೂ ಅನಾರೋಗ್ಯ ಎದುರಾಗಬಹುದು. ವೃತ್ತಿಗಿಂತ ಪ್ರವೃತ್ತಿಯಲ್ಲಿ ಆಸಕ್ತಿ ಹೆಚ್ಚಲಿದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯಿಂದ ಹರ್ಷ. ಮಲ್ಲಿಕಾರ್ಜುನನ ಸೇವೆಯಿಂದ ಆರೋಗ್ಯ ಭಾಗ್ಯ ಮತ್ತು ನೆಮ್ಮದಿ.


ಪುರುಷರಿಗೆ ಕಂಚುಕ ನೋಡುವುದೆಂದರೆ…!!!!
ಗಂಡ-ಹೆಂಡತಿಯ ಸಂಬಂಧವನ್ನು ಗಟ್ಟಿಗೊಳಿಸುವ ವಿಧಾನ
October 14, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಪುರುಷರಿಗೆ ಕಂಚುಕ ನೋಡುವುದೆಂದರೆ…!!!!
ಒಂದು ಅಧ್ಯಯನ ಏನು ಹೇಳುತ್ತದೆಂದರೆ, ಮಹಿಳೆಯರ ಕಂಚುಕಗಳನ್ನು ಮಾರುವವರು ಮಹಿಳೆಯರಿಗಿಂತ ಪುರುಷರೇ ಹೆಚ್ಚಂತೆ. ಕೇವಲ ಕಂಚುಕವನ್ನು ತೊಟ್ಟ ಮಹಿಳೆಯರನ್ನು ನೋಡುವುದೆಂದರೆ ಅವರಿಗೇನೋ ಆನಂದವಂತೆ.
ಹಿತವಾಗಿ ಗಿಂಜಿದಾಗ ಸಿಗುವ ಆನಂದವಿದೆಯಲ್ಲ!
ಒಂದು ಅಧ್ಯಯನದ ಪ್ರಕಾರ, ಮೊಲೆಯ ತೊಟ್ಟನ್ನು ಗಂಡ ಪ್ರೀತಿಯಿಂದ ಮುದ್ದಿಸಿದಾಗ ಅಥವಾ ಹಿತವಾಗುವಂತೆ ಸ್ಪರ್ಶಿಸಿದಾಗ ಹೆಂಡತಿಗೆ ಅನಿರ್ವಚನೀಯವಾದ ಆನಂದವಾಗುತ್ತದೆ, ಅವರಿಬ್ಬರ ನಡುವಿನ ಬಂಧವನ್ನು ಇನ್ನಷ್ಟು ಗಟ್ಟಿಗೊಳಿಸುತ್ತದೆ. ಆದರೆ, ಮೊಲೆಯನ್ನು ಗಟ್ಟಿಯಾಗಿ ಗಿಂಜಿದಾಗ ಆ ಎಲ್ಲ ರೋಮಾಂಚನವೂ ಮಂಗಮಾಯವಾಗುತ್ತದೆ. ಗಂಡ ಆ ಸ್ಪರ್ಶ ಕಲೆಯನ್ನು ಕರಗತ ಮಾಡಿಕೊಳ್ಳಲೇಬೇಕು.
ಮೊಲೆಯ ತೊಟ್ಟಿನ ಸ್ಪರ್ಶದಿಂದಲೇ ಸ್ಖಲನ
ಮೊಲೆಯ ತೊಟ್ಟಿನ ಸ್ಪರ್ಶದಿಂದ ಸಿಗುವ ಆನಂದವಿದೆಯಲ್ಲ ಅದು ಯೋನಿಯನ್ನು ಸ್ಪರ್ಶಿಸಿದಾಗ ಸಿಗುವ ಖುಷಿಯಷ್ಟೇ ಇಷ್ಟವಾಗುತ್ತದೆಂದು ವಿಜ್ಞಾನಿಗಳು ಹೇಳುತ್ತಾರೆ. ಕೇವಲ ಮೊಲೆಯ ತೊಟ್ಟಿನ ಸ್ಪರ್ಶದಿಂದಲೇ ಹಲವಾರು ಮಹಿಳೆಯರು ಸ್ಖಲನ ಕೂಡ ಹೊಂದುತ್ತಾರೆ. ಈ ರಹಸ್ಯದ ಬಗ್ಗೆ ಗೊತ್ತಿಲ್ಲದೆ, ಹೆಂಡತಿಯನ್ನು ತೆಗಳುವವರು ಮನದನ್ನೆಗೆ ಹಿತವಾಗುವಂತೆ ಈ ಪ್ರಯೋಗ ಮಾಡಿ ನೋಡಲಿ.
ಮೊಲೆಯ ತೊಟ್ಟಿನ ಸ್ಪರ್ಶದ ಪ್ರಯೋಗ
ಮನಸು ಕದಡಿದಾಗ, ವಿಭಿನ್ನ ರೀತಿಯಲ್ಲಿ ಚಿಂತನೆಯಲ್ಲಿ ತೊಡಗಿದಾಗ, ಕ್ಷೋಭೆಗೊಳಗಾದಾಗ ಹೆಂಡತಿ ಗಂಡನಿಗೆ ಹತ್ತಿರವಾಗಲು ಅಥವಾ ಗಂಡ ಹೆಂಡತಿಗೆ ಹತ್ತಿರವಾಗಲು ಮೊಲೆಯ ತೊಟ್ಟಿನ ಸ್ಪರ್ಶದ ಪ್ರಯೋಗ ಇಡೀ ವಾತಾವರಣವನ್ನೇ ಬದಲಾಯಿಸುತ್ತದೆ. ಹಿತವಾದ ಸ್ಪರ್ಶ ಹೆಂಡತಿಯ ಮಿದುಳಿನಲ್ಲಿ ಹಿತಕರವಾದ ಬದಲಾವಣೆಯನ್ನು ಕೂಡ ತರುತ್ತದೆ ಎಂದು ಮತ್ತೊಂದು ಅಧ್ಯಯನ ಬಹಿರಂಗಪಡಿಸಿದೆ.
                                                        ಮೊಲೆಗಳ ಆರೋಗ್ಯವೂ ಅಷ್ಟೇ ಮುಖ್ಯ
ಮೊಲೆಗಳ ಅಂದ ಎಷ್ಟು ಮುಖ್ಯವೋ, ಅವುಗಳ ಆರೋಗ್ಯವೂ ಅಷ್ಟೇ ಮುಖ್ಯ. ಹೊಟ್ಟೆಯ ಮೇಲೆ ಜಾಸ್ತಿ ಮಲಗುವುದರಿಂದ ಅವುಗಳ ಅಂದಗೆಡುತ್ತದೆ ಮತ್ತು ಆಕಾರವೂ ಕೆಡುತ್ತದೆ. ಆದ್ದರಿಂದ ಮೊಲೆಗಳ ಆಕಾರ ಅಂದ ಕೆಡದಂತೆ ಏನೇನು ಕ್ರಮಗಳನ್ನು ತೆಗೆದುಕೊಳ್ಳಬೇಕೋ ಅದನ್ನು ತೆಗೆದುಕೊಳ್ಳುವುದು ಉತ್ತಮ.
ಮೊಲೆಗಳ ಆರೋಗ್ಯದ ಬಗ್ಗೆ ಕಾಳಜಿಯಿರಲಿ
ಎಲ್ಲಕ್ಕಿಂತ ಹೆಚ್ಚಾಗಿ ಮೊಲೆಗಳ ಆರೋಗ್ಯ ತಪಾಸಣೆ ಆಗಾಗ ಮಾಡಿಕೊಳ್ಳುತ್ತಿರಬೇಕು. ಮಗುವಾಗುತ್ತಿದ್ದಂತೆ ಕೂಡಲೆ ಸ್ತನ್ಯಪಾನವನ್ನು ತ್ಯಜಿಸಬಾರದು. ಇದರಿಂದ ಮೊಲೆಗಳ ಆಕಾರ ಮತ್ತು ಅಂದವೇನು ಕೆಡುವುದಿಲ್ಲ. ಅಲ್ಲದೆ, ರಕ್ತಸಂಚಾರ ಸರಿಯಾಗಿ ಆಗುವಂತೆ ಅತಿಬಿಗಿಯಾಗಿಲ್ಲದ ಕಂಚುಕಗಳನ್ನು ತೊಡುವುದು ಕೂಡ ಶ್ರೇಯಸ್ಕರ. ಸ್ನಾನ ಮಾಡುವಾಗ ಕೂಡ ಕನ್ನಡಿಯ ಮುಂದೆ ನಿಂತು ಸ್ವತಪಾಸಣೆ ಮಾಡಿಕೊಳ್ಳುತ್ತಿರಬೇಕು.


ನಿಮಗೆ ಅತಿಯಾಗಿ ಬೆವರುತ್ತದೆಯೇ? ಹಾಗಾದರೆ ಈ ಸರಳ ಮನೆಮದ್ದುಗಳನ್ನು ಪ್ರಯತ್ನಿಸಿ
Wellness
|
Updated: Friday, March  1, 2019, 10:50 [IST]
ಕೆಲವು ವ್ಯಕ್ತಿಗಳು ಅತಿ ಎನಿಸುವಷ್ಟು ಬೆವರುತ್ತಾರೆ. ಈ ಸ್ಥಿತಿಗೆ ಹೈಪರ್ ಹೈಡ್ರೋಸಿಸ್ ಎಂದು ಕರೆಯುತ್ತಾರೆ ಹಾಗೂ ಹೆಚ್ಚಿನ ಸಂದರ್ಭಗಳಲ್ಲಿ ಮುಜುಗರಕ್ಕೆ ಕಾರಣವಾಗುತ್ತದೆ. ಈ ವ್ಯಕ್ತಿಗಳು ಇತರ ವ್ಯಕ್ತಿಗಳಿಗಿಂತ ಅತಿ ಹೆಚ್ಚೇ ಬೆವರುತ್ತಾರೆ. ಇದು ಒಂದು ಗಂಭೀರ ಸಮಸ್ಯೆಯಾಗಿದೆ. ಮೊದಲು ಈ ವ್ಯಕ್ತಿಗಳು ಅತಿಯಾಗಿ ಬೆವರಲು ಕಾರಣವೇನೆಂದು ನೋಡೋಣ. ನಮ್ಮ ತ್ವಚೆಯಲ್ಲಿ ಲಕ್ಷಾಂತರ ಬೆವರು ಗ್ರಂಥಿಗಳಿವೆ. ಇವುಗಳಿಗೆ ಎಕ್ಸ್ರೈನ್ ಗ್ರಂಥಿಗಳು (eccrine glands)ಎಂದು ಕರೆಯುತ್ತಾರೆ. ನಮ್ಮ ದೇಹದ ತಾಪಮಾನವನ್ನು ಆರೋಗ್ಯಕರ ಮಟ್ಟದಲ್ಲಿ ಕಾಪಾಡಿಕೊಳ್ಳುವಂತೆ ನೋಡಿಕೊಳ್ಳುವುದು ಇವುಗಳ ಕರ್ತವ್ಯವಾಗಿದೆ.
ಇವು ಯಾವಾಗ ಸ್ರವಿಸಬೇಕು, ಯಾವಾಗ ಸ್ರವಿಸಬಾರದು ಎಂಬುದನ್ನು ನಮ್ಮ ನರವ್ಯವಸ್ಥೆ ನಿರ್ಧರಿಸುತ್ತದೆ. ಆದರೆ ಬೆವರಲು ರಸದೂತಗಳ ಬದಲಾವಣೆ, ಮಾನಸಿಕ ಒತ್ತಡ, ಉದ್ವೇಗ, ಭಯ ಮೊದಲಾದ ಭಾವನೆಗಳೂ ಕಾರಣವಾಗುತ್ತವೆ. ಆದರೆ ಎಷ್ಟು ಪ್ರಮಾಣದಲ್ಲಿ ಬೆವರಬೇಕು ಎಂಬ ಅಂಶವನ್ನು ಮಾತ್ರ ನಮ್ಮ ಅನುವಂಶಿಕ ಗುಣಗಳು, ವಯಸ್ಸು ಹಾಗೂ ದೈಹಿಕ ದಾರ್ಢ್ಯತೆಗಳು ನಿರ್ಧರಿಸುತ್ತವೆ. ಒಂದು ವೇಳೆ ಸಾಮನ್ಯಕ್ಕೂ ಹೆಚ್ಚೇ ನೀವು ಬೆವರುತ್ತಿದ್ದರೆ ಇದನ್ನು ಸರಿಪಡಿಸಲು ಕೆಲವು ಸರಳ ಮನೆಮದ್ದುಗಳಿವೆ. ಬನ್ನಿ ನೋಡೋಣ.
ಸೇಬಿನ ಶಿರ್ಕಾ (Apple cider vinegar)
ಇದು ಕೊಂಚ ಆಮ್ಲೀಯವಾಗಿರುವ ಕಾರಣ ಹಸ್ತ, ಪಾದ ಅಥವಾ ಅತಿಯಾಗಿ ಬೆವರುವ ಅಂಗಗಳಲ್ಲಿರುವ ಯಾವುದೇ ಬ್ಯಾಕ್ಟೀರಿಯಾಗಳನ್ನು ಕೊಲ್ಲಲು ಸಮರ್ಥವಾಗಿದೆ. ಅಲ್ಲದೇ ಇದು ಶೀಘ್ರವಾಗಿ ಆವಿಯಾಗುವ ಕಾರಣ ತನ್ನೊಂದಿಗೆ ಹೆಚ್ಚುವರಿ ಬೆವರನ್ನೂ ಕೊಂಡೊಯುತ್ತದೆ ಹಾಗೂ ತನ್ಮೂಲಕ ತ್ವಚೆಯನ್ನು ಒಣದಾಗಿರಿಸುತ್ತದೆ. ಇದಕ್ಕಾಗಿ ಕೊಂಚ ಶಿರ್ಕಾವನ್ನು ಸಾಕಷ್ಟು ಉಗುರುಬೆಚ್ಚನೆಯ ನೀರಿನಲ್ಲಿ ಬೆರೆಸಿ ಈ ನೀರಿನಲ್ಲಿ ಅತಿ ಹೆಚ್ಚು ಬೆವರುವ ಹಸ್ತ ಮತ್ತು ಪಾದಗಳನ್ನು ಕೊಂಚ ಹೊತ್ತು ಮುಳುಗಿಸಿಡಿ. ಒಂದು ವೇಳೆ ಕಂಕುಳಲ್ಲಿ ಹೆಚ್ಚು ಬೆವರುತ್ತಿದ್ದರೆ ಈ ನೀರಿನಲ್ಲಿ ಮುಳುಗಿಸಿದ ಬಟ್ಟೆಯನ್ನು ಸುಮಾರು ಹದಿನೈದರಿಂದ ಮೂವತ್ತು ನಿಮಿಷ ಆವರಿಸುವಂತೆ ಇರಿಸಬೇಕು.
ಆಹಾರಕ್ರಮದಲ್ಲಿ ಬದಲಾವಣೆ
ನಿಮ್ಮ ಆಹಾರಕ್ರಮದಲ್ಲಿ ಬದಲಾವಣೆಯ ಮೂಲಕವೂ ಬೆವರುವುದನ್ನು ತಡೆಗಟ್ಟಬಹುದು. ಕೆಲವು ಆಹಾರಗಳು ದೇಹ ಹೆಚ್ಚು ಬೆವರು ಉತ್ಪಾದಿಸಲು ಪ್ರಚೋದನೆ ನೀಡುತ್ತವೆ. ನಿಮಗೆ ಯಾವ ಆಹಾರದ ಸೇವನೆಯ ಬಳಿಕ ಬೆವರುವುದು ಹೆಚ್ಚುತ್ತದೆ ಎಂಬುದನ್ನು ಕೊಂಚ ಗಮನಿಸಿ ಇವುಗಳನ್ನು ತ್ಯಜಿಸಿ ಇತರ ಆಹಾರಗಳನ್ನು ಸೇವಿಸಲು ತೊಡಗಬೇಕು. ಸಾಮಾನ್ಯವಾಗಿ ಕಡಿಮೆ ನಾರಿನಂಶವಿರುವ ಆಹಾರಗಳು ಹೆಚ್ಚು ಹೊತ್ತಿನವರೆಗೆ ಜೀರ್ಣಾಂಗಗಳು ಕಾರ್ಯನಿರ್ವಹಿಸುವಂತೆ ಮಾಡುತ್ತವೆ. ಅಲ್ಲದೇ ಅಧಿಕ ಸೋಡಿಯಂ ಅಂಶವಿರುವ ಆಹಾರಗಳ ಸೇವನೆಯ ಮೂಲಕ ಇವುಗಳಲ್ಲಿರುವ ಉಪ್ಪನ್ನು ಹೊರಹಾಕಲು ದೇಹ ಅತಿ ಹೆಚ್ಚಾಗಿ ಮೂತ್ರ ಮತ್ತು ಬೆವರನ್ನು ಹೆಚ್ಚಿಸಬೇಕಾಗುತ್ತದೆ. ಹಾಗಾಗಿ ಇವುಗಳ ಬದಲಿಗೆ ಅಧಿಕ ನಾರಿನಂಶ ಇರುವ ಮತ್ತು ಕೊಬ್ಬಿನಾಂಶವೂ ಹೆಚ್ಚಿರುವ ಆಹಾರಗಳ ಸೇವನೆಯಿಂದ ದೇಹ ಬೆಚ್ಚಗಿರುವ ಮೂಲಕ ಅತಿಯಾಗಿ ಬೆವರುವ ಅಗತ್ಯವಿಲ್ಲವಾಗಿ ಹೋಗುತ್ತದೆ. ಅಲ್ಲದೇ ಖಾರ ಮತ್ತು ಮಸಾಲೆಯುಕ್ತ ಆಹಾರಗಳನ್ನೂ ಸೇವಿಸದಿರುವುದು ಒಳಿತು.
Most Read: ಅತಿಯಾಗಿ ಬೆವರುವಿಕೆ ಆರೋಗ್ಯದ ದೃಷ್ಟಿಯಿಂದ ಒಳ್ಳೆಯದು!
ಸಾಕಷ್ಟು ನೀರು ಕುಡಿಯಿರಿ
ಇಡಿಯ ದಿನ ಸಾಕಷ್ಟು ನೀರು ಕುಡಿಯುತ್ತಿರುವುದು ಮತ್ತು ನೀರಿನಂಶ ಹೆಚ್ಚಿರುವ ಆಹಾರಗಳನ್ನೇ ಸೇವಿಸುವ ಮೂಲಕ ದೇಹದಲ್ಲಿ ನೀರಿನಂಶದ ಕೊರತೆಯಾಗದಂತೆ ಹಾಗೂ ಅತಿಯಾಗಿ ಬೆವರದಂತೆ ನೋಡಿಕೊಳ್ಳಬಹುದು. ಹಾಗಾಗಿ ನಿಮ್ಮ ನಿತ್ಯದ ಆಹಾರದಲ್ಲಿ ಸಾಕಷ್ಟು ಹಣ್ಣು ಮತ್ತು ತರಕಾರಿಗಳಿರಲಿ. ನೀರಿನ ಬದಲು ಲಿಂಬೆರಸ ಬೆರೆಸಿದ ನೀರು ಮತ್ತು ತಾಜಾ ಹಣ್ಣಿನ ರಸಗಳನ್ನು ಮತ್ತು ವಿಶೇಷವಾಗಿ ಎಳನೀರನ್ನು ಸೇವಿಸುತ್ತಿರುವ ಮೂಲಕ ಅತಿಯಾಗಿ ಬೆವರುವುದನ್ನು ತಡೆಯಬಹುದು.
ಆಲೂಗಡ್ಡೆ
ಆಲೂಗಡ್ಡೆಗಳು ಕ್ಷಾರೀಯವಾಗಿವೆ ಹಾಗೂ ಇವು ದೇಹದ ಪಿ ಎಚ್ ಮಟ್ಟವನ್ನು ಸಮತೋಲನದಲ್ಲಿರಿಸಲು ನೆರವಾಗುತ್ತವೆ. ಅಲ್ಲದೇ ಕಡಿಮೆ ಆಮ್ಲೀಯವಾಗಿರುವ ಪೋಷಕಾಂಶಗಳು ಅತಿ ಬೆವರುವಿಕೆಗೆ ನೇರವಾಗಿ ನೆರವಾಗುತ್ತವೆ. ಇದಕ್ಕಾಗಿ ತಾಜಾ ಆಲುಗಡ್ಡೆಯನ್ನು ಬಿಲ್ಲೆಗಳಾಗಿ ಕತ್ತರಿಸಿ ಅತಿಯಾಗಿ ಬೆವರುವ ಭಾಗಗಳ ಮೇಲೆ ಇರಿಸಬೇಕು. ಕೊಂಚ ಹೊತ್ತಿನ ಬಳಿಕ ತಣ್ಣೀರಿನಿಂದ ತೊಳೆದುಕೊಳ್ಳಿ. ಇದಕ್ಕೂ ಉತ್ತಮ ವಿಧಾನವೆಂದರೆ ಹಸಿ ಆಲುಗಡ್ಡೆಯನ್ನು ತುರಿದು ಹಿಂಡಿ ರಸ ಸಂರಹಿಸಿ. ಈ ರಸವನ್ನು ಅತಿಯಾಗಿ ಬೆವರುವ ಭಾಗಗಳ ಮೇಲೆ ಹತ್ತಿಯುಂಡೆ ಅಥವಾ ಮೃದು ಬಟ್ಟೆಯಿಂದ ಒರೆಸಿಕೊಳ್ಳಿ.
Most Read: ದೇಹದ ಬೆವರಿನ ದುರ್ವಾಸನೆ ನಿವಾರಿಸಲು ನೈಸರ್ಗಿಕ ಜ್ಯೂಸ್
ಲಿಂಬೆ
ಲಿಂಬೆಯಲ್ಲಿ ಸಿಟ್ರಿಕ್ ಆಮ್ಲ ಉತ್ತಮ ಪ್ರಮಾಣದಲ್ಲಿದ್ದು ಬ್ಯಾಕ್ಟೀರಿಯಾಗಳನ್ನು ನಿವಾರಿಸುತ್ತದೆ ಹಾಗೂ ಅತಿಯಾಗಿ ಬೆವರುವುದನ್ನೂ ತಡೆಯುತ್ತದೆ. ಇದಕ್ಕಾಗಿ ಒಂದು ಲಿಂಬೆಹಣ್ಣನ್ನು ಅಡ್ಡಲಾಗಿ ಕತ್ತರಿಸಿ ಅತಿಯಾಗಿ ಬೆವರು ಭಾಗಗಳಿಗೆ ಒರೆಸಿಕೊಳ್ಳಬೇಕು. ಇನ್ನೊಂದು ವಿಧಾನವೆಂದರೆ ಕೊಂಚ ಅಡುಗೆ ಸೋಡಾ ಮತ್ತು ಲಿಂಬೆರಸವನ್ನು ಚೆನ್ನಾಗಿ ಬೆರೆಸಿ ಹತ್ತಿಯುಂಡೆಯಿಂದ ಈ ಲೇಪನವನ್ನು ಅತಿಯಾಗಿ ಬೆವರುವ ಭಾಗಗಳ ಮೇಲೆ ತೆಳುವಾಗಿ ಹಚ್ಚಿಕೊಳ್ಳಬೇಕು. ವಿಶೇಷವಾಗಿ ಈ ವಿಧಾನ ಕಂಕುಳುಗಳಿಗೆ ಹೆಚ್ಚಿನ ನೆರವು ನೀಡುತ್ತದೆ.


ಉದರ ಬಾಧೆ ನಿವಾರಣೆಗೆ ಈ ರೊಟ್ಟಿ ಬೆಸ್ಟ್….
  01-12-2018 5:30AM IST    /     No Comments    /     Posted In: Latest News , Health
ಪ್ರತಿನಿತ್ಯ ನಾವು ಅಕ್ಕಿ ಮತ್ತು ಗೋಧಿಯನ್ನು ಹೆಚ್ಚಾಗಿ ಬಳಸ್ತೇವೆ. ಆದ್ರೆ ಭರಪೂರ ಪೋಷಕಾಂಶವುಳ್ಳ ಇನ್ನು ಕೆಲವು ಧಾನ್ಯಗಳು ನಮ್ಮ ಡಯಟ್ ಲಿಸ್ಟ್ ನಲ್ಲಿ ಸೇರಿಲ್ಲ. ಅದೇ ಜೋಳದ ರೊಟ್ಟಿ. ಕೆಲವರಿಗೆ ಗೋಧಿ ಸುಲಭವಾಗಿ ಜೀರ್ಣವಾಗುವುದಿಲ್ಲ. ಇನ್ನು ಕೆಲವರಿಗೆ ಅದರಿಂದ ಅಲರ್ಜಿಯೂ ಉಂಟಾಗಬಹುದು. ಅಂಥವರಿಗೆಲ್ಲ ಜೋಳದ ರೊಟ್ಟಿ ಬಲು ಸೂಕ್ತ.
ಜೋಳದಲ್ಲಿ ಅಂಟಿನ ಅಂಶ ಕಡಿಮೆ ಇರುತ್ತದೆ. ಯಾರಿಗೆ ಅಂಟಿನಿಂದ ಅಲರ್ಜಿ ಉಂಟಾಗುತ್ತದೆಯೋ ಅವರು ಜೋಳವನ್ನು ಹೆಚ್ಚಾಗಿ ಸೇವಿಸಬಹುದು. ಜೋಳ ಸುಲಭವಾಗಿ ಜೀರ್ಣವಾಗಬಲ್ಲ ಆಹಾರ. ಹಾಗಾಗಿ ಅಜೀರ್ಣದ ತೊಂದರೆ ಇರುವವರಿಗೆಲ್ಲ ಜೋಳದ ರೊಟ್ಟಿ ಬೆಸ್ಟ್. ಜೋಳದ ಖಿಚಡಿ ಕೂಡ ಮಾಡಿ ಸೇವಿಸಬಹುದು.
ಇದರಿಂದ ಉದರಭಾದೆ ನಿವಾರಣೆಯಾಗುತ್ತದೆ, ಆರೋಗ್ಯವನ್ನೂ ಕಾಪಾಡಿಕೊಳ್ಳಬಹುದು. ನಮ್ಮ ಹೃದಯ, ನರಗಳ ಆರೋಗ್ಯಕ್ಕೆ ಬೇಕಾದ ಮತ್ತು ದೇಹಕ್ಕೆ ಶಕ್ತಿ ಕೊಡಬಲ್ಲ ಮೆಗ್ನಿಶಿಯಂ, ರಂಜಕದ ಅಂಶ ಕೂಡ ಜೋಳದಲ್ಲಿ ಹೇರಳವಾಗಿದೆ. ಜೋಳದ ರೊಟ್ಟಿ ಸೇವನೆಯಿಂದ ಪೋಷಕಾಂಶಗಳ ಕೊರತೆಯನ್ನು ಕೂಡ ದೂರ ಮಾಡಬಹುದು.
ಜೋಳವನ್ನು ಎಲ್ಲಾ ಕಾಲದಲ್ಲೂ ನೀವು ತಿನ್ನಬಹುದು. ಅದರಲ್ಲೂ ಚಳಿಗಾಲದಲ್ಲಿ ಜೋಳದ ರೊಟ್ಟಿ ಅಥವಾ ಖಿಚಡಿ ಸೇವನೆ ಉತ್ತಮ. ಚಳಿಗಾಲದಲ್ಲೂ ಜೋಳ ನಮ್ಮ ದೇಹವನ್ನು ಬೆಚ್ಚಗಿಡುತ್ತದೆ. ಒಂದೊಳ್ಳೆ ಪಲ್ಯ ಜೊತೆಗಿದ್ರೆ ಜೋಳದ ರೊಟ್ಟಿ ಎಂಥವರ ಬಾಯಲ್ಲೂ ನೀರೂರಿಸುತ್ತದೆ.


ರವಿಮಾಮನಿಗೆ ಕಿಚ್ಚ ಸುದೀಪ್ ಸಲಹೆ; ಕೇಳ್ತಾರಾ ಕನಸುಗಾರ?
21, Aug 2019, 3:23 PM IST
‘ಮಾಣಿಕ್ಯ’ ಯಶಸ್ಸಿನ ನಂತರ ಕಿಚ್ಚ ಸುದೀಪ್, ರವಿಚಂದ್ರನ್ ಜೋಡಿ ಮತ್ತೆ ಒಂದಾಗಿದ್ದಾರೆ. ಕಿಚ್ಚ ಸುದೀಪ್ ಗೆ ಡೈರೆಕ್ಟ್ ಮಾಡಿದ್ದಾರೆ ರವಿಮಾಮ. ರವಿಬೋಪಣ್ಣ ಸಿನಿಮಾವನ್ನು ರವಿಮಾಮ ಡೈರೆಕ್ಟ್ ಮಾಡುತ್ತಿದ್ದು ಸುದೀಪ್ ಲಾಯರ್ ಪಾತ್ರವನ್ನು ನಿರ್ವಹಿಸುತ್ತಿದ್ದಾರೆ.  ಚಿತ್ರದ ಬಗ್ಗೆ ರವಿಚಂದ್ರನ್ ಮಾತುಗಳನ್ನು ಕೇಳಿ.


ಶೂಟಿಂಗ್: ಯಶಸ್ವಿನಿಗೆ ಒಲಿಂಪಿಕ್ಸ್ ರಹದಾರಿ
ಶೂಟಿಂಗ್: ಯಶಸ್ವಿನಿಗೆ ಒಲಿಂಪಿಕ್ಸ್ ರಹದಾರಿ
ಪಿಟಿಐ
02 ಸೆಪ್ಟೆಂಬರ್ 2019, 00:18  IST
Updated:
02 ಸೆಪ್ಟೆಂಬರ್ 2019, 00:18  IST
ಅಕ್ಷರ ಗಾತ್ರ :
ಆ
ಆ
ರಿಯೊ ಡಿ ಜನೈರೊ: ಭಾರತದ ಶೂಟಿಂಗ್ ಪಟು ಯಶಸ್ವಿನಿ ಸಿಂಗ್ ದೇಶ್ವಾಲ್ ಅವರು ಟೊಕಿಯೊದಲ್ಲಿ 2020ರಲ್ಲಿ ನಡೆಯುವ ಒಲಿಂಪಿಕ್ಸ್‌ನಲ್ಲಿ ಸ್ಪರ್ಧಿಸಲು ಅವಕಾಶ ಗಳಿಸಿದರು.
ಶನಿವಾರ  ಇಲ್ಲಿ ನಡೆದ ವಿಶ್ವಕಪ್ ಶೂಟಿಂಗ್‌ನಲ್ಲಿ ಅವರು ಮಹಿಳೆಯರ 10 ಮೀಟರ್ಸ್ ಏರ್ ಪಿಸ್ತೂಲ್ ವಿಭಾಗದಲ್ಲಿ ಚಿನ್ನದ ಪದಕ ಗೆದ್ದರು. ಇದರೊಂದಿಗೆ ಒಲಿಂಪಿಕ್ಸ್‌ಗೆ ಅರ್ಹತೆ ಗಳಿಸಿದ ಭಾರತದ ಒಂಬತ್ತನೇ ಶೂಟರ್ ಅವರಾದರು.
ಸಂಜೀವ್ ರಜಪೂತ್, ಅಂಜುಮ್ ಮೌದ್ಗಿಲ್, ಅಪೂರ್ವಿ ಚಾಂಡೇಲಾ, ಸೌರಭ್ ಚೌಧರಿ, ಅಭಿಷೇಕ್ ವರ್ಮಾ, ದಿವ್ಯಾಂಶ್ ಸಿಂಗ್ ಪನ್ವಾರ್, ರಾಹಿ ಸರ್ನೊಬತ್ ಮತ್ತು ಮನು ಭಾಕರ್ ಅವರು ಈಗಾಗಲೇ ಅರ್ಹತೆ ಗಿಟ್ಟಿಸಿದ್ದಾರೆ. ಈ ಸ್ಪರ್ಧೆಯಲ್ಲಿ ಅವರು ಉಕ್ರೇನ್‌ನ ಒಲೆನಾ  ಕೊಸ್ತಾವಿಚ್ ಮತ್ತು ಸರ್ಬಿಯಾದ ಜಸ್ಮಿನಾ ಮಿಲಾವೊನೊವಿಚ್ ಅವರನ್ನು ಹಿಂದಿಕ್ಕಿ ಮೊದಲಿಗರಾದರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಸ್ಪಿನ್ನಿಂಗ್ ಟ್ರ್ಯಾಕ್ ಟೀಕೆ ಸರಿಯಲ್ಲ: ಕೊಹ್ಲಿ
ಸ್ಪಿನ್ನಿಂಗ್ ಟ್ರ್ಯಾಕ್‌ಗಳಲ್ಲಿ ದಕ್ಷಿಣ ಅಫ್ರಿಕಾ ತಂಡವನ್ನು ಮಣಿಸುವ ಕುರಿತು ಟೀಕೆ ಮಾಡುವ ಅಗತ್ಯವಿಲ್ಲ ಎಂದು ಭಾರತ ಟೆಸ್ಟ್ ತಂಡದ ನಾಯಕ ವಿರಾಟ್ ಕೊಹ್ಲಿ ಅಭಿಪ್ರಾಯ ಪಟ್ಟಿದ್ದಾರೆ.
ಏಜೆನ್ಸೀಸ್ | Updated:
Nov 14, 2015, 04:29AM IST
ಬೆಂಗಳೂರು: ಸ್ಪಿನ್ನಿಂಗ್ ಟ್ರ್ಯಾಕ್‌ಗಳಲ್ಲಿ ದಕ್ಷಿಣ ಅಫ್ರಿಕಾ ತಂಡವನ್ನು ಮಣಿಸುವ ಕುರಿತು ಟೀಕೆ ಮಾಡುವ ಅಗತ್ಯವಿಲ್ಲ ಎಂದು ಭಾರತ ಟೆಸ್ಟ್ ತಂಡದ ನಾಯಕ ವಿರಾಟ್ ಕೊಹ್ಲಿ ಅಭಿಪ್ರಾಯ ಪಟ್ಟಿದ್ದಾರೆ.
ಅಲ್ಲದೆ, ಈ ಪಿಚ್‌ಗಳು ಫಲಿತಾಂಶ ನಿರ್ಧಾರಿತವಾಗಿದ್ದು, ಜನರು ಮತ್ತೆ ಟೆಸ್ಟ್ ಪಂದ್ಯ ವೀಕ್ಷಿಸಲು ಮೈದಾನಕ್ಕೆ ಬರುವಂತಾಗಬೇಕು ಎಂದು ನುಡಿದಿದ್ದಾರೆ. ವಿವಾದಾತ್ಮಕ ಮೊಹಾಲಿ ಟ್ರ್ಯಾಕ್‌ನ ಜಯದ ನಂತರ ನಿಮ್ಮ ಸಾರಥ್ಯದಲ್ಲಿ ಹ್ಯಾಟ್ರಿಕ್ ಜಯದ ಗುರಿ ಹೊಂದಿದ್ದೀರ ಎಂದು ಪಂದ್ಯಪೂರ್ವ ಪತ್ರಿಕಾಗೋಷ್ಠಿಯಲ್ಲಿ ಕೇಳಿದ ಪ್ರಶ್ನೆಗೆ ಕೊಹ್ಲಿ ಉತ್ತರಿಸಿದ ನೇರ ಮಾತುಗಳಿವು.
‘‘ಸ್ಪಿನ್ನಿಂಗ್ ಟ್ರ್ಯಾಕ್‌ಗಳ ಬಗ್ಗೆ ಟೀಕಿಸುತ್ತಿರುವುದು ಮತ್ತು ಬರೆಯುತ್ತಿರುವುದರ ಬಗ್ಗೆ ತಲೆಕೆಡಿಸಿಕೊಳ್ಳುವುದೇ ಬೇಸರದ ಸಂಗತಿ. ಯಾರೇ ಏನೇ ಬರೆದರೂ ಅದರ ಬಗ್ಗೆ ನಾವು ಚಿಂತಿಸುವುದಿಲ್ಲ. ನಮ್ಮ ಗುರಿ ಪಂದ್ಯ ಗೆಲ್ಲುವುದು. ಅದನ್ನು ನಾವು ಮಾಡುತ್ತಿದ್ದೇವೆ, ಹೊರಗಿನ ಯಾವುದೇ ವಿಷಯಗಳ ಬಗ್ಗೆ ಚಿಂತಿಸುವುದಿಲ್ಲ,’’ ಎಂದು ಮಾರ್ಮಿಕವಾಗಿ ನುಡಿದರು.
ಅಭಿಮಾನಿಗಳು ಟೆಸ್ಟ್ ಪಂದ್ಯದಿಂದ ಹೊರಗುಳಿಯುತ್ತಿರುವುದಕ್ಕೆ ಬೇಸರ ವ್ಯಕ್ತಪಡಿಸಿದ ಅವರು, ಪ್ರೇಕ್ಷಕರಿಲ್ಲದೆ ಆಟವಾಡುವುದಕ್ಕೆ ನಿಜವಾಗಿಯು ಬೇಸರವಾಗುತ್ತಿದೆ. ಹೀಗಾಗಿ ಸಹಾಸ್ರಾರು ಅಭಿಮಾನಿಗಳ ಮುಂದೆ ಟೆಸ್ಟ್ ಆಡಲು ಬಯಸುತ್ತೇವೆ. ಹೆಚ್ಚು ಹೆಚ್ಚು ಜನರು ಟೆಸ್ಟ್ ವೀಕ್ಷಿಸಲು ಮೈದಾನಕ್ಕೆ ಬರುವಂತೆ ಕೊಹ್ಲಿ ಮನವಿ ಮಾಡಿದರು. ಇದೇ ವೇಳೆ ನೂರನೇ ಪಂದ್ಯ ಆಡುತ್ತಿರುವ ಎಬಿ ಡಿ’ ವಿಲಿಯರ್ಸ್‌ಗೆ ಶುಭಾಶಯ ಹೇಳಿದರು.  ---
ಎಬಿಡಿ ಅವರ 100ನೇ ಪಂದ್ಯದಲ್ಲಿ ನಾವೆಲ್ಲರು ಸಂಭ್ರಮದಿಂದ ಆಡಲಿದ್ದೇವೆ. ಶನಿವಾರ ಅವರು ನೂರರ ಮೈಲಿಗಲ್ಲು ಸ್ಥಾಪಿಸುವ ವಿಶ್ವಾಸವಿದೆ. ನಮಗೆ ಈ ಪಂದ್ಯ ಸ್ಮರಣೀಯವಾಗಿದ್ದು, ಎಬಿಡಿ ಪಂದ್ಯ ಗೆದ್ದು ಕೊಡುತ್ತಾರೆಂದು ಆಶಿಸುತ್ತೇವೆ  - ಹಶೀಮ್ ಆಮ್ಲಾ  ದ.ಆಫ್ರಿಕಾ ತಂಡದ ನಾಯಕ


news
ವಿಂಡೀಸ್ ಮೇಲಿನ ನಿಷೇಧ ಇತ್ಯರ್ಥಕ್ಕೆ ಬಿಸಿಸಿಐ ಒಲವು
ಕೆರಿಬಿಯನ್ ವಿರುದ್ಧ ಹೇರಿರುವ ನಿಷೇಧದ ಸಮಸ್ಯೆ ಕುರಿತು ಬಿಸಿಸಿಐ, ಶೀಘ್ರದಲ್ಲೇ ವೆಸ್ಟ್ ಇಂಡೀಸ್ ಕ್ರಿಕೆಟ್ ಮಂಡಳಿ ಅಧಿಕಾರಿಗಳನ್ನು ಭೇಟಿಯಾಗಿ ಇತ್ಯರ್ಥಪಡಿಸುವ ವಿಶ್ವಾಸಹೊಂದಿದೆ ಎಂದು ಬಿಸಿಸಿಐ ಅಧ್ಯಕ್ಷ ಜಗಮೋಹನ್ ದಾಲ್ಮಿಯಾ ವಿಶ್ವಾಸ ವ್ಯಕ್ತಪಡಿಸಿದ್ದಾರೆ.
ಏಜೆನ್ಸೀಸ್ | Updated:
Jun 5, 2015, 04:27AM IST
ಕೋಲ್ಕೊತಾ: ಕೆರಿಬಿಯನ್ ವಿರುದ್ಧ ಹೇರಿರುವ ನಿಷೇಧದ ಸಮಸ್ಯೆ ಕುರಿತು ಬಿಸಿಸಿಐ, ಶೀಘ್ರದಲ್ಲೇ ವೆಸ್ಟ್ ಇಂಡೀಸ್ ಕ್ರಿಕೆಟ್ ಮಂಡಳಿ ಅಧಿಕಾರಿಗಳನ್ನು ಭೇಟಿಯಾಗಿ ಇತ್ಯರ್ಥಪಡಿಸುವ ವಿಶ್ವಾಸಹೊಂದಿದೆ ಎಂದು ಬಿಸಿಸಿಐ ಅಧ್ಯಕ್ಷ ಜಗಮೋಹನ್ ದಾಲ್ಮಿಯಾ ವಿಶ್ವಾಸ ವ್ಯಕ್ತಪಡಿಸಿದ್ದಾರೆ.
ಕಳೆದ ಅಕ್ಟೋಬರ್‌ನಲ್ಲಿ ಭಾರತ ಪ್ರವಾಸ ಕೈಗೊಂಡಿದ್ದ ವೆಸ್ಟ್ ಇಂಡೀಸ್ ತಂಡ, ಅರ್ಧದಲ್ಲೇ ಸರಣಿ ಮೊಟಕುಗೊಳಿಸಿ ವಿವಾದಕ್ಕೆ ಎಡೆ ಮಾಡಿಕೊಟ್ಟಿತ್ತು.
ಅಕ್ಟೋಬರ್ 17ರಂದು ಧರ್ಮಶಾಲಾದಲ್ಲಿ ನಡೆದ ನಾಲ್ಕನೇ ಏಕದಿನ ಪಂದ್ಯದ ಬಳಿಕ ಡಬ್ಲ್ಯೂಐಸಿಬಿ ಮತ್ತು ಆಟಗಾರರ ನಡುವಿನ ಬಿಕ್ಕಿಟ್ಟಿನಿಂದ ವಿಂಡೀಸ್ ಆಟಗಾರರು ಹಿಂದೆ ಸರಿದಿದ್ದರು. ಸರಣಿ ರದ್ದುಗೊಂಡಿದ್ದರಿಂದ ಉಂಟಾದ ಹಾನಿಯ ಪರಿಹಾರವಾಗಿ 41.97 ಮಿಲಿಯನ್ ಅಮೆರಿಕನ್ ಡಾಲರ್ ಮೊತ್ತವನ್ನು ನೀಡುವಂತೆ ಬಿಸಿಸಿಐ ವೆಸ್ಟ್ ಇಂಡೀಸ್ ಮಂಡಳಿಗೆ ಕೋರಿತ್ತು. ಅಲ್ಲ ವೆಸ್ಟ್ ವಿರುದ್ಧ ಸರಣಿಗೆ ಭಾರತ ನಿಷೇಧ ಹೇರಿತ್ತು.
ವಿಂಡೀಸ್ ಮಂಡಳಿ ಬಿಸಿಸಿಐಗೆ ಮನವಿ ಮಾಡಿರುವ ಹಿನ್ನೆಲೆಯಲ್ಲಿ ಬಿಸಿಸಿಐ ವಿವಾದ ಇತ್ಯರ್ಥಕ್ಕೆ ಮುಂದಾಗಿದೆ. ‘‘ಶೀಘ್ರದಲ್ಲೇ ಪರಸ್ಪರ ಮಾತುಕತೆ ಮೂಲಕ ವಿವಾದ ಇತ್ಯರ್ಥಪಡಿಸಿಕೊಳ್ಳುವ ಸಾಧ್ಯತೆಯ ವಿಶ್ವಾಸವಿದೆ, ಕ್ರೀಡಾ ದೃಷ್ಟಿಯಿಂದ ಈ ನಿರ್ಧಾರಕ್ಕೆ ಮುಂದಾಗಿದ್ದು, ಈಗಾಗಲೇ ಕಾರ್ಯಕಾರಿ ಸಮಿತಿ ಸಭೆಯಲ್ಲಿ ಈ ವಿಷಯವನ್ನು ಪ್ರಸ್ತಾಪಿಸಲಾಗಿದೆ,’’ಎಂದು ದಾಲ್ಮಿಯಾ ತಮ್ಮ ಹೇಳಿಕೆಯಲ್ಲಿ ತಿಳಿಸಿದ್ದಾರೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಮಾಲಿವುಡ್‌ಗೆ ಮಿಶ್ಟಿ
ಪೃಥ್ವಿರಾಜ್ ಹೀರೋ ಆಗಿ ನಟಿಸುತ್ತಿರುವ ‘ಆ್ಯಡಂ’ ಚಿತ್ರದೊಂದಿಗೆ ಬಾಲಿವುಡ್ ನಟಿ ಮಿಶ್ಟಿ ಚಕ್ರವರ್ತಿ ಮಲಯಾಳಂ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡುತ್ತಿದ್ದಾರೆ.
| Updated:
Apr 21, 2016, 04:42AM IST
ಪೃಥ್ವಿರಾಜ್ ಹೀರೋ ಆಗಿ ನಟಿಸುತ್ತಿರುವ ‘ಆ್ಯಡಂ’ ಚಿತ್ರದೊಂದಿಗೆ ಬಾಲಿವುಡ್ ನಟಿ ಮಿಶ್ಟಿ ಚಕ್ರವರ್ತಿ ಮಲಯಾಳಂ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡುತ್ತಿದ್ದಾರೆ. ಬೆಂಗಾಲಿ ಮೂಲದ ಮಿಶ್ಟಿ ಈಗಾಗಲೇ ತೆಲುಗು ಮತ್ತು ತಮಿಳು ಸಿನಿಮಾಗಳಲ್ಲಿ ನಟಿಸುತ್ತಿದ್ದಾರೆ. ಸುಭಾಷ್ ಘಾಯ್ ನಿರ್ದೇಶನದ ‘ಕಾಂಚಿ ; ದಿ ಅನ್‌ಬ್ರೇಕಬಲ್’ ಚಿತ್ರದಲ್ಲಿ ಗಮನ ಸೆಳೆದಿದ್ದ ಮಿಶ್ಟಿ ಈಗಾಗಲೇಎರಡು ತೆಲುಗು ಸಿನಿಮಾಗಳಲ್ಲಿ ನಟಿಸಿದ್ದಾರೆ. ಹಾಗಾಗಿ ದಕ್ಷಿಣದ ಸಿನಿಮಾಗಳ ಗುಣವಿಶೇಷಗಳು ಅವರಿಗೆ ಗೊತ್ತಾಗಿದೆಯಂತೆ. ‘ಮಲಯಾಳಂ ಚಿತ್ರದಲ್ಲಿ ನಾನು ಮಲಯಾಳಿ ಹುಡುಗಿ ಹನ್ನಾ ಪಾತ್ರದಲ್ಲಿ ನಟಿಸುತ್ತಿದ್ದೇನೆ. ಪೃಥ್ವಿರಾಜ್ ಹೀರೋ ಆಗಿರುವ ಚಿತ್ರದೊಂದಿಗೆ ನಾನು ದೊಡ್ಡ ರೀತಿಯಲ್ಲೇ ಮಾಲಿವುಡ್‌ಗೆ ಪದಾರ್ಪಣೆ ಮಾಡಿದಂತಾಗಿದೆ’ ಎಂದು ಸಂಭ್ರಮಿಸುತ್ತಾರವರು. ಸದ್ಯ ಅವರೀಗ ಅಥರ್ವ ನಟಿಸಿ, ನಿರ್ಮಿಸುತ್ತಿರುವ ‘ಸೆಮ್ಮಾ ಬೊಥ ಆಗಾಥ’ ತಮಿಳು ಚಿತ್ರದಲ್ಲಿ ನಟಿಸುತ್ತಿದ್ದಾರೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಉತ್ತಪ್ಪ-ಗಂಭೀರ್ ಜುಗಲ್‌ಬಂದಿ; ಕೆಕೆಆರ್‌ಗೆ ಶರಣಾದ ಪುಣೆ
ಐಪಿಎಲ್ 2017 ಲೈವ್ ಸ್ಕೋರ್ ರೈಸಿಂಗ್ ಪುಣೆ ಸೂಪರ್‌ಜೈಂಟ್ Vs ಕೋಲ್ಕತ್ತಾ ನೈಟ್ ರೈಡರ್ಸ್. ತಾಣ: ಪುಣೆಯ ಮಹಾರಾಷ್ಟ್ರ ಕ್ರಿಕೆಟ್ ಅಸೋಸಿಯೇಷನ್ ಸ್ಟೇಡಿಯಂ. ಐಪಿಎಲ್ 10ನೇ ಆವೃತ್ತಿಗೆ ಸಂಬಂಧಪಟ್ಟ ಎಲ್ಲ ತಾಜಾ ಮಾಹಿತಿಗಳನ್ನು ನಮ್ಮ ವಿಜಯ ಕರ್ನಾಟಕದಲ್ಲಿ ಪಡೆಯಿರಿ.
ಟೈಮ್ಸ್ ಆಫ್ ಇಂಡಿಯಾ | Updated:
Apr 26, 2017, 11:26PM IST
ಸ್ಕೋರ್ ಪಟ್ಟಿಗಾಗಿ ಇಲ್ಲಿ ಕ್ಲಿಕ್ಕಿಸಿರಿ
ಪುಣೆ: ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) ಟ್ವೆಂಟಿ-20 ಕ್ರಿಕೆಟ್ ಚಾಂಪಿಯನ್‌ಶಿಪ್‌ನಲ್ಲಿ ಮಹಾರಾಷ್ಟ್ರ ಕ್ರಿಕೆಟ್ ಅಸೋಸಿಯೇಷನ್ ಸ್ಟೇಡಿಯಂನಲ್ಲಿ ಪುಣೆ ಸೂಪರ್‌ಜೈಂಟ್ ವಿರುದ್ಧ ನಡೆದ ಮಹತ್ವದ ಪಂದ್ಯದಲ್ಲಿ ನಾಯಕ ಗೌತಮ್ ಗಂಭೀರ್ (62) ಹಾಗೂ ಸ್ಫೋಟಕ ಬ್ಯಾಟ್ಸ್‌ಮನ್ ರಾಬಿನ್ ಉತ್ತಪ್ಪ (87) ಅವರ ಬಿರುಸಿನ ಅರ್ಧಶತಕಗಳ ನೆರವಿನೊಂದಿಗೆ ಕೋಲ್ಕತ್ತಾ ನೈಟ್ ರೈಡರ್ಸ್ ಏಳು ವಿಕೆಟ್‌ಗಳ ಅಂತರದ ಅಧಿಕಾರಯುತ ಗೆಲುವು ದಾಖಲಿಸಿದೆ.
ಮೊದಲು ಬ್ಯಾಟಿಂಗ್ ನಡೆಸಿದ ಪುಣೆ ತಂಡವು ನಾಯಕ ಸ್ಟೀವ್ ಸ್ಮಿತ್ (51*) ಅಜೇಯ ಅರ್ಧಶತಕದ ಬಲದೊಂದಿಗೆ 183 ರನ್‌ಗಳ ಟಾರ್ಗೆಟ್ ಒಡ್ಡಿತ್ತು. ಆದರೆ ಗಂಭೀರ್ ಹಾಗೂ ಉತ್ತಪ್ಪ ಆಕ್ರಮಣಕಾರಿ ಬ್ಯಾಟಿಂಗ್ ಮುಂದೆ ಪುಣೆ ತಂಡಕ್ಕೆ ಸ್ಪರ್ಧೆ ಒಡ್ಡಲು ಸಾಧ್ಯವಾಗಲಿಲ್ಲ. ಪರಿಣಾಮ ಇನ್ನು 1.5 ಓವರ್‌ಗಳು ಬಾಕಿ ಉಳಿದಿರುವಂತೆಯೇ ಮೂರು ವಿಕೆಟ್ ನಷ್ಟಕ್ಕೆ ಗುರಿ ತಲುಪಿತು.
ಇಲ್ಲಿ ಪ್ರಮುಖವಾಗಿಯೂ ಕನ್ನಡಿಗ ರಾಬಿನ್ ಉತ್ತಪ್ಪ ತೋರಿದ ಕೆಚ್ಚೆದೆಯ ಇನ್ನಿಂಗ್ಸ್ ಪ್ರಮುಖವಾಗಿಯೂ ಉಲ್ಲೇಖಿಸಬೇಕಾಗುತ್ತದೆ. ಇವರಿಗೆ ನಾಯಕ ಗಂಭೀರ್ ತಕ್ಕ ಸಾಥ್ ನೀಡಿದರು. ಅಲ್ಲದೆ ದ್ವಿತೀಯ ವಿಕೆಟ್‌ಗೆ ಕೇವಲ 85 ಎಸೆತಗಳಲ್ಲಿ 158 ರನ್‌ಗಳ ಮಹತ್ವದ ಜೊತೆಯಾಟ ನೀಡುವ ಮೂಲಕ ತಂಡದ ಗೆಲುವನ್ನು ಖಚಿತಪಡಿಸಿದರು.
ಅಷ್ಟೇ ಅಲ್ಲದೆ ಇದು ಐಪಿಎಲ್‌ನಲ್ಲಿ ಉತ್ತಪ್ಪ ದಾಖಲಿಸಿರುವ ವೈಯಕ್ತಿಕ ಗರಿಷ್ಠ ಮೊತ್ತವೂ ಕೂಡಾ ಹೌದು. ಈ ಗೆಲುವಿನೊಂದಿಗೆ ಆಡಿರುವ ಎಂಟು ಪಂದ್ಯಗಳಲ್ಲಿ ಆರು ಗೆಲುವಿನೊಂದಿಗೆ 12 ಅಂಕ ಸಂಪಾದಿಸಿರುವ ಕೆಕೆಆರ್ ಅಂಕಪಟ್ಟಿಯಲ್ಲಿ ಅಗ್ರಸ್ಥಾನಕ್ಕೇರಿದೆ.
ಚೇಸಿಂಗ್ ಆರಂಭಿಸಿದ ಕೆಕೆಆರ್ ತಂಡಕ್ಕೆ ಮಗದೊಮ್ಮೆ ಬಿರುಸಿನ ಆರಂಭವೊದಗಿಸುವಲ್ಲಿ ಸುನಿಲ್ ನರೈನ್ ಯಶಸ್ವಿಯಾದರು. ಆದರೆ ದುರದಷ್ಟವಶಾತ್ ರನೌಟ್‌ಗೆ ಬಲಿಯಾದರು. ಆಗಲೇ 11 ಎಸೆತಗಳನ್ನು ಎದುರಿಸಿದ್ದ ನರೈನ್ ಮೂರು ಬೌಂಡರಿಗಳಿಂದ 16 ರನ್ ಗಳಿಸಿದ್ದರು.
ದ್ವಿತೀಯ ವಿಕೆಟ್‌ಗೆ ನಾಯಕನ ಜೊತೆಗೂಡಿದ ವಿಕೆಟ್ ಕೀಪರ್ ಬ್ಯಾಟ್ಸ್‌ಮನ್ ಕನ್ನಡಿಗ ರಾಬಿನ್ ಉತ್ತಪ್ಪ ಪಂದ್ಯದ ಗತಿಯನ್ನೇ ಬದಲಾಯಿಸಿ ಬಿಟ್ಟರು. ಪುಣೆ ಬೌಲರ್‌ಗಳನ್ನು ದಿಟ್ಟವಾಗಿ ಎದುರಿಸಿದ ಉತ್ತಪ್ಪ ಬಿರುಸಿನ ಆಟಕ್ಕೆ ಒತ್ತು ನೀಡಿದರು.
ಗಂಭೀರ್ ಜೊತೆಗೆ ಕೇವಲ ಐದು ಓವರ್‌ಗಳಲ್ಲೇ ಅರ್ಧಶತಕದ ಜೊತೆಯಾಟ ನೀಡಿದ ಉತ್ತಪ್ಪ ಪುಣೆ ಬೌಲರ್‌ಗಳನ್ನು ಮನಬಂದಂತೆ ದಂಡಿಸತೊಡಗಿದರು. ತಮಗೆ ಲಭಿಸಿದ ಜೀವದಾನದ ಸಂಪೂರ್ಣ ಪ್ರಯೋಜನ ಗಿಟ್ಟಿಸಿದ ಉತ್ತಪ್ಪ ಕೇವಲ 26 ಎಸೆತಗಳಲ್ಲಿ ಅರ್ಧಶತಕವನ್ನು ಪೂರ್ಣಗೊಳಿಸಿದರು.
ಆರಂಭದಲ್ಲಿ ಪುಣೆ ಹಿಡಿದಲ್ಲಿದ್ದ ಪಂದ್ಯವನ್ನು ಉತ್ತಪ್ಪ ತಮ್ಮ ಬಿರುಸಿನ ಆಟದಿಂದಾಗಿ ಕೆಕೆಆರ್ ಪರ ಸೆಳೆದುಕೊಂಡರು. ಇವರಿಗೆ ಉತ್ತಮ ಸಾಥ್ ನೀಡಿದ ಗಂಭೀರ್ ಮತ್ತೊಂದೆಡೆಯಿಂದ ನಾಯಕನ ಇನ್ನಿಂಗ್ಸ್ ಬೆಳೆಸಿದರು. ಈ ಜೋಡಿ ಬಳಿಕ ಹಿಂತುರುಗಿ ನೋಡಿಯೇ ಇಲ್ಲ.
ಕಳಪೆ ಫೀಲ್ಡಿಂಗ್ ಹಾಗೂ ಬೌಲಿಂಗ್‌ಗೆ ಪುಣೆಗೆ ಮುಳವಾಯಿತು. ಅನಾರೋಗ್ಯದಿಂದ ಪಂದ್ಯಕ್ಕೆ ಅಲಭ್ಯರಾಗಿರುವ ಬೆನ್ ಸ್ಟೋಕ್ಸ್ ಅನುಪಸ್ಥಿತಿಯು ಪುಣೆ ತಂಡಕ್ಕೆ ಬಲವಾಗಿ ಕಾಡಿತ್ತು.
ಅಂತಿಮವಾಗಿ 47 ಎಸೆತಗಳನ್ನು ಎದುರಿಸಿದ ಉತ್ತಪ್ಪ ಏಳು ಬೌಂಡರಿ ಹಾಗೂ ಆರು ಭರ್ಜರಿ ಸಿಕ್ಸರ್‌ಗಳಿಂದ 87 ರನ್ ಗಳಿಸಿ ವಿಕೆಟ್ ಒಪ್ಪಿಸಿದರು. ಇನ್ನೊಂದೆಡೆ 46 ಎಸೆತಗಳನ್ನು ಎದುರಿಸಿದ ಗಂಭೀರ್ ಆರು ಬೌಂಡರಿ ಹಾಗೂ ಒಂದು ಸಿಕ್ಸರ್ ನೆರವಿನಿಂದ 62 ರನ್ ಗಳಿಸಿದರು.
ಬಳಿಕ ಬಂದ ಡ್ಯಾರೆನ್ ಬ್ರಾವೋ (6*) ಹಾಗೂ ಮನೀಶ್ ಪಾಂಡೆ (0*) ಗೆಲುವಿನ ಔಪಚಾರಿಕತ್ವವನ್ನು ಪೂರ್ಣಗೊಳಿಸಿದರು. ಪುಣೆ ತಂಡದ ಪರ ಎಲ್ಲ ಬೌಲರ್‌ಗಳು ದುಬಾರಿಯೆನಿಸಿದರು.
ಸ್ಮಿತ್ ಫಿಫ್ಟಿ..ಪುಣೆ 182/5
ಟಾಸ್ ಸೋತು ಮೊದಲು ಬ್ಯಾಟಿಂಗ್‌ಗೆ ಇಳಿಸಲ್ಪಟ್ಟರೂ ನಾಯಕ ಸ್ಟೀವ್ ಸ್ಮಿತ್ ಅವರ ಅಜೇಯ ಅರ್ಧಶತಕದ (51*) ನೆರವಿನೊಂದಿಗೆ ನಿಗದಿತ 20 ಓವರ್‌ಗಳಲ್ಲಿ ಐದು ವಿಕೆಟ್ ನಷ್ಟಕ್ಕೆ 182 ರನ್‌ಗಳ ಬೃಹತ್ ಮೊತ್ತ ಪೇರಿಸುವಲ್ಲಿ ಪುಣೆ ಯಶಸ್ವಿಯಾಗಿತ್ತು.
ಓಪನರ್‌ಗಳಾದ ಅಜಿಂಕ್ಯಾ ರಹಾನೆ ಹಾಗೂ ರಾಹುಲ್ ತ್ರಿಪಾತಿ ತಂಡಕ್ಕೆ ಚೇತರಿಕೆಯ ಆರಂಭವೊದಗಿಸಿದರು. ಇವರಿಬ್ಬರುವ ಮೊದಲ ವಿಕೆಟ್‌ಗೆ 7.5 ಓವರ್‌ಗಳಲ್ಲಿ 65 ರನ್ ಒಟ್ಟು ಸೇರಿಸಿದರು. ಈ ಹಂತದಲ್ಲಿ ವೇಗವಾಗಿ ಆಡುತ್ತಿದ್ದ ತ್ರಿಪಾತಿ 23 ಎಸೆತಗಳಲ್ಲಿ 38 ರನ್ ಗಳಿಸಿ ಪಿಯೂಷ್ ಚಾವ್ಲಾ ಎಸೆತದಲ್ಲಿ ಕ್ಲೀನ್ ಬೌಲ್ಡ್ ಆದರು. ಅವರ ಈ ಇನ್ನಿಂಗ್ಸ್‌ನಲ್ಲಿ ಏಳು ಬೌಂಡರಿಗಳು ಸೇರಿದ್ದವು.
ಇನ್ನೊಂದೆಡೆ ದ್ವಿತೀಯ ವಿಕೆಟ್‌ಗೆ ನಾಯಕ ಸ್ಟೀವ್ ಸ್ಮಿತ್ ಜೊತೆಗೂ ಕಲಾತ್ಮಕ ಇನ್ನಿಂಗ್ಸ್ ಕಟ್ಟಿದ ಅಜಿಂಕ್ಯಾ ರಹಾನೆ 46 ರನ್ ಗಳಿಸಿ ಐಪಿಎಲ್‌ನ ಅತ್ಯಂತ ಯಶಸ್ವಿ ಬೌಲರ್ ಸುನಿಲ್ ನರೈನ್ ಎಸೆತದಲ್ಲಿ ವಿಕೆಟ್ ಕೀಪರ್ ರಾಬಿನ್ ಉತ್ತಪ್ಪ ಕೈಯಲ್ಲಿ ಸ್ಟಂಪಿಂಗ್‌ಗೆ ಬಲಿಯಾದರು. 41 ಎಸೆತಗಳನ್ನು ಎದುರಿಸಿದ ರಹಾನೆ ಇನ್ನಿಂಗ್ಸ್‌ನಲ್ಲಿ ನಾಲ್ಕು ಬೌಂಡರಿ ಹಾಗೂ ಒಂದು ಸಿಕ್ಸರ್ ಸೇರಿದ್ದವು.
ತದಾ ಬಳಿಕ ಬಂದ ಕ್ರೀಸಿಗಿಳಿದ ಮಹೇಂದ್ರ ಸಿಂಗ್ ಧೋನಿ ಎಂದಿಗಿಂತಲೂ ವಿಭಿನ್ನವಾಗಿ ಬಿರುಸಿನ ಆಟಕ್ಕೆ ಒತ್ತು ನೀಡಿದರು. ಸ್ಪಷ್ಟ ಮನೋಬಲದಿಂದ ಬ್ಯಾಟಿಂಗ್ ಆರಂಭಿಸಿದ ಧೋನಿ ಆಕ್ರಮಣಕಾರಿ ಆಟಕ್ಕೆ ಮುಂದಾದರು. ಆದರೆ ಧೋನಿ ಆಟ ಹೆಚ್ಚು ಹೊತ್ತು ಸಾಗಲಿಲ್ಲ.
18ನೇ ಓವರ್‌ನಲ್ಲಿ ಚೀನಾಮ್ಯಾನ್ ಬೌಲಿಂಗ್ ಶೈಲಿಯ ಕುಲ್‌ದೀಪ್ ಯಾದವ್ ಅವರ ಗೂಗ್ಲಿ ದಾಳಿಗೆ ಸಿಲುಕಿದ ಧೋನಿ ಸ್ಟಂಪಿಂಗ್‌ಗೆ ಬಳಿಯಾದರು. ಇದೇ ಓವರ್‌ನಲ್ಲಿ ಮನೋಜ್ ತಿವಾರಿ ವಿಕೆಟ್ ಪಡೆಯುವ ಮೂಲಕ ಕುಲ್‌ದೀಪ್ ಡಬಲ್ ಆಘಾತ ನೀಡಿದರು. ಈ ಮೂಲಕ ಹ್ಯಾಟ್ರಿಕ್ ಸ್ಟಂಂಪಿಂಗ್ ಸಾಧನೆಯನ್ನು ಉತ್ತಪ್ಪ ಮಾಡಿದರು.
ಇದರೊಂದಿಗೆ 17 ಓವರ್‌ಗಳಲ್ಲಿ ಎರಡು ವಿಕೆಟ್ ನಷ್ಟಕ್ಕೆ 147 ರನ್ ಗಳಿಸಿದ್ದ ಪುಣೆ ಹಿನ್ನಡೆಗೊಳಗಾಯಿತು. ಆದರೆ ಕೊನೆಯ ಹಂತದಲ್ಲಿ ನಾಯಕ ಸ್ಮಿತ್ ಜೊತೆ ಕೈ ಜೋಡಿಸಿದ ಡ್ಯಾನಿಯಲ್ ಕ್ರಿಸ್ಟಿಯನ್ (16) ನಿರ್ಣಾಯಕ ಎರಡು ಸಿಕ್ಸರ್ ಮೂಲಕ ತಂಡದ ಮೊತ್ತವನ್ನು 180ರ ಗಡಿ ದಾಟಿಸುವಲ್ಲಿ ನೆರವಾದರು.
ಅತ್ತ ನಾಯಕನ ಆಟವಾಡಿದ ಸ್ಮಿತ್ ಇನ್ನಿಂಗ್ಸ್‌ನ ಕೊನೆಯ ಓವರ್‌ನಲ್ಲಿ ಅರ್ಧಶತಕವನ್ನು ಪೂರ್ಣಗೊಳಿಸಿದರು. ಮೂರನೇ ಕ್ರಮಾಂಕದಲ್ಲಿ ಕಣಕ್ಕಿಳಿಯುವ ಮೂಲಕ ಅಜೇಯ ಇನ್ನಿಂಗ್ಸ್ ಕಟ್ಟಿದ ಸ್ಮಿತ್ 37 ಎಸೆತಗಳಲ್ಲಿ ನಾಲ್ಕು ಬೌಂಡರಿ ಹಾಗೂ ಒಂದು ರನ್ ಸಿಕ್ಸರ್ ನೆರವಿನಿಂದ 51 ರನ್ ಗಳಿಸಿದರು.
ಕೆಕೆಆರ್ ಪರ ಪರಿಣಾಮಕಾರಿ ಬೌಲಿಂಗ್ ದಾಳಿ ನಡೆಸಿದ ಕುಲ್‌ದೀಪ್ ಎರಡು ಹಾಗೂ ಉಮೇಶ್ ಯಾದವ್, ಸುನಿಲ್ ನರೈನ್ ಹಾಗೂ ಪಿಯೂಷ್ ಚಾವ್ಲಾ ತಲಾ ಒಂದು ವಿಕೆಟನ್ನು ಕಬಳಿಸಿದರು.
ಕೆಕೆಆರ್ ಫೀಲ್ಡಿಂಗ್ ಆಯ್ಕೆ...
ಇದಕ್ಕೂ ಟಾಸ್ ಗೆದ್ದ ಕೋಲ್ಕತ್ತಾ ನೈಟ್ ರೈಡರ್ಸ್ ನಾಯಕ ಗೌತಮ್ ಗಂಭೀರ್ ಮೊದಲು ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡಿದ್ದರು. ಕೆಕೆಆರ್ ತಂಡದಲ್ಲಿ ಪ್ರಮುಖವಾಗಿ ಎರಡು ಬದಲಾವಣೆ ತರಲಾಗಿದ್ದು, ಡ್ಯಾರೆನ್ ಬ್ರಾವೋ ಹಾಗೂ ಪಿಯೂಷ್ ಚಾವ್ಲಾ ಅವರಿಗಾಗಿ ಕೌಲ್ಟರ್ ನೈಲ್ ಹಾಗೂ ಸೂರ್ಯ ಕುಮಾರ್ ಯಾದವ್ ತಮ್ಮ ಸ್ಥಾನಗಳನ್ನು ಬಿಟ್ಟು ಕೊಟ್ಟಿದ್ದರು. ಅತ್ತ ಪುಣೆ ತಂಡದಲ್ಲಿ ಅನಾರೋಗ್ಯದಿಂದ ಬಳಲುತ್ತಿರುವ ಬೆನ್ ಸ್ಟೋಕ್ಸ್ ಜಾಗಕ್ಕೆ ಫಾವ್ ಡು ಪ್ಲೆಸ್ಸಿಸ್ ಆಯ್ಕೆಯಾಗಿದ್ದರು.
ತಂಡಗಳು ಇಂತಿದೆ:
ಪುಣೆ: AM Rahane, RA Tripathi, SPD Smith*, F du Plessis, MS Dhoni†, MK Tiwary, DT Christian, Washington Sundar, SN Thakur, JD Unadkat, Imran Tahir
ಕೋಲ್ಕತ್ತಾ: G Gambhir*, SP Narine, RV Uthappa†, DM Bravo, MK Pandey, YK Pathan, C de Grandhomme, CR Woakes, PP Chawla, Kuldeep Yadav, UT Yadav


ಚೆನ್ನೈ ಚತುರನ ಟೆನಿಸ್ ‘ಪ್ರಜ್ಞೆ’
ಚೆನ್ನೈ ಚತುರನ ಟೆನಿಸ್ ‘ಪ್ರಜ್ಞೆ’
ಜಿ. ಶಿವಕುಮಾರ
19 ನವೆಂಬರ್ 2018, 01:00  IST
Updated:
19 ನವೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಹೋದ ವಾರ ಉದ್ಯಾನನಗರಿಯಲ್ಲಿ ನಡೆದ ಬೆಂಗಳೂರು ಓಪನ್ ಎಟಿಪಿ ಚಾಲೆಂಜರ್ ಟೆನಿಸ್ ಟೂರ್ನಿಯ ಎರಡನೇ ಸುತ್ತಿನ ಪಂದ್ಯ  ಅಭಿಮಾನಿಗಳನ್ನು ಪುಳಕಿತಗೊಳಿಸಿತ್ತು.
ಇನ್ನೇನು ಸೋತೆ ಬಿಟ್ಟೆ ಎನ್ನುವ ಸಂದಿಗ್ಧತೆಯಲ್ಲೂ ಕಿಂಚಿತ್ತೂ ವಿಶ್ವಾಸ ಕಳೆದುಕೊಳ್ಳದೆ ಕೆಚ್ಚೆದೆಯಿಂದ ಹೋರಾಡಿದ್ದ ಚೆನ್ನೈನ ಟೆನಿಸ್ ಚತುರ ಪ್ರಜ್ಞೇಶ್ ಗುಣೇಶ್ವರನ್, ಜರ್ಮನಿಯ ಸೆಬಾಸ್ಟಿಯನ್ ಫ್ಯಾನ್ಸೆಲೋವ್ ಎದುರು ಗೆದ್ದು ಬೀಗಿದ್ದರು. ಆಪ್ತ ವಲಯದಲ್ಲಿ ‘ಕಮ್‌ಬ್ಯಾಕ್ ಕಿಂಗ್’ ಎಂದೇ ಗುರುತಿಸಿಕೊಂಡಿರುವ ಪ್ರಜ್ಞೇಶ್, ಟೂರ್ನಿಯಲ್ಲಿ ಕಿರೀಟ ಮುಡಿಗೇರಿಸಿಕೊಂಡು ಸಂಭ್ರಮಿಸಿದ್ದರು.
ಇದರೊಂದಿಗೆ ಎಟಿಪಿ ಚಾಲೆಂಜರ್ ಟೂರ್ನಿಯಲ್ಲಿ ಎರಡನೇ ಪ್ರಶಸ್ತಿ ಜಯಿಸಿದ ಹಿರಿಮೆಗೂ ಭಾಜನರಾಗಿದ್ದರು. ಐಟಿಎಫ್ ಟೂರ್ನಿಯಲ್ಲಿ ಎಂಟು ಟ್ರೋಫಿಗಳನ್ನು ಗೆದ್ದು ಸಾಮರ್ಥ್ಯವನ್ನು ಜಗಜ್ಜಾಹೀರುಗೊಳಿಸಿರುವ ಪ್ರಜ್ಞೇಶ್, ಈ ವರ್ಷ ಇಂಡೊನೇಷ್ಯಾದ ಜಕಾರ್ತದಲ್ಲಿ ನಡೆದಿದ್ದ ಏಷ್ಯನ್ ಕ್ರೀಡಾಕೂಟದ ಪುರುಷರ ಸಿಂಗಲ್ಸ್‌ನಲ್ಲಿ ಕಂಚಿನ ಪದಕಕ್ಕೆ ಕೊರಳೊಡ್ದಿದ್ದರು. ಈ ಸಾಧನೆ ಮಾಡಿದ ಭಾರತದ ಆರನೇ ಆಟಗಾರ ಎಂಬ ಹಿರಿಮೆ ಹೊಂದಿರುವ ಅವರು ‘ಪ್ರಜಾವಾಣಿ’ ಜೊತೆ ಮಾತನಾಡಿದ್ದಾರೆ.
ಈ ವರ್ಷದ ಏಪ್ರಿಲ್‌ನಲ್ಲಿ ನಡೆದಿದ್ದ ಡೇವಿಸ್ ಕಪ್ ವಿಶ್ವ ಗುಂಪಿನ ‘ಪ್ಲೇ ಆಫ್’ ಪಂದ್ಯದಲ್ಲಿ ಭಾರತ ತಂಡ ಚೀನಾ ಎದುರು ಗೆಲ್ಲುವಲ್ಲಿ ನಿಮ್ಮ ಪಾತ್ರ ಮಹತ್ವದ್ದಾಗಿತ್ತು. ಆ ಸಾಧನೆಯ ಬಗ್ಗೆ ಹೇಳಿ?
ಯೂಕಿ ಭಾಂಬ್ರಿ ಗಾಯಗೊಂಡಿದ್ದ ಕಾರಣ ಚೀನಾ ವಿರುದ್ಧದ ಪಂದ್ಯದಲ್ಲಿ ಆಡುವ ಅವಕಾಶ ಸಿಕ್ಕಿತ್ತು. ಅದನ್ನು ಸದುಪಯೋಗಪಡಿಸಿಕೊಳ್ಳಬೇಕು ಎಂದು ದೃಢವಾಗಿ ನಿಶ್ಚಯಿಸಿದ್ದೆ. ಪಂದ್ಯ 2–2ರಲ್ಲಿ ಸಮಬಲವಾಗಿತ್ತು. ನಿರ್ಣಾಯಕ ಎನಿಸಿದ್ದ ಸಿಂಗಲ್ಸ್ ಹೋರಾಟದಲ್ಲಿ ಯಿಬಿಂಗ್ ವು ಅವರನ್ನು ಮಣಿಸುವ ಸವಾಲು ಎದುರಿಗಿತ್ತು.
ಅಪಾರ ನಿರೀಕ್ಷೆಗಳೊಂದಿಗೆ ಅಂಗಳಕ್ಕಿಳಿದಿದ್ದರಿಂದ ಸಹಜವಾಗಿಯೇ ಒತ್ತಡಕ್ಕೊಳಗಾಗಿದ್ದೆ. ಹೀಗಿದ್ದರೂ ಯಾವ ಹಂತದಲ್ಲೂ ಎದೆಗುಂದದೆ ದಿಟ್ಟ ಆಟ ಆಡಿದೆ. ಹೀಗಾಗಿ ನೇರ ಸೆಟ್‌ಗಳಿಂದ ಎದುರಾಳಿಯನ್ನು ಸೋಲಿಸಲು ಸಾಧ್ಯವಾಯಿತು. ಪಂದ್ಯದ ಬಳಿಕ ಲಿಯಾಂಡರ್ ಪೇಸ್, ರೋಹನ್ ಬೋಪಣ್ಣ ಸೇರಿದಂತೆ ತಂಡದಲ್ಲಿದ್ದ ಇತರ ಆಟಗಾರರು ಮತ್ತು ಆಟವಾಡದ ನಾಯಕ ಮಹೇಶ್ ಭೂಪತಿ ಅವರು ಓಡಿಬಂದು ನನ್ನನ್ನು ಎತ್ತಿಕೊಂಡು ಖುಷಿ ಪಟ್ಟಿದ್ದರು. ಅದು ಜೀವನದ ಅವಿಸ್ಮರಣೀಯ ಕ್ಷಣಗಳಲ್ಲೊಂದು.
ಈಗಾಗಲೇ ಗ್ರ್ಯಾನ್‌ಸ್ಲಾಮ್ ಟೂರ್ನಿಗಳ ಅರ್ಹತಾ ಹಂತದಲ್ಲಿ ಆಡಿದ್ದೀರಿ. ಮುಂದಿನ ಗುರಿ?
ಗ್ರ್ಯಾನ್‌ಸ್ಲಾನ್ ಟೂರ್ನಿಗಳಲ್ಲಿ ಪ್ರಶಸ್ತಿ ಜಯಿಸಬೇಕೆಂಬುದು ಜೀವನದ ಬಹುಮುಖ್ಯ ಗುರಿ. ಆ ಕನಸಿನ ಬೆನ್ನೇರಿ ಹೊರಟಿದ್ದೇನೆ. ಹೋದ ವರ್ಷ ಅಮೆರಿಕ ಓಪನ್ ಟೂರ್ನಿಯ ಅರ್ಹತಾ ಹಂತದ ಮೊದಲ ಸುತ್ತಿನಲ್ಲಿ ಸೋತಿದ್ದೆ. ಈ ವರ್ಷ ನಡೆದಿದ್ದ ವಿಂಬಲ್ಡನ್ ಟೂರ್ನಿಯಲ್ಲೂ ಮೊದಲ ಸುತ್ತಿನಲ್ಲಿ ಪರಾಭವಗೊಂಡಿದ್ದೆ. ಹೀಗಿದ್ದರೂ ಎದೆಗುಂದಲಿಲ್ಲ. ಫ್ರೆಂಚ್ ಓಪನ್ ಟೂರ್ನಿಯ ಅರ್ಹತಾ ಹಂತದಲ್ಲಿ ಮೂರನೇ ಸುತ್ತು ಪ್ರವೇಶಿಸಿದ್ದರಿಂದ ಮನೋಬಲ ಹೆಚ್ಚಿದೆ. ಮುಂದಿನ ವರ್ಷ ಮುಖ್ಯ ಸುತ್ತಿಗೆ ಅರ್ಹತೆ ಗಳಿಸಬೇಕೆಂಬ ಗುರಿ ಇಟ್ಟುಕೊಂಡಿದ್ದು ಆ ನಿಟ್ಟಿನಲ್ಲಿ ಕಠಿಣ ತಾಲೀಮು ನಡೆಸುತ್ತಿದ್ದೇನೆ.
ಜರ್ಮನಿಯಲ್ಲಿ ನಡೆದಿದ್ದ ಮರ್ಸಿಡೀಸ್ ಕಪ್ ಟೂರ್ನಿಯಲ್ಲಿ ವಿಶ್ವ ರ‍್ಯಾಂಕಿಂಗ್‌ನಲ್ಲಿ 23ನೇ ಸ್ಥಾನದಲ್ಲಿದ್ದ ಡೆನಿಶ್ ಶಪೊವಲೋವ್ ಅವರನ್ನು ಮಣಿಸಲು ಸಾಧ್ಯವಾಗಿದ್ದು ಹೇಗೆ?
ಎಟಿಪಿ ವಿಶ್ವ ಟೂರ್‌ನ ಮುಖ್ಯ ಸುತ್ತಿನಲ್ಲಿ ಆಡಿದ ಮೊದಲ ಪಂದ್ಯ ಅದಾಗಿತ್ತು. ಶಪೊವಲೋವ್ ಬಲಿಷ್ಠ ಆಟಗಾರ ಎಂಬ ಅರಿವು ಇತ್ತು. ಹೀಗಿದ್ದರೂ ಆ ಹೋರಾಟದಲ್ಲಿ ಯಾವುದೇ ಒತ್ತಡ ಇಲ್ಲದೆಯೇ ಆಡಿದ್ದೆ. ಸಿಕ್ಕ ಅವಕಾಶಗಳನ್ನು ಬಳಸಿಕೊಂಡಿದ್ದರಿಂದ ಎದುರಾಳಿಯನ್ನು ಕಟ್ಟಿಹಾಕಲು ಸಾಧ್ಯವಾಗಿತ್ತು. ಆ ಗೆಲುವು ಸ್ಮರಣೀಯವಾದುದು.
ಈ ವರ್ಷ ಏಷ್ಯನ್ ಕ್ರೀಡಾಕೂಟದಲ್ಲಿ ಕಂಚಿನ ಪದಕ ಜಯಿಸಿದ್ದೀರಿ. ಇದರ ಬಗ್ಗೆ ಹೇಳಿ?
ಏಷ್ಯನ್ ಕ್ರೀಡಾಕೂಟದಲ್ಲಿ ಆಡಿದ್ದು ವಿಶೇಷ ಅನುಭವ. ಅಲ್ಲಿ ಏಷ್ಯಾದ ಬಲಿಷ್ಠ ಆಟಗಾರರು ಭಾಗವಹಿಸುತ್ತಾರೆ. ಅವರ ಸವಾಲುಗಳನ್ನು ಮೀರಿ ದೇಶಕ್ಕೆ ಕಂಚಿನ ಪದಕ ಗೆದ್ದುಕೊಟ್ಟಿದ್ದೇನೆ. ಈ ಸಾಧನೆ ಹೆಮ್ಮೆಯಿಂದ ಬೀಗುವಂತೆ ಮಾಡಿದೆ.
ಈ ಋತು ನಿಮ್ಮ ಪಾಲಿಗೆ ಹೆಚ್ಚು ಆಶಾದಾಯಕವಾಗಿತ್ತಲ್ಲವೇ?
ಹೌದು. ಈ ವರ್ಷ ಆಡಿದ ಎಲ್ಲಾ ಟೂರ್ನಿಗಳಲ್ಲೂ ಗುಣಮಟ್ಟದ ಸಾಮರ್ಥ್ಯ ತೋರಿದ್ದೇನೆ. ಕೆಲ ಟೂರ್ನಿಗಳಲ್ಲಿ ಪ್ರಶಸ್ತಿ ಜಯಿಸಿದ್ದೇನೆ. ಯಶಸ್ಸಿನ ಈ ಪಯಣವನ್ನು ಹೀಗೆ ಮುಂದುವರಿಸಿಕೊಂಡು ಹೋಗುವ ಸವಾಲು ಎದುರಿಗಿದೆ.
ಗಾಯದ ಸಮಸ್ಯೆಯಿಂದ ಸಾಧನೆಗೆ ಹಿನ್ನಡೆಯಾಗಿಲ್ಲವೇ?
ಗಾಯದ ಸಮಸ್ಯೆಯಿಂದಾಗಿಯೇ ಹಲವರು ನಿರೀಕ್ಷೆಗಿಂತಲೂ ಮೊದಲೇ ವೃತ್ತಿಬದುಕಿಗೆ ವಿದಾಯ ಹೇಳಿದ್ದಾರೆ. ಗಂಭೀರ ಸ್ವರೂಪದ ಗಾಯಗಳಾದಾಗ ತಿಂಗಳುಗಟ್ಟಲೆ ಅಂಗಳದಿಂದ ದೂರ ಉಳಿಯಬೇಕಾಗುತ್ತದೆ. ಅದರಿಂದ ಗುಣಮುಖವಾದ ನಂತರ ಮತ್ತೆ ಲಯ ಕಂಡುಕೊಳ್ಳಲು ಸಾಕಷ್ಟು ಸಮಯ ಹಿಡಿಯುತ್ತದೆ. ನಾನು ಹಲವು ಬಾರಿ ಗಾಯಗೊಂಡಿದ್ದೇನೆ. ಅದರಿಂದ ಶೀಘ್ರವೇ ಗುಣಮುಖವಾಗಿ ಮತ್ತೆ ಉತ್ತಮ ಸಾಮರ್ಥ್ಯ ತೋರಲು ಸಾಧ್ಯವಾಗಿದೆ. ಇದು ಖುಷಿಯ ವಿಷಯ.
ಯೂರೋ‍ಪ್‌ನ ‘ಕ್ಲೇ ಕೋರ್ಟ್’ಗಳಲ್ಲಿ ನೀವು ಅಪೂರ್ವ ಆಟ ಆಡುತ್ತಾ ಬಂದಿದ್ದೀರಿ. ಈ ಯಶಸ್ಸಿನ ಹಿಂದಿನ ಗುಟ್ಟೇನು?
16 ವರ್ಷದವನಾಗಿದ್ದಾಗ ಸ್ಪೇನ್‌ನಲ್ಲಿ ತರಬೇತಿ ಪಡೆದಿದ್ದೆ. ಅಲ್ಲಿ ‘ಕ್ಲೇ ಕೋರ್ಟ್’ನಲ್ಲಿ ನಿರಂತರವಾಗಿ ಅಭ್ಯಾಸ ನಡೆಸುತ್ತಿದ್ದೆ. ಹೀಗಾಗಿ ಗಟ್ಟಿ ಮಣ್ಣಿನಂಕಣದಲ್ಲಿ ಉತ್ತಮ ಆಟ ಆಡಲು ಸಾಧ್ಯವಾಗುತ್ತಿದೆ.
ನೀವು ಟೆನಿಸ್ ಅಂಗಳಕ್ಕೆ ಕಾಲಿಟ್ಟಿದ್ದು ಹೇಗೆ?
ಅಜ್ಜನಿಗೆ ಕ್ರೀಡೆಯ ಬಗ್ಗೆ ವಿಶೇಷ ಆಸಕ್ತಿ ಇತ್ತು. ನನ್ನ ಸೋದರ ಸಂಬಂಧಿಯೊಬ್ಬರು ಟೆನಿಸ್ ಆಡುತ್ತಿದ್ದರು. ಅವರ ಆಟವನ್ನು ನೋಡುತ್ತಾ ನನ್ನಲ್ಲೂ ಆಸಕ್ತಿ ಬೆಳೆಯಿತು. ಎಳವೆಯಲ್ಲಿ ಸಣ್ಣ ಕೋರ್ಟ್‌ಗಳಲ್ಲಿ ತಾಲೀಮು ನಡೆಸುತ್ತಿದ್ದೆ. ಎಂಟನೇ ವಯಸ್ಸಿನಿಂದ ಟೂರ್ನಿಗಳಲ್ಲಿ ಆಡಲು ಶುರುಮಾಡಿದೆ. ಪ್ರಶಸ್ತಿಗಳನ್ನು ಗೆಲ್ಲುತ್ತಾ ಹೋದಂತೆ ಆಸಕ್ತಿ ಇಮ್ಮಡಿಸಿತು. ಕ್ರಮೇಣ ಹೊಸ ಕೌಶಲಗಳನ್ನು ಕಲಿತು ಅವುಗಳನ್ನು ಮೈಗೂಡಿಸಿಕೊಳ್ಳಲು ಮುಂದಾದೆ. ಜರ್ಮನಿಯಲ್ಲಿ ಪಡೆದ ವಿಶೇಷ ತರಬೇತಿ ಸಾಮರ್ಥ್ಯ ಹೆಚ್ಚುವಂತೆ ಮಾಡಿತು. ಜೊತೆಗೆ ಎಟಿಪಿ ಮತ್ತು ಐಟಿಎಫ್ ಟೂರ್ನಿಗಳಲ್ಲಿ ಪ್ರಶಸ್ತಿ ಜಯಿಸಲು ನೆರವಾಯಿತು.
ಎಟಿಪಿ ವಿಶ್ವ ಕ್ರಮಾಂಕ ಪಟ್ಟಿಯಲ್ಲಿ ಸದ್ಯ 144ನೇ ಸ್ಥಾನದಲ್ಲಿದ್ದೀರಿ. ಇದನ್ನು ಉತ್ತಮ ಪಡಿಸಿಕೊಳ್ಳುವ ಆಲೋಚನೆ ಇದೆಯೇ?
ಖಂಡಿತವಾಗಿಯೂ. ಈ ಋತುವಿನಲ್ಲಿ ಇನ್ನೂ ಕೆಲ ಟೂರ್ನಿಗಳನ್ನು ಆಡಬೇಕಿದೆ. ಅವುಗಳಲ್ಲಿ ಪ್ರಶಸ್ತಿ ಜಯಿಸಿದರೆ ವರ್ಷಾಂತ್ಯದಲ್ಲಿ ಅಗ್ರ 100ರೊಳಗೆ ಸ್ಥಾನ ಗಳಿಸಬಹುದು. ಆ ನಿಟ್ಟಿನಲ್ಲಿ ಪ್ರಯತ್ನ ಮುಂದುವರಿಸುತ್ತೇನೆ.
ಭಾರತದಲ್ಲಿ ಟೆನಿಸ್ ಆಟಕ್ಕೆ ಸೂಕ್ತ ಮನ್ನಣೆ ಸಿಗುತ್ತಿದೆಯೇ?
ಆರಂಭದ ದಿನಗಳಿಗೆ ಹೋಲಿಸಿದರೆ ಈಗ ನಮ್ಮಲ್ಲಿ ಸಾಕಷ್ಟು ಬದಲಾವಣೆಗಳಾಗಿವೆ. ಅಖಿಲ ಭಾರತ ಟೆನಿಸ್ ಸಂಸ್ಥೆ (ಎಐಟಿಎ) ಬೇರುಮಟ್ಟದಿಂದಲೇ ಕ್ರೀಡೆಯನ್ನು ಬಲಪಡಿಸಲು ಸಾಕಷ್ಟು ಯೋಜನೆಗಳನ್ನು ರೂಪಿಸಿ ಅವುಗಳನ್ನು ಅನುಷ್ಠಾನಗೊಳಿಸುತ್ತಿದೆ. ಎಳವೆಯಲ್ಲಿಯೇ ಮಕ್ಕಳಲ್ಲಿರುವ ಪ್ರತಿಭೆಗಳನ್ನು ಗುರುತಿಸಿ ಅದಕ್ಕೆ ಸಾಣೆ ಹಿಡಿಯುವ ಕೆಲಸ ಆಗುತ್ತಿದೆ. ಇತರ ದೇಶಗಳಂತೆ ನಮ್ಮಲ್ಲೂ ಈಗ ಅತ್ಯಾಧುನಿಕ ಮೂಲ ಸೌಕರ್ಯಗಳು ಸಿಗುತ್ತಿವೆ.
ಪ್ರಮುಖ ನಗರಗಳಲ್ಲಿ ಗುಣಮಟ್ಟದ ಕೋರ್ಟ್‌ಗಳನ್ನು ನಿರ್ಮಿಸಿ ಯುವ ಆಟಗಾರರ ತರಬೇತಿಗೆ ಅನುವು ಮಾಡಿಕೊಡಲಾಗುತ್ತಿದೆ. ಇದು ಹೀಗೆ ಮುಂದುವರಿಯಬೇಕು. ಆಗ ಮಾತ್ರ ಭಾರತವೂ ಟೆನಿಸ್ ಕ್ರೀಡೆಯ ಶಕ್ತಿಕೇಂದ್ರಗಳಲ್ಲಿ ಒಂದಾಗಿ ಗುರುತಿಸಿಕೊಳ್ಳಲು ಸಾಧ್ಯ.
* ನಿಮ್ಮ ನೆಚ್ಚಿನ ಆಟಗಾರ?
ವಿಶ್ವ ಶ್ರೇಷ್ಠರೆನಿಸಿರುವ ಎಲ್ಲಾ ಆಟಗಾರರು ನನಗೆ ಇಷ್ಟ. ಸ್ವಿಟ್ಜರ್‌ಲೆಂಡ್‌ನ ರೋಜರ್ ಫೆಡರರ್, ಸ್ಪೇನ್‌ನ ರಫೆಲ್ ನಡಾಲ್, ಸರ್ಬಿಯಾದ ನೊವಾಕ್ ಜೊಕೊವಿಚ್, ಬ್ರಿಟನ್‌ನ ಆ್ಯಂಡಿ ಮರ‍್ರೆ ಹೀಗೆ ಎಲ್ಲರ ಆಟವನ್ನೂ ನೋಡಿ ಖುಷಿಪಡುತ್ತೇನೆ.


upendra next movie 'Kalpana'
'ಉಪ್ಪಿ' ಮುಂದಿನ ಸಿನಿಮಾ ಕಲ್ಪನಾ
ಸೀಕ್ವೆಲ್ ಸಿನಿಮಾಗಳ ಮೂಲಕ ಉಪೇಂದ್ರ ಮತ್ತೆ ಸುದ್ದಿ ಆಗಿದ್ದಾರೆ. ಈಗಾಗಲೇ ಉಪೇಂದ್ರ ಚಿತ್ರದ ಎರಡನೇ ಭಾಗ ರಿಲೀಸ್ ಆಗಿದೆ. ಮುಂದಿನ ಸಿನಿಮಾ ಕೂಡ ಸೀಕ್ವೆಲ್ ಎನ್ನುವುದು ವಿಶೇಷ.
| Updated:
Aug 26, 2015, 04:00AM IST
ಸೀಕ್ವೆಲ್ ಸಿನಿಮಾಗಳ ಮೂಲಕ ಉಪೇಂದ್ರ ಮತ್ತೆ ಸುದ್ದಿ ಆಗಿದ್ದಾರೆ. ಈಗಾಗಲೇ ಉಪೇಂದ್ರ ಚಿತ್ರದ ಎರಡನೇ ಭಾಗ ರಿಲೀಸ್ ಆಗಿದೆ. ಮುಂದಿನ ಸಿನಿಮಾ ಕೂಡ ಸೀಕ್ವೆಲ್ ಎನ್ನುವುದು ವಿಶೇಷ.
ಉಪೇಂದ್ರರ ಮುಂದಿನ ಸಿನಿಮಾ ಕಲ್ಪನಾ 2 ಎನ್ನಲಾಗುತ್ತಿದೆ. ತೆಲುಗು ಮತ್ತು ತಮಿಳಿನಲ್ಲಿ ಕಾಂಚನಾ. ಕಾಂಚನಾ-2 ಚಿತ್ರವು ಬಾಕ್ಸ್ ಆಫೀಸ್‌ನಲ್ಲಿ ಭರ್ಜರಿ ಗೆಲುವು ಪಡೆದಿತ್ತು. ಮೊದಲ ಭಾಗವು ಕನ್ನಡದಲ್ಲಿ ಕಲ್ಪನಾ ಹೆಸರಿನಲ್ಲಿ ರಿಮೇಕ್ ಆಗಿತ್ತು. ಈ ಸಿನಿಮಾದಲ್ಲಿ ಉಪೇಂದ್ರ ಪ್ರಮುಖ ಪಾತ್ರ ನಿರ್ವಹಿಸಿದ್ದರು. ಈಗ ಎರಡನೇ ಭಾಗವೂ ರಿಮೇಕ್ ಆಗುತ್ತಿದೆ. ಇಲ್ಲಿಯೂ ಉಪೇಂದ್ರ ನಾಯಕರಾಗಿ ಕಾಣಿಸಿಕೊಳ್ಳಲ್ಲಿದ್ದಾರೆ.
ಸಂಗೊಳ್ಳಿ ರಾಯಣ್ಣ ಸಿನಿಮಾದ ಮೂಲಕ ಗಮನ ಸೆಳೆದಿರುವ ನಾಗಣ್ಣ, ಕಾಂಚನಾ 2 ಚಿತ್ರಕ್ಕೆ ನಿರ್ದೇಶಕರು. ಈಗಾಗಲೇ ಉಪೇಂದ್ರ ಕೂಡ ನಟಿಸುವುದಾಗಿ ಗ್ರೀನ್ ಸಿಗ್ನಲ್ ಕೊಟ್ಟಿದ್ದಾರೆ. ಮುಂದಿನ ತಿಂಗಳಿಂದ ಶೂಟಿಂಗ್ ಶುರು ಎನ್ನಲಾಗುತ್ತಿದೆ.


ಹರ್ಷ ಭೋಗ್ಲೆ ಕಮ್'ಬ್ಯಾಕ್...!
Highlights
2016ರ ಐಪಿಎಲ್ ವೀಕ್ಷಕ ವಿವರಣೆಯಿಂದ ಭೋಗ್ಲೆ ಅವರನ್ನು ಹೊರಗಿಡಲಾಗಿತ್ತು. ಆದರೆ, ಬಿಸಿಸಿಐನ ಈ ಕ್ರಮ ಕ್ರಿಕೆಟ್ ಪ್ರೇಮಿಗಳ ಕೆಂಗಣ್ಣಿಗೆ ಗುರಿಯಾಗಿತ್ತು.
ನವದೆಹಲಿ(ಮಾ.14): ಬರೋಬ್ಬರಿ ಒಂದು ವರ್ಷದ ಬಳಿಕ ಜನಪ್ರಿಯ ಕ್ರಿಕೆಟ್ ವಿಶ್ಲೇಷಕ ಹಾಗೂ ಪಂದ್ಯ ವೀಕ್ಷಕ ವಿವರಣೆಗಾರ ಹರ್ಷ ಭೋಗ್ಲೆ ಮತ್ತೆ ತಮ್ಮ ಕಾಯಕಕ್ಕೆ ಹಿಂದಿರುಗಲಿದ್ದು, ಕ್ರಿಕೆಟ್ ಅಭಿಮಾನಿಗಳನ್ನು ಮುದಗೊಳಿಸಲಿದ್ದಾರೆ ಎಂದು ‘ಮುಂಬೈ ಮಿರರ್’ ಪತ್ರಿಕೆ ವರದಿ ಮಾಡಿದೆ.
ಕಳೆದ ವರ್ಷ ಐಸಿಸಿ ಟಿ20 ವಿಶ್ವಕಪ್ ವೇಳೆ ಭಾರತೀಯ ಆಟಗಾರರ ವಿರುದ್ಧ ಕಟುವಾದ ಪದ ಪ್ರಯೋಗ ಮಾಡಿದ್ದ ಭೋಗ್ಲೆ ವಿರುದ್ಧ ಬಾಲಿವುಡ್ ನಟ ಅಮಿತಾಭ್ ಬಚ್ಚನ್ ಟ್ವೀಟ್ ಮಾಡಿದ್ದರು. ಬಚ್ಚನ್ ಅವರ ಟ್ವೀಟ್ ಅನ್ನು ರೀಟ್ವೀಟ್ ಮಾಡಿದ್ದ ಧೋನಿ, ವಿರಾಟ್ ಕೊಹ್ಲಿ ಬಿಸಿಸಿಐ ಬಳಿ ಭೋಗ್ಲೆ ವಿರುದ್ಧ ತಮ್ಮ ಅಸಮಾಧಾನ ತೋಡಿಕೊಂಡಿದ್ದರು.
ಇದರಿಂದ 2016ರ ಐಪಿಎಲ್ ವೀಕ್ಷಕ ವಿವರಣೆಯಿಂದ ಭೋಗ್ಲೆ ಅವರನ್ನು ಹೊರಗಿಡಲಾಗಿತ್ತು. ಆದರೆ, ಬಿಸಿಸಿಐನ ಈ ಕ್ರಮ ಕ್ರಿಕೆಟ್ ಪ್ರೇಮಿಗಳ ಕೆಂಗಣ್ಣಿಗೆ ಗುರಿಯಾಗಿತ್ತು.
ಅಂದಹಾಗೆ ಭಾರತ ಮತ್ತು ಪಾಕಿಸ್ತಾನ ನಡುವಣದ ದ್ವಿಪಕ್ಷೀಯ ಬಿಕ್ಕಟ್ಟಿನಿಂದಾಗಿ ರಮೀಜ್ ರಾಜಾ, ವಕಾರ್ ಯೂನಿಸ್ ಹಾಗೂ ಶೋಯೆಬ್ ಅಖ್ತರ್ ಈ ಬಾರಿಯ ಐಪಿಎಲ್ ವೀಕ್ಷಕ ವಿವರಣೆಗಾರರ ಪಟ್ಟಿಯಿಂದ ಕೈಬಿಡಲ್ಪಟ್ಟಿದ್ದು, ಭೋಗ್ಲೆ ಪುನರಾಗಮನಕ್ಕೆ ಹಾದಿ ಸಿದ್ಧವಾಗಿದೆ ಎನ್ನಲಾಗಿದೆ.
Last Updated 11, Apr 2018, 1:12 PM IST


ವೈರಲ್ ಆಗಿದೆ ಶಾರುಖ್ ಬಗ್ಗೆ ಇಂಥಾ ಕೆಟ್ಟ ಸುದ್ದಿ..!
  01-06-2017 2:57PM IST    /     No Comments    /     Posted In: Latest News , Entertainment
ಸೆಲೆಬ್ರಿಟಿಗಳ ಸಾವಿನ ಬಗ್ಗೆ ಸುಳ್ಳು ವದಂತಿಗಳನ್ನು ವೈರಲ್ ಮಾಡುವ ಚಾಳಿ ಹೆಚ್ಚಾಗ್ತಾನೇ ಇದೆ. ಈ ಬಾರಿ ಕಿಡಿಗೇಡಿಗಳು ಸಾಮಾಜಿಕ ತಾಣದಲ್ಲಿ ಬಾಲಿವುಡ್ ಕಿಂಗ್ ಖಾನ್ ಅಭಿಮಾನಿಗಳಿಗೆ ಶಾಕ್ ಕೊಟ್ಟಿದ್ದಾರೆ. ಅದು ಕೂಡ ಅಂತಿಂಥಾ ಶಾಕ್ ಅಲ್ಲ, ಶಾರುಖ್ ಸಾವಿನ ಸುದ್ದಿ.
ಹೌದು, ಪ್ಯಾರಿಸ್ ನಲ್ಲಿ ಸಂಭವಿಸಿದ ವಿಮಾನ ಅಪಘಾತವೊಂದರಲ್ಲಿ ನಟ ಶಾರುಖ್ ಖಾನ್ ಮೃತಪಟ್ಟಿದ್ದಾರೆ ಅನ್ನೋ ಸುಳ್ಳು ಸುದ್ದಿಯೊಂದು ಇಂಟರ್ನೆಟ್ ನಲ್ಲಿ ವೈರಲ್ ಆಗಿದೆ. ಫ್ರೆಂಚ್ ವೆಬ್ ಸೈಟ್ ಒಂದರಲ್ಲಿ ಮೊದಲು ಈ ಸುದ್ದಿ ಕಾಣಿಸಿಕೊಂಡಿತ್ತು.
ಎಸ್ ಆರ್ ಕೆ ಹಾಗೂ ವಿಮಾನದಲ್ಲಿದ್ದ ಇನ್ನೊಂದಷ್ಟು ಮಂದಿ ಸಾವನ್ನಪ್ಪಿದ್ದಾರೆ ಅಂತಾ ವೆಬ್ ಸೈಟ್ ನಲ್ಲಿ ಪ್ರಕಟಿಸಲಾಗಿತ್ತು. ಅಷ್ಟೇ ಅಲ್ಲ ಶಾರುಖ್ ಸಾವಿನ ಬಗ್ಗೆ ಫ್ರಾನ್ಸ್ ನ ವಿಮಾನಯಾನ ಇಲಾಖೆ ಸಂತಾಪ ಸೂಚಿಸಿದೆ ಅಂತಾನೂ ಬರೆಯಲಾಗಿತ್ತು.
ಮಗಳು ಸುಹಾನಾಳ ಹುಟ್ಟುಹಬ್ಬ ಆಚರಿಸಿದ ಬಳಿಕ ಶಾರುಖ್ ಜಿ550 ಜೆಟ್ ನಲ್ಲಿ ತಮ್ಮ ತಂಡದೊಂದಿಗೆ ಗಲ್ಫ್ ಸ್ಟ್ರೀಮ್ ಗೆ ಹೊರಟಿದ್ರು. ಆಗ ದುರ್ಘಟನೆ ಸಂಭವಿಸಿದೆ ಅಂತಾ ಹೇಳಲಾಗಿತ್ತು. ಆದ್ರೆ ಇದೊಂದು ಸುಳ್ಳು ಸುದ್ದಿ. ನಟ ಶಾರುಖ್ ಸಂಪೂರ್ಣ ಆರೋಗ್ಯವಾಗಿದ್ದು, ಆನಂದ್ ಎಲ್ ರೈ ಅವರ ಚಿತ್ರದ ಶೂಟಿಂಗ್ ನಲ್ಲಿ ಪಾಲ್ಗೊಂಡಿದ್ದಾರೆ. ಅಭಿಮಾನಿಗಳು ಆತಂಕಪಡುವ ಅಗತ್ಯವಿಲ್ಲ.


ಕನ್ನಡಿಗ ಗೌತಮ್ ಸ್ಪಿನ್ ಗಮ್ಮತ್ತು: ಭಾರತ ತಂಡಕ್ಕೆ ಗೆಲುವು
‘ಎ’ ತಂಡಗಳ ನಡುವಣ ಎರಡನೇ ‘ಟೆಸ್ಟ್’
ಕನ್ನಡಿಗ ಗೌತಮ್ ಸ್ಪಿನ್ ಗಮ್ಮತ್ತು: ಭಾರತ ತಂಡಕ್ಕೆ ಗೆಲುವು
ಪ್ರಜಾವಾಣಿ ವಾರ್ತೆ
Published:
04 ಆಗಸ್ಟ್ 2019, 00:54  IST
Updated:
04 ಆಗಸ್ಟ್ 2019, 00:54  IST
ಅಕ್ಷರ ಗಾತ್ರ :
ಆ
ಆ
ಪೋರ್ಟ್ ಆಫ್ ಸ್ಪೇನ್: ಕನ್ನಡಿಗರಾದ ಕೃಷ್ಣಪ್ಪ ಗೌತಮ್ ಅವರ ಬೌಲಿಂಗ್ ಮತ್ತು ಮಯಂಕ್ ಅಗರವಾಲ್ ಅವರ ಅಮೋಘ ಬ್ಯಾಟಿಂಗ್ ನೆರವಿನಿಂದ ಭಾರತ ‘ಎ’ ತಂಡವು ವೆಸ್ಟ್ ಇಂಡೀಸ್ ‘ಎ’ ಎದುರಿನ ಎರಡನೇ ‘ಟೆಸ್ಟ್’ನಲ್ಲಿ 7 ವಿಕೆಟ್‌ಗಳಿಂದ ಜಯಭೇರಿ ಮೊಳಗಿಸಿದೆ.
ಪಂದ್ಯದ ಮೂರನೇ ದಿನವಾದ ಶುಕ್ರವಾರ ಗೌತಮ್ (17ಕ್ಕೆ5) ಅವರ ಮೊನಚಾದ ದಾಳಿಗೆ ತತ್ತರಿಸಿದ ವಿಂಡೀಸ್ ಬಳಗವು ಎರಡನೇ ಇನಿಂಗ್ಸ್‌ನಲ್ಲಿ 149 ರನ್ ಗಳಿಸಿ ಆಲೌಟ್ ಆಯಿತು. ಮೊದಲ ಇನಿಂಗ್ಸ್‌ನಲ್ಲಿ ಆತಿಥೇಯರು 128 ರನ್‌ಗಳ ಮುನ್ನಡೆ ಗಳಿಸಿದ್ದರು.
278 ರನ್‌ಗಳ ಗುರಿಯನ್ನು ಹನುಮ ವಿಹಾರಿ ಬಳಗವು ಶನಿವಾರ 79.1 ಓವರ್‌ಗಳಲ್ಲಿ 3 ವಿಕೆಟ್ ಕಳೆದುಕೊಂಡು ಮುಟ್ಟಿತು.
ಪ್ರಿಯಾಂಕ್ ಪಾಂಚಾಲ್ (68; 122 ಎಸೆತ, 9 ಬೌಂಡರಿ, 1 ಸಿಕ್ಸರ್) ಮತ್ತು ಮಯಂಕ್ (81; 133ಎ, 10ಬೌಂ) ಮೊದಲ ವಿಕೆಟ್‌ಗೆ 150 ರನ್‌ಗಳನ್ನು ಸೇರಿಸಿ ಪ್ರವಾಸಿ ಪಡೆಯ ಗೆಲುವಿನ ಹಾದಿ ಸುಲಭ ಮಾಡಿದರು.
ಅಭಿಮನ್ಯು ಈಶ್ವರನ್ (ಔಟಾಗದೆ 62; 132ಎ, 8ಬೌಂ) ಮತ್ತು ಅನ್ಮೋಲ್ ಪ್ರೀತ್ ಸಿಂಗ್  (ಔಟಾಗದೆ 51; 88ಎ, 8ಬೌಂ) ವಿಂಡೀಸ್ ಬೌಲರ್‌ಗಳನ್ನು ಕಾಡಿದರು.
ಇವರು ಮುರಿಯದ ನಾಲ್ಕನೇ ವಿಕೆಟ್ ಪಾಲುದಾರಿಕೆಯಲ್ಲಿ 103ರನ್ ಸೇರಿಸಿ ಹನುಮ ಬಳಗದ ಸಂಭ್ರಮಕ್ಕೆ ಕಾರಣರಾದರು.
ವೆಸ್ಟ್ ಇಂಡೀಸ್ ಎದುರಿನ ಟೆಸ್ಟ್ ಸರಣಿಗೆ ಆಯ್ಕೆಯಾಗಿರುವ ಮಯಂಕ್ ಮತ್ತೊಮ್ಮೆ ತಮ್ಮ ಪ್ರತಿಭೆ ಅನಾವರಣ ಗೊಳಿಸಿದರು. ಸಿಕ್ಕ ಅವಕಾಶದಲ್ಲಿ ಉತ್ತಮವಾಗಿ ಆಡಿದರು. ಆದರೆ, ಶತಕದ ಗಡಿ ಮುಟ್ಟುವಲ್ಲಿ ಸಫಲರಾಗಲಿಲ್ಲ.
ಸಂಕ್ಷಿಪ್ತ ಸ್ಕೋರು: ವೆಸ್ಟ್ ಇಂಡೀಸ್ ‘ಎ’: ಮೊದಲ ಇನಿಂಗ್ಸ್; 113 ಓವರ್‌ಗಳಲ್ಲಿ 318 ಮತ್ತು 39.5 ಓವರ್‌ಗಳಲ್ಲಿ 149 (ಸುನಿಲ್ ಆ್ಯಂಬ್ರಿಸ್ 71, ಜರ್ಮೈನ್ ಬ್ಲ್ಯಾಕ್‌ವುಡ್ 31, ರೊಮೆರಿಯೊ ಶೆಫರ್ಡ್ ಔಟಾಗದೆ 16, ಸಂದೀಪ್ ವಾರಿಯರ್ 43ಕ್ಕೆ3, ಕೃಷ್ಣಪ್ಪ ಗೌತಮ್ 17ಕ್ಕೆ5, ಮೊಹಮ್ಮದ್ ಸಿರಾಜ್ 55ಕ್ಕೆ1, ಶಿವಂ ದುಬೆ 18ಕ್ಕೆ1).
ಭಾರತ ‘ಎ’: ಪ್ರಥಮ ಇನಿಂಗ್ಸ್; 46.5 ಓವರ್‌ಗಳಲ್ಲಿ 190 ಮತ್ತು 79.1 ಓವರ್‌ಗಳಲ್ಲಿ 3 ವಿಕೆಟ್‌ಗೆ 281 (ಪ್ರಿಯಾಂಕ್ ಪಾಂಚಾಲ್ 68, ಮಯಂಕ್ ಅಗರವಾಲ್ 81, ಅಭಿಮನ್ಯು ಈಶ್ವರನ್ ಔಟಾಗದೆ 62, ಅನ್ಮೋಲ್‌ಪ್ರೀತ್ ಸಿಂಗ್ ಔಟಾಗದೆ 51; ಚೆಮರ್ ಹೋಲ್ಡರ್ 51ಕ್ಕೆ2, ರೇಮನ್ ರೀಫರ್ 57ಕ್ಕೆ1).
ಫಲಿತಾಂಶ: ಭಾರತ ‘ಎ’ ತಂಡಕ್ಕೆ 7 ವಿಕೆಟ್ ಗೆಲುವು. 3 ಪಂದ್ಯಗಳ ಸರಣಿಯಲ್ಲಿ 2–0 ಮುನ್ನಡೆ.


ಟೆನಿಸ್: ನಿಕ್ಷೇಪ್ ಶುಭಾರಂಭ
ಟೆನಿಸ್: ನಿಕ್ಷೇಪ್ ಶುಭಾರಂಭ
ಪ್ರಜಾವಾಣಿ ವಾರ್ತೆ
Published:
18 ಡಿಸೆಂಬರ್ 2018, 01:45  IST
Updated:
18 ಡಿಸೆಂಬರ್ 2018, 01:45  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಕರ್ನಾಟಕದ ಬಿ.ಆರ್.ನಿಕ್ಷೇಪ್, ದೆಹಲಿಯಲ್ಲಿ ನಡೆಯುತ್ತಿರುವ ಎಐಟಿಎ ಟೆನಿಸ್ ಟೂರ್ನಿಯಲ್ಲಿ ಶುಭಾರಂಭ ಮಾಡಿದ್ದಾರೆ.
ಸೋಮವಾರ ನಡೆದ ಪುರುಷರ ಸಿಂಗಲ್ಸ್ ವಿಭಾಗದ ಮೊದಲ ಸುತ್ತಿನ ಹಣಾಹಣಿಯಲ್ಲಿ ನಿಕ್ಷೇಪ್ 6–3, 6–7, 6–4ರಲ್ಲಿ ಅಲೆಕ್ಸ್ ಸೋಲಂಕಿ ಅವರನ್ನು ಪರಾಭವಗೊಳಿಸಿದರು.
ಮೊದಲ ಸೆಟ್‌ನಲ್ಲಿ ನಿರಾಯಾಸವಾಗಿ ಗೆದ್ದ ನಿಕ್ಷೇಪ್, ರೋಚಕ ಹೋರಾಟ ಕಂಡುಬಂದ ಎರಡನೇ ಸೆಟ್‌ನಲ್ಲಿ ಎಡವಿದರು. ಹೀಗಾಗಿ 1–1 ಸಮಬಲ ಕಂಡುಬಂತು. ನಿರ್ಣಾಯಕ ಎನಿಸಿದ್ದ ಮೂರನೇ ಸೆಟ್‌ನಲ್ಲಿ ಮಿಂಚಿದ ಕರ್ನಾಟಕದ ಆಟಗಾರ ಗೆಲುವಿನ ತೋರಣ ಕಟ್ಟಿದರು.